
Cartea aceasta este pentru toți cei care au pierdut vreodată pe 
cineva drag, pentru toți care s-au trezit plângând și adormit tot așa, 
pentru toţi cei care au fost nevoiţi să învețe că nu e rău să nu le fie 
bine. Supravieţuirea nu ține de putere, ci de tăria de a continua să 
respiri zi după zi; puterea ține de a învăţa să trăieşti, în pofida 
suferinţei. 

CAPITOLUL 1 
Cei mai buni prieteni... sau doar buni prieteni? 
Septembrie 


N-am fost îndrăgostită de la început de Colton Calloway; mai 
întâi, am fost îndrăgostită de fratele lui mai mic, Kyle. 

Kyle a însemnat prima mea iubire adevărată, primul din toate 
punctele de vedere. 

Am crescut în vecinătatea familiei Calloway. Eu şi Kyle aveam 
aceeaşi vârstă, mamele noastre născându-ne în același spital, la 
distanță de două saloane, la interval de două zile. Kyle fusese 
primul, spre marea mea enervare. Numai cu două zile, dar asta îi 
era de-ajuns ca să şi-o ia în cap şi să mă tachineze fără milă. Ne-am 
jucat în același ţarc, în casa mamei lui, cât am fost țânci. Ne 
împărțeam cuburile și păpușile (Kyle s-a jucat cu păpuşile la fel de 
mult ca mine, până pe la vreo trei ani, lucru cu care a fost rândul 
meu să-l tachinez fără milă). Am învățat împreună să mergem pe 
bicicletă: tata ne-a învăţat pe amândoi, din moment ce domnul 
Calloway, fiind congresman, era mai mult plecat. Am învăţat 
împreună, ne-am făcut temele împreună. Am fost cei mai buni 
prieteni, înainte de orice. Mereu s-a cam presupus că o să ajungem 
să fim împreună, cred. 


Nu era tocmai un aranjament, nu neapărat, ci doar.. se 
presupunea. Tatăl lui, energicul congresman; tatăl meu, directorul 
de companie, omul de afaceri ultra-prosper. Frumoşii lor copii 
împreună? Ei bine, na! Cum să zic, știu că sună a aroganță, sau cum 
vreţi, dar e purul adevăr. Nu sunt perfectă, evident. Am și eu ceva 
cusururi. Sunt cam lată în şolduri pentru înălțimea mea, iar bustul 
îmi e un pic prea voluminos în comparaţie cu statura, dar asta e. 
Știu cum arăt, dar jur că nu mă umflu în pene din cauza asta. 

N-am avut habar de presupunerile astea până în anul al doilea 
de liceu. Până atunci, am fost prieteni, cei mai buni prieteni, dar 
numai prieteni. Eu n-am fost nicicând genul de fată înnebunită după 
băieţi. Tatăl meu, conservator de fel, nu mi-ar fi permis, în primul 
rând, şi oricum nu mi-a dat voie să ies cu băieţi până la şaisprezece 
ani. Așa că, în săptămâna de după ce-am împlinit dulcea vârstă de 
şaisprezece ani, Jason Dorsey m-a invitat să ieşim împreună. Jason 
era pe locul doi după Kyle în cursa spre perfecțiunea desăvârșită. 
Era blond, în timp ce Kyle avea părul ca pana corbului, un tip mai 
mătăhălos, gen culturist, spre deosebire de graţia suplă, ascuțită, 
lupească, a lui Kyle, iar Jason nu era atât de inteligent și de 
fermecător precum Kyle, însă pe atunci era posibil să mă înșel. 

Nici măcar n-am ezitat când m-a întrebat Jason dacă poate să mă 
scoată la cină după ce ieşim de la şcoală. Adică, iaca, nu? Cam toate 
fetele din liceul meu visau să le invite Jason sau Kyle în oraș, iar eu 
eram cea mai bună prietenă a lui Kyle şi aveam să ies cu Jason. 
Invitația mi-a adresat-o în vestiar, mereu un loc aglomerat, așa că a 
fost ceva public. Toată lumea a fost martoră şi toate au fost foarte 
geloase, dați-mi voie să vă spun. 

M-am întâlnit cu Kyle lângă bolidul lui Camaro tunat, ca de 
fiecare dată după ora a şasea, și am luat-o din loc, în scrâşnetul 
cauciucurilor. Kyle avea tendinţa să conducă de parcă ar fi fost într- 
o cursă de urmărire la viteză maximă, însă era foarte îndemânatic 
ca șofer, așa că nu mi-era niciodată frică. Tatăl lui avusese grijă să-i 
aranjeze cursuri de conducere preventivă cu un agent FBI veritabil, 
aşa că, astfel, Kyle era capabil să întreacă în viteză majoritatea 
polițiștilor locali. 

- Ghici ce? i-am zis entuziasmată, în timp ce Kyle efectua un 
viraj larg la stânga pe drumul de macadam care ducea spre cartierul 

nostru. Kyle mi-a aruncat o privire, ridicând din sprâncene, aşa că l- 
am apucat de biceps şi l-am strâns, țipând: Jason Dorsey m-a invitat 
în oraș! Mă scoate diseară la cină! 

Kyle a fost cât pe ce să iasă de pe carosabil. A apăsat cu putere 
pe frână, făcând ca maşina să derapeze pieziș pe șosea. S-a răsucit 
pe scaunul lui tapițat cu piele, proptindu-și un braț pe tetiera 
scaunului meu şi aruncând flăcări din ochii lui căprui. 

- Ce-ai zis? 

Părea furios, ceea ce m-a derutat. 

- Fiindcă aș fi putut să jur că tocmai mi-ai zis că te-a invitat 
Jason în oraş. 

Am simţit cum mi se opreşte respiraţia de ardoarea din ochii lui, 
din vocea lui. 

- Am... am zis? 

Mi-a ieşit ca o întrebare timidă și dezorientată. După un moment 
de derută, am continuat: 

- EL... vine să mă ia pe la șapte. O să mergem la Brann. De ce te 
porţi așa? 

- De ce mă... 

Kyle a închis brusc gura, clănțănind din dinţi, întrerupându-se, 
după care și-a trecut palmele peste faţă. 

- Nell, nu se poate să ieşi cu Jason. 

- De ce? m-am mirat eu. 

Acum, că trecusem peste şocul subitului acces de furie al lui 
Kyle, mă simțeam ofensată, mai derutată ca oricând, și începeam să 
mă supăr. 

- E drăguţ şi simpatic, am argumentat. E cel mai bun prieten al 
tău, aşa că nu înţeleg ce ai împotriva lui? Sunt entuziasmată, Kyle. 
Sau, mai bine zis, am fost. Nimeni nu m-a mai invitat până acum în 
oraş și în sfârșit am voie să ies cu băieţi, din moment ce am 
şaisprezece ani, dar tu ești furios la culme. Nu pricep. Ar trebui să te 
bucuri pentru mine. 

Chipul lui Kyle s-a schimonosit și am văzut cum o sumedenie de 
sentimente au trecut în valuri peste trăsăturile lui frumoase. A 
deschis gura să spună ceva, dar apoi a închis-o la loc. În cele din 
urmă, a scăpat o înjurătură gemută și a deschis portiera, s-a aruncat 


afară din maşină, trântind-o după el și pornind cu pași apăsaţi prin 
lanul de porumb al domnului Ennis. 

Am ezitat să-l urmez, mai dezorientată ca oricând. Kyle, imediat 
înainte de plecarea lui furtunoasă, mi-a dat impresia că ar fi gelos. 
Era posibil să fie gelos? Şi-atunci, de ce nu m-a invitat el să ieşim în 
oraș? Mi-am desprins părul din coadă și l-am legat la loc, în timp ce 
rotițele mi se învârteau în cap atât de repede, încât abia mai puteam 
să respir. 

Kyle? Făceam toate lucrurile împreună cu Kyle. Toate. Mâncam 
împreună de prânz în fiecare zi. Mergeam în drumeții și picnicuri, în 
lungi expediţii pe bicicletă care se sfârșeau cu îngheţate la Dairy 
queen. Chiuleam de la seratele politice lunare ale tatălui său și 
beam vin şterpelit pe terasa din spatele casei mele. Odată chiar ne- 
am amețţit şi ne-am dus să ne scăldăm în pielea goală. 

Mi-a revenit în minte cum l-am privit pe Kyle întorcându-se cu 
spatele când şi-a dat jos boxerii şi am simţit o furnicătură în pântec 
la vederea posteriorului său dezgolit. La vremea aia, am pus 
senzația pe seama amețelii. Evident, mă dezbrăcasem și eu, iar 
privirea lui Kyle îmi examinase trupul într-un fel care făcuse să se 
accentueze şi mai mult furnicăturile. Atunci, urlasem la el, cerându-i 
să nu se mai holbeze la mine, și se întorsese cu spatele. Se 
cufundase în apă până la brâu, însă acum nu mă puteam stăpâni să 
mă întreb dacă nu cumva voia astfel să-şi ascundă reacția provocată 
de faptul că mă văzuse goală. Avusese mare grijă să păstreze 
distanța cât timp înotasem, deşi în mod normal contactele fizice 
erau foarte frecvente: ne îmbrăţișam, ne sâcâiam reciproc, 
lansându-ne în războaie de gâdilat, din care Kyle ieşea totdeauna 
învingător. 

Dintr-odată, începeam să privesc totul cu alți ochi. 

Kyle? Era cel mai bun prieten al meu. Eram prietenă și cu fete, 
normal. Mergeam în fiecare săptămână cu Jill şi cu Becca la 
manichiură şi pedichiură, după care ne duceam să bem câte un 
milk-shake la Big boy. Dar când eram necăjită, sau enervată, când 
mă certam cu mama și cu tata, sau luam vreo notă proastă, sau 
orice, mă duceam la Kyle. Stăteam pe terasa din spatele casei mele 
şi el mă scotea din starea proastă în care eram. Mă lua în braţe și mă 
ținea aşa până când îmi trecea. Am adormit pe terasă cu el de o mie 

de ori, am adormit şi pe canapeaua lui, în timp ce vedeam filme. Pe 
canapeaua lui, în poala lui. Cu capul pe pieptul lui, în braţele lui. 

Asta e genul de afecțiune dintre cei mai buni prieteni, nu-i așa? 
Noi nu ne-am sărutat niciodată, nu ne-am ţinut niciodată de mână, 
totuși, ca doi iubiți. Și, dacă ne întreba cineva, ceea ce se întâmpla 
foarte des, totdeauna răspundeam la modul nu, nu ieșim împreună, 
suntem doar buni prieteni. 

Dar, oare, să fi fost mai mult? 

Dumnezeule, ce încurcătură! 

Am coborât din maşină şi am pornit după Kyle. Dispăruse de 
mult din vedere, dar ştiam încotro s-a dus. Era un loc anume, pe 
movila aflată dincolo de lanul de porumb al domnului Ennis, unde 
stăteam deseori împreună. Se putea vedea și orașul de pe movila 
aia, ca și panglica argintie a pârâului şi întinderea întunecoasă a 
pădurii. 

Kyle se cățărase cam până la jumătatea pinului lovit de fulger 
care încununa movila. Copacul avea o creangă lungă și groasă, 
urcând până la vreo şase metri, pe care ne puteam sui cu ușurință, 
aşa că stăteam frecvent împreună pe ea, el cu spinarea rezemată de 
trunchi, iar eu cu capul pe pieptul lui. M-am urcat cu picioarele pe 
creangă, dedesubtul lui Kyle, și am așteptat. El şi-a încolăcit 
picioarele în jurul ei, s-a aplecat în jos şi m-a ridicat ca pe o păpușă, 
aşezându-mă apoi în fața lui. Dintr-odată, poziţia asta a căpătat o 
semnificație nouă. Îi simțeam inima bătându-i cu putere în piept. 
Răsufla greu și transpirase. Sigur alergase până aici. 

M-am lăsat cu ceafa pe umărul lui şi mi-am ridicat privirea spre 
el, spre profilul lui sculptat și superb, scăldat în lumina aurie a 
soarelui după-amiezii târzii. Avea sprâncenele împreunate și 
maxilarele strâns încleştate. Încă era nervos. 

- Kyle... hai să vorbim. Eu nu... 

- Nu, ce? Înţelegi? Ba da, înţelegi, m-a întrerupt, aruncându-mi o 
privire, apoi închizând ochii şi întorcându-și fața, ca şi cum vederea 
mea i-ar fi produs durere. 

- Suntem cei mai buni prieteni, Kyle. Dacă pentru tine mai e şi 
altceva, spune-mi. 

- Pentru mine? a întrebat și și-a trântit cu putere capul de 
trunchiul copacului. Nu știu, Nell. Eu, mda, eu zic că suntem cei mai 

buni prieteni, prin definiție, bănuiesc. La urma urmei, am crescut 
împreună, nu? Am stat atât timp împreună și le spunem oamenilor 
că doar asta suntem, dar... 

- Dar ce? m-am interesat, simțind cum îmi bubuie inima în 
piept. Asta putea să schimbe totul. 

Mi-a prins între degete o şuviță de păr blond-roşcat și a început 
s-o răsucească. 

- Dar dacă ar fi mai mult? m-a întrebat. Între noi doi? 

- Mai mult? Adică, să fim împreună? 

- De ce nu? 

M-a inundat un val de furie. 

- De ce nu? Fir-ar să fie, vorbeşti serios, Kyle? Asta e răspunsul 
pe care mi-l dai tu mie? 

M-am lăsat să lunec în față pe creangă, mi-am săltat piciorul 
peste ea şi am coborât pe următoarea de dedesubt. 

În câteva secunde, eram jos din copac și alergam deja prin lanul 
de porumb. L-am auzit pe Kyle în urma mea, strigându-mi să-l 
aştept, dar nu m-am oprit. De aici, mai aveam numai o milă până 
acasă, așa că am fugit mai departe. Am dat ușa de perete atât de 
tare, încât a zguduit toată casa, speriind-o pe mama atât de rău, 
încât a scăpat un pahar din mână. Am auzit zgomotul sticlei 
spărgându-se pe podea, apoi înjurătura mamei, dar deja trânteam 
după mine ușa de la camera mea şi mă aruncam pe pat, plângând în 
hohote. Reușisem să mă stăpânesc până atunci, însă la adăpostul 
camerei mele puteam să mă las în voia plânsului. 

- Nell? Ce-ai păţit, draga mea? s-a auzit de dincolo de ușă vocea 
mamei, îngrijorată şi mieroasă. 

- Nu... nu vreau să vorbesc despre asta. 

- Nell, deschide ușa și vorbește cu mine. 

- Nu! 

Asta era vocea profundă, bărbătească, a lui Kyle, în spatele 
mamei mele. 

- Nell, a zis ea. A venit Kyle. 

- Nu vreau să-l văd. Zi-i să plece. 

Am auzit-o apoi pe mama stând de vorbă cu Kyle, spunându-i c- 
o să discute ea cu mine, asigurându-l c-o să fie bine. Totuşi, n-avea 


cum să fie. De ce anume plângeam atât de amarnic, nu prea puteam 
să-mi dau seama. Eram cât se poate de confuză. 

Eram entuziasmată că aveam să ies cu Jason. Sau, cel puțin, 
fusesem. Am încercat să-mi imaginez mâna lui Jason într-a mea, 
braţul lui în jurul mijlocului meu. Am încercat să mă văd sărutându- 
] pe Jason, dar m-a străbătut un frison şi am fost nevoită să-mi alung 
imaginea, aproape îngreţoșată. Şi-atunci, de ce fusesem atât de 
bucuroasă? Doar pentru că fusesem invitată de un băiat drăguţ să 
ies cu el? Poate. Cum să zic, era cam un fapt unanim recunoscut 
acela ca Nell Hawthorne era tabu pentru toți și pentru oricine. Mai 
primisem o invitație în oraș, în anul precedent, când aveam 
cincisprezece ani, prin preajma balului bobocilor. De la Aaron 
Swarnicki. Drăguţel, dar plicticos. Tata se enervase şi-mi spusese că 
n-am voie să ies. Puteam să mă duc la bal, dar atât. Iar vestea se cam 
răspândise, nerostită, dar înțeleasă: Nell e tabu. Nu m-a mai invitat 
nimeni după asta. Tata era un personaj destul de influent în orașul 
nostru. Numai tatăl lui Kyle era o figură mai importantă și asta 
numai din cauză că era congresman. Tati era proprietarul mai 
multor magazine din oraş, dar și al multor altora, din districtele 
vecine. Făcea parte din consiliul local, avea trecere la primar, ca şi la 
guvernatorul statului. Prin intermediul domnului Calloway, avea 
intrare şi la personajele politice influente pe plan naţional. lar asta 
însemna că nimeni n-ar fi vrut să-l supere pe Jim Hawthorne. Şi mi 
se părea foarte ciudat, acum, că mă gândeam la asta. Poate că tati i-o 
fi spus ceva băiatului care mă invitase să ies cu el. 

Gândurile mi s-au întors iute la Kyle. La subita și extrema lui 
reacție privitoare la faptul că Jason mă invitase să ies cu el. La felul 
în care mă privise acolo, în copac. 

La propria-mi reacție față de acel de ce nu al lui. 

De ce nu? Asta era tot ce găsea el mai bun de spus? Simţeam cum 
mă înfurii din nou și nu mă puteam stăpâni, deşi știam că e o reacție 
iraţională. Nu voiam ca el să vrea să iasă cu mine doar de-aia. Voiam 
ca asta să însemne ceva. 

M-am străduit să vizualizez relația mea cu Kyle ca fiind mai 
mult, indiferent ce-ar mai însemna şi asta. Îmi venea uşor să-mi 
imaginez degetele noastre împletite împreună. Mese de seară la 


lumina lumânărilor. Capul meu pe pieptul lui, buzele coborându-i 
spre ale mele, în timp ce soarele apunea în spatele nostru. 

Mi-am poruncit mie însămi să nu mai fiu atât de melodramatică. 
Și totuşi... nu-mi puteam alunga imaginea. Aproape că puteam să 
simt pe spinare braţele lui Kyle, palmele lui cuprinzându-mi talia, 
apropiindu-se primejdios de mult de fese. Puteam să simt fiorul 
secret al dorinței ca mâinile lui să mai coboare, doar un pic. 
Aproape că puteam să-i simt buzele, calde și moi și umede, 
alunecând pe ale mele. 

M-am înroşit şi m-am vânzolit pe pat, rostogolindu-mă pe spate 
și ștergându-mi ochii. 

Ce era în neregulă cu mine? Dintr-odată, mă apucau fanteziile cu 
Kyle? 

Ara simţit nevoia să ies. Aveam nevoie să alerg. Mi-am dezbrăcat 
hainele de școală și mi-am pus șortul pentru alergat, sutienul de 
sport şi maieul, șosetele până la glezne, pantofii Nike, și mi-am 
înhățat iPodul. Alergarea îmi limpezea mintea, de obicei, și exact de 
asta aveam nevoie acum. 

Mi-am îndesat cășştile în urechi în timp ce coboram scara şi m- 
am repezit afară pe ușa din față, prefăcându-mă că n-o aud pe 
mama strigându-mă. Mi-am pus repertoriul obișnuit pentru 
alergare, numai cântece pop tâmpite, fără conţinut, vesele, pe care 
să mi te pot scoate din minte și să alerg numai. Am făcut o scurtă 
încălzire şi am luat-o din loc, plecând în obișnuitul meu circuit de 
cinci mile. 

Trecând pe lângă aleea din fața casei lui Kyle, m-am bodogănit 
în sinea mea pentru lipsa de minte. Mă aștepta, și el cu căştile în 
urechi, fără tricou, în șortul pentru sport. Îl mai văzusem de o mie 
de ori așa, cu sculpturala lui musculatură abdominală unduindu-se 
în bătaia soarelui și dunga de păr negru coborându-i în jos, pe 
pântece, şi pierzându-se pe sub şort. De data asta, totuși, am înghiţit 
în sec văzându-l. Cum să zic, ştiam despre el că e sexy. Întotdeauna 
ştiusem asta despre Kyle şi totdeauna o apreciasem. În definitiv, 
eram o fată normală de șaisprezece ani, pradă hormonilor, capabilă 
de o sănătoasă apreciere a unui trup masculin sexy. Doar că nu mă 
mai gândisem chiar aşa la Kyle până acum. Ca la, cum să zic, un 
obiect al dorinţei. 


N-am încetinit, totuşi, aşa că el şi-a potrivit ritmul alergării după 
al meu, pașii noştri sincronizându-se firesc. Până și ritmul în doi 
timpi al inspiraţiei-expiraţiei s-a sincronizat cât ai clipi. 

N-am vorbit, nici măcar nu ne-am privit unul pe celălalt. Am 
alergat și-atât. O milă, apoi încă una, după care am început să slăbim 
ritmul. Atunci am accelerat, iar el m-a urmat, după care l-am întețit 
încă şi mai mult şi ne-am recăpătat avântul. Am trecut în goană pe 
lângă buturuga noduroasă care marca a treia milă, răsuflând 
anevoie acum, transpirând. M-am forțat să privesc doar înainte, 
spre drumul din fața mea, mi-am forțat mintea să se golească de tot, 
cu Lady Gaga pe fundal. Aleargă, aleargă, aleargă, respiră și 
concentrează-te, mişcă-ţi brațele. Nu privi spre Kyle. Nu-i privi 
pelicula lucioasă de transpiraţie de pe pieptul gol, nu privi 
mărgelele lichide şiroind peste un sfârc și dincolo de umflătura 
pectoralilor, nu te imagina lingând picătura când ajunge pe 
suprafața unduitoare a abdomenului său. 

Pe naiba! De unde a mai apărut şi imaginea asta? Să-l ling? Vino- 
ți în fire, Nell. Vino-ţi, naibii, în fire. Admonestarea auto-administrată 
nu mi-a fost de folos. Imaginea îmi era acum pirogravată în creier. 
Kyle, întins pe spate, pe iarbă. Transpiraţia curgând pe pielea lui 
bronzată, părul răvăşit și ud. Eu, aplecându-mi faţa spre pieptul lui, 
apăsându-mi buzele pe osul pieptului, apoi lingând o mărgică 
sclipitoare de lichid sărat. 

Of, Doamne, of, Doamne... Doamne! Era de rău. Astea nu erau 
gânduri potrivite. Nu erau gânduri nevinovate. Nu erau gânduri ca 
între cei mai buni prieteni. Eu eram virgină. Nu mai linsesem 
niciodată pe nimeni. Nu mai sărutasem pe nimeni, chiar. Sigur, 
văzusem câteva filme permise celor sub 17 ani doar cu acordul sau 
supravegherea părinţilor, cu Jill şi Becca, și urmăream mereu 
împreună, pe furiș, True blood. Aşadar... ştiam cam cum trebuie să 
se desfăşoare și aveam și eu propriile mici fantezii și vise cu ochii 
deschişi, dar... cu Kyle? 

Nu făceam decât să preiau sentimentele dintre Sookie şi Eric. 
Clar. Numai că, de fapt, Kyle semăna mai degrabă cu Bill. 

M-am smucit brusc la realitate și Kyle era la câţiva paşi în urma 
mea, iar eu alergam din răsputeri, agitându-mi braţele cu sălbăticie. 
M-am forțat și mai mult, am alergat și mai repede, alungându-mi din 

minte imaginile şi caraghioasa dorință subită pentru cel mai bun 
prieten al meu, alergând şi-atât. Picioarele mi s-au înmuiat ca o 
peltea, respirația mi-a devenit hârâită şi usturătoare, vederea mi s-a 
încețoșat, disperarea luând locul sângelui, iar deruta pe-al 
oxigenului: acel gen de alergare. 

Kyle s-a strecurat în câmpul meu vizual periferic, în ritm cu 
mine, încordându-se, după care forma lui superioară a prevalat, 
ajutându-l să se desprindă de mine, alergând mai iute decât aș fi 
putut spera vreodată să alerg. lute ca o vedeta națională a fotbalului 
american, la categoria șaisprezece ani. lute ca unul deja monitorizat 
de descoperitorii de talente de la TJ din M şi Alabama și UNC. 

M-am împleticit, am încetinit, m-am oprit, apoi m-am aplecat în 
fața, cu mâinile pe genunchi, gâfâind. Kyle era la vreo zece pași în 
fața mea, în aceeași postură. Ne aflam pe coama unui deal, cu 
pădurea în stânga și casele noastre la câteva mile în urmă, iar 
movila cu copacul nostru se vedea în dreapta. Florile sălbatice se 
legănau în bătaia vântului, bine-venit şi răcoros în arșița 
începutului. 

M-am oprit iar din mers, cu capul dat pe spate, străduindu-mă 
să-mi domolesc respiraţia; apoi, mi-am coborât fața la loc şi mi-am 
înfăşurat-o cu maieul, ca să-mi absorb transpiraţia care-mi ustura 
fruntea. 

- Ar trebui să faci ceva mișcări de refacere, a murmurat Kyle, la 
doar câţiva centimetri de mine. 

Am tresărit la auzul vocii lui, la brusca lui apropiere. Inima a 
reînceput să-mi bată cu violență, de data asta din cauza agitațţiei, 
mai degrabă decât a epuizării fizice. lar asta era o prostie. Eram cu 
Kyle. El ştia totul despre mine. Mă văzuse goală. 

Ceea ce era tocmai cel mai nepotrivit lucru la care să mă 
gândesc, într-un astfel de moment. Mi-am luat maieul de la ochi și 
mi-am ridicat privirea, tocmai la timp ca să-l văd studiindu-mă, cu o 
expresie încordată, dar altfel, indescifrabilă. Respira adânc, 
tărăgănat, și mi-am dat seama că, dacă nu eram prudentă, puteam 
ajunge să mă conving pe mine însămi că nu era doar o gâfâială de pe 
urma alergării. 

Mi-am umezit buzele, iar privirea lui mi-a urmărit traseul limbii. 
Rău. Asta era de rău. 

- Kyle... am început, după care mi-am dat seama că nu știam ce 
să mai spun. 

- Nell, mi-a răspuns şi vocea îi suna calmă, încrezătoare. 
Netulburată. Însă ochii... ochii îl trădau. 

Mi-a întors spatele, s-a aplecat, cu picioarele împreunate, și şi-a 
început exercițiile de refacere. Clipa se destrămase, așa că m-am 
întors, la rândul meu, ca să-mi fac exerciţiile. După ce am terminat 
amândoi, ne-am așezat pe iarbă şi mi-am dat seama că nu mai 
putem evita discuţia. Ca să-mi maschez agitația, mi-am desfăcut 
părul din coadă și l-am scuturat. 

Kyle a inspirat adânc, m-a privit agitat, apoi a închis ochii, 
strâns. 

- Nell, ascultă-mă. Când am zis de ce nu, asta a fost... a fost o 
prostie. Nu asta aveam în gând. Scuză-mă. Îmi dau seama cum o fi 
sunat pentru tine. Doar că eram atât de supărat și derutat... 

- Derutat? 

- Da, derutat! a răspuns Kyle, aproape urlând. Toată chestia asta 
de azi, dintre noi, e derutantă. Când mi-ai spus că te-a invitat Jason 
să ieșiți împreună, am... a fost ca şi cum ceva din capul meu mi-ar fi 
plesnit. Mi-am imaginat cum ești cu el, poate chiar sărutându-l, şi 
atunci... nu. Nu și-atât. 

Și-a trecut mâinile peste față, apoi s-a întins la loc pe iarbă, cu 
privirea îndreptată spre cerul albastru, presărat cu petice albe şi 
pătat cu portocaliu de soarele care apunea. 

- Îmi dau seama cum o să sune asta, dar... când mi-am imaginat 
braţele lui Jason în jurul tău, buzele lui atingându-te... n-am mai 
putut să suport. Mi-am zis: Ce naiba, nu! Nell e a mea. Atunci a fost 
când am luat-o la fugă. N-am putut să-mi dau seama de ce 
devenisem, dintr-odată, atât de posesiv. Și încă... nu știu de unde 
vine asta. 

- Nici eu. Adică, m-a surprins felul în care ai reacționat, dar după 
ce m-am dus acasă și m-am gândit că aveam chiar să ies împreună 
cu Jason... pur şi simplu, nu s-a potrivit N-am putut să mă imaginez 
cu el. 

- Şi-atunci, o să mai ieşi cu el, totuși? 

Am ezitat puţin cu răspunsul. 

- Nu știu. Cred că nu. 

Kyle mi-a aruncat o privire, după care și-a scos iPhone-ul, cu 
căştile atârnându-i din el. 

- Şi el ştie? 

Am inspirat brusc. Nu-l sunasem ca să anulez întâlnirea. 

- Nu, ce naiba, nu ştie. 

Buzele lui Kyle s-au arcuit într-un zâmbet. 

- Atunci, ar fi bine să-l suni, hm? Acum s-o întreba unde ești, îmi 
închipui. 

Mi-am examinat ecranul iPodului: 6:54 p.m. 

- Pot să folosesc telefonul tău? 

Şi-a căutat prin agendă, apoi a smuls căşștile din iPhone și mi l-a 
întins. Am apăsat pe Apelare şi mi l-am lipit de ureche, cu învelișul 
din cauciuc încă umed și cald de la strânsoarea mâinii lui Kyle. 

Vocea exuberantă a lui Jason s-a auzit imediat în difuzor. 

- Salut, Kyle, fratele meu! Care-i treaba? 

Am tras aer în piept, cu șovăială. 

- Jason, de fapt, sunt eu, Nell. Te sun de pe telefonul lui Kyle... 
Am... mi l-am uitat pe-al meu. 

- i l-ai uitat pe-al tău? Unde ești? Tocmai intru pe aleea ta, 
chiar acum! 

Vocea lui prietenoasă, emoționată, căpătase acum o nuanţă 
dezorientată. 

- Ascultă, îmi pare rău, dar nu pot să ies cu tine. 

Tăcere prelungită. 

- A, m-am prins, a zis apoi, pe un ton vlăguit, şi puteam să-mi 
imaginez chipul lui pleoștindu-se. E totul în regulă? Adică... 

- Nu, doar că... s-ar putea să-ţi fi spus da prea repede, Jason. Îmi 
pare rău. Nu cred... nu cred că ar putea să meargă. 

- Aşadar, nu e o amânare, nu. 

Cuvintele ar fi cerut un semn de întrebare, însă tonul lui implica 
o afirmaţie categorică, încordată. 

- Nu. Îmi pare foarte rău. 

- Nu-i nimic, cred, a replicat, râzând, un râs forțat, spart. Ce 
naiba, nu. Nu e nimic. Doar că mi se pare oarecum suspect, Nell. 
Eram atât de emotionat... 

- Îmi pare foarte, foarte rău, Jason. Doar că abia acum mi-am dat 
seama, după ce m-am gândit cu adevărat la toate. Cum să-ţi zic, mă 
simt măgulită şi m-a entuziasmat faptul că m-ai invitat, dar... 

- E vorba despre Kyle, nu-i aşa? Eşti cu el, mă suni de pe 
telefonul lui, așa că evident e vorba despre el. 

- Jason, nu e... adică, mda, sunt cu el în clipa asta, dar... 

- Nu-i nimic. Am înțeles. Bănuiesc că ne-am așteptat cu toţii la 
asta, așa că n-ar trebui să fiu surprins. Doar că aş fi preferat să-mi fi 
spus mai devreme. 

- Îmi pare rău, Jason. Nu știu ce-aş putea să mai spun. 

- Nu e nimic de spus. E bine așa. O să mă... în fine. Ne vedem 
luni, la chimie. 

Tocmai se pregătea să închidă, când m-a străbătut un fulger de 
inspiraţie. 

- Jason, stai! 

- Ce e? 

Tonul îi era lipsit de viaţă, plat. 

- Probabil că n-ar trebui să-ți spun una ca asta, dar... Becca s-a 
îndrăgostit de tine încă dintr-a şaptea. Îți garantez ca ar vrea să iasă 
cu tine. 

- Becca? a zis el şi mi-am dat seama după voce că analiza ideea. 
N-ar fi ciudat? Adică, oare ce-aş putea să spun? Ea ar crede că a fost 
a doua opțiune sau cam așa ceva. Adică, bănuiesc că aşa e, dar nu 
aşa, înţelegi? 

M-am gândit puțin la vorbele lui. 

- Nu trebuie decât să-i spui adevărul. Că te-am lăsat baltă în 
ultimul moment. Tu deja ai făcut rezervarea, iar eu m-am gândit că 
ar putea să meargă ea cu tine, în locul meu. 

- Crezi c-o să meargă? Chiar? a întrebat cu o voce revenită la 
viață, entuziastă din nou. E chiar drăguță! 

- O să meargă. Tu sun-o doar. 

I-am spus răspicat numărul ei, iar el l-a repetat după mine. 

- Mersi... Dar, ştii ceva, Nell? Data viitoare când vrei să-i mai 
frângi inima vreunuia, dă-i de ştire un picuț mai devreme, da? 

- Nu fi caraghios, Jason. Nu ţi-am frânt inima. Nici măcar n-am 
ajuns să ieşim împreună. Dar îmi pare sincer rău pentru că ţi-am 
dat plasă aşa. 

- N-ai grijă. În plus, poate c-o să iasă ceva între Becca şi mine. E 
aproape la fel de sexy ca tine. Stai, ce naiba, asta n-a sunat cum 
trebuia. Becca nu trebuie să afle că am spus aşa ceva. Voi două 
sunteţi la fel de sexy, eu doar... 

Nu mi-am putut stăpâni râsul. 

- Jason? Taci. Sun-o pe Becca, 

Am apăsat pe Terminare şi i-am întins telefonul înapoi lui Kyle. 
S-a holbat la el. 

- A fost ceva destul de abil din partea ta, Nell. Trebuie s-o 
recunosc, a mărturisit, adresându-mi o privire întrebătoare. Dar 
chiar s-a îndrăgostit Becca de el, pe bune? 

Am izbucnit iarăși în râs. 

- Da, ce naiba. E îndrăgostită nebunește de Jason Dorsey, încă 
din... mă rog, lui i-am spus că dintr-a şaptea, dar e de mai multă 
vreme. Mult mai multă. Cam... de printr-a patra. De când lumea. Încă 
un motiv pentru care n-ar fi trebuit niciodată să-i spun da, numai 
că... am fost emoţionată, Kyle. Să te invite un băiat drăguţ e mare 
lucru, iar tu şi Jason sunteţi băieții cei mai drăguțţi din toată şcoala. 

Kyle mi-a zâmbit îndrăzneț și ștrengărește. 

- Ți se pare că sunt drăguţ? 

Of, Doamne. Of, Doamne. Mirosea a belele. Nu mă simțeam în 
stare să-i întâlnesc privirea. larba devenise deodată foarte, foarte 
interesantă. 

- Ştii că eşti sexy, Kyle Calloway, așa că încetează să mai umbli 
după complimente, am replicat, încercând abordarea flușturatică, 
glumeață, sperând să-i distrag atenţia de la faptul că devenisem 
roşie ca focul de la frunte și până la despicătura dintre sâni. Dar nu 
mi-a mers. 

- Ai opt nuanţe de roșu pe piele, Nell, mi-a zis şi vocea i se auzea 
prea de aproape. 

Răsuflarea lui îmi ardea gâtul. 

Ce se-ntâmpla? Ce făcea? 

Mi-am ridicat privirea şi ochii lui Kyle erau la câțiva centimetri 
de ai mei. Stătea întins pe o parte, iar degetele mi le căutau pe-ale 
mele. Dintr-odată, n-am mai putut să respir. Mi-a mângâiat părul 
din spatele urechii și n-am mai fost în stare să mă concentrez la 
altceva, decât la corpul lui sculptural şi la ochii lui învăpăiați şi la 

mâna lui din părul meu și la gura lui, la buzele lui, atât de aproape, 
la vârful limbii lui plimbându-se pe buza de jos... Dintr-odată, Kyle 
era cu totul altcineva, cu totul altfel. Nu băieţelul cu care crescusem, 
ci un bărbat tânăr cu trăsăturile lui, cu ochii lui, cu maxilarele lui 
puternice, dar cu o privire învăpăiată, matură, aproape flămândă. 

Nu-l cunoşteam pe acest Kyle, dar îmi plăcea. Îmi doream să-l 
cunosc. 

Un val de electricitate a năvălit prin mine, forțându-mă să închid 
ochii, şocul strecurându-mi un icnet printre buze în clipa în care 
Kyle și-a lipit gura de a mea. O undă de căldură umedă și o delicată 
energie m-au înfiorat, surprinderea lăsând locul, încetul cu încetul, 
minunării, încântării. 

Kyle mă săruta. Of, Doamne, Doamne... Doamne! Îmi plăcea, atât 
de mult! Primul meu sărut. 

Mi se tăiase respiraţia și eram incapabilă să mă mișc, din cauza 
incredibilei senzaţii date de atingerea buzelor lui. Străină, dar 
perfectă, căutată și şovăitoare. Când s-a retras, m-a lăsat chiar și 
mai fără suflare și jelind pierderea sărutului. 

- Nell? Eu... tu... 

Părea nesigur de el, de sărut. 

l-am zâmbit, fețele noastre fiind încă atât de apropiate, încât mi- 
am simţit buzele arcuindu-se pe ale lui. Mâna mi s-a ridicat din 
poală spre braţul lui, apoi spre față, degetele răsfirându-se în jurul 
urechii și palma lipindu-se de obraz. A suspinat ușurat, iar de data 
asta sărutul a fost reciproc. Mi-am apăsat buzele mai tare, 
mişcându-le peste ale lui, minunându-mă și rămânând fără suflare 
încă o dată... sau încă. 

O mie de întrebări care-mi răsăriseră în minte când priveam 
filme în care oamenii se sărutau și-au primit răspunsul. Ce fad cu 
nasul? Care nas? Nu mai eram conștientă decât de gura lui peste a 
mea, ușor într-o parte. Mâinile? Păreau să ştie și singure încotro să 
se îndrepte. Spre faţa lui, spre ceafă, spre brațe. Puteam să respir 
chiar şi când ne sărutam, evident. Când eram mai mică, mă între- 
bam dacă aș fi nevoită să-mi țin respirația. Acum eram încântată să 
descopăr că puteam să-l sărut pe Kyle la nesfârșit. Nu trebuia să mă 
întrerup niciodată ca să respir. Nici nu voiam. 

Nu știu sigur cât timp a trecut așa, sărutându-ne în iarba de pe 
deal. Nici nu mă interesa. Nu mai conta nimic, în afara bucuriei. 
Mâna lui a alunecat în sus pe braţ, oprindu-se stângace pe umăr, 
apoi coborându-mi pe spate. Ezita, și la fel şi eu. Sărutul a încetat, 
dar buzele noastre aproape că nici nu s-au dezlipit. Când ni s-au 
întâlnit privirile, l-am văzut că se minunează, se gândeşte, vrea, dar 
e nesigur. M-am mișcat puţin, dar suficient cât să mă las cu şi mai 
multa greutate peste el, cu palmele pe pieptul lui. Văzusem odată 
poziția asta într-un film și acum o înțelegeam. Era intimă. 
Confortabilă, dar... sugestivă. 

M-am simţit experimentată. Adultă, matură, plină de dorinţe pe 
care nu le prea înțelegeam şi cu care nu ştiam ce să fac. Simţeam 
ceva tare între noi, şi privirea şovăielnică a lui Kyle îmi spunea că 
era și el dureros de conștient de asta, la fel ca mine. Ce-ar fi trebuit 
să fac? Să mă dau deoparte? În filme, aici era momentul în care se 
trecea, firesc și ușor, de la sărut la alte chestii. În True blood, era 
momentul în care Eric scotea, îndemânatic, hainele de pe Sookie, 
după care cadrul se schimba, și el era deasupra ei, numai 
musculatură masculină și linii lungi şi mișcare, și ei făceau 
dragoste... și-o trăgeau... şi ştiau amândoi perfect ce făceau. 

Eu nu eram prea sigură de toate astea. Faptul că-l vedeam fără 
tricou devenea, dintr-odată, suficient ca să mă facă să mă înroșesc. 
Simţindu-i pielea de pe piept sub mâinile mele, palmele lui pe 
carnea mea, printre bretelele bustierei, aveam furnicături. Dar... 
restul? 

Nu eram pregătită. 

Kyle probabil că mi-a simţit frământările sau brusca zbatere 
violentă a inimii. S-a desprins de mine și s-a ridicat în șezut, 
forțându-mă să fac și eu la fel. 

- Ar fi cazul s-o luăm mai încet, Nell. 

- Mda... mda. 

Am sărit în picioare și mi-am ridicat tricoul de pe iarbă. 

Era ud leoarcă, așa că nu mi l-am pus pe mine. Mi-am simțit 
muşchii încordându-se, spinarea zvâcnind de junghiuri. M-am 
întins, arcuindu-mă pe spate, cu braţele deasupra capului şi palmele 
îndreptate spre cer. Când am revenit la poziţia iniţială, am simțit că 

el era cu ochii pe mine. Pe mine, așa cum privesc bărbaţii, văzându- 
mă, uitându-se de-a binelea. M-am înroșit. 

- Ce e? l-am întrebat, chiar dacă ştiam răspunsul. 

- Nimic. 

Privirea lui Kyle s-a abătut în grabă, iar eu n-am putut-o 
împiedica pe-a mea să se plimbe peste mușchii lui sclipind de 
sudoare şi peste încă vizibila umflătură trădătoare din şort, care 
doar mă făcea să mă înroşesc şi mai tare. 

Mi-am adus aminte de acea seară când văzusem, împreună cu 
Jill, un film porno găsit de ea pe internet, mânate de simpla 
curiozitate şi de conștiința faptului că n-aveam voie să vedem aşa 
ceva. N-am fost în stare să mă gândesc la altceva atunci, decât la 
cum arătau bărbații, enormi şi vânoși și păroși şi doar... să mă 
cutremur. Nu fusese nici distractiv, nici incitant, nici atractiv. 
Femeile nu păreau reale. Fusese urât și șocant și oarecum 
înfricoşător. Îl opriserăm când nu ajunsese nici măcar la jumătate, 
jurând că n-o să mai vorbim niciodată despre el. Aleseserăm să 
vizionăm reluarea unui episod din Jersey Shore, străduindu-ne 
amândouă să ne prefacem că imaginile alea îngrozitoare nu ne 
rămăseseră întipărite adânc în minte. 

lar acum, desigur, la șase luni după experimentul nostru eşuat, 
al meu şi-al lui Jill, în domeniul pornografiei, tot ce-mi putea trece 
prin cap, în timp ce mă forțam să nu privesc spre organele lui Kyle, 
era dacă şi el o arăta ca ei, dac-aș fi dată pe spate de cum arată gol și 
dac-aş fi dispusă s-o facem amândoi. 

- Ar fi cazul să ne întoarcem, a propus Kyle. Suntem plecați de 
mult timp. 

Soarele tocmai apunea când am pornit grăbiţi să traversăm 
câmpul, întorcându-ne spre drumul principal. Am coborât într-o 
alergare uşoara panta abruptă a dealului, în fața lui Kyle, și din nou 
i-am simţit privirea pe mine, iar de data asta am ştiut că se zgâiește 
la posteriorul meu. Ignorându-mi jena care mă făcuse să mă 
înroşesc, am întors capul ca să-l privesc peste umăr, încercând să 
arăt ruşinoasă, dar încinsă. Mi-am unduit șoldurile spre el când am 
încetinit, la poalele dealului. 

- Te zgâiai la mine, Kyle, i-am zis, cu voce scăzută, când s-a 
apropiat. 

- Ba nu, nu mă zgâiam, s-a apărat, luptându-se să-și stăpânească 
un zâmbet, însă obrajii i se îmbujoraseră, divulgându-i minciuna. 

- Ba da, te zgâiai. Te holbai la fundul meu. 

- Mă... 

Și-a lăsat capul în jos, frecându-se la ceafă, după care şi-a ridicat 
la loc faţa spre mine, zâmbind strâmb. 

- Ştii ceva, da, asta e. Mă zgâiam. Eşti mulțumită? Mă holbam la 
fundul tău. E vreo problemă din partea ta? 

- N-am zis că ar fi fost o problemă din partea mea, i-am răspuns, 
ridicând din umeri. 

Doar nu era să recunosc că-mi făcuse plăcere. 

Pe urmă, am mers unul lângă celălalt, într-o tăcere un pic 
stânjenitoare, un pic ezitantă. Până la urmă, Kyle a fost cel care a 
spart-o. 

- Ştii ceva, am tot încercat să nu te privesc așa, nicio afurisită de 
clipă. Ori de câte ori alergam împreună, trebuia s-o iau înainte, ca să 
nu mă holbez la fesele tale. Sau să-ţi văd sânii cum saltă. Chiar și cu 
bustiera aia, tot îţi saltă sânii într-o veselie, ceea ce, fir-ar să fie, mă 
zăpăceşte de-a binelea. 

- Kyle! am exclamat, gata să leșin de cât de tare m-am înroşit, 
fără să mă mai pot opri din râs, dintr-odată. 

- Ce e? Nu fac decât să-ți spun adevărul. Eşti cea mai bună 
prietenă a mea și mi se părea nepotrivit să te privesc ca pe oricare 
altă fată. Adică, eu oricum încerc să nu casc ochii după fete, pen'că e 
necuviincios sau cum o mai fi, dar cu tine e altceva. Și totuși... fir-ar 
să fie, Nell. Tare greu îmi vine să nu te privesc. Eşti excitantă. 

M-am oprit brusc din mers și m-am întors cu fața spre el. 

- Tu crezi că sunt excitantă? 

Mi-a azvârlit înapoi cuvintele pe care i le aruncasem mai 
devreme. 

- Ştii că eşti sexy, Nell Hawthorne, așa că încetează să mai umbli 
după complimente. 

Zâmbetul i s-a stins apoi într-o căutătură ardentă, gravă şi 
abundând de emoție. 

- Numai că... sexy nu e termenul potrivit. Cum să-ţi zic, toți 
băieţii din şcoală sunt de părere că eşti sexy... în afara lui Thomas 

Avery, pen’ că el e gay. Dar eu sunt de părere că eşti frumoasă. Eşti 
adorabilă. 

M-am foit incomodată de privirea lui cercetătoare şi arzătoare, 
de văpăile usturătoare din ochii lui. 

- Mersi? am zis neconvinsă. 

El crede că sunt... adorabilă? Gândul că, în ochii lui Kyle, eram nu 
numai sexy, ci şi adorabilă, mi-a trimis junghiuri de ceva 
asemănător fricii prin tot corpul, o apăsare aprigă în inimă. 

Am mers mai departe spre casă și, la un moment dat, degetele 
lui au ajuns să se încurce printre ale mele, împletindu-se de parcă 
totdeauna ar fi fost aşa. Am ajuns mai întâi la el, unde am văzut-o pe 
mama lui în capătul aleii, răsfoind corespondenţa din cutia poştală, 
cu telefonul mobil proptit între ureche şi umăr, probabil într-o 
discuție cu mama mea. 

Ne-a zărit trecând agale prin poarta din fier forjat, acționată 
electric, mână în mână. Sprâncenele i-au țâşnit în sus, până aproape 
de rădăcina părului, şi vocea i s-a stins în mijlocul frazei, gura 
căscându-se într-un O şocat. Mi-am dat seama că părul îmi era o 
debandadă încâlcită şi transpirată, că n-aveam tricou pe mine și nici 
el... și deodată buzele mi-au fost cuprinse de furnicături la amintirea 
sărutului, ceea ce m-a făcut să mă întreb dacă ea și-o da seama că 
ne-am sărutat, dacă s-o gândi că ne-am... 

- Rachel? Te sun eu mai târziu. Tocmai au intrat copiii noştri... 
ținându-se de mână. Da. Ştiu. Deja. 

Și, cu asta, Olivia Calloway a închis telefonul și s-a întors spre 
noi. 

- Aşa. Aţi cam stat ceva voi doi. 

Și-a coborât ochii spre mâinile noastre împreunate. Noi ne-am 
privit unul pe celălalt, un schimb de priviri prelungit, semnificativ. 
L-am strâns de mână, transmițându-i că n-am de gând să-i dau 
drumul. Nu mi-era rușine de asta, nici nu încercam să ascund ceva. 

Kyle mi-a făcut un discret semn de încuviințare, după care și-a 
întors fața spre mama lui. 

- Păi am fost să alergăm, după care ne-am mai oprit pe la movila 
lui Keller, ca să stăm de vorbă. 

Doamna Calloway şi-a mijit ochii spre noi, examinându-ne 
gradul de despuiere, ca și încâlceala din părul meu. 

- Să staţi de vorbă, hmm? Și asta? a întrebat, arătând spre 
mâinile noastre. 

Kyle şi-a înălțat bărbia. 

- Acum suntem împreună. 

Nu luaserăm hotărârea asta, nu tocmai, ca atare, din moment ce 
ne apucaserăm să ne sărutăm fără să cădem de acord, la propriu, 
asupra a ceva oficial. Dar nu era să spun una ca asta, nu aici, nu 
acum. Și eram împreună, chiar dacă n-o făcusem să devină ceva 
oficial. 

- Înţeleg, a zis doamna Calloway. Acum sunteţi împreună. Dar 
sunteți siguri că e bine? Amândoi sunteți atât de tineri. 

Kyle s-a încruntat spre mama lui. 

- Pe bune? Colt a avut o iubită la şaisprezece ani și nu-mi aduc 
aminte ca voi să-i fi spus rahaturi pe tema asta. 

- Revizuiește-ţi limbajul, tinere, l-a admonestat ea cu asprime în 
glas. Și, dacă vrei să ştii, chiar i-am zis câte ceva. Aceleași lucruri pe 
care ţi le zic și ţie acum. Doar din cauză că n-ai auzit discuţia, nu 
înseamnă ca ea n-a existat. Aveai pe-atunci, cât, unsprezece ani? 
Tatăl tău şi cu mine n-am fi purtat o astfel de discuţie cu fratele tău 
de față cu tine, Kyle. 

- Mda, presupun că ai dreptate, a admis Kyle, oftând. Dar... 

- Doar să aveți grijă, bine? a intervenit doamna Calloway peste 
fiul său. 

- Mamă, nu, nu ne-am... adică, n-am... 

- Eu nu discut asta cu tine, Kyle. Mai ales de față cu Nell. Tot ce 
am de spus, acum și în continuare, este că, orice-aţi face sau ce n-aţi 
face... să aveţi grijă. 

A dat să plece, îndesându-și corespondenţa sub braț, dar s-a 
oprit și şi-a întors capul spre noi. 

- Şi spun asta din punct de vedere afectiv, nu numai fizic. Voi doi 
ați fost cei mai buni prieteni de când vă ştiţi. Dacă treceţi hotarul 
spre altceva, mai mult... să ştiţi că e un hotar pe care nu-l veți mai 
putea trece înapoi. 

Ceva din tonul ei şi din felul în care privea, oarecum în 
depărtare, m-a făcut să mă întreb dacă știa ce spune din propria 
experienţă. 

- Ştim asta, mamă. Despre asta am şi stat de vorbă, de fapt. 

- Atunci... bine, a mai zis ea, dispărând în casă, cu nasul deja în 
telefon. 

Am rămas pe loc, împreună cu Kyle, pe aleea din fața casei lui. 

- N-a fost chiar atât de rău, am zis. 

- Nu, dar asta a fost mama. O să-l sune pe tata, iar el o să mă 
sune pe mine și-o să avem discuția. 

Mi-am schimonosit chipul într-o expresie compătimitoare. 

- Mda, probabil că discuţia asta mă așteaptă și pe mine, acasă, 
chiar acum. 

Kyle a izbucnit în râs. 

- Dar n-am avut deja discuţia asta cu ei când eram copii? 

- Nu, aia a fost altceva, sunt destul de convinsă. Pe atunci, ne-au 
explicat ce e aia şi ailaltă şi ce anume intră, unde și de ce. Acum e 
despre... 

Nu mi-am mai continuat fraza, neștiind sigur cum aş putea s-o 
închei. 

- Motivul pentru care ar trebui să mai așteptăm? Și cum să fim 
responsabili, dacă nu? 

- Exact, am confirmat, simțind o ușurare aproape absurdă 
datorită faptului că reușiserăm să trecem peste subiect fără să fiu 
nevoită să pronunt ceva de-a dreptul jenant. 

Încă o dată, nu eram pregătită. Cât se poate de nepregătită. Dar 
deodată i-am simţit mâinile alunecându-mi pe spate și trăgându-mă 
într-o îmbrăţișare și brusc ideea că aş putea avea mai mult cu el nu 
mi s-a mai părut atât de absurdă. 

Mai degrabă... așteptată. 


CAPITOLUL 2 
Norocul meu că m-am îndrăgostit 
lanuarie 


Între mine şi Kyle s-a stabilit o relație confortabilă, dar 
palpitantă. Nu s-au schimbat prea multe între noi, într-un fel mai 
semnificativ. Eram la fel cum fuseserăm dintotdeauna: doar că ne 
tineam de mână la școală şi ne sărutam pe coridoare, în mașina lui 
sau pe canapea, în faţa televizorului. Părinţii noştri au ținut într- 

adevăr discuția cu noi amândoi, sfătuindu-ne să avem grijă, ceea ce 
a fost mai mult decât umilitor. Ai mei nu mi-au dat măcar ocazia să 
le spun că n-am trecut nici de faza sărutului sau că relaţiile sexuale 
nu se arătau la orizont pentru noi, deocamdată. 

Sau, cel puțin, pentru mine. Kyle părea să se ia după indiciile 
venite din partea mea, iar eu mă mulțumeam să las lucrurile să 
rămână așa cum erau. Îmi plăcea să-l sărut pe Kyle. Îmi plăcea să 
mă giugiulesc cu el pe canapea. Era, poate, oarecum de parcă n-aș fi 
vrut să împing relația noastră de la prietenie la parteneriat, pur şi 
simplu pentru că nu voiam să schimb ceva care-mi place. 

În realitate, în adâncul sufletului, eram înspăimântată. Posibil să 
mă fi vârât în sperieţi un pic toate show-urile și filmele văzute 
împreună cu Becca și Jill, care cuprindeau și sex. Mi-era teamă că 
realitatea n-avea să se ridice la nivelul așteptărilor mele. Cum să zic, 
ştiam, în sinea mea, logic, că show-urile de televiziune și filmele nu 
înfăţişează lucrurile cu o acuratețe cât de cât apropiată de realitate. 
Până şi felul în care se sărutau personajele pe ecran nu semăna cu 
sărutatul din viața reală. Dar n-aş fi putut să explic diferenţa, nici 
măcar pentru mine. 

Nu puteam, totuși, să-i spun nimic din toate astea lui Kyle. Nu 
eram sigură c-o să înțeleagă şi știam că ar suna caraghios. Suna 
caraghios până și în urechile mele. Dar, pur și simplu, nu-mi puteam 
alunga temerile. Evident, cunoșteam adevărurile. Știam că prima 
dată nu e totdeauna chiar atât de minunat pentru o fată și că doare. 
Aveam o grămadă de prietene la școală care trecuseră deja prin 
experiențe sexuale și obținusem amănuntele de la ele. De la Becca, 
de exemplu. Cuplarea ei cu Jason dusese exact la rezultatul sperat 
de mine. De atunci, au tot ieșit împreună, cu regularitate, iar într-o 
seară, târziu, Becca a venit la mine acasă îmbujorată, exaltată și 
înfierbântată, străduindu-se să-și stăpânească lacrimile. 

Am stat cu ea pe patul din camera mea, ridicând volumul 
televizorului, astfel încât sunetele de la Teen mom să le acopere pe 
cele ale discuţiei noastre. Am așteptat, făcându-mi de lucru cu 
şnurul pantalonilor mei de pijama, știind că Becca îmi va spune ce 
avea pe suflet imediat cum își va găsi cuvintele potrivite. Așa era 
Becca: ea nu vorbea niciodată, până când nu parcurgea mental tot 
ce avea de spus. În copilărie, se luptase cu bâlbâiala, iar ca rezultat 

al terapiei logopedice, se învățase să-și planifice fiecare cuvânt, 
fiecare propoziţie, înainte să vorbească. Asta o cam făcea să pară 
uneori că ar citi un scenariu, ceea ce nu reușea toată lumea să 
înțeleagă la ea. 

Eu, totuși, o înțelegeam, fiindcă o cunoşteam încă dinainte să 
treacă prin terapie. Învăţasem să ascult, dincolo de bâlbâială, 
cuvintele pe care voia să le spună şi mă deprinsesem să n-o grăbesc. 
Chiar şi după terapie, nu trebuia s-o grăbești pe Becca. Ea spunea 
ceea ce avea de spus atunci când se știa pregătită, și nu înainte. 

- M-am cu-culcat cu Jason, mi-a zis ea chinuit, pentru că, mda, 
Becca încă se bâlbâia uneori, în momentele de emoție extremă. 

Mi-am smucit capul în sus şi părul mi-a tresăltat peste ochii 
măriți de şoc. Becca zâmbea pe jumătate, cu cârlionţii ei negri şi 
strânși acoperindu-i o parte a feţei. Tot am observat ca se înroșise, 
lucru destul de complicat, din moment ce ea era pe jumătate 
italiancă şi pe jumătate libaneză, având în consecință tenul 
întunecat, crepuscular și înroșindu-se foarte rar. 

- Te-ai ce? De-adevăratelea? Când? Unde? Cum a fost? 

Becca și-a răsucit o buclă pe deget şi a tras de o șuviţă elastică 
precum un arc, semn că era agitată. 

- A fost exact așa cum am auzit noi mereu, Nell. Minunat, 
stânjenitor, fierbinte şi cam dureros la început. Cum să-ți zic, doar 
ca o ciupitură, nu ceva de-a dreptul rău sau mai știu eu cum, iar 
după, e.. e chiar incredibil. Jason a fost foarte grijuliu și foarte 
blând. Şi pentru el era prima dată. A fost foarte drăguţ. N-a durat 
mult, totuși. N-a fost ca în True blood, asta-i sigur. Cu toate astea, a 
fost bine. 

- Ai sângerat? m-am interesat eu, 

- Mda, puţin, a încuviințat ea. Le-am spus părinţilor noştri ca 
mergem la cumpărături în Great Lakes Crossing, dar, de fapt, ne-am 
dus la un hotel. N-a fost ca o hemoragie sau altceva, m-a informat, 
zâmbind. A doua oară a fost chiar şi mai bine, și mai puțin 
stânjenitor. 

M-am încruntat. 

- Ce e stânjenitor în asta? 

- Ți-aduci aminte când te-ai sărutat prima dată? Vreau să zic, 
sărutat de-a binelea. Adică, pe bune. Ți-aduci aminte că era ceva 

complet firesc, ca și cum ai fi știut cumva ce faci, dar tot aveai 
nevoie oarecum să-ți dai seama cum s-o faci ca să fie bine? Unde să- 
i pui mâinile și toate astea? Ei bine, cam aşa e. 

A privit pe fereastră, spre crengile stejarului care se legănau în 
bătaia vântului de iarnă, și mi-am dat seama că era cu mintea din 
nou în camera aceea de hotel, împreună cu Jason. 

Am rămas tăcute amândouă, privind-o pe Jenelle cum se ceartă 
cu mama ei la televizor. 

- Te simţi schimbată? am întrebat-o într-un târziu. 

A încuviințat. 

- Da. Foarte mult. Adică, e greu de explicat cât de diferit vezi 
totul. Din punct de vedere fizic, nu mă simt mult schimbată. O mică 
inflamație acolo jos, dar atât. În schimb, în mintea mea, mă simt mai 
matură. Mai înțeleaptă. Totuși, nu asta e, de fapt. Nu ştiu. Partea 
asta e cel mai greu de explicat. S-ar putea spune, bănuiesc, că am 
înţeles în sfârşit ce mare chestie e. 

- Ai simţit că eşti pregătită? 

Nu mi-a răspuns imediat. 

- Aşa cred. Nu știu. Adică, am vrut. Chiar am vrut. Am tot 
discutat despre asta de câteva săptămâni, punând la cale când și 
unde. Mai întâi, am ieșit la cină și a fost romantic. Dar mie îmi era 
frică. Și lui Jason îi era, dar cred că nu la fel de mult ca mie. 

l-am întâlnit privirea și i-am observat ezitarea. 

- Te-a forțat, Becca? 

A întors capul, privind în altă parte, după care a revenit spre 
mine. 

- Poate, un pic? N-aş fi făcut-o, dacă n-aș fi vrut. Dar poate că 
doar aș mai fi aşteptat un pic, dac-ar fi fost numai după mine. 

Nu-mi dădeam seama precis cum să reacționez la asta. 

- Dar ai fost... protejată, nu? 

A încuviințat, clătinând viguros din cap. 

- Verişoara mea, Maria, are douăzeci și trei de ani şi m-a dus la o 
clinică să-mi prescrie anticoncepţionale. Şi am folosit şi pre-pre... 
ştii tu. Protecţie. 

- N-ar putea verișoara ta să mă ducă și pe mine? 

Becca m-a privit în ochi. 

- Aș putea s-o rog, dacă eşti sigură. Dar așteaptă până știi sigur 
că eşti pregătită. 

A mai inspirat adânc de vreo două ori, după care umerii au 
început să i se zguduie și am strâns-o într-o îmbrățişare. 

- Te simţi bine? am întrebat-o. 

A ridicat din umeri, a scuturat din cap, dar apoi a zis: 

- Mda, așa cred. Doar că sunt copleșită. Adică, nu-mi vine să cred 
că am făcut-o. 

S-a desprins din îmbrăţișare, căutându-mi privirea. 

- Nu mai sunt virgină, Nell. Acum sunt femeie, a adăugat, râzând, 
deşi a sunat aproape ca un hohot de plâns. 

- Nu erai pregătită, este? am şoptit. 

Atunci s-a prăbușit în brațele mele. 

- N-nu. Dar îl iubesc, Nell. Zău că da. 

A mai inspirat o dată prelung, tremurat, după care şi-a revenit în 
fire, îndreptându-şi spinarea şi ştergându-și ochii. 

- ÎI iubesc şi n-am vrut să-l dezamăgesc. Şi-şi am ştiut că n-o să 
putem să tot mergem pe sârmă, cum am făcut până acum, înţelegi? 

- Ce vrei să spui? 

- Ei, haide acum, Nell. Ştii bine ce vreau să spun. Te tot 
giugiulești și treaba se încinge din ce în ce mai mult. Şi, până la 
urmă, știi clar încotro se îndreaptă, așa că trebuie să te înfrânezi, 
înainte să ajungă acolo accidental. Așa cum ţi-am zis, chiar am vrut 
cu adevărat. Te rog să nu crezi că Jason a pus toată presiunea asta 
pe mine. N-a fost aşa şi nu e că n-aş fi vrut, pentru că am vrut. Doar 
că... Nu ştiu cum să-ți explic. 

- Cred că înţeleg, am zis. Și relația mea cu Kyle începe să ajungă 
în punctul ăsta, în care suntem nevoiţi să ne oprim, ca nu cumva să 
ne lăsăm duși de val. 

- Ei bine, mi-a zis Becca, luându-mi mâinile într-ale ei, trebuie 
doar să faceți ce-am făcut şi noi. Să discutați despre asta. Dacă tot 
era să se-ntâmple oricum, ne-am închipuit că ar fi mai bine să ne-o 
planificam, să ne asigurăm c-o să se-ntâmple așa cum vrem noi, 
înţelegi? 

Am încuviinţat, deși, în urma discuţiei, am fost nevoită să-mi 
alung furtuna ameţitoare a gândurilor care-mi năvăleau prin cap. 
Becca a mai stat ceva timp, până s-a terminat Teen mom, care 

deodată căpăta o semnificaţie cu totul nouă, după care a plecat 
acasă. 

Mi-a trebuit mult timp până să adorm după ce-a plecat Becca. 
Nu reușeam să mă gândesc la altceva, decât la felul în care fusesem 
silită să mă desprind de Kyle în seara aia, la cum mă simțisem de 
parcă m-aş fi înecat în el, ca şi cum m-aş fi pierdut în săruturile lui. 
La cât de ușor ar fi fost să cedez, pur și simplu, și să mă las dusă de 
val. 

Totuși, nu voiam să am nici cea mai mică îndoială. Nu voiam să- 
mi fac apariția acasă la Becca după aia și să plâng din cauză că n-am 
fost sută la sută pregătită să-mi încep viața sexuală cu Kyle. 

O voce mi-a șoptit în adâncul minții, totuşi, întrebându-mă dac-o 
să fiu vreodată complet pregătită, dacă e măcar posibil să fii 
pregătită sută la sută pentru așa ceva. 

După alte două săptămâni, într-o seară de vineri, târziu, stăteam 
pe scaunul din dreapta al Chevroletului Camaro al lui Kyle, croindu- 
ne drum printr-o ninsoare foarte deasă. Cântecul nostru preferat, 
cântecul nostru, se auzea la radio: Lucky, al lui Jason Mraz, iar eu 
cântam odată cu el. Kyle era încruntat de concentrare, mergând cu 
faza mare aprinsă şi tot reuşind de-abia să străpungă cu vederea 
mantia albă căzătoare. Mergea doar cu cincizeci la oră pe un drum 
de macadam, din apropierea caselor noastre, un drum pe care-l 
cunoştea ca pe propria palmă. 

- Ninsoarea asta e al naibii de tâmpită, s-a plâns el. Nu văd nici 
la trei metri în față şi cauciucurile din spate îmi tot derapează. 

- Poate c-ar trebui să tragem pe dreapta şi să vedem dacă se mai 
potoleşte un pic, i-am propus. 

- Nu, o să mă descurc. Oricum, nu suntem departe de casă. Doar 
c-o s-o iau mai încet. 

Mi-am dat ochii peste cap, fiindcă știusem chiar din clipa în care- 
i făcusem propunerea că el n-o să vrea să tragă pe dreapta și să 
aştepte. Am trecut de o curbă și Kyle a scăpat o înjurătură când 
cauciucurile din spate i-au derapat dintr-o parte în cealaltă. Mi-am 
încordat privirea prin zăpada din fața noastră şi am văzut motivul 

panicii lui Kyle: ne apropiam vertiginos de o căprioară uriașă, 
oprită în mijlocul drumului, încremenită și înghețată. A înjurat din 
nou și a trecut într-o treaptă de viteză mai mică, încercând să 
recapete controlul asupra automobilului, însă nărăvașul Camaro n-a 
făcut decât să danseze şi mai rău, înainte de a se învârti de-a binelea 
în cerc. 

- Mişcă-te, fir-ar să fie, căprioară tâmpită! a strigat Kyle, în timp 
ce ne roteam tot mai aproape de animal. 

Kyle, totuşi, ştia să conducă pe zăpadă, așa că a apăsat cu putere 
pe frână, a răsucit volanul în sensul invers rotirii, apoi a atins 
pedala de acceleraţie. Autoturismul Camaro a efectuat o a treia 
rotație completă, de trei sute șaizeci de grade, însă își încetinea 
acum înaintarea pe amestecul de pământ, pietriş și zăpadă. Partea 
din față a mașinii s-a izbit de căprioară, zguduindu-se cu violență 
din cauza impactului. Am scos un țipăt și m-am proptit cu mâinile 
de bord, însă n-am putut să-mi îndepărtez privirea, urmărind cum 
se răstoarnă căprioara pe spate, pierzându-și echilibrul şi 
prăbușindu-se în zăpadă pe-o rână. Kyle a reușit să oprească 
mașina, scăldând în lumina farurilor animalul rămas inert în 
mijlocul drumului, prin zăpada care ne învăluia ca o draperie albă 
de jur-împrejur. Gâfâiam amândoi, iar articulațiile degetelor lui Kyle 
se albiseră, de cât de tare stăteau încleştate pe volan. 

Am tras adânc aer în piept, apoi l-am scos afară, întorcându-mi 
fața spre Kyle. Mi-a întâlnit privirea şi amândoi am explodat într-un 
râs aproape isteric. M-am întins pe deasupra schimbătorului de 
viteze și mi-am încolăcit brațele de gâtul lui, tremurând, abia acum, 
după ce trecuse totul, și valul de adrenalină m-a lovit din plin. 
Centura de siguranță îmi tăia pieptul, așa că am descheiat-o și m-am 
prins mai strâns de Kyle. El a împins maneta schimbătorului de 
viteze în poziția de staționare, apoi m-a tras mai aproape. M-am 
cățărat, neîndemânatică, peste consolă, ajungând să-l încalec, 
atârnată de gâtul lui. Mi-a cuprins fața între palme şi m-a tras spre 
el, într-un sărut apăsat, înfierbântat. 

Atunci, m-am lăsat pierdută în el, m-am dăruit complet. 
Adrenalina îmi străbatea tot trupul, alimentându-mă cu o energie 
fulgerătoare, incandescentă. Mi-am strâns pumnii în părul lui de la 
ceafă, apoi am început să-l zgârii cu degetele pe umeri. Am nimerit 

peste gulerul cămășii, aşa că mi-am strecurat palmele pe sub 
țesătura din bumbac, ajungând să şovăi cu ele pe pielea goală. Am 
scăpat un icnet când i-am simţit căldura pielii, de toată 
electricitatea care-mi zbârnâia prin trup doar atingându-l. 

După care m-a atins el. Of, Doamne. Degetele i s-au strecurat pe 
sub geaca mea, apoi sub bluză, pipăindu-mi pielea înfierbântată de 
pe spinare. M-am arcuit la atingerea lui, i-am primit limba care 
țâşnise s-o guste pe-a mea și m-am simțit ameţită, subjugată, 
miraculos sufocată. Mi-am coborât mâinile în jurul lui, pipăindu-i 
protuberanţele mușchilor abdominali şi lespezile pectoralilor. El 
mi-a imitat mişcările, lăsându-și palmele să-i lunece și conturându- 
mi buricul cu degetele, după care sărutul nostru s-a întrerupt, 
lăsându-ne cu buzele lipite între ele, cu ochii deschişi și cu o 
fierbinţeală scânteietoare între noi. Mi-am ținut respirația când 
mâinile au început să-i urce, mi-am mușcat buza și am inspirat mai 
adânc când palmele lui mi-au cuprins dantela sutienului. 

Am simțit cum mi se întăresc sfârcurile la atingerea lui, chiar și 
prin sutien, fără să-mi abat privirea de la el, oferindu-i tacit 
permisiunea de a continua să mă atingă. M-am mutat mai în spate, 
astfel încât să-mi las greutatea pe genunchii lui și să-mi reazem 
spinarea de volan. El a avut un moment de ezitare, cu ambii mei 
sâni cuprinși în palme, şi l-am văzut cum se gândeşte, cum își 
dorește să meargă mai departe. Voia să atingă pielea goală. lar eu 
voiam să-l las. Îmi plăcea să-i simt mâinile pe piele, mă umplea de 
plăcere fulgerătorul fior resimţit la atingerea lor. 

Am ridicat o mâna și, pe sub bluză, mi-am împins în jos breteaua 
sutienului de pe un umăr, apoi de pe celălalt. Kyle și-a strecurat 
degetele pe sub marginea cupei, a tras și mi-a lăsat pieptul dezgolit. 
Bluza încă îmi atârna între noi, pe sub geaca descheiată și larg 
desfăcută. Căldura din maşină  dogorea în continuare, 
supraîncălzindu-ne pe amândoi. Bâjbâind cu o mână, am reușit s-o 
opresc, după care mi-am întors la loc privirea spre Kyle. Mă 
urmărea cu ochii umbriți, luptându-se cu sine, dorința lui 
războindu-se cu rațiunea. 

Simțeam că şi în mine se poartă același război. Voiam să fac asta 
cu el. Aici și acum, mi-l doream. Nimic altceva nu mai conta. 

O voce din străfundurile minţii mi-a amintit de discuţia avută cu 
Becca, de acum vreo două săptămâni. Am redus-o la tăcere. Mâinile 
lui Kyle îmi rătăceau pe pântec, pe şolduri, întorcându-se apoi la 
sâni. Îi eliberase între timp pe amândoi din cupele sutienului şi 
acum mi-i explora cu palmele, cu degetele. 

Mi-am scuturat geaca de pe umeri, după care, ca să nu mă mai 
pot răzgândi, mi-am şi scos bluza peste cap. Kyle a icnit, inspirând 
precipitat, şi un zâmbet năucit i-a arcuit buzele. 

- Dumnezeule, cât ești de excitantă, a răsuflat el, privindu-mi 
pielea albă, cercurile întunecate ale areolelor și năstureii roz ai 
sfârcurilor. 

Mi-am muşcat buza când mi-a cuprins un sân în palmă, 
descriind cercuri cu degetul mare în jurul sfârcului, am strâns 
pleoapele într-un val de emoție, simțindu-mă dintr-odată expusă, 
ruşinea mea luptându-se cu dorința. Îmi doream asta. îmi plăcea. 
Era bine, nu? Eram cu Kyle, partenerul și cel mai bun prieten al 
meu, și-l iubeam. 

Ultima afirmaţie a venit ca un şoc, smulgându-mi un icnet. Îl 
iubeam! Așa să fi fost? Inima mi se umplea și mă durea de fiecare 
data când eram lângă el, iar gândul de a nu fi cu el mă înspăimânta. 
Asta însemna iubirea, nu? Voiam să fiu cu el tot timpul, în fiecare 
clipă. 

- Mi-ar fi plăcut să te văd toată în clipa asta, mi-a zis, 
mângâindu-mi pieptul. 

Un fulger de dorință m-a străbătut prin tot corpul. Voiam ca el 
să mă vadă toată. Totuși, aici, acum? Așa? Am deschis gura să-i 
răspund, însă el mi-a luat-o înainte. 

- Nu aici, totuşi, a zis, închizând ochii strâns şi scrâșnind din 
dinţi. Te vreau, Nell. N-am de gând să neg. 

Şi-a retras mâinile de pe pielea mea și am fost cât pe ce să 
scâncesc de pierderea atingerii. Mi-am pus la loc sutienul, dar nu 
mi-am mai îmbrăcat bluza. Privirea lui Kyle era strălucitoare și 
ardentă. 

- Și eu te vreau, i-am zis. 

- Dar îmi doresc ca totul să fie cum trebuie. Îmi doresc să fie 
special, mi-a explicat, dând impresia că se luptă cu sine. 

Am simţit că mi se strânge inima la auzul cuvintelor lui și m-am 
aplecat în față ca să-l sărut, cuprinzându-i obrajii între palme. 

- Şi de-asta te iubesc, i-am șoptit pe negândite. 

A încremenit și a făcut ochii mari, căutându-i cu privirea pe-ai 
mei. 

- Ce? 

Mi-am mușcat buza, temându-mă că fusese prea devreme. 

- Păi... 

Pleoapele mi-au alunecat în jos, acoperindu-mi ochii, în timp ce 
mă luptam să-mi găsesc cuvintele potrivite. Până la urmă, m-am 
hotărât să-mi asum răspunderea. 

- Am zis că Și de-asta te iubesc. Aşa e. Te iubesc, Kyle. 

Mâinile i s-au strecurat în jurul meu, urcând și coborându-mi pe 
spinare, apoi poposind pe şolduri, într-o atingere familiară, 
senzuală, incredibilă. Deodată, adoram ca mâinile lui să fie acolo, le 
voiam rămase acolo pentru totdeauna. Mâinile lui, pe şoldurile 
mele, deasupra blugilor mei cu talia joasă, îmi dădeau o senzaţie 
perfectă. 

- Eu n-o să ţi-o spun încă, a zis el, după care s-a încruntat. Nu 
vreau să crezi că ţi-o spun și eu, doar pentru că mi-ai spus-o tu. Dar 
aşa e. 

Tocmai asta îmi trecuse prin minte. 

- Aşa e? 

A scuturat energic din cap, descriindu-mi cercuri cu degetele 
mari pe șolduri. 

- Mhiî. 

l-am zâmbit şi m-am aplecat în față, pentru un nou sărut. 

- Bun. Așa şi trebuie, să mă iubeşti. 

A chicotit, cu buzele lipite de ale mele. 

- O, dar asta şi fac, a zis, în timp ce mâinile îi porneau în sus pe 
trupul meu; mi-am arcuit spinarea, ca să-i permit accesul la sâni. 
Mai ales ăştia, a mărturisit. Ăştia chiar îmi plac. 

A fost rândul meu să izbucnesc în râs. 

- Ei, nu zău? Mai ales ăștia? Numai ăștia? Mă iubeşti numai 
pentru sânii mei? 

- Hmm, a mormăit el, prefăcându-se că se mai gândeşte, apoi şi- 
a lăsat mâinile în jos pe spinarea mea și, după câteva clipe de 

ezitare, şi le-a coborât ca să-mi cuprindă posteriorul. Și ăsta, a zis. Şi 
ăsta îmi place. 

Mi-am strecurat palmele în sus pe sub cămașa lui și l-am ciupit 
de sfârcuri, smulgându-i un țipăt. 

- Mai încearcă, amice. 

A râs şi m-a strâns într-o îmbrăţișare, șoptindu-mi prin păr. 

- Glumesc, Nell. Te iubesc pentru tot. Pentru ceea ce ești. 

Mi-am ridicat fața și l-am sărutat pe bărbie. 

- Ştiu, i-am zis. Și eu am glumit. 

Instalaţia de încălzire fiind oprită, frigul se strecurase în mașină 
şi am simţit cum mi se face pielea de găină. Mi-a simțit-o și Kyle, așa 
că mi-a întins bluza și a dat din nou drumul la căldură. M-am lăsat 
să lunec jos de pe genunchii lui și mi-am pus bluza pe mine. 

- Mă întreb dac-o fi murit căprioara, a zis Kyle. 

Mi-am încordat privirea, pe deasupra capotei motorului, spre 
silueta întinsă pe zăpada care continua să cadă din cer. 

- Nu se mișcă, i-am zis, întorcând capul spre el și încheindu-mi 
fermoarul de la geacă. N-ar trebui să verificăm? 

- Mă duc eu, s-a oferit Kyle. Tu stai aici. 

- Nici gând! am replicat, pufnind. Vreau și eu să văd. 

M-a privit, clătinând din cap și înăbușindu-și râsul. Am coborât 
amândoi, călcând ușor pe zăpada prăfoasă. Fulgii au început să mi 
se aștearnă pe nas și prin păr, acoperindu-mă aproape instantaneu 
cu o pudră albă şi rece. Mi-am înfășurat talia cu braţele și m-am 
strâns lângă Kyle. El s-a oprit la câțiva pași distanță de căprioară, 
mi-a pus o mână pe umăr ca să mă țină pe loc, după care a mai făcut 
un pas înainte. O tăcere încordată s-a așternut între noi, în timp ce 
motorul ne huruia în spate, iar farurile ne scăldau într-o baltă de 
lumină, străpungând de altfel întunecoasa noapte de iarnă. 

L-am urmărit cu privirea pe Kyle, care se apropia precaut de 
căprioară. Şi-a întins un picior şi a atins-o pe o parte, împungând cu 
blândețe. Nimic. Am răsuflat ușurată. Kyle a mai făcut un pas mic în 
față, s-a lăsat pe vine și a întins mâna spre coastele căprioarei. 

Apoi, s-a întors spre mine surprins. 

- Trăieşte încă. Respiră. 

- Ce e de făcut? l-am întrebat. Nu se poate s-o lăsăm aici. 

El și-a desfăcut brațele într-un gest de nu știu. 

- Poate că e numai inconștientă sau, dac-o fi rănită, cumva... Nu 
ştiu, Nell. 

Exact în clipa aia, căprioara a zvâcnit dintr-o copită, iar apoi 
toată partea laterală i s-a cutremurat, când a răsuflat brusc. Kyle s-a 
retras în grabă, împleticindu-se, înjurând şocat, iar căprioara, după 
ce s-a zbătut cu violență timp de câteva clipe, şi-a adunat picioarele 
sub ea și s-a îndepărtat de noi cu câţiva pași, oprindu-se să ne mai 
privească o dată, cu ochii galeşi și urechile ciulite. Kyle era căzut în 
fund pe zăpadă şi o urmărea cu privirea cum ne studiază prelung, 
apoi porneşte în goană de-a curmezișul drumului. 

- Fir-ar să fie! a exclamat, ridicându-se și scuturându-se de 
zăpadă. Asta, sincer să fiu, a fost o sperietură a naibii de strașnică. 
S-ar putea să fi şi făcut un pic de pipi pe mine. 

Atât de tare am râs, încât am fost nevoită să mă prind de brațul 
lui ca să mă pot ține pe picioare. 

Am parcurs restul drumului spre casă fără incidente, însă 
amintirea momentului împărtășit de amândoi în mașină ne-a rămas 
înainte de orice în minte. Nu ne-am mai sărutat îndelung, așa cum 
obișnuiam, înainte ca eu să cobor pe aleea din fața casei mele. 
Cunoşteam acum puterea impulsului și, eliberată de fierbinţeala 
momentului, ştiam că nu eram încă pregătită. Și, probabil, nici Kyle 
nu era. 


CAPITOLUL 3 
Mersul la hotel 
Valentine's day 


La școală, am fost un pic cam neastâmpărată, neatentă, 
întrebându-mă tot timpul ce planuri o fi făcut Kyle pentru noi. 
Ştiam că ştie că e Valentine's day și ştiam că a pus el ceva la cale, 
fiindcă dăduse de înţeles că ar fi ceva special. Fuseserăm prudențţi 
în ultimele două săptămâni, mărginindu-ne la săruturi calme şi 
stăpânite. Eram amândoi conştienţi, fără să mai fie nevoie de 
cuvinte, că, dacă ne lăsam duși de val, era foarte uşor să nu ne mai 
putem opri. 

Era necesar să discutăm despre asta la un moment dat. Știam că 
era. Ştia şi el că era. Și totuşi, continuam să evităm momentul. Ceea 
ce, într-un fel, părea ciudat, din moment ce amândoi eram 
adolescenţi înfierbântaţi, impulsionați de hormoni. Ştiam că el voia, 
şi voiam și eu. Însă amândurora ne era frică, bănuiesc, deoarece 
ştiam că asta ar însenina o nouă graniță trecută, una mai 
semnificativă. 

Totuşi, pentru orice eventualitate, mă dusesem cu verişoara 
prietenei mele Becca să mi se prescrie anticoncepţionale și le luam 
deja de vreo săptămână. Lui Kyle nu-i spusesem însă. Era încă un 
lucru pe care-mi închipuiam că, probabil, ar trebui să-l fac, dar 
parcă niciodată nu găseam momentul potrivit. 

În sfârşit, s-a terminat şi a şasea oră şi am ieşit în parcarea şcolii, 
unde mă aștepta Kyle, lângă mașina lui. Mi-a zâmbit în timp ce-mi 
deschidea portiera și-o închidea apoi după mine. 

- Ai de gând să-mi spui ce facem diseară? l-am întrebat. 

Şi-a încreţit fruntea, de parcă ar fi fost nedumerit. 

- Diseară? Ce e diseară? 

L-am fixat cu privirea, încercând să-mi dau seama dacă glumește 
sau i-am interpretat greșit aluziile. 

- Glumeşti, nu? 

Auzindu-mi tonul ameninţător, a izbucnit în hohote. 

- Da, Nell, glumesc. Şi nu, n-am de gând să-ți spun. Totuși, atât 
părinţii tăi, cât şi ai mei, au fost informaţi c-o să ne întoarcem târziu. 
Am lămurit deja totul cu ei. Ora noastră limita de ajuns acasă e, 
provizoriu, pentru astă-seară, două dimineața. 

- Două? am repetat, săgetându-l cu privirea. Ţi-ai pus în minte 
să mă ţii până la ora aia târzie, hm, Kyle? 

- Poate că da, a încuviinţat, înroşindu-se. 

Am tras adânc aer în piept, ştiind că eu trebuia să fiu cea care 
deschide subiectul. El, cred, n-ar fi făcut-o. 

- În legătură cu diseară. O să... adică... dacă stăm până atât de 
târziu, înseamnă că vrei ca noi să... 

N-am reuşit să-mi mai găsesc cuvintele pentru continuare. 

Kyle îşi tot făcea de lucru cu schimbătorul de viteze, rozându-și 
buza de jos. Până la urmă, mi-a aruncat o privire, când a oprit la 
culoarea roșie a unui semafor. 

- Uite ce e, ştiu unde vrei să baţi şi... am aranjat ceva. Ştii, pentru 
eventualitatea în care asta o să vrem. Dar nu neapărat. Vreau să fie 
cum trebuie. 

- Ai aranjat ceva? Asta ce înseamnă? 

S-a înroșit din nou, mai intens ca oricând. 

- Avem o cameră la Red Roof Inn. E chiar vizavi de unde o să 
luăm cina. 

Am încercat s-o dau pe glumă. 

- Suntem un pic cam încrezuțţi, nu-i aşa, domnule Calloway? 

Kyle mi-a zâmbit, dar amândoi știam că gluma căzuse ca nuca-n 
perete. 

- Pentru... orice eventualitate, a zis. 

Atunci m-a izbit o idee și am scos-o pe gură înainte de a putea să 
mă gândesc prea mult la ea. 

- Kyle? Te-ai gândit cumva că poate nu suntem pregătiți, dacă 
nici măcar nu putem să discutăm despre asta fără să ne apuce 
stânjeneala? 

A râs, însă părea mai degrabă un râs nervos. 

- Mda, mi-a trecut gândul ăsta prin minte. 

- Oare n-o facem doar pentru că asta fac toţi prietenii noștri? 

Mi-a aruncat o privire enervată. 

- Nu! Adică, Jason mi-a zis despre el şi Becca şi ştiu că au făcut-o 
şi Aaron și Kyla, dar nu. Nu. Și nu e musai să facem ceva. Am vrut 
doar să existe varianta asta la îndemână. 

Am râs, mai mult pentru mine, decât pentru altceva. 

- Nu ştiu dacă să mă simt mișcată de faptul că ai gândit în 
perspectivă sau înfricoșată deoarece ai presupus c-o s-o facem. 

- N-am presupus nimic, Nell, a insistat Kyle aproape supărat. Eu 
doar... ştii ce, mda. Ba am presupus. Adică, eu chiar vreau să fiu cu 
tine, Nell. Știu că suntem destul de tineri, dar te iubesc. Și cred că 
suntem pregătiți. 

Am făcut ochii mari: rostise cuvintele magice. 

- Avem şaisprezece ani, Kyle, i-am zis apoi, ridicând o 
sprânceană a ironie. N-ar fi trebuit să aștepți un moment romantic, 
din timpul cinei, ca să-mi spui că mă iubești? Toiul unei discuţii în 
contradictoriu nu pare cel mai potrivit moment pentru asta, știi? 

- Asta e o discuţie în contradictoriu? 

- Oarecum, am răspuns, ridicând din umeri. Nu știu. Eu nu vreau 
să fie. 

- Nici eu. Și presupun că ai dreptate, dar acum am zis-o. Te 
iubesc. Sunt săptămâni de când tot aştept să ţi-o spun, dar am fost 
prea laş. Îmi pusesem în gând să ţi-o spun diseară. Mi-am notat o 
chestie întreagă. Adică, am scris-o de-a binelea, mi-a explicat, 
vârându-și mâna în buzunarul pantalonilor şi scoțând de-acolo o 
hârtie împăturită de dictando, cu una dintre margini zdrenţuită, 
acolo unde fusese smulsă din spirala caietului. 


Știu că suntem foarte tineri, scria. Și știu că majoritatea 
oamenilor ar zice că suntem doar copii sau prea mici ca să știm ce 
înseamnă dragostea. Dar dă-i în mă-sa. Te cunosc de-o viață. Am 
împărţit totul. Toate momentele importante din vieţile noastre le-am 
trăit împreună. Împreună am învăţat să mergem pe bicicletă, 
împreună am învăţat să înotăm, împreună am învăţat să conducem 
mașinile. împreună am picat la algebră într-a opta. (Ți-aduci aminte 
cât de urăcios era domnul Jenkins? De câte ori ne-a trimis la 
cancelarie în semestrul ăla?) lar acum învăţăm împreună cum să ne 
îndrăgostim. Nu-mi pasă de ce-ar spune oricine altcineva. Te iubesc. O 
să te iubesc totdeauna, indiferent ce s-ar întâmpla cu noi în viitor. 

Te iubesc și acum, și pururi. 

Al tău iubit iubitor, Kyle 


Am citit biletul de la un capăt la celălalt de mai multe ori. Nu mi- 
am dat seama că plâng, până când a picat ceva pe foaia boţită, prea 
mult împăturită, făcând să se răspândească o pată albastră și umedă 
peste cerneală. Asta schimba totul. 

- Şi eu te iubesc, Kyle, am zis, râzând, chiar dacă în același timp 
mă smiorcăiam. Biletul ăsta e atât de drăguţ! E de-a dreptul perfect. 
Îți mulţumesc. 

- E adevărul, mi-a răspuns, ridicând din umeri. Știu că asta 
poate n-a fost cea mai romantică ocazie ca să-ți spun că te iubesc... 

- E perfect, Kyle, l-am întrerupt, împăturind la loc biletul şi 
vârându-l în portofelul din geanta mea. 

Biletul acesta avea să devină, pentru mine, cea mai mare alinare, 
dar şi amintirea celei mai profunde suferinţe. 

Restaurantul pe care-l alesese Kyle era îngrozitor de aglomerat. 
Chiar și având rezervare, am aşteptat aproape o oră până ca masa 
noastră să fie pregătită. Erau acolo zeci de perechi, începând de la 
vârsta noastră şi până la căsniciile cu vechime. Nu ne-am grăbit, 
împărțind o salată, o supă şi felul principal de mâncare, ca și o felie 
uriașă de plăcintă cu brânză dulce, ca desert. 

Eram neobișnuit de relaxaţi, acum, că faza declaraţiilor de 
dragoste fusese depășită. Conversam lejer despre orice, de la 
profesorii noștri până la bârfele privitoare la cine cu cine se culcase 
şi cine nu. La urmă, Kyle a plătit nota și ne-am întors la mașina lui. 
Apoi, a ieşit din parcarea restaurantului și a început să-și croiască 
drum, încetișor, prin oraș. Trăgea de timp, mi-am dat seama, dându- 
ne șansa de a sta de vorbă, înainte de a aborda problema mersului 
sau nu la hotel. 

Kyle a dat roată orașului, mergând pe drumuri periferice, de 
macadam, şi, după cam o jumătate de oră, a reintrat pe strada 
principală, apropiindu-se de locul în care știam că se află hotelul. A 
aruncat o privire spre mine, apoi mi-a luat mâna într-a lui. 

- Vrei să ne întoarcem acasă? Mai sunt și vreo două filme care 
rulează la cinematograf, dacă ai chef să vezi un film, mi-a zis. 

S-a jucat apoi, agitat, cu volanul, cât timp am așteptat la un stop, 
după care, în sfârşit, s-a întors spre mine, cu o expresie sobra pe 
chip. 

- Sau am puteam să mergem la hotel, a adăugat. 

Momentul hotărârii. 

Of, Doamne. Ochii lui erau de un maroniu fluid, ca o cafea mocca 
presărată cu accente roşiatice de scorţişoară, mici pete de topaz şi 
altele, mai mari, de bronz. Era atât de serios, de drăguţ! Îmi oferea 
varianta fără să mă preseze. L-am strâns de mână, în timp ce 
inconfundabilul acoperiș cu ţigle roşii al hotelului se vedea din ce în 
ce mai aproape. Am înghiţit cu greutate. 

- Hai să mergem la hotel, am zis. 

Încă ocoleam amândoi problema. Discutam despre ea în limbaj 
codificat. Să mergem la hotel. Adică, să mergem să facem sex. M-am 
înroşit când mi-a trecut prin minte gândul ăsta brutal. Dar apoi l-am 

privit pe Kyle, cu părul lux negru atent aranjat în formă de ţepi, 
maxilarele puternice, pomeţii proeminenți şi buzele moi. Lungile lui 
gene negre au clipit iute, apoi el şi-a ridicat privirea spre mine, 
oferindu-mi un zâmbet emoţionat, dar strălucitor, arătându-mi 
dantura albă și perfect dreaptă. Propria mea emoție s-a mai domolit 
doar un picuţ. Inima continua să-mi bată cu o viteză de un milion de 
mile pe minut, totuși, iar bubuiturile din pieptul meu n-au făcut 
altceva decât să-şi înteţească iuțeala după ce am oprit în parcare și 
ne-am apropiat de recepţia hotelului. 

Femeia din spatele recepţiei era mai în vârstă, cu părul blond 
încărunțţit şi ochii de un albastru metalic. Ochi cunoscători. Ne-a 
privit lung, intens, parcă sfidându-ne să continuăm. Buzele i s-au 
țuguiat a dezaprobare când i-a întins lui Kyle cardul de acces în 
cameră și mi-am dat seama că voia să ne spună ceva. N-a spus 
nimic, însă, şi amândoi ne-am stăpânit cu greu râsul până când ne- 
am urcat în liftul care avea să ne ducă spre camera noastră de la 
etajul al treilea. 

- Dumnezeule, ce se holba, a comentat Kyle, pufnind în râs. 

- Mda, cam aşa ceva, l-am aprobat. Cred că ea ştia ce-o să facem 
şi nu-i făcea absolut deloc plăcere. 

- Păi cum naiba să nu ştie, a replicat Kyle. Nu există decât un 
singur motiv pentru ca doi adolescenţi de șaisprezece ani să-şi ia o 
cameră la hotel de Valentine's day fără să aibă vreun bagaj. 

- Crezi c-o să spună cuiva? m-am interesat eu. 

- Cui să-i spună? Doar nu suntem fugari. 

N-am mai avut alt răspuns la asta, în afară de o ridicare din 
umeri şi un semn aprobator din cap. Ajunseserăm în dreptul 
camerei noastre, 313. Kyle și-a strecurat cardul în fanta 
corespunzătoare şi imediat s-a aprins becul verde, cu un clic audibil 
în tăcerea de pe coridor. A deschis ușa și m-a invitat să intru în 
camera întunecoasă, ținându-mă strâns de mână. 

A apăsat pe un întrerupător, făcând să se reverse peste cameră o 
lumină prea strălucitoare. Parcă simțindu-mi reacţia față de lumina 
prea puternică din tavan, s-a desprins imediat de mine și a aprins 
veioza fixată de perete lângă patul matrimonial. Eu am stins-o pe 
cea din tavan şi amândoi am răsuflat ușuraţi. 

Kyle s-a aşezat pe marginea patului, făcându-și de lucru cu 
capătul cravatei. l-am zâmbit. Era tare chipeș în costumul lui negru, 
cu o îndrăzneață cravată roz ca unică pată de culoare peste cămașa 
neagră, elegantă. Şi-a descheiat sacoul și a început să-și frece 
palmele de genunchi. 

Mi-am umezit buzele, smucind cu nervozitate de tivul rochiei 
mele corai, fără mâneci și lungă până la genunchi. Privirile ni s-au 
întâlnit şi s-au îndepărtat, emoţiile năvălind înapoi din abundență, 
acum, că eram singuri într-o cameră de hotel. 

Acasă la mine sau la el, în mașina lui, pe drumurile lăturalnice, 
peste tot unde ne sărutaserăm, exista conștiința faptului că ar putea 
să dea cineva peste noi. Drumurile lăturalnice erau patrulate 
regulat de șerifii districtuali şi cel puţin unul dintre părinţii noștri 
era de fiecare dată acasă. Asta era prima dată când se întâmpla să 
fim într-adevăr singuri, în intimitate, fără vreo posibilitate de a fi 
întrerupți. 

Bătăile inimii îmi erau atât de puternice, încât eram convinsă că 
el poate să le-auda din celălalt capăt al camerei. 

Privirea mi-a fugit înapoi spre chipul lui; i-am văzut limba 
alunecând peste buza de jos şi i-am imitat gestul, aproape 
inconștient. Asta a fost momentul decisiv. Kyle a sărit de pe pat şi s- 
a lipit de mine înainte să pot reacționa, una dintre palmele lui mari, 
puternice, cuprinzându-mi obrazul, iar cealaltă, oprindu-se pe 
mijlocul meu, imediat deasupra șoldului. Totuși, nu m-a sărutat 
imediat. A ezitat, cu buzele la doi centimetri de ale mele, privindu- 
mă cu fierbinţeală și duioșie în ochi. 

- Ţi-e frică? m-a întrebat în şoaptă, răsuflarea lui mângâindu-mi 
delicat buzele. 

Am ridicat din umeri; de fapt, o aproape insesizabilă mişcare a 
unui singur umăr. 

- Da, un pic. 

- Putem să plecăm. 

Am scuturat din cap. 

- Vreau să fiu aici cu tine, am murmurat. 

Mi-am ridicat mâinile și mi-am încurcat degetele prin părul lui. 
Mi-am împins degetele prin părul lui, printre ţepii daţi cu gel, 

ascuțiți, dar delicaţi, apoi mi le-am strâns în jurul cefei și l-am atras 
într-un sărut. 

- Hai doar să începem cu asta, i-am zis, desprinzându-mă. 
Fiecare pas la timpul lui. 

- La asta mă gândeam și eu. 

Am rămas acolo, în mijlocul camerei de hotel, sărutându-ne, 
atingându-ne reciproc fețele cu mâinile, apucându-ne de umeri și de 
spinări. La început, n-am încercat să forțăm. Îi simțeam inima 
bubuindu-i în coaste, în palma mea de pe pieptul lui, și faptul că-l 
știam la fel de emoționat ca și mine mi-a dat curaj. 

M-am desprins din sărut, l-am privit în ochi, apoi i-am scos ușor 
haina de pe umeri. După ce a ajuns pe podea, în spatele lui, i-am 
desfăcut cravata cu amândouă mâinile, trăgând de panglica din 
mătase, lăsând-o să cadă peste sacou. El mi-a căutat privirea, 
aşteptând. Am bâjbâit ceva timp cu năsturelul de sus, până la urmă 
reușind să-l deschei cu un hohot de râs nervos. Kyle a râs și el cu 
mine ținându-mă cu mâinile de șolduri, ceva mai jos acum. Privirile 
noastre au rămas înlănțuite și cât timp i-am descheiat, unul câte 
unul, nasturii cămășii, cu mâini tremurătoare. În cele din urmă, 
cămașa a rămas să atârne desfăcută, scoțând la iveală un maieu de 
un alb imaculat, care i se mula pe trunchiul musculos. l-am luat o 
mână într-a mea, i-am desfăcut butonul, apoi am repetat mișcarea 
cu mâna cealaltă, trăgând de mâneci în jos, peste încheieturi, până 
când cămașa a căzut, umflată ca o parașută, pe podea, la picioarele 
lui. 

A ridicat o mână în spatele meu, căutând fermoarul rochiei, însă 
eu l-am oprit. Încă nu terminasem. Eram hotărâtă să fac totul cum 
trebuie, așa cum mi-am imaginat. Ştiţi, îmi vizualizasem momentul 
în minte în repetate rânduri. Aveam să-l dezbrac cu încetul, după 
care să aştept, cu sufletul la gură, ca el să-mi desfacă fermoarul 
rochiei și s-o lase să cadă. Totuși, în imaginaţia mea, n-am reușit 
niciodată să trec mai departe de momentul ăsta. 

Și-a aruncat pantofii din picioare, apoi a rămas din nou 
nemișcat, așteptând, zâmbind şovăielnic. M-am lins pe buze, privind 
cum ochii lui îmi urmăresc traiectoria limbii. Mi-am pus mâinile pe 
mijlocul lui, am ezitat o clipă, apoi i-am ridicat ușor maieul din 
bumbac, dezgolindu-i trunchiul cu încetineală, centimetru cu 


39 


centimetru. El și-a ridicat brațele deasupra capului și așa am scos 
maieul împreună, lăsându-l pe Kyle cu bustul gol, numai în 
pantalonii de costum, în toată splendoarea lui. 

Acum venea partea cea mai dificilă. Am tras adânc aer în piept și 
mi-am dus mâna la curea. El a făcut ochii mari şi degetele i s-au 
strâns pe şoldurile mele, înfigându-se în materialul rochiei și în 
carnea de dedesubt. Mâinile mi-au tremurat ca frunzele în bătaia 
unui vânt puternic în timp ce i-am descheiat cureaua, i-am scos-o 
din găici, apoi mi le-am îndreptat spre șlițul pantalonilor. El și-a 
oprit respiraţia şi și-a supt burta când i-am desfăcut copca de sus. A 
închis ochii pentru o clipă când i-am tras fermoarul în jos. 
Pantalonii i-au căzut în jurul gleznelor și el a făcut un pas în lateral, 
ieşind din ei. Boxerii lui strâmțţi se făcuseră cort în partea din faţă, 
aşa că ne-am înroşit amândoi şi am privit în altă parte. 

M-a sărutat, împingându-mi mâinile pe lângă corp. 

- E rândul meu, mi-a şoptit. 

Am încuviinţat şi i-a venit rândul inimii mele să se zbată cu 
sălbăticie în piept. Eu aveam mult mai puţine de scos de pe mine. 
Mâinile i-au lunecat în sus pe braţele mele goale, lăsându-mi în 
urmă pielea de găină. Mi-am ținut respiraţia când mi-a prins capătul 
fermoarului între degete și mi-am mușcat buza în timp ce l-a tras în 
jos agonizant de lent. O adiere a degetelor pe piele, după care rochia 
mi s-a așternut la picioare, lăsându-mă în fața lui numai în sutien şi- 
n chiloţi. 

Mă mai văzuse până acum în costum de baie, dar aici era 
oarecum altceva. 

- Eşti frumoasă, Nell, s-a auzit vocea lui, ca o răsuflare aspră 
prin tăcerea din cameră. 

- Şi tu. 

A clătinat din cap, zâmbind crispat. Degetele i-au patinat pe 
umerii mei, jucându-se cu bretelele sutienului. Zâmbetul i s-a șters 
când mi-am ridicat mâinile la spate ca să mi-l deschei. M-a oprit, 
ținându-mi mâinile cu ale lui. 

- Eşti sigură? m-a întrebat, căutându-mi privirea cu tandreţe şi 
şovăială în ochi. 

Șovăială. O voce din adâncul minţii mele a început să-și 
murmure îndoielile, dar le-am alungat imediat. 

l-am făcut semn că da. Mi-a ridicat mâinile, aşezându-le pe 
umerii lui, apoi a apucat copcile sutienului. A bâjbâit un pic și-a scos 
limba. Mi-am înăbuşit râsul în umărul lui. 

- la taci, a bombănit. Doar nu-ţi închipui că am mai făcut asta 
până acum. 

- Ştiu, am zis. E nostim. 

A mormăit încet în timp ce-a descheiat o copcă, apoi pe a doua, 
mârâind o înjurătură când cea de-a treia şi ultima s-a hotărât să-l 
sfideze. 

- Nu trebuia să fie nostim, a zis, privind peste umărul mea, într- 
o încercare de a vedea ce face. Trebuia să fie excitant şi erotic şi 
romantic. 

Am chicotit încă o dată când a înjurat iar, luptându-se cu ultimul 
cârlig și ultimul inel. Până la urmă, a reușit să-l descheie şi atunci 
râsul mi-a pierit, lăsând locul emoției și dorinței. Chiar voiam să fac 
asta. Eram emoționată, da, și un pic înfricoșată, da. Dar voiam. Şi nu 
exista altul cu care să-mi pot imagina că aş face-o, în afara lui Kyle. 

Sutienul s-a alăturat celorlalte veșminte ale noastre pe podea, 
după care Kyle a făcut un pas înapoi, ca să mă privească. Mi-am 
mutat greutatea de pe un picior pe celălalt cât timp m-a cercetat 
aşa. Ştiam că mă consideră frumoasă și de obicei nu mă simțeam 
incomod în propria piele, însă ostentativa studiere a corpului meu 
aproape gol era ceva dificil de suportat cu graţie. 

Mi-am mușcat buza, adunându-mi curajul pentru ce aveam de 
făcut în continuare; degetele mari ale lui Kyle s-au strecurat pe sub 
elasticul boxerilor, iar eu i-am oglindit mişcarea. 

- Împreună? a propus el. 

Am încuviințat din cap, fiindcă vocea îmi rămăsese înțepenită în 
gât. El a ezitat o clipă, apoi şi-a împins boxerii în jos şi a făcut un pas 
în lateral, lăsându-i deoparte. Am încremenit, incapabilă de mișcare, 
paralizată de vederea lui, acum complet gol. 

A fost rândul lui să se foiască, jenat, în timp ce mă holbam la el. 
Era superb. Nu aveam termen de comparație cunoscut în viața 
reală, însă acolo jos era ceva mare de tot. Nu semăna deloc cu 
imaginile care-mi rămăseseră întipărite în minte, slavă Domnului. 
Era bine proporționat și membrul lui falnic, lung, părea să mă 
cheme spre el. 

Vocea lui Kyle m-a smuls din gânduri. 

- Credeam că fusese vorba s-o facem împreună. 

- Scuză-mă, i-am zis. Aşa am vrut, dar pe urmă te-am văzut şi... 

N-am mai putut să termin. 

Și-a ridicat bărbia, şi-a rotit umerii, și-a flexat degetele, 
adunându-şi siguranța de sine. Apoi, a făcut un pas spre mine şi m- 
am forțat să mă relaxez. 

- Ce-ar fi s-o faci tu în locul meu? i-am propus, un pic şocată de 
propria cutezanţă. 

- Îmi place ideea, a răspuns şi mâinile i-au pornit spre locul lor 
preferat, exact pe curbura exterioară a şoldurilor mele. 

Purtam chiloți roşii din dantela, asortaţi cu sutienul, și degetele 
lui Kyle mi s-au plimbat pe deasupra feselor, mângâind dantela, 
urmărind linia elasticului. M-am forțat să respir când mi i-a împins 
în jos pe coapse, m-am forțat să deschid ochii și să-mi ridic privirea 
spre el, când mi-a cuprins fesele. 

Am scuturat un pic din șolduri și din coapse și fâşia de dantelă a 
ajuns pe podea, iar noi am rămas complet goi. Inima îmi bătea ca o 
toba frenetică în piept, în timpane. Tremuram din cap până-n 
picioare de frică, de exaltare şi de dorinţă. 

Îi simţeam pielea fierbinte pe a mea, a mâinilor care-mi atingeau 
şoldurile goale şi coastele, a coapsei lui lipite de a mea. l-am atins 
pieptul cu sfârcurile și mici fiori m-au străbătut fulgerător. Palmele 
i s-au arcuit pe spinarea mea, apoi au cutezat să coboare spre fund, 
apucând și frământând un pic cam prea tare, dar nu mă deranja. 

Mâinile mele se mișcau cu putere, pipăindu-i nodurile mușchilor 
de pe spinare, urmărind ridicăturile şi adânciturile coloanei 
vertebrale. A inspirat precipitat când i-am atins posteriorul, 
minunându-mă de duritatea lui rece. L-am cuprins cu palmele, la fel 
cum mi-l cuprinsese el pe-al meu, apoi am râcâit uşor cu unghiile pe 
emisferele ferme. 

Am simțit cum îmi zvâcneşte ceva peste burtă când l-am atins. 
Mi-am coborât privirea între noi ca să-i privesc erecţia și 
minusculul orificiu aflat chiar în vârf, din care se scurgea un lichid 
transparent. 

Ridicându-mi privirea, am văzut că face ochii mari, când mâna 
mi s-a cufundat între noi, apoi respiraţia i s-a oprit în gât când 
degetele mele l-au atins. 

- Dumnezeule, Nell... Trebuie să-i dai drumul... e prea devreme. 

l-am dat drumul și mi-am trecut palma peste pieptul lui, apoi l- 
am prins de ceafă și l-am sărutat. Fierbinţeala lentă a săruturilor 
noastre obișnuite a ars mocnit la început, după care a izbucnit în 
vâlvătăi. M-am pomenit strâns lipită de trupul lui, cu duritatea lui 
pe moliciunea mea, și focul s-a întețit şi mai încins, când i-am simţit 
căldura fizicului musculos pe corpul meu. 

M-a împins uşor, făcându-mă să merg cu spatele spre pat, și m- 
am urcat fără să mă întorc, simțind cum îmi revin palpitaţiile 
emoției când Kyle m-a urmat. 

- Eşti si... a început el. 

- Da, l-am întrerupt. Sunt sigură. Sunt emoționată și înfricoşată, 
dar dorinţa e mai mare decât frica. 

Mi-am mușcat buza, apoi i-am mărturisit: 

- lau anticoncepționale. Am început acum o săptămână, pentru 
orice eventualitate. 

Kyle a făcut ochii mari. 

- Da? Mie de ce nu mi-ai spus? 

- Nu ştiu, am zis, ridicând din umeri, Pur şi simplu... niciodată nu 
mi s-a părut că ar fi momentul potrivit. De jenă, cred. 

Kyle s-a lăsat să alunece jos din pat și și-a scos portofelul din 
sacou, extrăgând din el doua prezervative și punându-le pe noptiera 
de lângă pat. 

- Eu mi-am luat din astea. 

- Eşti sigur? l-am întrebat. 

Acum el părea stăpânit de emoție. 

- Mda, sunt sigur. Cum ai zis și tu, sunt un pic emoţionat. Adică, 
nu vreau să te doară sau să fac ceva greșit. 

- N-o să fad nimic greşit N-o să mă doară. Numai... s-o luăm 
încet, bine? 

A făcut un semn de încuviințare, apoi a sfâșiat ambalajul 
prezervativului, punându-l unde trebuia. 

S-a lăsat pe genunchi deasupra mea, sprijinindu-se în mâini de-o 
parte și de cealaltă a feţei mele, cu genunchii între ai mei, privirea 
țintuită în ochii mei, cercetându-mă. 

L-am tras spre mine şi mi-am oprit mâinile pe spinarea lui, apoi 
am ridicat capul ca să-l sărut. Fierbințeala sărutului ne-a șters 
amândurora temerile sau cel puţin le-a domolit. Atunci, a început să 
intre în mine, cu încetul. 

Am simţit o încordare, apoi o ciupitură ascuţită și rapidă. Am 
tresărit şi Kyle a încremenit. Respirația îi era deja întretăiată și-i 
simțeam încordarea din muşchi. Îmi muşcam buza cu putere, 
simțind deja cum durerea usturătoare se potoleşte și minunata 
plinătate necunoscută îi ia locul. l-am pus mâinile pe fese și l-am 
tras peste mine, încurajându-l să-şi continue mișcările. 

N-a trecut mult până când a rămas nemișcat, gemând. 

N-au fost focuri de artificii, nici ţipete, nici zbateri sălbatice, 
scăldate de transpiraţie, dar tot a fost ceva uluitor. 

Kyle s-a ridicat, a dispărut în baie, apoi s-a întors. Mi-am cuibărit 
capul pe pieptul lui. Minutele au trecut în tăcere. Îi simțeam trupul 
tare şi fierbinte sub mine şi senzaţia de a fi ţinută aşa de el, 
atingerea goliciunii de goliciune, era aproape mai grozavă decât 
ceea ce fusese mai devreme. 

O lacrimă mi s-a scurs pe obraz, picurând pe pieptul lui Kyle. 
Nu-mi dădeam seama precis de unde venise şi ce însemna. Am 
clipit, străduindu-mă să le opresc pe celelalte care amenințau s-o 
urmeze, nevrând ca el să creadă că nu-mi plăcuse. 

- Plângi? m-a întrebat. 

Am făcut semn din cap că da și am lăsat lacrimile să se reverse. 

- Nu e... Nu de supărare sau altceva. E doar de emoție. 

- Ce fel de emoție? 

Am ridicat din umeri. 

- E greu de explicat. Nu mai sunt virgină. Acum nu mai avem 
drum de întoarcere. Nu ca aş vrea să mai întorc ceva, pentru că a 
fost o experiență minunată. Dar... e ceva foarte important, înţelegi? 

- Mda, înţeleg ce vrei să spui. 

Mi-am întors capul într-o parte ca să-l pot privi. 

- Te iubesc, Kyle. 

A doua oară a fost ceva incredibil. Am simţit cum un foc îmi 
înflorește jos, în pântec, o senzație de parcă ar urma o explozie sau 
o implozie. Reușisem să trec și de una singură dincolo de acest 
punct, evident, dar acum era cu totul altceva. 

Mă întrebasem cum ar fi să trec dincolo de acest punct şi cu 
Kyle. 


CAPITOLUL 4 
O cerere în căsătorie. Un copac cade 
August, după doi ani 


Dacă părinții noştri or fi ştiut că eu și Kyle aveam frecvent relaţii 
sexuale, oricum n-au spus şi nici n-au făcut nimic în privința asta. 
Evident, aveam grija când şi unde s-o facem. Mama lui Kyle 
începuse să frecventeze un club de colecționari, așa că era plecată în 
câte două sau trei seri pe săptămână, iar tatăl lui își petrecea în 
Washington cea mai mare parte a anului, așa că puteam să stăm 
mult timp în camera lui. Mama mea era acasă mult mai adesea, la fel 
şi tata, însă ei nu păreau să fie deranjaţi de cât de mult stăteam noi 
acasă la Kyle. Normal, pretindeam că învăţăm, că ne facem temele 
sau vedem filme în majoritatea situaţiilor. Și chiar făceam lucrurile 
astea, doar că nu atât de frecvent pe cât le dădeam de înţeles 
părinţilor mei. 

Împliniserăm amândoi optsprezece ani săptămâna trecută. 
Părinţii noștri hotărâseră ca, în loc să ne organizeze vreo petrecere 
extravagantă, să ne lase să plecăm în weekend la căsuţa familiei lui 
Kyle, de pe malul dinspre nord al lacului. Noi le ceruserăm asta 
toată vara, dar ei ezitaseră, spunându-ne că or să se mai gândească 
ei. Aproape că renunțaserăm la idee, când ne anunţaseră ei că vor 
să stea de vorba cu noi. 

- Voi doi aveţi acum optsprezece ani și sunteţi adulți din punct 
de vedere legal, a afirmat tatăl lui Kyle, în chip de introducere. 
Sunteţi împreună de cât, de doi ani deja? Noi ştim ce înseamnă 
excursia asta a voastră și înțelegem. Am fost și noi tineri, odată. 

Toată lumea s-a foit stânjenită de subînţelesul cuvintelor lui. 

- Da, în fine, a zis tatăl lui Kyle, tuşind încet şi continuând cu 
vocea lui tunătoare de congresman. Ideea e că noi ne-am hotărât să 
vă permitem excursia asta împreună. Și-acum, partea cea mai 
dificilă. Îmi dau seama că e delicată şi incomodă pentru toată lumea, 
dar trebuie spusă. Acum sunteţi tineri adulți, capabili să vă luați 
propriile hotărâri. Noi v-am crescut cum trebuie, v-am educat să fiți 
tineri inteligenţi, apți pentru luarea unor decizii bune. Ştiu că am 
mai vorbit și altă dată despre asta cu fiecare dintre voi, ca părinţi, 
dar sunt de părere că trebuie să v-o spun și amândurora, laolaltă, în 
calitate de cuplu. 

- Tată, spune-o și-atât, a oftat Kyle. 

- V-am atras atenţia că trebuie să fiți prudenți. Să vă protejați. 

Aici, eu şi Kyle am schimbat o privire între noi, dar n-am zis 
nimic. 

- Eu sunt o persoană publică, la fel e şi tatăl tău, Nell. Este 
imperativ ca voi să luaţi asta în serios. Eu nu pot să-mi permit un 
scandal în etapa asta a carierei mele. Se discută despre 
nominalizarea mea pentru alegerile prezidenţiale de peste doi ani şi 
nu e nevoie să vă amintesc câtă importanţă deține imaginea într-o 
astfel de situaţie. 

- Tată, suntem prudenţi, a zis Kyle. Îţi garantez. Ne protejăm. 

Părinții mei mă fixau cu priviri stăruitoare, aşa că am simțit 
nevoia să iau şi eu cuvântul. 

- Eu iau anticoncepţionale, bine? Le tot iau încă de când... 
înțelegeţi voi, de când am început. Și ne protejăm. Nu poate fi vorba 
despre sarcini nedorite aici, bine? Am putea să încetăm acum cu 
discuţiile pe tema asta, vă rog? 

- Doamne, ce bine ar fi, a bombănit Kyle. 

- De când datează asta? s-a interesat tata. 

A urmat un nou schimb de priviri între mine și Kyle. 

- Nu ştiu dacă asta are sau nu importanţă, domnule, a răspuns 
Kyle. 

- Bineînţeles că are importanţă, a insistat tata cu o voce 
arțăgoasă și amenințătoare, fixându-l pe Kyle cu cea mai aspră 
privire din repertoriul lui de director executiv. E vorba despre fiica 
mea. De cât timp? 

M-am bucurat că nu eram eu destinatara privirii ăleia; era al 
naibii de înfricoșătoare. 

Kyle, în schimb, şi-a înălțat bărbia și şi-a îndreptat umerii. 

- Îmi pare rău, domnule Hawthorne, dar eu chiar sunt de părere 
că este ceva care ne privește doar pe Nell şi pe mine, a zis el. 

S-a ridicat de pe scaun, iar eu m-am ridicat odată cu el și, 
desigur, toţi ceilalți ne-au urmat exemplul. Apoi, Kyle a considerat 
de cuviință să i se mai adreseze o dată tatălui meu. 

- Eu n-am discutat despre relaţia dintre mine și Nell cu niciunul 
dintre prieteni și, cu tot respectul cuvenit, domnule, n-o să discut 
nici cu dumneavoastră. Este ceva intim. 

Tata a clătinat aprobator din cap şi i-a întins mâna lui Kyle, care 
i-a strâns-o. 

- Bun răspuns, fiule. Nu-mi face plăcere, deoarece înseamnă, 
probabil, că datează de mai mult timp decât aş prefera să-mi 
închipui. Dar te respect pentru faptul că-ți aperi intimitatea. Că 
protejezi reputaţia copilului meu şi așa mai departe. 

Kyle a încuviințat. 

- O iubesc pe fata dumneavoastră, domnule. N-aș face niciodată 
ceva care s-o rănească sau s-o stânjenească. Sau pe dumneavoastră, 
sau pe părinții mei. 

Mi-am strecurat degetele printre ale lui Kyle, mândră de el. Tata 
se pricepea să intimideze. Fusesem de câteva ori, în ultimul timp, la 
el la companie, fiindcă îmi pusesem în gând să mă specializez în 
economie la Syracuse, şi-l văzusem folosind aceeași privire 
pătrunzătoare și dură, și același ton aspru, cu angajaţii lui. 
Invariabil, nefericita persoană căreia îi erau adresate tremura în 
ghete și, practic, se împiedica în ele, din graba de-a face exact ce-i 
ceruse tata. Aruncând o privire spre domnul Calloway, am observat 
că și el era mândru de Kyle, pentru modul în care gestionase 
situația. 

Am mai discutat pe scurt despre planurile noastre, după care eu 
şi Kyle am fost trimişi să ne facem bagajele. După ce ne-am văzut 
singuri în camera mea, Kyle s-a trântit pe spate, pe pat, frecându-șşi 
faţa cu palmele. 

- Mama mă-sii, Nell. Înfricoşător mai e taică-tău ăsta! 

M-am pus în genunchi pe marginea patului, încălecându-l, și m- 
am aplecat să-l sărut. 

- Ştiu. Am văzut bărbaţi în toată firea care aproape că au făcut 
pe ei când i-a luat tata așa, i-am zis, mușcându-l ușurel de bărbie. 
Sunt mândră de tine, iubitule. Te-ai descurcat foarte bine. 

M-a apucat cu mâinile de posterior și m-a tras peste el. 

- Primesc vreo recompensa? 

Am izbucnit în râs și m-am îndepărtat. 

- Când ajungem mai la nord. 

Ne-am făcut repede bagajul, punându-ne toate lucrurile într-una 
dintre genţile pentru echipament de la fotbal ale lui Kyle, acasă la el. 
Asta mi-a dat un sentiment de maturitate și de experiență, că 
foloseam o singură geantă ca bagaj, lucrurile mele amestecate cu ale 
lui. 

În timp ce puneam în geantă lucrurile lui Kyle, l-am observat că 
scoate ceva din sertarul pentru ciorapi, după care își vâră acel ceva 
în buzunarul de la șold al blugilor. Nu știu ce-o fi fost, decât că era 
mic, dar nu putusem să-i disting forma. l-am adresat o privire 
întrebătoare, însă el doar a ridicat din umeri şi mi-a zâmbit. N-am 
mai insistat. Nu ştiam să mă fi minţit Kyle vreodată sau să fi ascuns 
ceva de mine, așa că nu mi-am făcut griji. 

Ne-am urcat în mașină și Kyle a condus, iar eu m-am apucat sa- 
mi fac ordine, sortându-mi lucrurile din portofel. Am scos din el 
chitanţe vechi, cotoare de bilete la concerte și filme, o mulțime de 
carduri cadou de la Starbucks și Caribou, rămase fie goale, fie cu 
doar câțiva cenți pe ele. Am dat apoi peste biletul pe care mi-l 
scrisese Kyle, acum mai mult de un an şi jumătate. L-am recitit, 
zâmbindu-mi mie însămi. Acum mi se părea că s-ar fi petrecut tare 
demult. Mi-am amintit de cea care fusesem pe-atunci şi de cât de 
plină de emoţii eram. În decurs de un an şi câteva luni de-atunci 
încoace, eu și Kyle învățaserăm să ne cunoaștem reciproc, 
descoperiserăm unul în celălalt o minunată lume a plăcerii. El 
învățase să mă ducă pe acea culme a vibraţiilor și să mă împingă 
până dincolo de ea. Eu descoperisem tihna plină de bucurie a 
zăcutului în braţele lui, după, şi extazul moleşitor, comparabil cu cel 
dat de droguri, al după-amiezilor somnoroase sau al duminicilor 

însorite de vară, când faceam dragoste pe pătura întinsă ca pentru 
picnic, sus, pe movila noastră, la umbra copacului nostru. 

Kyle mi-a aruncat o privire şi a zâmbit când a văzut ce citeam. 

- N-ai de gând să te descotorosești de vechitura aia? E jenant de 
stupidă, dacă-mi mai amintesc bine. 

Am strâns la piept foaia de hârtie şi l-am privit oripilată. 

- N-o să mă descotorosesc niciodată de ea, brută insensibilă ce 
eşti. O iubesc. E drăguță, și minunată, şi mă face să zâmbesc. 

El doar a clătinat din cap și mi-a zâmbit, după care a pus piesa I 
and love and you, cu The Avett Brothers, și ne-am ţinut de mâini, 
ascultând cântecul pe care facuserăm dragoste de mai multe ori 
decât aș fi putut număra. Ne-am privit unul pe celălalt, apoi am 
întors capetele în direcții diferite, împărtăşindu-ne tacit amintiri 
despre toate lucrurile pe care le făcuserăm ascultând cântecul ăsta. 

Până la căsuță era un drum de mai multe ore şi evident că, până 
la urmă, am adormit și nu m-am trezit decât când buzele lui Kyle mi 
le-au atins uşor pe-ale mele, iar vocea lui mi-a şoptit am ajuns la 
ureche. 

Kyle era în picioare, sprijinit pe portiera din dreptul meu, și mă 
mângâia pe obraji cu dosul palmei. M-am întins, lascivă, și braţele 
mi-au aterizat după gâtul lui. 

- Mi-e prea somn ca să pot merge. Du-mă în braţe. 

Buzele lui Kyle mi-au înșirat sărutări apăsate pe gât în timp ce 
mă întindeam, provocându-mi chicote duse la paroxism, după care 
brațele lui m-au cuprins și m-au ridicat fără efort din mașină, 
ducându-mă până dincolo de cele trei trepte ale verandei. 

- Cheile sunt în buzunarul meu, mi-a zis. 

l-am scotocit prin buzunar, am scos cheile şi i le-am arătat pe 
rând, până când el mi-a indicat-o pe cea potrivită. Am descuiat 
repede uşa, încă aflată în brațele lui Kyle. El nu dăduse niciun semn 
de sforțare, cu excepţia crispării buzelor. M-a trecut pragul și m-a 
purtat în braţe prin living, dar s-a oprit la picioarele scării care 
ducea spre etaj. 

- Ţine-te bine, iubito, m-a sfătuit. Acum o să urcăm. 

L-am lovit uşor cu picioarele, încercând să mă desprind din 
braţele lui. 

- Ai înnebunit. Nu poţi să mă cari până sus! 

M-a lăsat jos, dar imediat cum am atins treapta cu tălpile, s-a 
aruncat peste mine, împingându-mă în spate, spre scară. Am 
aterizat pe posterior, dar am mers mai departe, trăgându-l în jos, 
apropiindu-i gura de a mea. Pe urmă, m-am lăsat pierdută în 
săruturile lui, uitând de muchia treptei care-mi tăia spinarea sau că 
părul îmi rămăsese prins între un umăr şi treapta următoare. Nu 
mai ştiu decât că, la un moment dat, eram din nou în braţele lui, 
urcând scara. l-am simțit sforțarea după respiraţie, dar nu s-a lăsat 
până nu m-a dus în dormitorul principal și m-a întins pe pat. S-a 
urcat şi el odată cu mine, trăgându-mi tricoul peste cap şi bâjbâind 
cu palmele pe coastele mele, apoi cuprinzându-mi sânii cu ele. M- 
am arcuit la atingerea lui, căutându-i cu degetele nasturele blugilor. 

Am botezat patul ăla de l-au găsit dracii. 

În timp ce zăceam în moleşeala plăcută de după şi Kyle îmi tot 
desena cu degetele pe suprafaţa pielii dintre sâni, s-a întors să mă 
privească în ochi, cu o înfaţișare sobră. 

- Te-ai hotărât cu privire la facultate? 

Tot discutaserăm despre asta de ceva vreme. Dăduserăm 
amândoi SAT și ACT şi ne trimiseserăm dosarele pentru admitere la 
mai multe colegii și facultăţi fiecare. Stătuserăm de vorbă despre ce 
voiam să facem și unde voiam să ne ducem. Ceea ce nu făcuserăm, 
însă, era să stabilim dac-o să mergem amândoi în același loc. 
Conversaţiile noastre pe tema asta porneau de la un soi de premisă 
nedeclarată cum că vom rămâne împreună și ne vom alege 
facultăţile dintr-un loc în care să putem merge amândoi. 

Am ridicat din umeri, fiindcă nu-mi plăcea subiectul. 

- Mă gândeam la Syracuse. Poate Boston College. Undeva pe 
Coasta de Est, cred. Vreau să mă specializez în economie. 

N-a zis nimic pe moment, iar eu i-am interpretat tăcerea ca 
semn că nu i-a făcut plăcere răspunsul meu. 

- Eu am fost primit la Stanford. Mi-au oferit o bursă uriașă. 

- Cu fotbalul? 

- Mda. 

Măcar atât era clar. Media lui generală era bună, dar nu cât 
pentru o bursă. Fusese abordat de reprezentanţi ai mai multor 
universități diferite, în decursul ultimelor câteva luni. Totuși, el 

aştepta să apară ceva mai bun, pe măsură ce se derula ultimul 
nostru an de liceu. 

- Stanford e în California, am zis pe un ton dezagreabil de plat. 

- lar Syracuse e în New York, a replicat el şi mâna i-a rămas 
nemișcată pe pielea mea. Am primit, într-adevăr, şi o ofertă de la 
Penn State, a adăugat. 

Am aprobat printr-o înclinare a capului, 

- Întrebarea care bănuiesc că se pune acum ar fi: hotărârile 
astea le luăm împreună? Adică... dacă tu te hotărăști că Stanford ar 
fi locul cel mai bun pentru tine, iar eu chiar vreau neapărat să mă 
duc la Syracuse? 

- Nu ştiu, a zis Kyle, oftând şi nu prea. Asta m-am tot întrebat şi 
eu. Oferta pe care mi-au pus-o pe masă cei de la Stanford e tentantă 
de-a binelea. Şi la Penn State e destul de bine, însă Stanford e... 
Stanford, a încheiat, ridicând din umeri ca și cum ar fi vrut să spună 
că, pur şi simplu, nu se compară. 

Au trecut mai multe minute lungi. Nu știam precis ce-aș putea să 
spun, cum am putea să trecem de momentul ăsta. În cele din urmă, 
m-am ridicat în capul oaselor. 

- Nu vreau să mai vorbesc despre asta. Mi-e foame. 

Kyle a oftat, ca și cum ușurarea provocată de lăsarea deoparte a 
subiectului ar fi însemnat îndepărtarea unei poveri de pe umerii lui. 
Am aprins grătarul şi am petrecut o încântătoare secvență 
domestică, frigând împreună hamburgeri şi porumb. În cămară era 
un bax nedesfăcut cu doze de Budweiser, rămas de la o petrecere 
ținută acolo în timpul verii, aşa că am băut amândoi bere. Niciunul 
dintre noi nu era petrecăreț înrăit. Ne mai duceam pe la petrecerile 
prietenilor noștri şi mai beam câte un pahar, două, dar nu eram 
genul celor care se fac praf. Eu nu m-am îmbătat decât o singură 
dată, şi atunci cu Kyle, în vara care trecuse. O convinseserăm pe 
Maria, verișoara prietenei mele Becca, să ne cumpere o sticlă de trei 
sferturi de Jack şi o băuserăm pe terasa din spatele casei, în timp ce 
părinţii noştri participau la nu ştiu ce serată politică. 

Beţia fusese amuzantă doar până când alcoolul a început să mă 
dea gata. În cele din urmă, am vărsat pe terasă şi am leşinat acolo. 
Kyle m-a luat în braţe şi m-a pus în pat, apoi a stat să mă vegheze 
până când a fost sigur că n-o să mă înec cu propria vomă. După asta, 

am tras concluzia că făcutul mangă nu e pentru mine. Aveam 
prietene care parcă trăiau numai pentru petrecerile din weekend, 
ca să se îmbete şi să se cupleze. 

Îl aveam pe Kyle şi-mi era de ajuns. 

După ce-am mâncat, am făcut un foc în groapa de lângă lac și ne- 
am scăldat în pielea goală după apusul soarelui, râzând și 
hărțuindu-ne reciproc prin apă. Era şi o insulă, cam la patru sute de 
metri în larg, o cocoașă micuță de uscat cu câțiva pini pitici și câteva 
tufe, plus o plajă îngustă. Eu și Kyle ne obișnuiserăm să înotăm 
împreună până la insula asta încă din copilărie. De data asta, am 
înotat până acolo și am făcut dragoste pe nisip, apoi am stat goi, în 
seara caldă de sfârșit de vară, să privim cum licăresc şi pâlpâie 
stelele, discutând despre tot şi nimic. 

Discutând despre tot, însă evitând dificilul subiect reprezentat 
de viitor și de facultăţi. Îmi împovăra sufletul, fiindcă îmi spunea 
ceva mie că n-o să ajungem la vreo hotărâre ușoară sau plăcută. 
Kyle era croit pe Stanford. Puteam să i-o citesc în ochi, să-i descifrez 
din voce. lar eu îmi doream cu adevărat să fiu pe Coasta de Est, 
aproape de centrul lumii financiare, New York City. Planul meu era 
să-mi obțin specializarea în finanțe și administrarea afacerilor şi să 
fac un stagiu riguros în New York, apoi să câștig un post în cadrul 
companiei tatii, dar în mod legitim, pornind de jos, fără sfori trase, 
fără favoritisme fățise. 

Tata chiar nu-şi dorea altceva decât să mă aducă în consiliul de 
conducere de îndată ce-mi voi fi luat licenţa, însă eu eram hotărâtă 
să ajung acolo prin forţe proprii. Kyle avea o problemă similară cu 
părinţii. Domnul Calloway voia ca fiul lui să-i calce pe umeri și să 
devină stagiar la Washington, să tragă ceva sfori ca să-i obțină un 
rol politic de primă mână. Kyle, în schimb, voia să rămână în lumea 
sportului. Să joace în echipa universităţii, încercând apoi să treacă 
la profesionism şi, după retragere, să se apuce de antrenorat. Era un 
subiect dureros, însă Kyle era la fel ca mine, hotărât să facă aşa cum 
voia el. 

Ştiam că nu m-ar lăsa inima să-i cer lui Kyle să-și compromită 
din cauza mea idealul universitar. Puteam să-mi obțin licenţa dorită 
de la o mulţime de alte facultăți și eram conștientă de faptul că, prin 

intermediul domnului Calloway și al tatii, se puteau trage sforile 
astfel încât să intru la oricare facultate aș fi vrut. 

Îl iubeam pe Kyle îndeajuns încât să-mi modific planul. Kyle era 
încrâncenat în acceptarea celor mai bune oferte. Și erau din 
abundență, avea de unde să aleagă, așa că nu-mi făceam prea multe 
griji în privinţa asta. 

Am stat lângă foc, înfășurată într-un prosop, urmărindu-l pe 
Kyle cum ciupeşte alene corzile unei chitare, cu privirea pierdută în 
depărtare, știind că trebuia să iau o hotărâre. Să-l urmez pe Kyle din 
dragoste? Sau să-mi urmez planul de viitor? 

N-aveam de unde să ştiu că dilema asta avea să-mi fie, curând, 
înlăturată. 


Sâmbăta a fost o zi de lenevie, petrecută pe ponton, bând bere și 
mâncând sandvișuri, făcând dragoste şi ascultând muzică pe iPodul 
meu. Am evitat discuţiile dificile şi doar ne-am bucurat unul de 
celălalt, savurând unduirile albastre ale lacului, întinderea palidă a 
cerului senin și lipsa aşteptărilor din partea altora. 

Acasă, eram amândoi urmăriți de imaginile taţilor noștri. Tata se 
gândea să candideze la funcţia de primar al oraşului nostru. Însă 
Kyle, în mod special, trebuia acum să fie atent la ce făcea. Din 
moment ce tatăl lui se îndrepta spre o candidatură prezidenţială, 
fiecare amănunt legat de familia Calloway era examinat cu 
regularitate de mass-media. Amândoi eram nevoiţi să avem grijă ca 
nu cumva să fim surprinși în vreo poziție compromiţătoare, să nu 
facem sau să spunem ceva care să aducă vreo umbră imaginii 
domnului Calloway. 

Aici, mai la nord, nu existau astfel de aşteptări. Nu eram decât 
noi. 

Ziua de duminică a fost furtunoasă, aşa că am stat înăuntru să 
vedem filme. Ne-am dus să luăm o cină timpurie la singurul 
restaurant drăguţ aflat la o oră de mers cu mașina, un local italian 
destul de fițos, în care familia Calloway era bine cunoscută. Kyle a 
fost întâmpinat de un şef de sală care i-a spus pe nume şi i-a oferit 

imediat o masă, în pofida mulțimii doritorilor care așteptau să se 
elibereze vreuna. 

A fost o nouă cină drăguță, dar un pic stânjenitoare, fiindcă pe 
amândoi ne apăsa gândul la discuţia care avea să urmeze. Ştiam că 
va trebui să-mi trimit foarte curând scrisoarea oficială de 
confirmare la Syracuse sau să-i pun pe taţii noștri să tragă sforile 
astfel încât să mă trimită la Stanford, împreună cu Kyle. Timpul 
începea să se scurteze. Amânaserăm asta prea mult timp, spre 
necazul ambilor noștri taţi, iar acum venise sorocul. Era august, iar 
anul universitar începea în septembrie. 

Am deschis de câteva ori gura ca să abordez subiectul, însă Kyle 
a părut de fiecare dată că-mi anticipează intenţia, ca și cum ar fi 
ştiut deja ce aveam să spun. Ne-am întors la căsuţă într-o tăcere 
încordată. Kyle a stat cu mâna în buzunarul pantalonilor lui kaki 
Dockers în tot timpul cât a condus şi a tot aruncat priviri spre mine, 
cu o expresie profundă, indescifrabilă pe chip. A oprit în fața căsuţei 
şi am rămas amândoi în maşină, privind stropii mari de ploaie care 
împroşcau parbrizul, ascultând urletul vântului de afară. Uriaşii pini 
din jurul căsuţei se îndoiau și se legănau în bătaia vântului, care, 
după cum mi se părea, se apropia acum de forța unei vijelii. Am 
privit cu inima cât un purice cum rafalele păreau să îndoaie aproape 
de tot un copac anume și m-am pomenit așteptând încordată clipa 
în care el avea să se frângă şi să cadă. După direcţia din care sufla 
vântul, dacă arborele s-ar fi frânt într-adevăr, ar fi căzut peste 
căsuță şi peste mașina în care stăteam noi. 

Kyle m-a privit și am observat că pe față avea broboane de 
sudoare, cu toată răcoarea din automobil. Mâna lui strângea cu 
putere volanul sau îi netezea învelișul din piele, gest pe care-l făcea 
numai când era emoționat sau supărat. Am aşteptat, știind c-o să 
vorbească el când s-o simţi pregătit. 

M-a privit din nou, a inspirat adânc, după care şi-a scos mâna 
din buzunar. 

Inima a început să-mi bubuie în piept când mi s-a făcut lumină 
în minte. Of Doamne. Of Doamne. El se pregătea să mă ceară în 
căsătorie. Nu, nu. Nu eram pregătită pentru aşa ceva. 

Şi-a desfăcut palma și, după cum era de așteptat, în ea se afla o 
cutiuță neagră, cu numele Kay Jewelers înscris cu fir de aur pe capac. 
Mi-am mușcat buza, străduindu-mă să nu fac un atac de panică. 

- Kyle? Eu... 

- Nell, te iubesc. 

Mâna i-a tremurat puţin când a deschis cutia, scoțând la iveală 
un inel cu diamant de jumătate de carat, faţetat, simplu și frumos. Şi 
înfricoşător. 

- Nu vreau să-mi mai irosesc nicio clipă din viaţă fără tine. Nu- 
mi pasă de facultate, de fotbal, de nimic. Tot ce mă interesează eşti 
tu. Putem să ne punem la cale un viitor împreună. 

A scos inelul din cutiuţă și mi l-a întins, ținându-l între degetul 
mare şi arătător. Ploaia răpăia în parbriz, iar vântul urla ca o harpie, 
rafalele fiind atât de puternice, încât automobilul se zgâlțâia pe 
suspensiile lui. De ce acum? m-am întrebat. De ce aici? Într-o 
mașină, pe furtună? De ce nu în restaurant, în timpul cinei? De ce nu 
lângă groapa focului, unde aveam atât de multe amintiri? Inima îmi 
trepida în piept şi ochii mă usturau, vederea îmi pâlpâia, încețoşată. 
Buza a început să mă doară şi am simţit gustul înțepător al sângelui. 
M-am silit s-o las în pace, înainte de a ajunge să-mi retez cu dinţii 
vreo bucată din ea. 

- Nell? Vrei să te măriţi cu mine? 

Vocea lui Kyle s-a frânt spre sfârşitul întrebării. 

- Of, Doamne, Kyle! am rostit cu vocea sugrumată, scoțând 
cuvintele cu forța. Te iubesc. Zău că da. Dar... acum? Eu nu... nu știu. 
Nu pot... abia avem optsprezece ani. Te iubesc și voiam să-ți spun c- 
o să vin cu tine la Stanford. Tata poate să-mi aranjeze o admitere de 
ultim moment... 

Am scuturat din cap și am închis ochii, strângând cu violență 
pleoapele, ca să nu mai văd expresia rănită și derutată din ochii lui 
Kyle. 

- Stai... a zis, clătinând din cap şi retrăgându-și puțin mâna cu 
inelul. Asta înseamnă că spui nu? 

- E prea devreme, Kyle. Nu că nu te-aş iubi, doar... 

Eram asaltată de îndoieli. Nu mai fusesem niciodată cu 
altcineva. Nu că aș fi vrut, nu neapărat. Numai că, uneori, mă 
simțeam mult prea tânără. Nu fusesem niciodată despărțită de 

părinții mei pentru mai mult de o săptămână. Nu plecasem 
niciodată de-acasă. Asta era prima oară când mă duceam undeva 
fără ei, îmi doream să cunosc viaţa. Îmi doream să mă maturizez un 
pic. Nu eram pregătită pentru căsătorie. 

Dar nu puteam să exprim prin cuvinte nimic din toate astea. Tot 
ce puteam să fac era să clatin din cap, în timp ce lacrimile îmi 
cădeau, imitând căderea picăturilor de ploaie. Am deschis portiera 
şi am coborât, împleticindu-mă, neluându-l în seamă pe Kyle care- 
mi striga să stau. Am fost leoarcă până la piele în câteva clipe, dar 
nu-mi păsa. 

L-am auzit pe Kyle în urma mea, alergând după mine. Nu fugeam 
de el, ci de situația asta. M-am oprit și tocurile mele înalte au 
alunecat, săpând șănţuleţe prin prundișul ud. 

- Nu înțeleg, Nell, mi-a zis. 

Vocea îi era îngroșată şi aspră din cauza emoțţiei, însă ploaia 
care-i cădea peste față îi ascundea trăsăturile, așa că nu puteam să- 
mi dau seama dacă plânge sau nu. 

- Am crezut... am crezut că ăsta ar fi următorul pas pentru noi. 

- Este, doar că nu încă, i-am răspuns, ştergându-mi fața şi făcând 
un pas spre el. Te iubesc. Te iubesc cu adevărat. Te iubesc din toată 
inima. Dar încă nu sunt pregătită ca să mă logodesc. Noi nu suntem 
pregătiți pentru aşa ceva. Încă suntem doar copii. Abia am absolvit 
liceul, acum doar câteva luni. 

- Ştiu că suntem tineri, numai că... tu eşti cea pe care o vreau, tot 
ceea ce vreau. Am putea să locuim într-un cămin pentru familiști și... 
să fim împreună. Să trăim totul împreună. 

- Asta putem s-o facem oricum. Putem să ne închiriem un 
apartament împreună. Poate nu chiar imediat, dar curând. 

M-am întors cu spatele, disperată de incapacitatea de a-mi 
explica motivele pentru care nu mă consideram pregătită. 

- Kyle... atât, că e prea devreme. Nu-ţi dai seama? Nici eu nu 
vreau să fim despărțiți. Vreau să merg la Stanford cu tine. O să fiu cu 
tine oriunde te duci. Și vreau să mă mărit cu tine, doar că nu încă. 
Mai lasă câțiva ani să treacă. Să trecem de facultate şi să ne punem 
la punct carierele. Să ne maturizăm un pic. 

De data asta, a fost rândul lui Kyle să-mi întoarcă spatele. Și-a 
trecut palmele prin părul ud, făcând să țâșnească o trâmbă de stropi 
prin aer. 

- Vorbești ca părinţii noștri. Vorbeşti ca tatăl tău. Pe el l-am 
întrebat mai întâi, să ştii. De-aia ne-au și lăsat să venim aici. El mi-a 
zis că nu e convins că am fi pregătiți pentru asta și e de părere că 
am avea nevoie de ceva timp ca să cunoaștem viața un pic mai bine, 
dar că, tu fiind acum adultă din punct de vedere legal, ai dreptul să 
spui da, iar el nu s-ar opune absolut deloc ca noi să ne logodim. 

Ploaia a încetat atunci, însă vântul s-a apucat să bată mai tare ca 
oricând. Copacii din jurul nostru se unduiau ca firele de iarba. Chiar 
şi cu urletele aspre ale vântului, tot puteam să aud scârțâitul 
trunchiurilor. Un fulger a luminat cerul nopţii, urmat de un altul. 
Tunetul a bubuit deasupra noastră, atât de puternic, încât l-am 
simţit până în stomac, după care ploaia s-a abătut din nou asupra 
noastră, rece si usturătoare. 

- Te iubesc, Kyle, am zis, făcând câţiva pași spre el, întinzându- 
mi braţele spre el. Te rog, nu fi supărat pe mine. Eu doar... 

Mi-a întors din nou spatele, ciupindu-se de rădăcina nasului. 

- Eu am crezut... am crezut că asta îți doreai, 

- Hai să mergem înăuntru acum, bine? O să discutăm înăuntru 
despre asta. Nu suntem în siguranţă aici, i-am propus, întinzându- 
mă din nou spre el, dar s-a ferit. 

Fulgerul a spintecat din nou cerul, mai aproape de data asta, atât 
de aproape, încât mi-am simţit părul de pe brațe zbârlindu-se și 
gust de ozon în gura, am simţit trosnetul electricităţii peste tot în 
jurul meu. Copacii scârțâiau și se îndoiau, rafalele de vânt fiind 
îndeajuns de puternice cât să zguduie mașina şi să mă facă pe mine 
să mă împleticesc pe picioare. 

Am scuturat din cap și am trecut cu paşi apăsaţi pe lângă Kyle, 
îndreptându-mă spre casă. 

- Eu intru. Tu n-ai decât să rămâi aici, dacă asta vrei. 

Atunci, am auzit un trosc asurzitor, însă nu era fulgerul. Fusese 
ca o bubuitură de tun, ca un foc de artificii detonat la doar câţiva 
pași. Stomacul mi s-a învolburat și m-au trecut junghiuri de frică. 
Am încremenit cu piciorul pe treapta de jos a verandei, mi-am 
ridicat privirea spre cer și am văzut cum vine moartea după mine. 

Copacul se frânsese. Timpul și-a încetinit curgerea când pinul 
mamut s-a prăbuşit spre mine. Am auzit cum trosnește și cedează 
acoperişul, am auzit cum pocneşte și se despică zidul lateral, am 
auzit cum se sfărâmă cărămizile. Nu puteam să mă mișc. lar tot ce 
puteam să văd era trunchiul de copac, ud și de un negru scânteietor 
pe fondul cerului, cu acele lui verzi fluturând în vânt. 

Kyle a strigat ceva în spatele meu, însă cuvintele i-au pierit în 
vânt, în pâcla terorii. Rămăsesem stană de piatră. Știam că trebuia 
să mă mișc, însă membrele refuzau să mă asculte. Tot ce puteam să 
fac era să privesc cum coboară trunchiul. Nici măcar să țip nu 
puteam. 

Am simţit ceva tare lovindu-mă din spate şi m-am pomenit 
aruncată deoparte. Am auzit bubuitura din clipa în care copacul a 
izbit pământul. Urechile îmi ţiuiau și tot aerul îmi fugise din 
plămâni, lăsându-mă să gâfâi în căutarea lui. Eram pe o rână, cu un 
braţ sucit sub mine. Abia atunci m-a săgetat durerea, chinuitoare şi 
fulgerătoare, prin braţ. E rupt, mi-am zis. M-am răsturnat pe spate, 
lăsând să-mi iasă un țipăt când zguduitura impactului mi-a expediat 
prin tot trupul noi cioburi ascuţite de durere. Mi-am coborât 
privirea spre braţul pe care mi-l țineam acum îndoit pe piept, am 
văzut sângele șiroind prin ploaie, un râușor roșu lunecându-mi în 
jos pe carne. Antebraţul era îndoit într-un unghi nefiresc şi ceva ca 
un cui alb ieșea în relief la cot. A trebuit să mă rostogolesc din nou 
pe o parte, ca să pot vomita după ce mi-am văzut brațul distrus. 

Abia apoi a urmat conştientizarea. 

Kyle. 

M-am răsucit și m-am ridicat grăbită în genunchi, cu braţul lipit 
de stomac. Încă un țipăt a răsunat, mai puternic chiar decât vântul şi 
tunetul. Copacul era ca un gigant prăbuşit peste luminiş. Casa fusese 
zdrobită, partea dreaptă fiind complet distrusă de trunchiul pinului. 
Chevroletul Camaro al lui Kyle era zdrobit și el, cu parbrizul 
prefăcut în cioburi, capota, plafonul și portbagajul turtite. Crengile 
străpunseseră pământul, țăruși şi țăndări, iar acele verzi întunecau 
pământul și cerul şi întreaga lume de dincolo de copac. 

Am văzut un pantof răzleț. Un pantof negru, pentru ocazii 
festive. Pantoful lui Kyle, care-i zburase din picior. Imaginea asta, a 

pantofului negru, cu pielea udă de ploaie şi o pată de noroi pe bot, 
avea să-mi rămână întipărită în minte pentru totdeauna. 

Kyle era sub trunchiul copacului, agitându-și picioarele prin 
noroi şi pietriș în căutarea unui punct de sprijin. Am ţipat iar, dar n- 
am auzit vreun sunet. Am simțit doar ţipătul în gât, zgâriindu-mi 
coardele vocale, jupuindu-le. 

M-am repezit pe aleea din pietriș în palme și-n genunchi, 
suferința agoniei spintecându-mă din nou când, din nechibzuinţă, 
mi-am folosit braţul sfărâmat ca să mă târăsc spre Kyle. Am ajuns la 
tălpile lui și mi-am înfășurat trupul peste trunchiul copacului, 
printre crengile groase cât un picior de om, rupte și prefăcute acum 
în sulițe tăioase. 

- Kyle? Kyle? 

Am auzit cuvintele, prenumele lui, căzându-mi de pe buze, 
implorări disperate. 

l-am văzut pieptul mișcându-se, i-am văzut capul întorcându-se, 
privirea căutându-mă. Era lungit pe burtă, cu fața în jos. Avea 
obrazul năclăit de noroi. Din frunte îi picura sânge, pătându-i pielea 
în jurul nasului și al gurii. M-am împins cu singurul meu braț teafăr 
peste copac, îndurând mușcăturile scoarței pe genunchii mei goi, 
simțind cum mi se lipește seva de pulpe şi de coapse. Rochia mi s-a 
agăţat de o creangă şi s-a sfâșiat, dezgolindu-mi trupul în fața 
cerului furios. Am căzut, aterizând pe umăr și simțind cum mi se 
mai rupe ceva în braţ. Durerea mi-a răpit suflul, făcându-mă să 
tremur, incapabilă să țip măcar. Mi-am ridicat anevoie pleoapele şi 
am întâlnit privirea ochilor căprui ai lui Kyle. A clipit rar, apoi i-a 
închis, când şuvoiul trandafiriu de sânge amestecat cu ploaie i s-a 
scurs peste ei. Răsuflarea îi era chinuită, neobișnuit de șuierătoare. 
Dintr-un colţ al gurii i se scurgea un firicel de sânge. 

Mi-am răsucit trunchiul, străduindu-mă să-mi mut greutatea de 
pe braţul rupt. Și abia atunci am văzut. Nu era doar că se prăbușise 
copacul peste el. O creangă îi străpunsese trupul ca o ţepușă. Încă 
un țipăt m-a sfâşiat, stingându-se de data asta în tăcere când mi-a 
cedat vocea. 

Am întins mâna şi i-am șters ploaia de pe față, sângele de pe 
obraji şi de pe bărbie. 

- Kyle? 

A fost doar o șoaptă, răgușită şi abia perceptibilă. 

- Nell... te iubesc. 

- O să te faci bine, Kyle. Te iubesc. 

M-am silit să mă ridic în picioare, să-mi proptesc umărul de 
copac, să împing, să trag. 

- O să te scot de-aici. Să te duc la spital. O să te faci bine... O să 
mergem la Stanford împreună. 

Copacul s-a clintit şi Kyle a scos un geamăt de durere. 

- Opreşte-te, Nell. Opreşte-te. 

- Nu... nu. Trebuie să... te scot de-acolo! 

Am împins încă o dată, dar am alunecat pe noroi şi m-am izbit cu 
fața de scoarța copacului. 

M-am lăsat să mă prăbuşesc pe pământ, lângă Kyle. l-am simțit 
mâna șerpuind prin noroi şi înlănțuindu-se de-a mea. 

- Nu poţi, Nell. Doar... ține-mă de mână. Te iubesc. 

Mi-a cercetat chipul cu privirea, ca şi cum ar fi vrut să-mi 
memoreze trăsăturile. 

- Te iubesc, Kyle. O să te faci bine. O să ne căsătorim... te rog... 

Vorbele mi se poticneau între ele, întrerupte de hohotele 
plânsului. 

Încă o dată, m-am forțat să mă pun pe picioare. Am alergat, 
împleticindu-mă, până la maşină, cu vopseaua ei roşie şi dungile 
negre ca la bolizii de curse, turtită și zdrobită, și mi-am vârât mâna 
prin geamul spart, căutându-mi geanta. Un ciob mi-a desenat pe 
braţ o lungă linie stacojie, dar n-am simţit durerea tăieturii. Mi-am 
strâns, neîndemânatică, geanta la piept cu braţul rănit, mi-am scos 
telefonul, mi-am trecut disperată degetul peste ecran ca să-l 
deblochez și am fost cât pe ce să-l scap când am apăsat pe simbolul 
verde cu alb înfățișând un receptor de telefon. Geanta mi-a căzut, 
uitată, în noroi. 

O voce calmă de femeie mi-a străpuns șocul din minte. 

- Nouă-unu-unu, ce urgenţă aveți? 

- A căzut un copac... iubitul meu e prins sub el. Cred că e grav 
rănit. Cred că o creangă... vă rog... vă rog, veniți să-l ajutați. 

Nu-mi mai recunoşteam vocea, groaza extremă din ea și tonul 
incoerent. 

- Ce adresă aveţi, domnişoară? 

Am început să mă învârtesc pe loc. 

- Nu... nu ştiu. 

De fapt, ştiam adresa, dar nu eram în stare să mi-o aduc aminte. 

- Nouă trei patru... am încercat, dar m-am înecat de plâns și m- 
am prăbuşit lângă Kyle, în pietrișul care-mi muşca din carnea 
genunchilor şi a spatelui. 

- Ce adresă aveţi, domnişoară? a repetat, cu calm, centralista. 

- Nouă... trei... patru... unu... Rayburn... Road, a șoptit Kyle. 

l-am repetat centralistei adresa. 

- Cineva va sosi acolo în cel mai scurt timp posibil, domnișoară. 
Vreţi să rămân la telefon cu dumneavoastră până atunci? 

N-am mai putut să-i răspund. Am scăpat telefonul din mână, 
auzindu-i vocea care tocmai repeta întrebarea. Am privit absentă 
cum ploaia ciocănea ecranul, umplându-l de mărgele și de pete, 
bara roșie pentru încheierea convorbirii, simbolurile albe pentru 
Mut, Tastatură şi toate celelalte, devenind cenușii, atunci când 
centralista a închis sau poate că s-o fi întrerupt legătura. Am întins 
mâna după telefon, ca şi cum l-ar fi putut ajuta pe Kyle. Am reușit 
să-l apuc, dar nu cu mâna care trebuia. Degetele nu m-au ascultat și 
lichidul roşu s-a amestecat cu picăturile de ploaie pe ecranul 
întunecat, târându-se în jos pe antebraţ și scurgându-se printre 
degete. 

Mi-am întors faţa spre Kyle. Ochii îi erau sticloşi, privind în gol. 
l-am luat mâna într-a mea. M-am prăbușit în noroi, ca să pot sta 
întinsă față în față cu el. 

- Nu mă lăsa... 

Abia am reușit să-mi aud propria voce. 

- Eu... nu vreau, a şoptit el. Te iubesc. Te iubesc. 

Astea păreau să fie singurele cuvinte pe care le mai știa el acum. 
Le tot repeta, încă o dată și încă o dată, iar eu îi răspundeam tot cu 
ele, de parcă numai cuvintele astea două ar mai fi putut să-l rețină 
aici pe pământ, să-l rețină în viaţă. 

Am auzit sirenele în depărtare. 

Kyie a tras aer în piept, tremurat, m-a strâns de mână, dar a fost 
o atingere slabă, îndepărtată. Pleoapele i-au fâlfâit, ochii căutându- 
mă. 

- Sunt aici, Kyle. Vine ambulanţa. Nu pleca. Nu te lăsa. 

Un hohot mi-a înecat glasul, când privirea i-a alunecat dincolo 
de mine, părând să nu mă vadă. 

Mi-am lipit buzele de ale lui, simțind gustul sângelui. Buzele îi 
erau reci. Dar era afară, în ploaie, aşa că era normal să fie reci, nu? 
L-am sărutat încă o dată. 

- Kyle? Sărută-mă și tu. Am nevoie de tine. Trezește-te. 

L-am sărutat a treia oara, dar i-am simţit buzele reci şi ţepene. 

- Trezeșşte-te. Trezește-te. Te rog. Trebuie să ne căsătorim. Te 
iubesc. 

Am simţit atingerea unor mâini, ridicându-mă, trăgându-mă 
deoparte. Am auzit voci spunându-mi ceva, dar cuvintele s-au 
pierdut prin aer. Cineva a ţipat. Să fi fost eu? Kyle era nemișcat, prea 
nemișcat. Doar rece, doar îngheţat. Nu plecat. Nu plecat. Nu. 

Nu. Degetele îi erau încovoiate, ca şi cum m-ar fi ţinut de mână, 
numai că eu eram departe, plutind tot mai departe, purtată de vânt. 
Suflată de vânt. 

Nu simţeam nimic. Nici durerea, chiar şi când m-am lovit la braţ, 
în timp ce eram întinsă pe o targă. L-am văzut pe Kyle, departe, mai 
departe acum, am auzit alte voci punându-mi întrebări, mişcându- 
mi cu grijă brațul. Durerea era ca tunetul, îndepărtată acum. Ca 
ploaia, rece și uitată. 

Te iubesc. Nu știu sigur dacă vorbele au fost rostite cu voce tare. 

Am simțit cum o mână încearcă să-mi desfacă pumnul. 
Strângeam ceva în mâna mea teafară. Un chip rotund, între doua 
vârste, îmi plutea prin fața ochilor, rostind cuvinte neauzite, 
mişcându-și buzele. Pleoapele mi-au lunecat în jos, învăluindu-mă 
în întuneric, dar apoi lumina a revenit când le-am redeschis la loc. 
Am tras aer în piept, l-am lăsat să iasă. Și încă o dată. M-am întrebat, 
absentă, de ce mai aveam nevoie să respir. Kyle se dusese. Și-atunci 
de ce să mai respir? 

Ceva rece şi tare şi transparent mi s-a lipit peste gură și peste 
nas și am respirat din nou, oricum. 

Mi-am privit pumnul încleştat. Ce ţineam în el? Nu-mi dădeam 
seama. 

Mi-am forțat degetele să se deschidă, scoțând la iveală o fâşie de 
argint cu un diamant scânteietor. Am încercat s-o pun în mâna 
stângă, acolo unde trebuie să stea inelul. O să-i spun lui Kyle, după 

ce mi-or da voie să ies din spital: Te iubesc, da. Mă mărit cu tine. Dar, 
mai întâi, trebuie să-i port inelul. O mână groasă, cu păr negru pe 
articulaţii, mi-a luat inelul şi mi l-a strecurat pe al treilea deget de la 
mâna dreaptă, mâna care nu trebuia. Ceva roşu pătase argintul, aşa 
că mi-am șters mâna de poală, pe rochia udă. Gata, pata roşie s-a 
dus. 

O figură blândă, cu ochi albaștri decoloraţi, adânciţi într-o față 
cărnoasă. O gură mișcându-se, dar niciun sunet. El îmi întinde ceva. 
Un telefon. Al meu? Am apăsat pe butonul în formă de cerc, cu 
simbolul pătrat. Era Kyle, atât de frumos, cu fața lipita de a mea, în 
timp ce ne sărutam. Telefonul meu. 

Mi-am ridicat privirea de pe ecran spre omul acela nedumerită. 
Omul părea să vrea ceva de la mine. Mi-a arătat spre telefon și a zis 
ceva. 

Am auzit un pocnet în urechi și sunetele au revenit. 

- Domnișoară? Aveţi de sunat pe cineva? 

Vocea îi era profundă și guturală. 

Am făcut ochii mari. Să sun? Pe cine trebuia să sun? Pentru ce? 

- Mă auziţi? 

- D-da. Vă aud. 

Glasul îmi suna slab, îndepărtat, tărăgănat. 

- Cum te numești, draga mea? 

Cum mă numesc? M-am holbat din nou la el. Avea un coş pe 
frunte, roşu și urât, care trebuia spart. 

- Nell. Numele meu e Nell Hawthome. 

- Poţi să-ți suni părinţii, Nell? 

Aha. El vrea să-mi sun părinții. 

- De ce? 

S-a schimonosit la față și ochii i s-au închis încet, apoi s-au 
redeschis, ca și cum ar fi vrut să-și adune curajul. 

- A fost un accident. Ți-aduci aminte? Eşti rănită. 

Mi-am coborât privirea spre braţul pe care mi-l simţeam 
zvâcnind, ca din depărtare. Apoi, am ridicat-o iar spre bărbatul 
acela. 

- Accident? am întrebat, în timp ce gândurile mi se învârteau 
prin minte ca un turbion, neclare, încețoșate. Unde e Kyle? Trebuie 


63 


să-i spun că-l iubesc, am zis. Trebuie să-i spun că vreau să mă mărit 
cu el. 

Și atunci, totul mi-a revenit în minte. Copacul prăbușindu-se. Eu 
incapabilă să mă mişc. Kyle, cu ochii devenindu-i pustii sub privirea 
mea. 

Am auzit un țipăt, urmat de un hohot de plâns. Telefonul mi-a 
căzut din mână şi apoi a răsunat o voce foarte îndepărtată. 

Întunericul s-a aşternut peste mine. 

Ultimul meu gând a fost că el e mort. Kyle e mort. El m-a salvat 
şi acum e mort. Hohotele s-au multiplicat și iar s-au multiplicat, 
smulse dintr-o inimă zdrobită. 


CAPITOLUL 5 
Suferinţă lichidă 
După două zile 


Mi-am dat pe spate şi ultima șuviță de păr și am prins-o cu 
agrafa. Cu greu mă mai puteam recunoaşte în oglindă. Eram palidă, 
albă ca o fantomă, cu cearcăne întunecate sub ochi. Ochi care mă 
priveau din oglindă, cenuşii precum cerul iernii şi exact la fel de goi. 

- Nell? am auzit din spate vocea mamei, moale, șovăitoare. 

Degetele ei mi-au cuprins braţul. Nu m-am smucit. 

- E timpul să mergem, scumpa mea. 

Am clipit apăsat, ca să alung nimicul. Ceea ce simțeam era nimic. 
Nu simțeam lacrimi. Eram pustie pe dinăuntru, fiindcă pustietatea e 
de preferat chinurilor. Am încuviințat în tăcere și m-am răsucit pe 
călcâie, țâșnind pe lângă mama, neluând în seamă fulgerul de 
durere din clipa în care mi-am ciocnit ghipsul de tocul ușii. Tata îmi 
ținea deschisă ușa din față a casei, urmărindu-mă cu o privire 
grijulie, de parcă s-ar fi așteptat să explodez sau să mă năruiesc. 

Ambele variante erau posibile. Dar n-aveau să se materializeze, 
fiindcă pentru asta e nevoie să simți. lar eu nu simțeam. Nimic. 
Nimic. Nimicul era cel mai bun. 

Am coborât treptele verandei, țăcănind cu tocurile pe bitumul 
aleii până spre mătăhălosul SUV Mercedes al tatii. M-am strecurat 
pe bancheta din spate, mi-am potrivit centura de-a curmezișul 

pieptului şi am așteptat, în tăcere. Am văzut-o pe mama oprindu-se 
în prag, cu fața spre tata, i-am văzut cum schimbă priviri îngrijorăte 
din cauza mea. După câteva clipe, tata a încuiat ușa și s-au urcat 
amândoi în maşină. Am pornit în tăcere. 

Tata mi-a întâlnit privirea în oglinda retrovizoare. 

- Vrei să pun ceva muzică? m-a întrebat. 

Am scuturat din cap, fiindcă n-aveam voce ca să-i răspund altfel. 
El şi-a mutat privirea spre drum şi și-a văzut de condus. Mama s-a 
răsucit pe scaunul ei ca să mă privească și a deschis gura, 
pregătindu-se să spună ceva. 

- Nu, Rachel, a oprit-o tata, punându-i mâna pe braț. Las-o în 
pace. 

De data asta, eu i-am căutat privirea tatii în oglinda 
retrovizoare, încercând să-mi exprim recunoştinţa pe mutește, din 
ochii lipsiți de viaţă. 

Ploaia continua să cadă. Picături lente, mari, prin aerul nemișcat, 
cald. Nicio asemănare cu furtuna care mi l-a furat pe Kyle. Nori grei, 
cenușii, pluteau jos pe cer ca un tavan spart. Ciment ud, iarbă 
sclipitoare şi băltoace pe trotuare. 

Strângeam în mână o bucată de hârtie mototolită, împăturită. 
Biletul. Îl ştiam pe de rost acum. ÎL citisem și-l recitisem de atâtea 
ori. 

Momentul ultimului rămas-bun, într-o încăpere mică, plină de 
prea multă lume. M-am oprit lângă sicriu, refuzând să privesc 
înăuntru. Apoi lângă un colaj realizat cu gust, din fotografii cu Kyle, 
cu noi doi împreună. Doi străini în imagini, mi-am zis, văzându-mă 
pe fericita de mine, pe fericitul şi viul de el. 

Cuvinte rostite, vorbe goale de condoleanţe. Mâini strângându- 
le pe-a mea, buze atingându-mi obrazul. Prieteni plângând. Veri. 
Becca îmbrățişându-mă, Jason oprindu-se în fața mea, fără să 
vorbească, fără să mă îmbrăţișeze, ofranda tăcerii fiind cel mai bun 
lucru pe care mi l-ar putea dărui el. 

Apoi, of, Doamne... domnul și doamna Calloway, apăruțţi în fața 
mea. Fuseseră aici tot timpul, dar eu nu putusem să-i văd. Nu 
putusem îndura să le întâlnesc privirile. Acum, însă, erau aici, cu 
mâinile împreunate și degetele împletite între ele, cu două perechi 
de ochi căprui atât de asemănători cu ai lui Kyle ţintuindu-mă, 

scrutându-mă. Le spusesem foarte puţine despre ce se întâmplase. 
A fost o furtună, a căzut un copac. Kyle m-a salvat. 

Nimic despre cererea în căsătorie, despre inelul de pe degetul 
meu, de pe degetul nepotrivit. Nimic despre faptul că ne certasem. 
Că eu ar fi trebuit să mă aflu în locul lui. 

Că, daca aș fi făcut... Dumnezeule, atât de multe lucruri cu totul 
altfel, fiul lor ar mai fi fost și acum viu. 

Nimic despre faptul că a murit din vina mea. 

Dac-aş fi spus da, el ar mai fi trăit și-acum. Ne-am fi dus sus, în 
dormitor. Am fi făcut dragoste. Copacul tot ar fi zdrobit casa, dar nu 
pe partea noastră. 

l-am privit fix în ochi şi am încercat să-mi găsesc cuvintele. 

- Îmi pare foarte rău. 

Asta a fost tot ce-am putut să spun şi până și asta s-a auzit cu 
greu, cuvinte zdrobite căzându-mi de pe limbă precum cioburile. 

- Of, Nell... și mie, a zis doamna Calloway, cuprinzându-mă într-o 
îmbrăţișare şi începând să-mi plângă pe umăr. 

Am rămas țeapănă, contactul fizic fiind prea mult de suportat. 
Am fost nevoită să sorb aer pe nas şi să-l scot afară pe gură, în părul 
ei negru şi drept, tremurând încordată. Nu-mi puteam permite să 
simt. Dac-aș simţi, m-aș prăbuşi. 

Nu cred ca ea să fi înțeles că, de fapt, imploram iertare pentru că 
i-am omorât fiul. Dar astea trei cuvinte fuseseră tot ce mai putusem 
să storc din mine. În cele din urmă, soțul ei a tras-o de pe mine și-a 
învăluit-o cu un braţ la pieptul lui, ţinând-o așa cât timp s-a zguduit 
de plâns. 

Oameni veneau și plecau, se rosteau cuvinte. Chipuri treceau 
prin fața mea înceţoșate. Din când în când, înclinam capul, 
bălmăjeam câte ceva. Doar atât, cât să nu creadă că sunt în 
catalepsie, că sunt vie din punct de vedere fizic. 

Cu toate astea, nu eram. Respiram. Sinapsele funcționau, inima 
îmi pompa sângele prin circuitul venelor. Și totuși, eram moartă, 
murisem odată cu Kyle. 

Tata s-a strecurat lângă mine și m-a cuprins într-o îmbrățișare 
cu un singur braț. 

- E timpul, Nell. 


66 


N-am înţeles pentru ce era timpul. Am pivotat în îmbrățișarea 
lui și mi-am ridicat privirea, cu sprâncenele împreunate. 

A zărit întrebarea din ochii mei. 

- Să începem serviciul. Să închidem sicriul și să-l... îngropam. 

Am încuviinţat. El m-a tras spre un scaun și m-am așezat. 

Domnul Calloway a rămas în picioare, cu spatele spre sicriu, și a 
vorbit. l-am auzit cuvintele, dar ele nu însemnau nimic. Vorbe 
despre Kyle, despre ce băiat minunat era, cât era de grozav, cât de 
mult promitea, pe scurt. Prea pe scurt. Vorbe adevărate, dar goale 
față de realitate. Nimic nu conta. Kyle nu mai era şi cuvintele nu 
însemnau nimic. 

Doamna Calloway n-a putut să vorbească. Jason a povestit 
despre cât de bun prieten a fost Kyle și cuvintele astea au fost, și ele, 
adevărate. 

Apoi mi-a venit mie rândul. Toată lumea era cu ochii pe mine. 
Aşteptând. M-am ridicat şi m-am dus spre locul în care stătuseră 
toți ceilalți, în spatele unei mici tribune cu un microfon 
neamplificat. Am râcâit un pic lemnul cu unghiile pe care mama mi 
le pictase cu ojă vineţie. 

Atunci mi-am dat seama că eram alta. Vechea Nell ar fi ştiut ce 
să spună, ar fi găsit cuvinte potrivite și cuviincioase, ar fi vorbit 
despre cât fusese de extraordinar Kyle, cât de iubitor şi grijuliu, 
despre viitorul nostru împreună. Dar nimic din toate astea nu mi-a 
ieşit de pe buze, din cauză că nu mai eram acea Nell. 

- L-am iubit pe Kyle. 

Am fixat cu privirea lemnul gălbui al tribunei, fiindcă ochii celor 
aşezaţi pe scaune mi-ar fi putut străpunge platoșa amorţelii, mi-ar fi 
pătruns prin carne până la şuvoiul de magmă din adâncul fiinţei, 
până la ce simțeam acum. 

- L-am iubit mult. Îl iubesc şi-acum, dar el... nu mai e. Nu ştiu ce- 
aş mai putea să spun. 

Mi-am scos inelul de pe mâna dreaptă și l-am ridicat la vedere. 
Vreo câteva persoane au icnit. 

- El m-a cerut în căsătorie. Eu i-am spus că suntem prea tineri 
pentru asta. l-am spus... că vreau să merg cu el în California. Trebuia 
să se ducă la Stanford şi să joace fotbal. Dar eu i-am zis nu, nu încă... 
iar acum el nu mai e. 

Nu mai puteam s-o ţin în mine, dar trebuia. Mi-am împins înapoi 
criza de nervi, am sorbit-o înăuntru și-am silit-o să se ducă la fund. 
Mi-am strecurat la loc inelul pe mâna dreaptă și am ieșit din sală 
fără să mai privesc în sicriu. Știam, de atunci când murise bunica 
Calloway, că, de fapt, chestia aia din sicriu nu era Kyle. Era un 
înveliș, o coajă, o tărtăcuţă goală din lut. Nu voiam să văd așa ceva. 
Voiam să-l vad pe Kyle, cel din mintea mea, un puternic, superb 
Adonis, să-i văd mușchii încordându-se şi unduindu-se, să văd cum 
mă atingeau mâinile lui, cum i se amesteca transpiraţia cu a mea. 

Problema era, însă, că tot ce puteam să văd, când închideam 
ochii, era pantoful ăla desperecheat, ochii lui căutându-mă disperaţi 
în timp ce viața se scurgea din el, mâna lui încovoindu-se peste a 
mea și apoi căzând, goală şi inertă, când eu eram luată de lângă el. 

Am plecat din clădirea firmei de pompe funebre, ţâșnind afară 
pe ușa din fund și tăind-o de-a dreptul peste iarba udă până la 
stejarul uriaș și stufos din spatele ei. Până să mă reazem de scoarța 
lui aspra, rochia neagră mi se făcuse deja leoarcă și mi se lipise de 
piele. Părul îmi atârna în laţe ude peste umeri. M-am cutremurat, 
luptându-mă s-o ţin mai departe în mine. Am inspirat adânc, 
înecându-mă cu propria limbă când am încercat, la propriu, să-mi 
mușc hohotele. 

M-am întors cu fața spre copac şi mi-am apăsat fruntea pe 
scoarța lui, strângând din dinţi și gâfâind, scâncind ușor printre 
buze. Nu plângând, nu, nu. Pentru că nu puteam. Nu puteam să-mi 
permit. 

Am simţit o căldură așternându-se pe umerii mei, mătasea 
moale a căptușelii unei haine de costum. M-am desprins de copac şi 
m-am întors, zărind o pereche de ochi ca două safire care mă 
priveau năucitori, pătrunzători, uluitor de albaștri. Chipul era 
obsedant, familiar, sculptural şi dureros de frumos, ca al lui Kyle, 
dar mai colțuros. Mai matur, mai puternic. Mai aspru. Mai puțin 
perfect, mai puţin statuar. Păr lunguţ, lăţos, răvăşit și des şi lucios şi 
negru ca pana corbului. 

Era Colton. Fratele lui Kyle, mai mare cu vreo cinci ani. 

Nu-l mai văzusem pe Colton de mult, mult timp. Plecase de- 
acasă când eu şi Kyle eram mici și nu se mai întorsese de-atunci. Nu 

ştiam nici măcar unde stă, cu ce se ocupă. Cred că nu se înțelegea cu 
domnul Calloway, dar nu știam sigur. 

Colton n-a zis nimic, doar şi-a pus haina de la costum pe umerii 
mei și s-a rezemat cu spatele de scoarța copacului, cămașa lui albă 
încheiată până la gât ajungând imediat leoarcă, făcând să i se vadă 
pielea, precum și cerneala de culoare închisă a unui tatuaj pe braț și 
pe umăr. Un simbol tribal, poate. 

M-am holbat la Colton și el mi-a întâlnit privirea, cumpănit şi 
calm, dar încă împovărat de o negrăită suferință. Îmi înțelegea 
nevoia de tăcere. 

Am simțit ceva tare în buzunarul interior, mi-am vârât mâna 
înăuntru, după care am scos-o, împreună cu un pachet de Marlboro 
şi o brichetă Zippo. Cotton a înălțat dintr-o sprânceană și mi le-a 
luat. A deschis pachetul, a scos din el o țigară, a scăpărat bricheta și 
a aprins-o. Eu l-am privit, fiindcă privitul mă ajuta să-mi zăgăzuiesc 
magma. 

Și-a strecurat filtrul între buze și a tras, iar eu am simţit ceva 
neobișnuit petrecându-se în interiorul meu, când i-am văzut obrajii 
supți. O senzaţie de parcă l-aș cunoaște, cu toate că nu-l cunoşteam. 
De parcă l-aş fi urmărit mereu cum trage un fum și apoi îl suflă 
afară, lent, printre buzele ţuguiate. De parcă mereu l-aş fi privit cu 
dezaprobare, dar fără să-mi dau vreodată glas părerilor. 

- Ştiu, ştiu. Chestiile astea or să mă omoare, a zis şi vocea îi era 
aspră, şi răgușită, și profundă, dar tot izbutea, cumva, să fie 
melodioasă. 

- Eu n-am spus nimic. 

Asta a fost cea mai lungă replică a mea din ultimele douăzeci și 
patru de ore. 

- Nici nu era nevoie. Pot s-o văd în ochii tăi. Dezaprobarea. 

- Aşa cred. Fumatul e un obicei rău. Poate c-o fi vreo aversiune 
ereditară, am adăugat, ridicând din umeri. N-am cunoscut niciodată 
pe cineva care să fumeze. 

- Cunoşti acum, a replicat Colton. Eu nu fumez mult. De obicei, 
când ies în lume. Sau când sunt stresat. 

- Asta se încadrează la stres, bănuiesc. 

- Moartea frățiorului meu mai mic? Mda. E o ocazie pentru 
fumat țigară de la țigară. 

Îşi rostea cuvintele cu indiferență, aproape cu cruzime, însă i-am 
zărit în ochi suferința zdrobitoare, chiar dacă și-a abătut privirea, 
ațintind-o asupra jarului portocaliu-cireşiu al țigării. 

- Pot să încerc? 

Mi-a aruncat o privire cu sprâncenele ridicate, întrebându-mă 
fără vorbe dacă eram sigură. Mi-a întins cilindrul alb, ţinându-l de 
celălalt capăt în cleştele format din două degete groase. Avea 
unsoare pe sub unghii, iar buricele degetelor îi erau bătătorite, 
semnul distinctiv al chitariştilor. 

Am luat ţigara și am dus-o, ezitantă, la buze, am ţinut-o acolo 
pentru o clipă, după care am tras. Am simțit gust de aer tare, ceva 
asemănător cu menta, și apoi am tras în piept. Plămânii m-au 
usturat și au protestat, aşa că am suflat fumul afară tușind. Colton a 
râs, un fel de chicotit scăzut. 

Într-atât mă ameţise, încât era cât pe ce să cad. M-am proptit cu 
o palmă de trunchiul copacului, ca să-mi mențin echilibrul. Colton 
m-a prins cu o mână enorma de cot. 

- Primul fum totdeauna te ameţește. Chiar și acum, dacă n-aş 
mai fi fumat de ceva vreme, aş fi ameţit. 

Şi-a luat înapoi ţigara și a tras din ea, apoi a suflat fumul pe nări. 

- Numai să nu devii dependentă, bine? Nu-mi mai trebuie încă o 
porcărie ca asta, să știu că te-am făcut să te-apuci de fumat. E un 
nărav păcătos. Ar trebui să mă las. 

A pufăit încă o dată, adăugându-și o minciună la cuvintele 
tocmai spuse. 

Stătea prăbuşit cu spinarea pe trunchiul copacului, cocârjat, ca 
şi cum povara durerii ar fi fost prea mare ca să poată sta drept sub 
ea. Cunoşteam senzaţia. l-am luat ţigara dintre degete, ignorând 
strania şi nedorita scânteie a senzaţiei care mi-a săgetat în sus prin 
braţ când degetele mele le-au atins pe-ale lui. 

Am tras un fum, i-am simţit gustul, apoi l-am suflat afară, tușind 
iar, dar mai puţin de data asta. Am simţit cum o senzaţie de ușurare 
mi se răspândeşte prin cap. Îmi făcea plăcere senzația asta. Am mai 
tras un fum, după care i-am înapoiat ţigara. Atunci am văzut-o pe 
mama stând în cadrul ușii prin care ieşisem, privind spre mine. 

Colton mi-a urmărit privirea. 

- Naşpa. Cred că e timpul să plecăm. 

- Pot să merg cu tine? 

S-a oprit din gestul de a se desprinde de copac. Apoi s-a ridicat, 
mai înalt decât mine cu cel puţin treizeci de centimetri, cu umerii 
cât apărătorile unui jucător de fotbal american, cu braţele ca 
odgoanele. Era enorm, mi-am zis atunci. Kyle fusese suplu și 
viguros. Colton era... altceva. Ostentativ puternic. Dur. Primitiv. 

- Să mergi cu mine? a repetat, părând nedumerit de cererea 
mea. 

- Până la cimitir. Ei... or să vrea să vorbim. Să-mi pună întrebări. 
Eu nu pot... pur şi simplu, nu pot. 

A mai tras un ultim fum, după care a storcit ţigara între degete, 
făcând să cadă jarul, a călcat pe el, apoi și-a vârât chiştocul în 
buzunar. 

- Sigur, a zis. Hai. 

L-am însoțit până la un Ford F-250, cu cauciucuri uriașe și ţevi 
de eşapament pentru motor diesel în spatele cabinei. Era împroșcat 
cu noroi și avea un compartiment încuiat pe platformă. Colton 
mergea lângă mine, fără să mă atingă, doar fiind acolo. Am auzit 
vocea mamei din depărtare, dar n-am luat-o în seamă. Nu puteam 
suporta întrebările pe care ştiam că vrea să mi le pună. 

Mi-a deschis portiera din dreapta, mi-a întins mâna şi m-a ajutat 
să mă urc. Încă o dată, am simţit cum vâjâie prin mine un fulger 
îngrozitor de puternic. Sentimentul de vinovăție mă asalta. 

Am trecut foarte aproape de el când m-am urcat în cabină. 
Mirosea a ţigări și a colonie și a ceva imposibil de definit. L-am 
văzut că înghite în sec și privește în altă parte, dându-mi drumul 
mâinii imediat cum a fost posibil. Și-a frecat palma de cracul 
pantalonilor, vrând parcă să şteargă amintirea fiorului provocat de 
atingere. 

În clipa următoare, era în cabină, lângă mine, răsucind cheia în 
contact și pornind motorul camionetei cu un huruit gutural. Scaunul 
tapiţat cu piele a început să-mi vibreze sub coapse, deloc 
dezagreabil. Mi-am luat de pe umeri haina lui și am aşezat-o pe 
scaunul dintre noi. Odată cu motorul, a început să urle şi muzica din 
difuzoare, voci masculine si feminine înăltate într-o armonie 
obsedantă: ... și de moartea-n somn mă va găsi... știu că Domnul 

sufletu-mi nu-l va primi... sunt un cadavru pe picioare... sunt un 
cadavru pe picioare... 

Am simţit ceva rupându-se în pieptul meu și a trebuit să-mi țin 
maxilarele încleştate până când au început să mă doară, ca să nu mă 
prăbuşesc de tot. 

- Ce... cine cântă? m-am interesat cu o voce hârâită, scrâşnită. 

- The Civil Wars. Cântecul se numeşte Barton hollow. 

- E nemaipomenit. 

- Ai ascultat doar treizeci de secunde. 

Am ridicat din umeri. 

- Îmi... spune ceva. 

A atins un buton de pe bord şi cântecul s-a reluat de la început. 
Am ascultat vrăjită. Şi cântecul următor m-a captivat, iar Colton şi-a 
văzut de condus, fără să vorbească, lăsându-mă să ascult. Apăsarea 
care-mi înmugurise în piept s-a mai domolit prin puterea muzicii. 

Eram, tot timpul, conștientă de prezenţa lui Colton în camionetă 
ca de un cui înroșit în foc. Umplea cabina cu patru uși într-atât, încât 
aproape că mă simțeam cuprinsă de claustrofobie. Aproape. Doar 
că... prezenţa lui era - într-un fel - ca un balsam pe rana deschisă a 
inimii mele. 

Numai asta şi era de ajuns ca să-mi provoace un torent de 
vinovăție. N-aveam voie să simt aşa ceva. N-aveam voie să simt 
nimic. Nu trebuia să existe vreun balsam, vreo alinare. 

Nu meritam. 

O tendă fusese montată deasupra mormântului deschis, cu două 
rânduri de scaune sub ea. Ploaia devenise rece. Am început să 
tremur când am coborât din cabină, Colton fiind din nou acolo, 
deschizându-mi portiera şi întinzându-mi mâna. 

Părea prea aspru, prea mare, prea colțuros ca să fie atât de 
gentleman. El însuși era o contradicție. Unsoare pe sub unghii. Mâna 
aspră şi bătătorită, ca un beton cu mult pietriș pe palma mea 
delicată, când am coborât din cabină. 

Privirea i s-a abătut spre a mea, mi-a susținut-o pentru un scurt 
moment, a şovăit, de parcă ar fi cercetat, de parcă ar fi memorat. 
Mărul lui Adam i-a tresăltat când a înghiţit în sec. Și-a mijit ochii și 
şi-a umezit buzele, eliberându-mi mâna după ce a ținut-o într-a lui 
cu o clipă mai mult decât ar fi trebuit. 

A tras adânc aer în piept, şi-a înfipt mâna în buzunarul 
pantalonilor şi şi-a zăngănit cheile. 

- Hai s-o facem şi pe-asta, a zis, oftând. 

Am pornit după el. Nu voiam să particip la asta. Voiam să fug. Nu 
voiam să privesc cum cutia din lemn, conținând cadavrul primei 
mele iubiri, e coborâtă în pământ. Cât pe ce să mă întorc și s-o rup la 
fugă. 

Atunci Colton s-a oprit, pătrunzându-mă cu privirea uluitor de 
albaştrilor lui ochi. N-a făcut decât un semn afirmativ, o foarte 
scurtă coborâre a bărbiei, însă a fost suficient ca să mă determine 
să-mi duc un picior în faţa celuilalt și să ajung până la groapă. Îmi 
citea gândurile, din câte se părea. Ştia că sunt tentată să fug. Dar n- 
avea de unde să știe asta, nu trebuia să ştie asta. Nu mă cunoştea, n- 
avea cum să mă cunoască. Îl întâlnisem de două ori în viaţa mea. Era 
fratele mai mare al lui Kyle. 

Am simţit-o pe mama cu ochii pe mine, când m-am oprit în fața 
sicriului din lemn de cireş, de culoare închisă. Mi-am lipit degetele 
de buze, ca să păstrez înăuntru sunetele, sentimentele. L-am simţit 
pe tata cu ochii pe mine. l-am simţit pe domnul și doamna Calloway 
cu ochii pe mine. Ochii tuturor pe mine. Am pus o mână pe lemnul 
rece, din moment ce asta păreau să aştepte din partea mea. Nu-mi 
mai doream altceva, decât să mă urc în cutia aia, lângă el, și să nu 
mai respir, să-l regăsesc în ce-o mai urma după viaţă. 

M-am împiedicat când m-am întors, tocurile înalte prinzându-se 
în iarbă. Brațul lui Colton a țâșnit şi m-a ajutat să-mi păstrez 
echilibrul încă o dată. Electricitate la atingere, ignorată. Mi-a dat 
drumul imediat şi m-am așezat pe scaun. Un predicator, sau pastor, 
în costum negru cu cămașă neagră şi o chestie din aia albă la guler 
s-a oprit în picioare deasupra mormântului, începând să intoneze 
versete din Biblie și să îngaime cuvinte de presupusă mângâiere. 

Nu mai puteam să respir. Mă sufocam de-atâtea emoţii închise 
în mine. Nu ştiu cum, m-am trezit cu o floare în mână, în timp ce 
sicriul era coborât în îngrozitorul abis întunecat. M-am oprit la 
marginea gropii şi am aruncat floarea înăuntru, aşa cum se așteptau 
de la mine. 

- Îmi pare rău, am şoptit. Nu m-a auzit nimeni, dar oricum nu 
trebuia să audă altcineva în afara lui Kyle. Adio, Kyle. Te iubesc. 

Apoi m-am întors şi am fugit. Mi-am azvârlit pantofii cu toc din 
picioare și am alergat desculță prin iarba, peste parcarea acoperită 
cu pietriș, ignorând vocile care mă strigau. 

Cimitirul era la o distanță de doar câteva mile de casa părinților 
mei, de acasă, de casa lui Kyle. Am alergat mai departe pe drumul de 
macadam, neluând în seamă durerile înțepătoare provocate de 
pietrele care mi se înfigeau în tălpi. Primeam cu recunoștință 
suferința, suferinţa fizică. Şi nu făceam decât să alerg. Alergam. 
Dezechilibrată, cu un braț în ghips. Fiecare pas îmi zguduia brațul 
rupt, sporindu-mi durerea. Am cotit pe strada care trebuia şi-am 
mai alergat puțin. Am auzit o maşină apropiindu-se de mine, am 
auzit vocea tatălui meu rugându-se de mine. Ploaia îmi râpăia în 
cap, iarăşi ploaia, mereu ploaia, ploaia neîntreruptă din ziua morții 
lui. Nu l-am luat în seama pe tata; am scuturat din cap, șuvițele ude 
plesnindu-mă peste bărbie. Cred că plângeam, însă picăturile de 
ploaie se amestecau cu lichidul sărat și fierbinte. 

Altă maşină, altă voce, ignorată și asta. Aleargă, aleargă, aleargă. 
Rochia uda pe piele, lipindu-se, fâlfâindu-mi peste coapse. Tălpile 
care mă dor, mă ustură, mă înjunghie. Durerea chinuitoare din 
brațul zguduit la fiecare pas. Apoi, zgomot de pași mari, înghițind 
intervalul, ritmic, fără grabă: fuleu de alergător. Mi-am dat seama 
cine trebuia să fie. N-a încercat să mă ajungă, iar eu am încercat să- 
mi închipui, doar pentru moment, că e Kyle cel din spate, lăsându- 
mă să alerg înaintea lui ca să se poată zgâi la posteriorul meu. 
Gândul ăsta, imaginea asta, amintirea fuleului lejer al lui Kyle în 
spatele meu mi-a tăiat respiraţia, lăsându-mă să mă lupt cu șuvoiul 
lacrimilor amenințând să țâşnească. 

Mi-am întețit alergarea, dar şi pasul lui a crescut în urma mea. 
Mi-am scuturat capul și părul m-a plesnit peste gură, ud. După alți 
câțiva pași, era alături de mine, cu cămașa udă şi transparentă, 
cravata lipsă, nasturii desfăcuți până la jumătatea pieptului. Ținea 
cu ușurință pasul cu mine. N-a spus nimic, nici măcar nu m-a privit. 
Doar a alergat cot la cot cu mine. Respiraţiile au început să ni se 
sincronizeze: inspirat gâfâit în doi timpi, expirat gâfâit în doi timpi, 
un ritm mult prea familiar. 

Când mai aveam o mila până acasă, am călcat pe o piatra mare 
din drum şi mi-am sucit glezna, prăbuşindu-mă în față. Înainte să 


74 


pot atinge pământul, m-am pomenit în brațele lui Colton. A încetinit 
la pas, purtându-mă în stilul pompierilor, cu un braţ pe sub 
genunchii mei, cu celălalt în jurul umerilor. Răsufla anevoie şi paşii 
îi erau zdruncinați. 

- Pot să merg, i-am zis. 

Colton s-a oprit şi m-a lăsat jos. Cu toate astea, imediat cum mi- 
am lăsat un pic de greutate pe gleznă, mi-a cedat și-am fost nevoită 
să țopăi pe celălalt, ca să rămân în poziţia verticală. 

- Lasă-mă să te duc eu, mi-a zis Colton. 

- Nu. 

L-am apucat cu mâna mea bună de biceps, strângând din dinţi, 
şi-am făcut un pas. M-a durut, dar se putea. 

Nu mă las eu dusă pe sus. S-ar fi ivit prea multe întrebări dacă 
mi-aş fi făcut apariţia acasă în brațele lui Colton. Și-aşa avea să fie 
un foc de baraj, o ştiam bine. 

Motivul real, totuși, era că mă simțeam prea bine să fiu cuibărită 
în braţele lui. Prea comod. Prea firesc. Prea ca la mine acasă. 

Vinovăţia m-a asaltat încă o dată şi m-am lăsat intenţionat cu 
prea multă greutate pe glezna scrântită, ca tot piciorul să-mi 
pulseze de durere. Durerea îmi făcea bine. Mă distrăgea. Îmi dădea 
un motiv să scâncesc printre dinţii încleștați și să-mi alung 
lacrimile. Plângeam din cauza durerii de la gleznă şi asta avea să-mi 
treacă. N-aveam să plâng pentru durerea din suflet, fiindcă asta nu 
putea să se stingă. Ci doar să devină tot mai apăsătoare, şi mai grea, 
şi mai ascuţită, odată cu fiecare minut, cu fiecare oră, cu fiecare zi. 

M-am împiedicat şi mâna lui Colton m-a echilibrat din nou. 

- Măcar sprijină-te de mine, Nell, mi-a zis. Nu fi încăpățânată. 

M-am oprit, cu un picior puţin ridicat. Ezitând. Gândindu-mă. 

- Nu, am răspuns. 

M-am smucit din mâna lui, am lăsat jos piciorul şi am făcut un 
pas normal. Fără șchiopătat, fără şontâcăit. 

M-a durut atât de rău, încât n-am mai putut să respir, şi asta mi- 
a făcut bine. Mi-a alungat vinovăția. Mi-a alungat durerea din suflet. 
Mi-a alungat coşmarul din starea de trezie, conştiinţa faptului că 
iubitul meu, Kyle, s-a dus pentru totdeauna. Dus. Mort. Pierdut. 

Omorât, ca să-mi salveze mie viața. 

Am mai făcut un pas, lăsându-mă inundată de chinurile agoniei. 
Mi-am lăsat capul în jos, astfel încât să-mi cadă părul peste față, 
ascunzându-mă vederii din toate părțile. Am auzit pașii lui Colton 
lângă mine, i-am auzit respiraţia, am simţit mirosul înțepător, șters, 
al fumului de ţigară, şi mai ștersul miros de colonie, şi transpirația 
abundentă a efortului. Miros bărbătesc. Specific exclusiv lui Colton 
şi întru totul mult prea reconfortant, mult prea familiar. 

Mi-a trebuit mult, foarte mult timp, ca să parcurg distanța de o 
mila până acasă și glezna mi s-a umflat, zvâcnind, trimițându-mi 
sulițe de durere în sus pe picior, până în șold. Am deschis ușa de la 
intrare şi am trecut mai departe, fără să-mi iau în seamă părinţii 
care stăteau în biroul de la parter şi, cum m-au văzut, au țâșnit în 
picioare şi m-au strigat. Colton a intrat după mine. 

- Şi-a scrântit glezna, le-a explicat el. Cred că e o luxaţie. 

- Îți mulţumesc pentru că ai venit cu ea, a zis tata. 

l-am simțit suspiciunea din voce, ascultând din capătul de sus al 
scării. 

- N-aveți pentru ce. 

Am auzit talpa lui Colton scârțâind pe marmură şi apoi ușa 
deschizându-se. 

- Condoleanţe pentru pierderea suferită, Colton. 

Vocea mamei. 

- Mda. 

Ăsta a fost răspunsul lui, doar un singur cuvânt, după care uşa s- 
a închis și el a plecat. Am șonticăit până în camera mea, 
permițându-mi acum să şchiopătez, din moment ce eram singură. 
Am închis ușa, mi-am scos rochia și chiloţii leoarcă de ploaie, mi-am 
înfăşurat ghipsul în folie de plastic şi m-am vârât sub duș. Apa 
fierbinte, opărindu-mi şalele, spălându-mă de durere, dar nu și de 
vinovăţie. 

Când apa a devenit călduţă, am ieșit, m-am șters cu prosopul, m- 
am înfăşurat în halat şi m-am făcut covrig în pat, sub un morman de 
pături. Tăcerea din camera mea era profundă. 

Am închis ochii și l-am văzut pe Kyle, zdrobit sub copac, 
străpuns dintr-o parte în cealaltă a corpului, sângerând, respirând 
şuierat. l-am auzit vocea şoptind Te iubesc... te iubesc... iar şi iar, 

până când n-a mai avut suflare, iar vaietele sirenelor din depărtare 
i-au omagiat trecerea dincolo. 

Am auzit ușa deschizându-se, am simţit patul lăsându-se, când s- 
a aşezat mama lângă mine. Am strâns cu putere pleoapele, simțind 
cum ceva fierbinte şi umed mi se scurge în jos pe obraz. Nu era o 
lacrimă. Eu n-aş plânge. N-aş putea. Dacă le-aş da drumul, ar 
însemna să-mi deschid sufletul. Și nu s-ar opri niciodată. 

S-ar rupe... s-ar destrăma, pur și simplu. Lichidul de pe obrazul 
meu era sânge, țâşnit din inima mea sfâșiată și zdrențuită. 

- Nell... fata mea iubită... 

Vocea mamei era moale, şovăitoare. Am simţit-o mișcând 
păturile și pipăindu-mi glezna cu un deget. 

- Of, Doamne, Nell. Trebuie să te vadă un doctor. Ai glezna 
umflată și vânătă. 

Am scuturat din cap. 

- Doar bandajeaz-o. Pune-i gheaţă. Nu e ruptă. 

A oftat, a rămas tăcută timp de un lung minut, după care a plecat 
şi s-a întors cu o pungă de gheaţă și un pansament ACE elastic. După 
ce mi-a pus gheaţă și m-a bandajat, s-a aşezat la loc. 

- N-am ştiut că-l cunoșşteai pe Colton. 

- Nu-l cunoşteam. 

- Ai fumat. 

Nu i-am răspuns. N-aveam ce motiv sau scuză să-i ofer. 

- De ce nu vorbeşti cu mine, puiule? 

Am scuturat din cap. 

- Şi ce să-ţi spun? 

Mi-am tras pătura peste față. Mama a tras-o în jos și mi-a 
îndepărtat părul ud de pe faţă. 

- Nu pot să spun că, vorbind, o să-ţi dispară durerea. Doar că o 
să-ți fie mai ușor să te împaci cu ea. 

Fratele ei mai mare murise într-un accident de maşină pe când 
mama era în facultate. Și acum i se îneca vocea când vorbea despre 
el. Fuseseră foarte apropiaţi, cred. 

- Nu vreau să-mi fie mai ușor. 

- De ce? 

A luat peria de pe noptieră şi a tras de mine până când m-am 
ridicat în capul oaselor. Mi-a pieptănat părul cu mișcări prelungi, 

line, amintindu-mi de vremea când eram fetiță. Ea mereu îmi cânta 
şi-mi peria părul înainte de culcare. 

- Pentru că, dac-o să-mi fie mai ușor... o să-l uit, am răspuns. 

Încă ţineam biletul strâns în mâna pusă în ghips. L-am luat cu 
cea teafară, l-am desfăcut, l-am citit. Hârtia era umedă, cerneala 
albastră se mai ştersese, dar încă era lizibili. 

Am auzit-o pe mama oftând, ceva ca un hohot de plâns. 

- Of, scumpa mea. Nu. Îţi garantez, n-o să-l uiţi niciodată. Dar 
trebuie să te lași vindecată. Nu înseamnă că-i trădezi amintirea dacă 
lași suferința să treacă. El ar vrea ca tu să fii bine. 

M-am sufocat cu ceva gros și fierbinte care mi s-a pus în gât. 
Exact la asta mă gândisem. Dac-aș înceta să-mi amintesc, dac-aș 
încerca să las durerea să treacă, ar însemna o trădare față de el. 
Faţă de noi. 

- N-a fost vina ta, Nell. 

M-am cutremurat și mi s-a tăiat respirația. 

- Îmi cânţi? Așa cum faceai altădată? 

Trebuia s-o distrag. Nu puteam să-i spun că a fost vina mea. Ea 
doar s-ar fi străduit să mă convingă că n-a fost. 

A suspinat, parcă întrezărindu-mi tactica. A tras aer în piept, 
pieptănându-mi părul cu peria, și a cântat Danny's song, al lui Kenny 
Loggins. Era preferatul ei și-i ştiam textul pe de rost, după câte seri 
o ascultasem cântându-l, în timp ce creşteam. 

Când cea din urmă notă i-a ieşit, vibrantă, din gât, m-am 
cutremurat din nou, simțind cum alte picături de sânge din inimă 
mi se scurg pe ochi. Nu le-am șters, doar le-am lăsat să mi se 
strecoare printre buze și dincolo de bărbie. 

Mama a lăsat jos peria şi s-a ridicat. 

- Dormi, Nell. 

Am încuviinţat și m-am întins. În cele din urmă, am adormit şi 
am visat. Vise bântuite, vise torturate. Ochii lui Kyle privind spre 
mine, murind; ochii lui Colton privind spre mine, știind. 

Am citit iarăși biletul, de șapte ori. Am recitat cuvintele în 
şoaptă ca pe o poezie. 

M-am trezit și ceasul arăta 3:38 dimineaţa. Nu puteam respira 
din cauza apăsării suferinţei. Pereţii camerei se strângeau în jurul 
meu, Îmi presau craniul. Am scos punga cu gheaţa între timp topită 

şi mi-am înfăşurat la loc pansamentul elastic, apoi mi-am pus pe 
mine pantalonii preferați de trening, cei mai largi, și o bluză cu 
glugă. Bluza lui Kyle. Mirosea a el și numai asta a fost de ajuns ca să- 
mi accentueze presiunea din piept, însă mirosul m-a și reconfortat 
în aceiași timp. Mi-a străpuns amorțeala și mi-a ajuns la inimă, 
ciupind-o cu degete fierbinți. Am coborât fără zgomot, încet, cu 
stângăcie, neputând să-mi folosesc prea mult piciorul luxat. Afară, 
pe uşa din spate, jos, pe trepte, apoi pe poteca din piatră cubică 
ducând spre terasă. 

Acorduri uşoare de chitară au plutit spre mine dinspre terasa 
familiei Calloway. Ştiam cine e. Am simțit sub tălpi iarba umedă, 
rece, făcându-mă să mă încordez. Aerul nopţii era răcoros și 
rarefiat, cerul ca o pătura neagră presărată cu argint. Tălpile mele 
goale nu făceau zgomot pe lemnul șlefuit de vreme al terasei. 
Acordurile de chitară n-au contenit, dar am știut că el și-a dat seama 
de prezența mea. 

Stătea rezemat pe un scaun Adirondack, cu picioarele întinse în 
față şi ţinând chitara pe burtă. Alături era o sticlă cu alcool. 

- Trebuia să-ţi iei ceva în picioare, mi-a zis, începând o melodie 
lentă, ritmată. 

Nu i-am răspuns. Un al doilea scaun era la câteva zeci de 
centimetri de al lui Colton și el a ținut chitara de gât și s-a aplecat 
să-l tragă mai aproape. M-am așezat, conștientă de încordarea lui, 
de mâna care ar fi vrut să se întindă ca să mă ajute. 

- Ce face piciorul? s-a interesat. 

A dus sticla la gură, a sorbit prelung, apoi a împins-o spre mine. 

- Doare, am răspuns, luând o gură de încercare. Whisky-ul mi-a 
ars gâtul. Mamă, Doamne, ce-i asta? am şuierat, hârâind și tușind. 

Colton a chicotit. 

- Whisky irlandez Jameson, puiule. Cel mai bun whisky din câte 
există. 

S-a aplecat de cealaltă parte a scaunului, apoi mi-a întins o bere. 

- la. Stinge-l cu asta. 

Am luat doza și am desfăcut-o, trăgând de inel, apoi am sorbit. 

- Încerci să mă îmbeti? 

A ridicat din umeri. 

- Poţi oricând să refuzi. 

- Ajută? m-am interesat. 

- Nu ştiu, a răspuns, sorbind din propria bere. Încă nu sunt 
îndeajuns de beat, a adăugat, luând apoi încă o dușcă de Jameson. 
Te anunț când aflu. 

- Poate c-o să aflu şi singură. 

- Poate că da. Numai să nu le spui alor tăi că ţi-am dat eu alcool. 
N-ai vârsta. 

- Care alcool? am întrebat, luând o gură strașnică de whisky. 

Mă simțeam ameţită, cu capul ușor. Apăsarea vinovăţiei şi a 
durerii nu s-a risipit, dar a părut, într-adevăr, împinsă în plan 
secund de greutatea whisky-ului. 

- Dacă nu prea obișnuiești să bei, nu-ți mai dau. Asta se cam 
ridica la cap pe neştiute. 

l-am întins sticla înapoi şi am strâns în mână cutia rece de bere. 

- De unde stii că nu sunt o băutoare înrăită? 

Colton a râs de-a binelea. 

- Păi bănuiesc că n-am cum să ştiu sigur. Dar nu eşti. 

- Cum ţi-ai dat seama? 

- Eşti o fată cuminte. Kyle n-ar fi umblat cu una ahtiată după 
petreceri. 

Și-a săltat puţin şoldurile și s-a scotocit în buzunarul blugilor 
după țigări și brichetă. 

= În plus, reacția ta, de când ai luat prima duşcă, mi-a spus 
destule. 

- Ai dreptate. Nu sunt o băutoare. Eu şi Kyle ne-am făcut praf o 
dată. A fost groaznic. 

- Poate să fie şi distractiv, dac-o faci cum trebuie. Dar 
mahmurelile sunt naşpa totdeauna. 

A suflat afară o trâmbă cenușie, care s-a risipit pe cerul înstelat. 

Am rămas tăcuți o vreme și Colton a continuat să bea. Eu am 
lăsat ameţeala să mă cuprindă, ajutând-o cu o a doua bere. 

- Nu poți s-o ţii în tine la infinit, a zis Colton, apropo de nimic. 

- Ba da, pot. 

Eram obligată s-o ţin. 

- Ar însemna să înnebuneșşti. Tot o să iasă la suprafaţă, într-un 
fel sau altul. 

- Prefer nebună, decât distrusă. 

Asta nu mai știu precis de unde-o fi venit, pentru că n-o 
gândisem, nici nu intenționasem s-o spun. 

- Tu nu eşti distrusă. Tu suferi. 

S-a ridicat, într-un echilibru precar, şi s-a îndreptat alene spre 
marginea terasei. Am auzit zgomotul unui fermoar desfăcut, apoi pe 
cel al urinatului. 

M-am înroşit, chiar daca nu se vedea prin întuneric. 

- Chiar trebuia să faci asta de față cu mine? am întrebat, cu 
vocea tremurând de enervare şi de râsul stăpânit. 

Și-a încheiat fermoarul și s-a întors cu fața spre mine, 
clătinându-se pe picioare. 

- Scuze. Cred c-a fost cam o mojicie, hm? Nu mi-am dat seama. 

- Al naibii de clar c-a fost o mojicie. 

- Ţi-am cerut scuze. Totuși, nu te crezusem fițoasă. 

- Nu sunt fițoasă. Doar că trebuie să fac şi eu pipi şi nu pot s-o 
fac așa cum ai făcut tu, de pe marginea terasei. 

A chicotit încet. 

- A... mă rog... nu ştiu ce să-ți spun. Dac-ai încerca să te lași pe 
vine, pe margine? 

Am pufnit. 

- Pf, pf, mda. Grozavă idee. Ori aş cădea de-acolo, ori aş face pipi 
pe picioare. Probabil, ambele variante. 

- Nu te-aş lăsa eu să cazi. 

- Nu mă îndoiesc de asta. 

M-am săltat în poziția verticală, străduindu-mă să-mi găsesc 
echilibrul fără să-mi las prea mult din greutate pe glezna scrântită. 
Mâna lui Colton mi-a aterizat pe umăr, îndreptându-mă. 

- Te duci sus? m-a întrebat Colton și i-am făcut semn că da. Mai 
vii? 

- Probabil, am răspuns, ridicând din umeri. N-aș mai putea să 
dorm, oricât aş încerca. 

Colton a plecat de lângă mine, ducându-se să înșurubeze capacul 
sticlei de Jameson. L-am așteptat până când s-a întors, după care am 
pornit împreună pe potecă. Atunci când am dat s-o cotesc spre casa 
mea, m-a tras de braţ. 

- Ai mei au o baie la subsol. E cu intrare separată, așa că nu 
trebuie să urci vreo scară. 

Știam asta din anii în care am tot făcut naveta între casa mea și a 
lui Kyle, dar nu i-am mai spus. 

A pornit înainte, aprinzând lumina. M-a așteptat afară, după 
care m-a ajutat să ajung înapoi pe terasă, oferindu-mi prezenţa lui 
tăcută, stabilizatoare, ori de câte ori mi-au alunecat picioarele pe 
iarba udă. 

Ne-am instalat la loc pe scaunele noastre și el şi-a ridicat chitara, 
a zdrăngănit câteva acorduri, după care a început un cântec. L-am 
recunoscut după câteva măsuri: Reminder, de Mumford & Sons. 
Crezusem c-o să-l interpreteze numai instrumental, așa că am 
rămas năucită când a tras aer în piept şi a început să cânte, cu o 
voce joasă, melodioasă, răgușită. Nu l-a cântat așa cum era în 
original, totuşi. L-a sucit, l-a schimbat, l-a făcut să fie al lui. Și-așa 
era un cântec superb, obsedant, însă versiunea lui Colton mi-a atins 
un locşor din suflet. 

Am închis ochii şi am ascultat, simțind cum apăsarea slăbește un 
pic de tot. N-am deschis ochii când a terminat. 

- Vrei să mai cânți și altceva? Te rog? 

- Sigur. Ce vrei să asculți? 

Am ridicat din umeri, rezemându-mi capul de spătarul 
scaunului. Colton a mai zdrăngănit de câteva ori, după care şi-a dres 
glasul. Am auzit gâlgâitul, când a mai luat o duşcă din sticlă. Am 
simțit răceala sticlei atingându-mi mâna, așa că am luat-o și am băut 
fără să mai deschid ochii. Arsura era bine-venită acum. Simțeam o 
doză de pace ameţită și plutitoare. Vinovăţia și durerea erau în 
continuare acolo, tăciuni arzând mocnit pe sub ceața alcoolului. 

Colton a început alt cântec și l-am recunoscut și pe-ăsta. 

- Urmează Like a bridge over troubled waters, al lui Simon and 
Garfunkel, a zis el şi felul în care a anunţat titlul cântecului și 
numele artiștilor m-a făcut să mă gândesc că mai făcuse asta, că 
intra într-o rutină. Oare să fi cântat în public? Încă o dată, mi s-a 
părut că e un bărbat pur şi simplu prea masiv, prea neșlefuit, prea 
primitiv și prea dur ca să stea prin cafenele în fața unui microfon și 
să cânte piese folk indie. Şi totuși... auzindu-l cum mânuieşte chitara 
şi-şi înalță vocea ca să cânte notele acute din introducere, mi s-a 
părut ceva cât se poate de firesc. 

M-a năucit frumusețea aspră a vocii lui. Transforma cântecul 
într-un poem. În momentul ăla, mi-am dorit cu disperare să-mi 
găsesc şi eu un pod, peste apele tulburi ale propriului necaz. 

Dar nu exista niciunul. Numai învolburatul torent al lacrimilor 
nevărsate. 

După ce s-a terminat cântecul, Colton a trecut la altul, unul pe 
care nu-l ştiam, și nici nu l-a prezentat, legănat și grav și delicat, cu 
o dezvoltare circulară a melodiei, plutind în susul și-n josul 
registrului. Pe alocuri, murmura, o profundă vibraţie de bas din 
adâncul gâtului. Ceva anume din cântecul ăla a răzbătut, prin 
platoşa alcoolului și-a amorţelii, până la suferința mea. Nu avea text, 
dar oricum era o elegie. N-aș fi putut să explic, dar cântecul pur și 
simplu emana jale, vorbea despre doliu. 

Am simţit ceva gros și fierbinte în fundul gâtului și mi-am dat 
seama că n-o să-l mai pot stăvili de data asta. Am încercat. Am 
încercat să-l înghit, ca pe vomă, dar tot s-a repezit în sus, țâșnindu- 
mi printre dinți sub formă de scâncete întretăiate. M-am auzit 
icnind, după care a urmat, aspru, în înaltul gâtului, un lung și chinuit 
vaiet. 

Colton şi-a pus repede palmele peste corzi, făcându-le să tacă. 

- Nell? Te simţi bine? 

Vocea lui a însemnat impulsul care m-a făcut să-mi pierd 
cumpătul. Am țâșnit de pe scaun, sărind jos de pe terasă, 
şchiopătând. Am alergat, şontâcăind disperată. Am ajuns pe iarbă și 
am fugit mai departe. Nu spre casă, nu spre drum, ci doar... încolo. 
Departe. Oriunde. Am ajuns până la urmă pe nisip, unde au început 
să mi se afunde picioarele și să alunece. Am căzut în genunchi, 
plângând în hohote. 

M-am târât pe nisip, până pe fâșia moale unde plaja se 
întrepătrundea cu apa. Dureri chinuitoare îmi fulgerau brațul în 
timp ce aluneca pe nisip. Lichidul rece mi-a atins buricele degetelor. 
Am simţit lacrimile șiroindu-mi pe obraji, dar încă fără zgomot. l- 
am auzit paşii lui Colton scrâșnind pe plajă, i-am văzut tălpile goale 
oprindu-se la un pas de mine, cu degetele încovrigându-se în nisip, 
apoi lâsându-se înapoi pe călcâie, săpând adânc, când el s-a lăsat pe 
vine lângă mine. 

- Lasă-mă în pace, am izbutit să scrâșnesc printre dinţii 
încleştaţi. 

N-a răspuns nimic, dar nici nu s-a clintit. M-am străduit să inspir 
şi să expir profund, chinuindu-mă să ţin totul înăuntru. 

- Dă-i drumul, Nell. Lasă totul să iasă. 

- Nu pot. 

- N-o să afle nimeni. O să fie secretul nostru. 

N-am putut decât să scutur din cap, simțind gustul nisipului pe 
buze. Respirația mi-a devenit disperată, întretăiată, gâfâită printre 
granulele plajei. Mâna lui mi s-a oprit pe omoplat. 

M-am zvârcolit, dar mâna a rămas pe loc, de parcă ar fi fost 
lipită. Atingerea asta simplă, nevinovată, era ca un foc pe pielea 
mea, arzând prin mine și descuind porţile care-mi ferecau necazul. 

La început, a fost doar un singur scâncet, o inhalare rapidă, 
isterică. A urmat un al doilea. După care n-am mai putut să le 
opresc. Lacrimi şuvoaie. Am simţit cum nisipul devine rece şi clisos 
sub fața mea, mi-am simţit trupul zguduindu-se nestăpânit. El nu 
mi-a zis să mă liniştesc, că o să fie bine. N-a încercat să mă tragă 
spre el sau pe genunchii lui. Şi-a lăsat mâna pe umărul meu și a stat 
tăcut lângă mine. 

Ştiam că n-o să mă mai pot opri. Îi dădusem drumul și acum 
fluviul curgea nestăvilit. 

Nu. Nu. Am scuturat din cap, am strâns din dinţi, m-am săltat în 
sus şi apoi m-am lăsat să cad cu putere, făcând ca sulița de durere 
din braț să-mi iradieze în tot corpul, ca o pânză de păianjen. 
Durerea era un drog, pe care-l primeam cu lăcomie. Era un dig, 
stăvilind fluxul lacrimilor. Am început să gâfâi şi din gât mi s-a 
ridicat un scâncet. M-am forțat să mă ridic, zbătându-mă prin nisip 
ca o descreierată, cu părul vâlvoi și năclăit de mizerie. Colton s-a 
ridicat, m-a prins de braț şi m-a săltat pe picioare. Am căzut tare, 
prea tare, şi nu mi-am mai putut împiedica urletul de durere din 
cauza gleznei. M-am prăbușit în față, peste Colton. 

Care m-a prins, evident. 

Mirosea a alcool, a colonie și a ţigări. Braţele lui mi-au 
înconjurat umerii, ținându-mă pe loc. Hohotele se înălțau și coborau 
înăuntrul meu, ridicate de vinovăția de a găsi plăcere și alinare, şi 
stinse tot de ea. 

Mi-am lăsat fruntea să se adăpostească sub bărbia lui, doar 
pentru câteva clipe. Doar pentru un moment. Doar până reușeam 
să-mi recapăt suflul. Nu însemna nimic. 

E doar un moment de relaxare, Kyle, m-am pomenit explicându-i, 
ca și cum m-ar fi putut auzi. Nu înseamnă nimic. Te iubesc. Numai pe 
tine. 

Numai că, deodată, el s-a mișcat, coborându-și ochii spre mine. 
În consecinţă, evident, a trebuit să ridic şi eu capul şi să-i întâlnesc 
privirea. Afurisiți ochi, atât de blânzi, atât de pătrunzători și 
strălucitori şi albaştri şi frumoși. Ochii lui... mă înecau. Mă 
absorbeau în ei. Safire întunecate, întreţesute cu albăstrele, cu 
albastrul cerului, cu albastrul gheții, cu atât de multe nuanţe de 
albastru. 

Am căzut înainte, în el. l-am simţit mirosul de Jameson al 
răsuflării, fierbințeala pe buzele mele, căldura delicată şi umedă și 
energia pârjolitoare a buzelor lui. A fost doar o clipă, cea mai 
efemeră frântură de atingere. Un sărut, o clipă de slăbiciune, 
inevitabilă ca atracția gravitațională. 

Glonţul conștiinței a zburat prin mine, străpungându-mi inima 
ca un pumnal. 

M-am aruncat cu totul înapoi, afară din îmbrățişare, departe de 
înecătoarea alinare a braţelor lui, a buzelor lui. 

- Ce tot fac? m-am lamentat, retrăgându-mă cu pași împleticiți 
înapoi, mai înapoi. Ce tot fac? Ce naiba tot fac? 

M-am întors şi am încercat să mă îndepărtez, șontâcăind cât 
puteam de repede, agățându-mă cu greu de rațiune, izbutind la 
limită să împiedic ca vinovăția să mă devoreze de vie. 

Colton a alergat după mine, ieșindu-mi în față și oprindu-mă, 
punându-mi mâinile pe umeri. 

- Stai, Nell. Stai. Stai odată. 

M-am smucit din mâinile lui. 

- Nu mă atinge. A... a fost o greşeală. O mare greşeală. Îmi pare 
rău... atât de rău... 

A clătinat din cap, cu ochii clocotind de emoție. 

- Nu, Nell. S-a întâmplat șşi-atât. Şi mie îmi pare rău. Dar s-a 
întâmplat. Nu e nimic. 

- Ba e! aproape că am urlat. Cum de-am putut să te sărut, când el 
e mort? Când bărbatul pe care-l iubesc s-a dus? Cum am putut să te 
sărut, când... când eu... când Kyle... 

- Nu ești tu de vină. Și din cauza mea s-a întâmplat. Nu e vina ta. 
A fost doar o întâmplare. 

Tot repeta asta, ca și cum ar fi putut să vadă vina, tainica povară 
a cumplitei conștientizări. 

- Nu mai spune asta! am strigat, cuvintele fiind smulse din mine 
înainte să le pot împiedica. Tu nu ştii! Tu n-ai fost acolo! El e mort şi 
eu... 

Mi-am înghiţit ultimele două cuvinte. 

Să le gândesc, să le ştiu că sunt adevărate era una; să le rostesc 
cu voce tare față de fratele lui Kyle, pe care tocmai îl sărutasem, era 
alta. 

Nu știu cum, dar el era iarăși aproape de mine. Fără să mă 
atingă, deşi abia ne despărțeau doi centimetri. Fâșia subțire de aer 
dintre noi trosnea, scânteia și sfârâia. 

- Nu mai vorbim despre sărutul ăla, bine? a zis cu o voce 
vibrând în registrul grav, încărcată de pasiune, înțelegătoare. 

Am scuturat din cap, unicul meu răspuns pentru atât de multe 
întrebări. 

- Nu pot... nu pot... nu pot... 

Nu puteam decât să mă întorc şi să plec, însă de data asta Colton 
m-a lăsat. M-a urmărit cu privirea. Îi simţeam ochii sfredelindu-mă. 
ÎI simțeam că-mi citeşte gândurile, săpându-mi adânc în tainele 
sufletului, unde vinovăția și durerea supurau ca un abces. 

Am reuşit să ajung în camera mea, în patul meu. Am închis ochii 
şi singura imagine care mi-a apărut în spatele pleoapelor a fost cea 
a lui Kyle, muribund, repetându-se iar şi iar. Dar între imaginile 
ultimei lui încercări de a sorbi aerul, l-am văzut pe Colton. Chipul 
lui, apropiindu-se, gura lui lipită de a mea. 

Îmi doream să plâng, să ţip, să hohotesc. Dar nu puteam. Pentru 
că, dac-aş fi făcut-o, nu m-aş mai fi oprit niciodată. Niciodată, 
niciodată. N-ar mai fi existat decât un ocean de lacrimi. 

Picături fierbinți de sânge din inima mi se scurgeau de pe față. 
Din ochi, şi din nas, și din gură. Nu lacrimi, fiindcă astea nu s-ar mai 
fi putut opri. Nu era decât suferința lichidă, supurându-mi prin pori. 

Muntele apăsării, povara durerii și a vinovăţiei... numai atât mai 
puteam să simt. Era tot ce aveam să mai simt vreodată. Știam asta. 
Știam, de asemenea, că aveam să învăţ încă o dată ce înseamnă să fii 
normal într-o zi. Să trăiesc, să fiu, să par că sunt bine. 

Binele, totuși, nu va putea fi vreodată decât la suprafață. 

Biletul era sub pernă. L-am scos, l-am despăturit, l-am privit. 

lar acum învăţăm împreună cum să ne îndrăgostim. Nu-mi pasă 
de ce-ar spune oricine altcineva. Te iubesc. O să te iubesc totdeauna, 
indiferent ce s-ar întâmpla cu noi în viitor. Te iubesc și acum, și 
pururi. 

Am văzut pata din locul în care-mi căzuse lacrima, pătând liniile 
albastre ale cernelii cu negru, într-un neașteptat tipar Rorschach. 
Încă o picătură umedă a împroşcat hârtia, de data asta imediat sub 
scris. Am lăsat-o să fie absorbită de hârtie, să se întindă. Linia 
piezișă, descendentă, a acelui Y din semnătura lui mâzgălită s-a 
estompat și s-a pătat. 

În cele din urmă, picăturile de sânge au încetat şi am adormit. 
Am visat ochi căprui şi albaştri, o fantomă lângă mine, iubindu-mă, 
şi un bărbat în carne şi oase stând pe o terasă, bând whisky, 
cântând la chitară, și amintirea unui sărut nepermis. În visul meu, 
mă întrebam ce semnificație ar putea să aibă. În visul meu, el mi se 
furişa în cameră și mă săruta din nou. M-am trezit din visul ăsta 
transpirând, tremurând, îngrețoşată de remușcări. 


PARTEA A DOUA 
Prezentul 


Colton 
CAPITOLUL 6 
Bătrânul Jack 
După doi ani 


Stau pe o bancă din Central Park, chiar la marginea lui, cântând 
ca să mai scot un ban. Mi-am pus tocul chitarei pe pământ, la 
picioare, cu câteva bancnote de un dolar, ca momeală, profilându-și 
verdele deschis pe fondul catifelei maro. N-am mai cântat pentru 

bani de mai multe luni. La atelier a fost prea mare aglomerațţie, prea 
multe comenzi, prea mult de reparat şi prea multe treburi de rutină. 
Dar aici, în aerul liber și unde nu aşteaptă nimeni nimic de la mine, 
aici îmi e viaţa. Înspre încoace îmi zboară sufletul. Ca și în cazul 
concertului meu săptămânal de la barul lui Kelly, nu e vorba despre 
bani, cu toate că, de obicei, scot câte un teanc cumsecade de 
mărunțiș. 

Ideea e să-mi las muzica să mi se scurgă din sânge în chitară şi s- 
o las să se strecoare afară prin intermediul corzilor mele vocale. 

Reglez o coardă, potrivindu-mi acordajul pentru următorul meu 
cântec. Îmi țin capul în jos, înclinat într-o parte, ascultând, 
aşteptând potrivirea perfectă. O obțin și clatin aprobator din cap. 

Încep cu I and love and you, din repertoriul Avett Brothers. E un 
cântec care atrage totdeauna mulțimea. O piesă cât se poate de 
strălucită. Versurile sunt înţesate de atâtea semnificaţii. Îmi ridic 
privirea după prima strofă, ca să cercetez trotuarul din fața mea. Un 
bărbat mai vârstnic, în costum de businessman, cu un telefon lipit 
de ureche şi un altul prins de cureaua scumpă din piele; o femeie 
tânără, cu părul blond oxigenat prins într-un coc vraişte și cu un 
băiețel cu fața unsuroasă agăţat de mâna ei; un cuplu gay, doi tineri 
ținându-se de mâini, înzorzonaţi, cu părul tapat și eşarfe 
multicolore; trei adolescente, chicotind, şușotind între ele în spatele 
palmelor făcute căuș, considerându-mă drăguţ. 

Şi ea. 

Nell. 

Aş putea să compun un cântec, iar prenumele ei să fie muzica. Aș 
putea să cânt, să zdrăngănesc la chitară și trupul să-i fie melodia. 
Stă în spatele tuturor celorlalţi, parțial ascunsă, rezemată de un 
parcometru, cu o geantă din petice de stofă agățată de un umăr, cu 
rochia  verde-pal  mângâindu-i genunchii și  îmbrățișându-i 
curburile, cu părul blond-căpșuniu împletit într-o coadă lejeră, 
atârnându-i peste un umăr. Chipul palid ca fildeșul, fără cusur, 
implorând să fie dezmierdat. Sărutat. 

Nu sunt un sfânt. M-am mai cuplat cu alte fete de atunci, dar 
niciodată nu mi-au fost de ajuns. Niciodată n-au fost potrivite. 
Niciodată n-au rămas cu mine prea mult timp. 

Şi acum, iat-o aici. De ce? M-am străduit din răsputeri s-o uit, dar 
şi acum fața ei, buzele, corpul, întrezărit îndărătul unei rochii negre, 
ude... mă bântuie. 

Îşi muşcă buza, ronțăind-o în dinţi, iar ochii verzi-cenușii mă 
pironesc de bancă. Fir-ar să fie. Nu știu de ce, dar nu pot să înțeleg 
năravul ăsta de a-și mușca buza... nu pot să-l suport. Îmi vine să 
arunc chitara, să mă duc spre ea și să-i iau buza aia de jos, perfect 
de cărnoasă, între buzele mele și să nu-i mai dau drumul. 

Cât pe ce să mă împotmolesc, prima dată când ni se întâlnesc 
plivirile, dar cânt mai departe. Îi susţin privirea şi-mi continui 
cântecul. 

l-l] cânt ei, când ajung la refrenul final. Eu... și iubirea... și tu. 

Ea ştie. Mi-o citeşte în ochi. E curată nebunie să-i cânt ei 
cântecul ăsta, dar acum nu mai pot să mă opresc. Îi privesc buzele 
mișcându-se, articulând cuvintele. Ochii îi sunt îndureraţi, bântuiţi. 

Persoana din fața ei se mișcă şi așa văd un toc pentru chitară 
sprijinit de coapsa ei, cu partea rotundă de jos aşezată pe trotuar și 
palma ei ținând îngustul vârf în echilibru. Nu ştiusem că și ea cântă. 

Cântecul se termină și lumea își ia tălpășița, câteva persoane 
aruncându-mi bancnote de un dolar sau de cinci. Businessmanul - 
încă vorbind la telefon - îmi aruncă una de cincizeci și o carte de 
vizită care-l prezintă ca fiind producător muzical la o casă de 
discuri. Înclin capul spre el, iar el îmi face semnul universal de sună- 
mă cu mâna liberă. Poate c-o să-l sun. Sau poate că nu. Muzica 
înseamnă exprimare, nu afacere. 

Ea îşi îndoaie puţin genunchii, își ia chitara și se apropie, 
strecurându-se lângă mine pe bancă. Nu-și desprinde privirea de a 
mea nici când se așază, îşi desface tocul și scoate din el o superbă 
chitară acustică Taylor, pentru piese clasice. Îşi muşcă iar buza, apoi 
ciupeşte câteva corzi, scoate câteva acorduri și începe Barton 
hollow. 

Râd încetișor şi constat că suferința n-a părăsit-o. A dus-o cu ea 
tot timpul. Îmi strecor şi eu acompaniamentul de chitară pe lângă al 
ei, după care încep să cânt și din voce. Cuvintele îmi ies cu ușurință 
de pe buze, însă abia dacă mă aud. Ea cântă ușor și bine, dar e 
evident că n-a mai pus de mult mâna pe chitară, încă mai trage cu 
ochiul spre degetele de pe grif când schimbă acordurile și chiar 

greşeşte câteva note. Însă vocea ei... e magie pură, melodioasă şi 
argintie şi cristalină și atât de dulce. 

Împreună atragem o nebunie de lume. Zeci de oameni. Strada de 
dincolo e ascunsă vederii de trupurile lor și-mi dau seama că ea e 
incomodată de atâta atenţie. Îşi ridică un picior peste genunchiul 
celuilalt, se mişcă în ritm, își lasă capul în jos, parcă dorindu-și să fi 
avut părul desfăcut, ca să se fi putut ascunde după el. La un acord 
mai sus decât ar fi trebuit, pierde ritmul. Mă răsucesc pe bancă, îi 
caut privirea, i-o întâlnesc şi-i fac un semn cu capul, după care 
încetinesc ritmul şi accentuez bătăile. Inspira adânc, umflându-şi 
pieptul în spatele chitarei Taylor, și regăsește ritmul odată cu mine. 

Cântecul se sfârşeşte, la un moment dat, mult prea devreme. 
Aproape că mă aştept ca ea să se ridice, să-şi dea deoparte chitara şi 
să dispară iar, plutind, fără să schimbe vreo vorbă cu mine, pur şi 
simplu să dispară, la fel de misterios cum apăruse. Și totuşi, n-o 
face. Slavă Domnului, își rotește privirea spre mulțime, își mușcă 
buza și întoarce capul spre mine. Eu aştept, ținând corzile cu palma 
desfăcută. 

Trage aer adânc în piept, ciupeşte câteva corzi absentă, vrând 
parcă să se hotărască, apoi face un semn aprobator ca pentru sine, o 
clătinare rapidă din cap, ca și cum ar spune: Mda, pe-asta o s-o cânt. 
Apoi începe acordurile unui cântec pe care ştiu că-l cunosc, dar nu- 
mi dau seama de unde să-l iau. După care începe să cânte cu vocea. 
Și, încă o dată, vizibila mediocritate în cântatul la chitară nu se mai 
simte, estompată fiind de frumuseţea șocantă a glasului ei. Cântă 
Make you feel my love, piesă compusă de Adele. Piesa originală e 
simplă și intensă, numai pian şi vocea unică a lui Adele. Dar când o 
cântă Nell, o preia şi o preschimbă, o face să devină obsedantă și 
tristă, să sune aproape de stilul country. O interpretează în registrul 
ei grav, aproape şoptind cuvintele. 

Și mi-o cântă mie. 

Ceea ce, oricum ar fi, n-are nicio logică. Şi totuși, mă priveşte în 
timp ce cântă și pot să-i văd în ochi anii de suferință și de remușcări. 

Încă se învinovăţeşte. Ştiam că aşa a fost mereu şi sperasem ca 
timpul s-o vindece, dar acum văd, fără să fi vorbit măcar cu ea, că 
încă-şi duce povara. În fata asta e acum întuneric. Aproape că n-aş 
vrea să am de-a face cu ea. M-ar răni. Ştiu asta. O simt, o văd 

apropiindu-se. Are prea multă suferință, prea multe crestături și 
cioburi și tăișuri în suflet, și-o să mă tai în ele, dacă n-o să am grijă. 

Eu nu pot s-o lecuiesc. Ştiu și asta. Nici n-am de gând să încerc. 
Am avut parte de prea multe fete cumsecade, generoase, care s-au 
cuplat cu mine închipuindu-și că m-ar putea lecui. 

Dar mai ştiu şi că n-o să stau deoparte. O să mă agăţ de ea și-o să 
mă las tăiat. Sunt specialist în suferință. Sunt specialist în 
hemoragii, atât emoționale, cât și fizice. 

O las să cânte. Nu mă amestec; îi las ei momentul, să-i aparțină. 
Mulțimea șuieră și aplaudă și-i aruncă dolari în tocul deschis al 
chitarei. 

Acum, ea e cea care așteaptă, mă priveşte. E rândul meu. Îmi dau 
seama că trebuie să-mi aleg cu grijă cântecul. Aici purtăm un dialog. 
Susținem o conversație prin muzică, o discuţie în acorduri de 
chitară şi note cântate și titluri de piese. Zdrăngănesc aiurea și 
fredonez încet, gândindu-mă. Și deodată îmi vine ideea. Cant break 
her fall, al lui Matt Kearney. E un cântec care mi se potriveşte și e 
unic, unul pe care oamenii îl țin minte. Și ştiu că ea o să mă audă, o 
să audă ceea ce nu spun când îl cânt. Jumătate cântat, jumătate 
recitat pe ritm. Strofele spun o poveste atât de viguroasă, de vie, şi 
dintr-odată o văd pe ea în versuri, cu tot cu mine. 

Mă ascultă cu atenţie. Privirea ochilor gri-verzui se înăsprește, 
iar dinții apucă buza de jos şi-o mușcă tare. O, da. Mă aude. Îi observ 
tremurul mâinii când îşi pune chitara în toc, trage fermoarul și se 
străduieşte să nu se împiedice când fuge de mine. Coada împletită 
flutură în urma ei, săltând printre omoplaţi, iar pulpele palide i se 
zăresc ca două fulgere albe prin soarele New York-ului. 

O las să plece, îmi termin cântecul, doar din două acorduri, după 
care îmi închid chitara în toc și pornesc în pas alergător după ea. 
Peste drum, taxiuri galbene, claxonând nerăbdătoare, zgomotele 
orașului, apoi scara care coboară spre metrou. Ea vâră o cartelă în 
aparat şi se luptă cu turnichetul, ținând cu neîndemânare chitara de 
gât. Mai introduce o dată cartela, însă turnichetul nu vrea să se 
clintească și-o aud înjurând în barbă. În spatele nostru oamenii au 
făcut coadă, dar pare să nu-i observe, şi nici pe mine la doar câţiva 
centimetri de ea. 


91 


Scutură din cap, încetează să se lupte şi inspiră adânc. În 
momentul ăsta, întind mâna pe lângă ea, îmi introduc propria 
cartelă, apoi o împing cu blândeţe dincolo de aparat. Se supune, 
parcă năucită, mă lasă să-i iau chitara din mână și să-mi strecor 
cureaua tocului pe umăr, ţinându-l pe-al meu de toartă. Îmi lipesc 
palma liberă de mijlocul ei și-o îmboldesc să se urce în vagonul de 
metrou care aştepta cu uşile deschise. Ea nu mă priveşte, nu se 
îndoieşte de faptul că eu sunt. O ştie şi-atât. Încă respiră profund, 
reculegându-se. O las să respire, las tăcerea să se prelungească. Nu 
se întoarce să mă privească, dar se lasă ușor pe spate, spinarea ei 
atingându-mi pieptul. Nu-și lasă şi greutatea, ci doar permite 
existența unei păreri de atingere. 

Coboară după câteva staţii şi o urmez. la un alt metrou și ne 
continuăm drumul în tăcere. Nu mi-a întâlnit privirea încă de când a 
plecat în fugă de pe banca din Central Park. Am rămas tot timpul în 
spatele ei, doar urmând-o. Și o urmez până la un bloc cu 
apartamente din Tribeca, o urmez prin casa scării, în care ni se aud 
ecourile pașilor, făcând tot posibilul să nu mă holbez la cum își 
leagănă posteriorul în timp ce urcă treptele. Totuși, e destul de 
greu. Are un posterior grozav, bombat și ferm, și i se leagănă 
ispititor pe sub bumbacul subțire al rochiei de vară. 

Descuie ușa cu numărul trei sute paisprezece, o împinge cu 
piciorul şi se duce direct în bucătărie, fără să mai stea să vadă dac-o 
urmez nepoftit, ceea ce şi fac. Închid uşa după mine, îi aşez chitara 
pe podea sub un comutator, imediat în antreu, lângă o măsuţă 
pătrată înțesată de partituri și manuale pentru chitară și pachete de 
corzi din nailon. Chitara mea poposeşte pe podea, lângă mine, la 
intrarea în bucătăria deschisă. O văd cum smucește de ușa unui 
dulap de lângă frigider, scoate din el o sticlă de Jack, îi deşurubează 
capacul şi-l azvârle pe bufet. Îi tremură mâna. Ridică sticla la gură şi 
soarbe de trei ori, trei gâlgâituri lungi şi zdravene, direct din sticlă. 
Pe naiba! Trânteşte sticla pe bufet și rămâne pe loc, cu fața în jos 
printre braţele în care stă proptită, cu un picior întins la maximum 
în spatele ei și cu celălalt îndoit, aproape lipit de ușa bufetului, ca 
într-un fuleu întins de alergător. Inspiră tremurat, își îndreaptă 
spinarea, își şterge gura cu dosul palmei. Traversez spaţiul dintre 
noi şi nu las nesesizat felul în care i se încordează umerii în timp ce 

mă apropii. Își opreşte respiraţia când braţul meu îi plonjează peste 
umăr, iar mâna mea apucă sticla şi mi-o duce la buze, imitându-i 
cele trei sorbituri prelungi. Simt arsura, o iritare familiară. 

În sfârşit, ea se întoarce cu fața, retrăgându-se până la muchia 
bufetului, ridicându-și privirea spre mine, cu ochii mari şi 
cercetători. Dintr-odată, seamănă cu un personaj de anime, cu ochii 
ei atât de mari și plini de o emoție insondabilă. Îmi doresc amarnic 
s-o sărut, dar mă abţin. Nici măcar n-o ating, cu toate că sunt la doar 
câțiva centimetri de ea. Ţin sticla într-o mână, iar cu cealaltă mă 
proptesc de bufet, lângă cotul ei. 

- Ce cauţi aici? mă întreabă. 

Vocea îi suna ca o şoaptă aspră, arsă de whisky. Simt cum un 
zâmbet strâmb îmi înclină buzele. 

- Aici, în apartamentul tău? Sau aici, în New York? 

- În apartamentul meu. În New York, în viaţa mea. Aici. Ce cauţi 
aici? 

- Locuiesc în New York. Şi asta de la șaptesprezece ani. Sunt aici, 
în apartamentul tău, pentru că te-am urmărit din Central Park. 

- Dar pentru ce? 

- Pentru ca n-am terminat de discutat. 

Îşi încreţeşte nasul dezorientată, într-un gest atât de absurd de 
adorabil, încât inima îmi tresaltă în piept. 

- De discutat? Niciunul dintre noi n-a scos o vorbă. 

- Tot o conversaţie s-a numit, îi zic, ducând sticla la gură şi 
sorbind încă o dată, simțind lichidul cum îmi izbeşte stomacul. 

- Despre ce? 

- Tu să-mi spui. 

- Nu ştiu. 

Îmi ia sticla din mână, bea din ea, îi înșurubează capacul şi-o 
pune deoparte. 

- Despre... noaptea aia, pe terasă. 

Ridic din umeri şi-mi aplec capul dintr-o parte în cealaltă. 

- Oarecum, dar nu tocmai. 

- Şi-atunci, despre ce crezi tu că discutam? 

- Despre noi. 

Îşi face loc pe lângă mine, îşi lasă capul într-o parte şi-şi 
desprinde părul din coadă, apoi își azvârle șlapii din picioare. 

- Nu există niciun noi. N-a existat niciodată și nici nu va exista 
vreodată. 

La asta nu-i răspund nimic, fiindcă are dreptate. Dar, în același 
timp, se înșeală amarnic. Va exista un noi. Doar că ea încă nu-l vede. 
O să i se împotrivească, pentru că e o greșeală din atâtea puncte de 
vedere. Eu sunt fratele mai mare al răposatului ei iubit. Și ea nu ştie 
nimic despre mine. Sunt un exemplu rău pentru ea. Nu are vârsta 
legală, aşa că n-ar trebui s-o încurajez la băutura. E clar că se 
foloseşte de Bătrânul Jack ca să facă față suferinţei şi înțeleg asta 
mult prea bine. Și totuşi, are numai douăzeci de ani, încă, iar asta 
înseamnă că e prea tânără ca să bea așa, direct din sticlă, ca un 
alcoolic înveterat. 

Termină de despletit părul și și-l scutură, pieptănându-l cu 
degetele. 

- E cazul să pleci, îmi zice, dispărând în dormitor. Aud foşnet de 
veşminte căzute pe podea. Am cursuri. 

Sunt un nemernic nerușinat. Știu asta, din cauză că numai un 
nemernic neruşinat ar da ocol bufetului, ca să poată vedea în 
camera ei. Ceea ce şi fac. E în sutien şi-n chiloţi, în set, roz cu 
picăţele negre. Cu spatele spre mine şi posteriorul ferm și bombat 
de o perfecțiune delicioasă în chiloţeii băiețești. Of, Doamne, 
Doamne, îmi simte prezenţa şi întoarce capul, privindu-mă furioasă. 

- Aşadar, ești un nemernic. 

- Trebuia să închizi ușa. 

- Ți-am spus să pleci. 

Deschide un sertar, scoate o pereche de blugi, o despăturește şi 
o îmbracă. 

Să priveşti o fată îmbrăcându-se e aproape la fel de incitant ca 
atunci când o priveşti dezbrăcându-se. 

- Dar n-am plecat și tu știai asta. 

- N-am crezut c-o să mă priveşti cu nerușinare cum mă schimb. 
Pervers afurisit. 

Îi zâmbesc, cu zâmbetul acela pe care prietenii mei îl numesc 
irezistibil. 

- Nu sunt pervers. Doar un admirator al artei. 

Zâmbeşte cu superioritate. 

- Abil, Colton. Foarte abil. 

Rânjesc cu gura până la urechi. Nimeni nu-mi spune vreodată 
Colton. Eu sunt Colt. 

- N-a fost o replică, Nell. A fost adevărul, îi zic, sporind numărul 
de wați ai zâmbetului și pornind spre ea. 

Se crispează, strângând un tricou bleu-pal în mâini cu atâta 
putere, încât i se albesc articulațiile. 

- Ce tot faci? 

Nu-i răspund. Îmi continui înaintarea spre ea, pas după pas, 
calculat. Mă simt ca un prădător, ca un leu care-și vânează prada. 
Ochii i se fac mari, ochi de căprioară. Nările îi freamătă, mâinile 
răsucesc tricoul, sânii i se umflă când inspiră profund, umflându-se 
până când am impresia că or să se reverse. Doamne, ce mi-aș dori. 
Cum am spus, sunt un nerușinat. Ea e cu puţin intrată în cameră și 
încăperea e minusculă. Abia încap patul şi șifonierul. Sunt din nou la 
câțiva centimetri de ea şi i-aş putea vedea sfârcurile dacă mi-aș 
cobori privirea, probabil. În cel mai rău caz, aş fi răsfățat cu vederea 
unei enorme suprafețe de decolteu ca din porțelan. Totuși, nu-mi 
cobor ochii. Îi întâlnesc privirea, îmi las dorința pură, clocotul 
haotic al sentimentelor, să mi se întrezărească în ochi, în timp ce 
întind mâna dincolo de ea. Îi ating umărul cu degetele chiar lângă 
breteaua sutienului înainte să apuc muchia ușii. Sunt foarte aproape 
acum. Sânii ei îmi ating pieptul, iar braţul meu îi atinge atât umărul, 
cât și urechea. Pleoapele i se închid, întrerupând contactul vizual, 
şi-i aud respirația oprindu-se. Se înmoaie ușor, tensiunea se scurge 
din ea și-și înclină capul, aşezându-l pe brațul meu. 

Ochii i se deschid brusc, aprinși de o reînnoită hotărâre; îşi 
îndreaptă spinarea, astfel încât să nu mă mai atingă, închid uşa între 
noi. Dar, imediat înainte de a ieși din apartament, îmi scot din 
portofel o carte de vizită şi-o aşez pe masă, deasupra pachetului cu 
corzi pentru chitară. Apoi închid uşa apartamentului cu zgomot, în 
mod intenționat, ca să știe că am plecat. 

Drumul de întoarcere până la metrou și ulterioara călătorie cu el 
până spre apartamentul meu din Queens durează mult, furnizându- 
mi prea mult timp în care să mă întreb în ce naiba mă vâr, în 
definitiv. Nell e de rău augur. E profund marcată, cărând după ea un 
bagaj de necazuri lung de o milă. Ceea ce e valabil și pentru mine. 

Îmi trântesc chitara pe pat şi cobor în atelier, la parter. Îmi aşez 
telefonul în suport şi pun să urle Stillborn, cu BlackLabel Society, 
suficient de tare ca să-mi înece gândurile în timp ce mă avânt 
asupra motorului de 6.500 de centimetri cubi, cu opt cilindri în V, 
pe care-l repar. E pentru un clasic Camaro model '69, ceea ce n-a 
însemnat nici măcar un rahat pentru mine înainte să apară Nell, iar 
de atunci tot ce mai am în minte e acel Camaro al lui Kyle, pe care l- 
am restaurat, prefăcându-l dintr-un morman de fiare ruginite într- 
un bolid ca scos din fabrică, și apoi l-am părăsit acolo când m-am 
mutat aici. 

Am iubit maşina aia şi m-a durut mult s-o părăsesc, însă tata 
fusese cel care o plătise, așa ca nu puteam s-o iau. Nu mai avea 
importanţă că fiecare bănuț pentru componente venise de la mine 
sau că vărsasem sânge, sudoare şi lacrimi ca s-o restaurez. 
Fondurile inițiale proveniseră de la tata şi dacă era să mă mut în 
New York, în loc să frecventez Harvardul, atunci nu trebuia să iau 
cu mine nimic, în afara a ceea ce cumpărasem din propriii bani. Aşa 
fusese înțelegerea. 

Bine măcar că avusese Kyle grijă de mașină. 

Am pufnit, amintindu-mi că tata se aștepta ca eu să mă duc la 
Harvard. El chiar crezuse că așa o să se întâmple. Caraghios, fir-ar 
să fie. Chiar și acum, după aproape zece ani, tot nu pot să înţeleg ce- 
o fi fost în capul lui. M-aș fi potrivit cu Harvardul ca un taur într-un 
magazin de porţelanuri. 

Gândurile mi-au revenit la Nell. Șlefuirea segmențţilor de piston 
e o îndeletnicire plicticoasă, așa că, evident, nu mă pot abţine să mă 
gândesc la ea. La vocea ei dulce și cristalină, și la ochii cenușiu- 
verzui atât de pătrunzători, şi la corpul minunat, absolut minunat. 
Fir-ar a naibii de treabă, am dat de belea. Mai ales când mă gândesc 
la durerea adânc înrădăcinată din privirea ei, la disperarea cu care 
băuse din whisky-ul ăla, de parcă amorţeala i-ar fi fost prietenă, de 
parcă arsura ar fi însemnat un bine-venit refugiu din fața realității. 
Cunosc suferinţa aia și vreau să i-o iau. Vreau să-i cunosc gândurile, 
vreau să ştiu ce o bântuie. 

De fapt, evident că ştiu. Kyle a murit și ea a văzut totul cu ochii 
ei. Dar nu despre asta e vorba, în realitate. E și altceva care o mână. 
Altceva o roade, cine știe ce vină. Și vreau să ştiu care anume, ca s-o 

pot absolvi de ea. Ceea ce, desigur, e un lucru imposibil şi prostesc 
şi nesăbuit. 

Las jos coala de șmirghel cu granulaţie de 400 şi examinez 
segmentul, constatând că l-am șlefuit mulțumitor. Radiatorul e 
următorul obiect al muncii, dar și el, la rândul lui, îmi ocupă numai 
parțial atenţia, aşa că gândurile îmi sunt libere să zburde înapoi la 
felul în care şi-a odihnit capul pe braţul meu pentru o fracțiune de 
secundă, ca și cum şi-ar fi dorit să-și poată da frâu liber, să-și 
permită să se lase şi mai mult pe mine. Dar n-a făcut-o și nu mă pot 
împiedica s-o respect pentru asta, chiar dacă știu că tăria ei e una 
falsă, proptită de cârjele tremurătoare ale Bătrânului Jack. 

Într-o zi, curând, proptelele astea or să se prăbușească şi 
întreaga ei lume se va nărui, iar eu știu că va trebui să fiu acolo când 
se va întâmpla asta. 


CAPITOLUL 7 
Tăieturi. Durere pentru durere 


După o săptămână 


Stau cățărat pe un taburet într-o bombă de bar de cartier, 
zdrăngănind la chitară şi cântând o bucată compusă de mine. Nu mă 
ascultă nimeni, dar nu-mi pasă, îmi e de ajuns să cânt de dragul 
muzicii, pentru şansa de a simţi cum zboară notele, vibrând în minți 
şi-n suflete. Retractez: există o persoană care ascultă, barmanița, o 
fată pe care o cunosc de mult timp şi cu care, până la urmă, m-am 
cuplat de vreo două ori, acum câteva luni. Nu prea eram 
compatibili, aşa că relația dintre noi s-a transformat într-un soi 
ciudat de prietenie, datorită căreia ea îmi aranjează să cânt aici în 
fiecare seară de joi, pentru o sută de dolari și băutură gratis şi unele 
flirturi inofensive, care niciodată nu merg mai departe. Kelly, aşa se 
numeşte. Fată frumoasă, bună la pat, nostimă şi care prepară al 
naibii de bine Jack cu Coca-cola. Totuși, pur și simplu nu s-a lipit 
treaba în dormitor. Nu ne-am prins niciodată de-a binelea ce să fi 
fost, decât că... nu prea era ce trebuia. Dar ne bucuram unul de 
compania celuilalt și trăgeam câteva porții zdravene, extrem de 
necesare, de râs. Așadar, ea ascultă şi eu cânt pentru ea. E un cântec 

despre ea, de fapt, despre o fată cu părul lung şi negru și ochi căprui 
strălucitori şi pielea de culoarea cafelei și un zâmbet dulce şi un 
trup legănat, care nu va însemna niciodată mai mult decât o 
prietenă. E un cântec neobișnuit, oarecum însingurat și trist, dar 
atins de umor. 

Deodată, intră ea. Greşesc o notă, iar Kelly se încruntă la mine de 
dincolo de tejgheaua barului. Apoi, îmi urmăreşte privirea, face 
ochii mari și zâmbește cu înțelegere. Nell e înconjurată de alte 
persoane, de patru fete care ar putea fi toate surori între ele, 
cvadruplete, sau ceva asemănător, identice, cu părul blond, prins în 
coadă, cu ridicolele lor moțuri în creștet și pantalonii mulaţi și 
poşetele Coach. Fiecare e la braț cu câte un băiat, iar ei sunt, la 
rândul lor, deopotrivă, nătărăi doldora de mușchi, cu tatuaje tribale 
idioate şi priviri tâmpe și fiţe cocoşeşti. Tipii își ţin mâinile pe fetele 
lor, posesivi, iar fetelor pare să le facă plăcere. 

Şi Nell e cu unul, de asemenea, ceea ce mă calcă pe nervi. E 
enorm. Cum să zic, şi eu sunt un tip zdravăn, dar ăsta e masiv. Şi n- 
are privirea tâmpă. E iute şi vigilentă și plină de o agresivitate 
latentă. O are la braț pe fata cea mai sexy din bar şi știe asta şi abia 
aşteaptă o mişcare din partea cuiva, ca să-l nimicească. 

Îi ţine mâna pe mijloc, pe fese, mai bine zis, strângându-și 
degetele pe şoldul ei în timp ce-o conduce spre bar. Văd verde în 
fața ochilor, apoi roşu. Ceea ce e o prostie. 

E de rău. 

O să sfârșesc în puşcărie. Izbutesc să termin cântecul, dar cu 
greu. Kelly îmi trimite un ţoi de Jameson printr-o chelneriță. Îl dau 
pe gât, şi clatin din cap spre Kelly, în chip de mulţumire. Ea îmi 
răspunde printr-un gest întrebător, cu degetul mare în sus. Nu-i așa 
că sunt bună? Încuviinţez, minţind. 

Eu nu sunt bun. Sunt foarte, foarte rău. O să pornesc o încăierare 
astă-seară. O s-o încasez, iar Nell o să se enerveze și Kelly o să se 
enerveze. 

Ar fi cazul să plec. Nu-i datorez nimic lui Nell. Nu e proprietatea 
mea. N-am de ce s-o revendic. Sigur, ea n-a pomenit niciodată ceva 
despre vreun iubit al ei, dar, în definitiv, nici n-am prea stat noi de 
vorbă, iar eu n-am întrebat așa ceva. Nu mi-a trecut prin minte. 

Mă lansez într-o versiune proprie după cântecul lui Matt 
Nathanson, Come on get higher, fiindcă e o piesă pe care pot s-o 
interpretez fără să gândesc. Privesc, aştept. Ea o să-și dea seama 
cine cântă, dintr-o clipă în alta, și abia atunci lucrurile ar urma să 
devină interesante. 

El o împinge nerăbdător spre bar, iar ea se smucește, ferindu-se 
de atingerea lui, îşi răsuceşte trunchiul ca să-i spună ceva pe un ton 
răstit. Nu pot să-i văd buzele, ca să citesc pe ele, dar pot să-mi 
imaginez. Se îndepărtează de el, însă tipul o urmează și-i cuprinde 
mijlocul cu brațul, o trage lângă el și se apleacă să-i șoptească la 
ureche. Nu știu ce i-o fi spus, dar o văd cum înțepenește, consimțind 
totuşi. Rămânând lipită de el. Îi văd chipul și e clar că e nefericită, 
dar într-un fel care denotă o îndelungată suferință. Nimic nou. 

Dar asta nu face altceva decât să-mi aprindă şi mai intens furia. 

Închei cântecul, după care mă hotărăsc să măresc potul. Îmi dreg 
glasul la microfon și fac o introducere. De obicei, încep să cânt fără 
alte efecte teatrale, mai ales când nu-mi acordă nimeni atenţie de-a 
bineiea, însă aici e o situaţie unicat. 

- Salutare, tuturor. Sper că vă simţiţi bine cu toţii, la fel ca mine. 
Eu sunt Colt şi-o să vă cânt un amestec de coveruri şi compoziţii 
proprii. 

Ea se răsucește, atrasă de vocea mea ca trasă pe sârmă. Face 
ochii mari și-și opreşte respirația. 

- Asta a fost o piesă de-a lui Matt Nathanson, apropo, cea pe care 
tocmai am cântat-o. Dacă nu-l cunoașteţi, ați face bine să-l ascultați. 
E grozav. În orice caz, acum o să interpretez un alt cover. Se 
numeşte I won't give up şi-i aparţine lui Jason Mraz. 

E un pic cam sus pentru vocea mea, dar mă descurc. Nu-mi 
dezlipesc privirea de ea şi abia acum, când am un motiv adevărat ca 
să cânt, lumea începe să fie atentă. Poate s-o fi schimbat ceva în 
vocea mea, nu știu, însă sporovăiala încetează și capetele se întorc 
spre mine. 

Nu-mi dau seama precis dacă ea mai respiră cât de cât. E încă 
lipită strâns de coastele lui Mălai-Mare şi-o văd că-și pierde 
răbdarea. Se smuceşte să scape de el, dar tipul nu cedează. În cele 
din urmă, îi arde un cot, cu putere, și el îi dă drumul, încruntându- 
se. Ea dispare în toaletă; când se întoarce, se șterge la gură cu dosul 

palmei şi-mi dau seama precis ce-a făcut ea înăuntru. Nu-mi iau 
ochii de pe ea nici pe durata altor câteva cântece. Până la urmă, am 
nevoie să iau o pauză, aşa că mulțumesc publicului şi cobor de pe 
scenă. Ea se tot străduieşte să mă ignore, dând pe gât pahar după 
pahar de Jack şi stingându-le cu bere Rolling Rock. E clar că, ori și-a 
făcut rost de un act de identitate fals, ori e mai mare ca vârstă decât 
crezusem. Deodată, aud cum se strânge tot grupul de fete şi băieți în 
jurul ei, începând să cânte Mulţi ani trăiască, Nell să trăiască, oribil 
de fals. Căpcăunul de partener o trage spre el ca s-o sărute, ceea ce 
ea îi permite, inertă, cu braţele pe lângă corp, fără să-i răspundă la 
sărut. În cele din urmă, îl împinge deoparte şi se întoarce spre bar. 
Nu sunt lângă ea, dar o văd ștergându-se la gură, dezgustată parcă, 
şi stăpânindu-și un fior de silă. Căpcăunul n-o vede, fiind prea 
preocupat să-i facă ochi dulci chelneriței, care la rândul ei se 
apleacă, astfel încât el să-i poată privi decolteul în timp ce continuă 
să flirteze. 

Mă nedumerește schimbarea asta și mai ales când mâna lui - 
cea care nu e pe şoldul lui Nell - alunecă în jos ca să pipăie, fățiș, 
fundul chelneriţei. Devin chiar şi mai nedumerit când o văd pe Nell 
răsucindu-se pe călcâie și urmărind întreaga scenă, cu umbre de 
amuzament şi de dezgust jucându-i pe buze şi în ochi. 

Apoi le întoarce spatele, clătinând din cap, dar nu-i îndepărtează 
mâna de pe ea. Îmi întâlneşte privirea şi eu înalț o sprânceană. 
Pentru o fracțiune de secundă, în ochi îi apare o expresie aproape 
vinovată, dar apoi se risipeşte. Îi fac un semn lui Kelly să vină şi-i zic 
să toarne două pahare mari de Jameson, unul pentru mine și unul 
pentru Nell. 

Când văd că Nell are paharul în mână, mi-l ridic pe-al meu la 
gură şi-l golesc dintr-odată. Nell mă imită. Căpcăunul privește toate 
astea şi se întunecă la față. Se apleacă și-i şopteşte ceva la ureche. 
Ea ridică din umeri. El își înlănțuie degetele de antebraţul ei și-l văd 
că strânge, o văd pe Nell că tresare de durere. 

Mama mă-sii. 

Îmi pun jos paharul şi-mi croiesc drum prin înghesuială spre ei. 
Nell mă urmărește cu privirea, clătinând din cap spre mine. Nu-i iau 
în seamă avertismentele. Căpcăunul își îndreaptă spinarea când mă 

vede apropiindu-mă şi colțurile gurii i se ridică într-un zâmbet 
nerăbdător. Îşi flexează degetele şi trece în faţa lui Nell. 

- COLT! aud vocea răstită a lui Kelly din stânga mea, de dincolo 
de tejghea. La naiba, aşa ceva nu permit. Nu în barul meu. 

Mă întorc spre Kelly, ai cărei ochi aruncă pumnale spre mine. 
Kelly mai ştie câte ceva despre mine, îi cunoaște pe câte unii dintre 
cei cu care obișnuiam să umblu. Ştie de ce sunt în stare și nu vrea să 
vadă nimic din toate astea aici. Nu pot să i-o iau în nume de rău. 

Se apleacă şi ia de sub tejghea un baston de poliție pliabil și, 
dintr-o zvâcnire a încheieturii, îl desface în toată lungimea. ÎL 
îndreaptă spre Căpcăun și spre toţi ceilalți. 

- Afară de-aici. Toţi. Imediat. 

Îşi scoate şi telefonul mobil din geantă şi formează un număr, 
după care le arată ecranul. 

- Vă sparg pe toți, după care sun la poliție și pun să fiți arestați, 
pentru că așa e înțelegerea mea cu ei. Așa că ieşiţi dracului de-aici. 

Cu Kelly nu te pui. Ea îi ştie pe cei cu care umblam deoarece și ea 
umbla cu ei. Ceea ce nu spune e că bandana roşie care-i leagă părul 
împletit în codițe rasta nu e doar de dragul modei. E un semn 
distinctiv. Acel gen de semn distinctiv care-ţi spune că e de-ajuns ca 
ea să dea un telefon, ca toată gașca, în frunte cu Căpcăunul, să 
dispară. În chip sângeros. 

Nell îmi mai aruncă o ultimă căutătură, după care porneşte spre 
ieşire, aruncând o bancnotă pe tejghea. Insipizii ei prieteni și jigodia 
de partener o urmează, însă Căpcăunul se mai oprește în ușă ca să- 
mi sfredelească faţa cu privirea. Îi susțin căutătura până când se 
întoarce şi pleacă. 

Mă urc din nou pe scenă și-mi fac de lucru, acordându-mi 
chitara. 

Kelly iese din spatele barului și se oprește în fața mea. 

- Asta ce naiba a mai fost, Colt? 

- Cineva cunoscut, îi răspund, ridicând din umeri. 

- Erai gata să te iei la cafteală. 

- Se purta brutal cu ea. 

- Şi ea îi permitea. 

- Asta nu-i o scuză, îi dau replica, scoțându-mi capodastrul din 
tocul chitarei și potrivindu-l peste corzi. 

Kelly mă priveşte cu atenţie. 

- Nu, nu e. Dar dacă ea îi permite, e problema ei. N-am nevoie de 
belele în barul meu. Tu nu ai nevoie de belele, punct. 

Îşi pune mâna pe braţul meu, într-un rar moment de contact 
între noi; una dintre prevederile contractului nostru de prietenie 
post-coitală este să nu ne atingem. 

- Colt... o duci chiar bine. Nu face totul praf, ok? 

- Cum aş putea să fac una ca asta? 

Kelly îmi aruncă o privire de genul Ce, ești prost? cu mâna în 
şoldul scos în afară. 

- Nu te-am mai văzut niciodată atât de nervos, Colt. Tu nu te 
enervezi. Ceea ce înseamnă ca ea înseamnă ceva. 

- E complicat, îi zic, râcâind cu pana pe o coardă, fără s-o 
privesc. 

- Totdeauna e complicat. Ceea ce vreau eu să zic e că... tu te-ai 
pus bine pe roate. Ai lăsat în urmă toate astea - aici gesticulează 
spre bar, spre strada de afară, referindu-se la trecutul nostru comun 
marcat de violenţă - și n-ai nevoie să dai de belea pentru o fată. 

- Nu e o fată oarecare. 

Na, fir-ar. N-am vrut să zic asta. 

Kelly mijeşte ochii spre mine. 

- N-am zis io c-ar fi, îmi replică, recăpătându-și accentul de 
stradă, pe care ştiu cât de aprig se străduieşte să și-l camufleze. lo 
zic numa”... io zic numa’. Nu-ncurca borcanele. Fă ce tre’ să faci, da’... 
ştii tu, ce să mai zic. Fă ce vrei. 

Oftez şi-mi ridic, în sfârşit, privirea spre ea. 

- Am înţeles ce vrei să spui, Special K, zic şi zâmbesc rostindu-i 
vechea poreclă. 

Kelly îşi roteşte gâtul la modul n-aș prea crede. 

- Spune-mi că nu mi-ai zis așa. 

- Ba chiar ţi-am zis, surioară, îi răspund, aruncându-i zâmbetul 
irezistibil, care totdeauna își face efectul. 

Kelly se preface că leșină, după care mă pocnește în braţ, tare. 
Suficient de tare cât să mă usture braţul. 

- Taci și cântă, nemernicule, mă apostrofează, după care pleacă, 
legănându-și şoldurile, şi nu mă deranjează s-o privesc. 

N-om mai fi noi cuplaţi, dar asta nu înseamnă că nu pot să 
apreciez priveliştea. 

Imediat după ce gândesc asta, simt un neobișnuit junghi de 
vinovăție. Zăresc în minte chipul lui Nell, ca și cum i-aș fi dator cu 
fidelitatea. Ceea ce nu e cazul. Totuşi, nu-mi pot alunga ideea. Așa 
că-mi văd de cântat, încercând să uit de Nell, şi de Căpcăunul ei, si 
de Kelly, şi de belele, și de amintirile trecutelor încăierări. 


x k x 


Merg mult pe străzi. Totdeauna am mers. Pe vremea când eram 
un tânăr furios, de șaptesprezece ani, fără adăpost, rătăcit pe 
străzile rău-famate ale Harlemului, asta era tot ce aveam de făcut. 
Nu cunoşteam nimic despre traiul pe străzi, aşa că mergeam. 
Mergeam ca să mă mențin la distanță de necazuri, să mă mențin 
treaz, să mă mențin cald. Pe urmă, când i-am cunoscut pe T-Shawn, 
pe Split şi pe ceilalți băieți, străzile au devenit mijlocul nostru de 
trai, viața noastră, feuda noastră. Aşa că mergeam pe străzi ca să-mi 
desfăşor afacerile. Acum merg pe străzi fiindcă asta îmi dă o 
senzație familiară, reconfortantă. Când trebuie să mă gândesc la tot 
felul de rahaturi, merg. Îmi strecor chitara în husă, îmi leg şireturile 
pantofilor Timberland și merg. Pot să pornesc din apartamentul 
meu, de deasupra atelierului din Queens, și să ajung în Harlem, sau 
în Astoria, sau în Manhattan. Merg ore întregi, fără iPod, fără 
destinație, doar kilometru după kilometru de trotuare aglomerate și 
caldarâm crăpat şi zgârie-nori impresionanţi și blocuri de 
apartamente și alei lăturalnice unde foştii prieteni încă stau să se 
machească, să fumeze sau să se bată. Foşti prieteni, foşti dușmani, 
persoane cu care nu mai am legătură. Ei, însă, îmi dau pace, fie 
prieteni, fie dușmani, şi mă lasă să merg mai departe. 

E ora două dimineaţa, sunt treaz, în cea mai mare măsură, şi n- 
am unde să mă duc, aşa că merg. Încă nu mă simt pregătit pentru 
apartamentul rece și tăcut, nu sunt pregătit să-mi finisez motorul. 
Încerc să mă conving pe mine însumi că ar fi cazul s-o uit pe Nell. 
Asta am tot făcut în ultimii doi ani, însă acum e chiar mai greu, 
fiindcă am în minte imagini proaspete cu ea, în nări mirosul 
şamponului ei, amintirea furnicăturilor din clipa în care mătasea 

sutienului ei s-a atins de tricoul meu. Imagini proaspete ale 
frumuseții ei seducătoare, ale cumplitului abis de suferință din 
sufletul ei. 

Aşa că nu sunt întru totul surprins când ora trei dimineața mă 
găseşte apropiindu-mă de blocul ei din Tribeca. Uşa de la intrarea 
clădirii nu e încuiată, lucru neobișnuit. Din motive pe care nu mă 
sinchisesc să le examinez, trec mai departe şi urc scara. Primul 
lucru pe care-l aud e vocea ei. 

- Dan, eu intru în casă. Singură. Sunt obosită. 

Vocea e scăzută, dar inteligibilă. 

- Haide, iubito. Stai cu mine să vedem un film. 

Ea oftează exasperată. 

- Nu sunt proastă, să știi. Îmi dau seama foarte bine ce vrei. Și 
răspunsul e nu. Nu s-a schimbat. 

- Şi totuși, eu mai sper, se aude vocea lui amuzată, dar și iritată. 
Și-atunci, de ce mai ieşim împreună? 

- Tu să-mi spui. Eu nu te-am încurajat niciodată. Nu ţi-am spus 
niciodată că am fi împreună. Nu suntem. Doar că tu, pur și simplu, 
nu vrei să renunți. Eu nu mă culc cu tine, Dan. Nici în noaptea asta, 
nici în cea viitoare. 

- Ce pot să fac ca să te conving? 

- Să fii altcineva? ripostează ea pe un ton tăios, mușcător. 

Sunt pe palierul de la primul etaj, cu mâna pe balustradă și capul 
ridicat, ca şi cum aș putea să-i văd prin betonul treptelor. 

El pufneşte în râs la auzul înțepăturii. 

- Fir-ar să fie, Nell, ești a naibii de fițoasă, zice şi amuzamentul i- 
a dispărut din voce. 

- Nu sunt. 

- Ba eşti. Mă săruţi, mă lași să te pipăi, ieşi cu mine şi toate 
celelalte rahaturi, dar când ajungem aici, închizi prăvălia, zice 
Căpcăunul, ridicând tonul din ce în ce mai nervos. Am tot înghiţit 
rahatul ăsta de trei luni încoace. M-am săturat. 

- Atunci, nu-l mai înghiţi. Lasă-mă în pace. Eu nu ţi-am promis 
niciodată nimic. Eşti un tip destul de drăguţ. Poţi să fii şi simpatic, 
când nu eşti nesuferit. Dar relația asta nu duce nicăieri și niciodată 
nu s-a pus problema. 

Tăcerea pare palpabilă. El e iritat; pot s-o simt chiar şi de la un 
etaj distanță. Aud o cheie în broască, un mâner răsucindu-se. 

- La revedere, Dan. 

Apoi un șuierat de-al ei, de durere stăpânită. 

- Nu prea cred, iubire. Nu m-am muncit trei luni cu tine să-ţi tot 
plătesc băuturile şi mesele de prânz și cafelele, doar ca să-mi dai 
acum papucii fără nimic în schimb. 

- Îmi pare rău, Dan. Nu ţi-am cerut eu niciodată chestiile astea. 
De fapt, chiar te-am refuzat, dar tu ai insistat. 

- Asta se numeşte a fi gentleman. 

- Nu, se numește a aștepta ca eu să-ți ofer ceva în schimbul 
băuturilor plătite de tine. Și-acum, dă-mi drumul. 

Aud o bubuitură de picior în lemn și scârțâitul balamalelor ușii 
deschizându-se, paşi târşâiţi, împleticiți. 

- După cum ţi-am spus, Nell. Nu prea cred. Eu am chef să văd un 
film. Ba chiar te las să-l alegi. 

- Spune deschis ce vrei, Dan. 

Tonul îi e dur, dar simtteamă în el. 

- Așa vrei tu? Perfect, atunci, iubire. O să mergem înăuntru și-o 
să ne simțim bine împreună. Tu o să-mi arăţi cât de drăgălaș ţi-e 
corpul şi cât de drăguță poți să fii. 

- Nu. Pleacă de-aici. 

Zgomot de încăierare. Plesnetul unei palme pe obraz. 

Apoi râsul lui Dan, amuzat şi crud. 

- Dacă mă pocneşti nu e în avantajul tău, curvo. 

Un scâncet de durere şi de frică, iar eu văd roșu, în timp ce mă 
furişez în sus, pe scară. Vechile năravuri nu pier uşor: am pumnul 
într-un box din alamă, de care n-am avut niciodată nevoie cu 
adevărat, dar se întâmplă să fie folositor, așa că-l port totdeauna cu 
mine, pentru că nu se ştie niciodată ce ți se poate întâmpla pe 
străzile din New York, lucru valabil chiar și pentru mine. 

Ajung în faţa ușii ei, acum închisă. Aud zgomote înfundate de 
luptă. 

- Termină cu împotrivirile şi-o să mă port frumos cu tine. 

Nemernicul o să moară. 

Mânerul se răsuceşte fără zgomot în mâna mea și balamalele 
scârțâie, dar sunetul e acoperit de scâncetele lui Nell și de râsetele 

lui Dan, care o ţine imobilizată şi bâjbâie grosolan cu fusta și chiloţii 
ei. 

Ea mă zăreşte şi face ochii mari. Dan îi observă reacția, se 
întoarce şi-şi îndreaptă spinarea la timp cât să-mi primească 
pumnul în mutră. E un nemernic tare, trebuie s-o recunosc. Nu sunt 
mulți bărbații capabili să rămână pe picioare după ce-i lovesc eu, 
mai ales cu forța sporită de boxul din alamă. Fața lui e o mască 
însângerată şi pe frunte i se zărește albeața oaselor. Buzele i se 
întind într-un rictus de veselie primitivă. 

- Colton! NU! O să te omoare! ţipă Nell strident, panicată. 

El se șterge la ochi cu brațul și face un pas spre mine, luând o 
poziție de luptă. 

- Nu te uiţi la UFC, nu-i așa? mă întreabă, zâmbind, și abia acum 
îmi dau seama că încerc să sparg o nucă destul de tare, luându-mă 
la harță cu el. 

Acum chiar îl recunosc. Dan Sikorsky, şalanger pentru titlul UFC 
la categoria grea. Un ticălos brutal. Se zvoneşte că ar fi ucis un tip pe 
o alee lăturalnică, într-un meci de box fără mănuși. 

Îi răspund la zâmbet. Şi pe mine încercaseră să mă recruteze 
organizatorii de la UFC. I-am refuzat. Nu mai lupt pentru bani. Îmi 
vâr boxul înapoi în buzunar. 

Arunc o privire spre Nell. 

- N-o să am probleme, îi zic. Dar ce naiba cauţi cu unul ca el? 

Face o figură nedumerită. Ca şi cum nu i-ar veni să creadă că pot 
să vorbesc pe un ton atât de nonșalant în fața unui mardeiaș ca Dan. 
Îi adresez un zâmbet trufaș, deşi nu se prea poate spune că m-aş 
simţi așa. 

El se repede spre mine şi Nell ţipă. Totuși, e un atac lent, 
neîndemânatic. Lovitura de pumn e telefonată din ochi și din 
întreaga lui atitudine. E obișnuit să zdrobească din primul pumn şi 
asta să fie tot. Dar și eu sunt obișnuit așa, motiv pentru care cunosc 
senzaţia de atunci când nu-ţi iese. Am încasat câteva mardeli 
straşnice până să învăţ cum să procedez. 

Mă aplec... vâjjj. Nu lupt corect. Dar aici nu suntem la UFC. Îmi 
proptesc genunchiul în plexul lui, îi prind capul între palme și-l trag 
cu faţa spre genunchiul meu ridicat. ÎI împing înapoi. Îl pocnesc cu 


106 


piciorul în ouă, de două ori, tare. Îi zdrobesc rinichii cu doi pumni ca 
două picamăre, îi terciuiesc cu fruntea nasul deja spart. 

Mă apucă de tricou şi-mi dau seama c-o să mă cam doară. Ăsta e 
un turbat. Îi parez primele câteva lovituri, dar se succed prea 
repede și, naiba să-l ia, tare mai loveşte individul. Nell continua să 
tipe. Căpcăunul e un morman însângerat, dar acum și eu sunt la fel. 
Numai că e alimentat de ură şi de o furie turbată, care se vor stinge 
curând. Eu sunt în faza furiei reci. Am de suferit, dar am încasat 
bătăi şi mai rele și tot eu am ieșit învingător. Asta vrând să însemne 
că am plecat pe propriile picioare. 

El n-o să plece aşa. 

Reuşesc, în sfârşit, să-i desprind mâna de tricoul meu, cu prețul 
sfâşierii materialului. 

Îmi permit să arunc o privire spre ea. 

- Nell. Taci odată. 

Ea încetează imediat cu ţipatul, trage aer în piept precipitat, de 
parcă abia acum și-ar fi dat seama unde se află, ce se-ntâmplă. Apoi 
se răsuceşte pe călcâie, scotocește printr-un sertar din bucătărie, 
după care se strecoară în spatele lui Dan cu un cuțit uriaş în mână. Îi 
apasă tăișul pe beregată. 

- Ajunge, îi zice şi nu mai are nevoie să urle. 

Cuţitul vorbeşte suficient de tare. 

Dan înțepenește. 

- Tu nu vrei să faci una ca asta, Nell, articulează, cu o privire 
ucigătoare. 

Ea are rochia sfâșiată în față şi chiloţii aproape rupți. Buza îi 
sângerează și văd vânătăi pe braţe și pe gât. 

Nu vreau să-l omoare. Ar însemna o grămadă de necazuri de 
care n-avem nevoie niciunul dintre noi. 

- Ciudat lucru, dar sunt de acord cu Căpcăunul aici prezent, îi 
zic. Lasă-mă să termin eu ce-am început. 

Nell pufneşte cu dispreț la auzul poreclei. 

- Căpcăunul. Se potriveşte, zice, căutându-mi privirea, după care 
lasă jos cuțitul. 

Ceea ce a însemnat o eroare. În clipa în care lama s-a îndepărtat 
de gâtul lui, Dan a pocnit-o peste mână, s-a răsucit ca titirezul și i-a 
ars un pumn, azvârlind-o cât colo. 

- Curvo, mârâie spre ea, apoi se întoarce cu fața la mine. 

Evident, nici eu nu mi-am pierdut timpul căscând gura. Boxul 
îmi revine pe mână şi orice reţinere îmi dispare. În clipa în care am 
văzut vânătăile la ea, s-a dus. 

Sunt din nou un bătăuș de stradă, un instrument al forţei. Numai 
că de data asta e altceva: el i-a făcut rău lui Nell. 

N-are nici cea mai mică șansă. În câteva momente, e doar un 
morman de sânge şi oase rupte pe podeaua lui Nell. Am și eu câteva 
coaste învineţite, nasul rupt, buzele sparte și câteva crestături pe 
obraji, plus un dinte care se clatină. Sânge peste tot. 

Îmi scot telefonul, formez un număr şi-mi şterg fața cu o 
batistuţă din hârtie. 

- Salut, Split, sunt Colt. Am o problemă. 

Îi explic despre ce e vorba şi-i recit repede adresa. 

- Mda, în Tribeca. Lasă gura, dobitocule. Tu doar vino să-l iei pe 
nemernic şi ai grijă să n-o mai deranjeze altă dată. Mersi. 

Nell e în picioare, tamponându-și buzele, clătinându-se. Mă 
reped s-o prind exact când dă să cadă. 

O ridic în braţe, o aşez pe bufet ca pe un copil, iau un prosop din 
hârtie, înfăşor ceva gheaţă în el și i-l apăs pe față, unde a lovit-o. Din 
fericire, n-a fost chiar atât de tâmpit ca să dea cu toată forța, ci doar 
o mică scatoalcă, atât cât să-i închidă gura. O să se aleagă cu o 
vânătaie, dar atât. E ameţită, priveşte ca prin ceață, dar o să se 
limpezească în scurt timp. 

Dan geme în spatele meu, amintindu-i de problemă. Își 
îndreaptă spinarea de teamă, auzindu-i vocea, și-și încordează 
privirea peste umărul meu spre halca de carne de vită însângerată 
în care s-a transformat Dan Sikorsky. 

Îşi mută privirea de la el la mine cu încetineală. 

- Ce-ai făcut? 

Las capul în jos stânjenit. 

- Mi-am cam pierdut cumpătul. 

- O să moară? se interesează pe un ton calm. 

Ridic din umeri. 

- Nu în apartamentul tău. 

Îşi mijeşte ochii încântători spre mine. 

- Asta ce vrea să însemne? 

Se aude o bătaie rapidă în ușă şi ea se strânge în mine. 

- Cine e? 

Îi trag de zdrenţele rochiei, acoperind-o. 

- Un prieten de-al meu. Du-te să faci un duş, da? 

- Un prieten? repetă, lăsându-se jos de pe bufet și dând să se 
ducă spre uşă. 

O opresc. 

- Mă ocup eu, bine? 

Mijeşte din nou ochii, dar apoi dispare în camera ei și închide 
uşa. Îi deschid lui Split. Nu e un tip masiv, dar e înfricoșător. 
Înălţime medie, suplu şi musculos, cu pielea neagră ca noaptea, 
dantură orbitor de albă şi ochii de un maro atât de deschis, încât 
par aproape kaki. Ochi în care nu poți să priveşti prea mult timp, că 
te pişi pe tine. Ochi care-ţi citesc secretele și amenință să-ți 
transforme coşmarurile în realitate. Radiază înfocare şi emană 
pericol. Sunt bucuros că-l am ca prieten, în principal fiindcă am 
văzut ce li se întâmplă dușmanilor lui. Dispar. 

Îşi coboară privirea spre Dan. 

- Ce dracu a păţit? 

Apare Nell, într-un tricou curat şi colanți. 

- Colton mi-a sărit în ajutor, zice ea. 

- Tu cine ești? se interesează Split. 

- Nell Hawthorne. E apartamentul meu, îi explică, întinzându-i 
mâna lui Split. 

El îi priveşte mâna întinsă de parcă ar fi o insectă, apoi își 
destinde chipul într-un zâmbet rarisim și i-o strânge. 

- Split, se prezintă el, privind cu atenţie chipul lui Nell, vânătăile 
pronunțate, urmele de degete de pe gât, felul în care ea îşi ține 
brațul strâns pe lângă corp. A-ncercat să te violeze? 

Nell face semn din cap că da. 

- Numele lui e Dan Sikorsky, îl informez pe Split, știind că el o 
să-și dea seama cât fac doi și cu doi. 

Ochii lui Split se măresc foarte puţin, echivalentul unui icnet de 
surprindere din partea oricui altcuiva, 

- L-am văzut bătându-se cu Hank Tremaine, acum câteva 
săptămâni, în Harlem. L-a făcut praf pe Hank de-a binelea. Tu ești 
autorul? 

Se lasă în genunchi, îl împunge pe Dan în spinare, îi examinează 
vătâmăturile cu ochi de profesionist. 

- l-ai cam făcut bucata, Colt. Are nevoie de doctor, altfel n-o mai 
duce. 

- A încercat s-o violeze, Split. După care i-a dat un pumn. 

- Ca să fim corecţi, se amestecă Nell, mi-a dat un pumn numai 
după ce i-am pus cuțitul la gât. 

Split se îneacă de râs. 

- Ai ce? Fato, eşti nebună. Nu-i pui cuţitu' la gât unuia ca Dan 
Sikorsky făr' să-i iei beregata. O cauţi cu lumânarea, dacă faci 
rahatu' praf așa. 

- Ea e din suburbiile Detroitului, Split. De unde am copilărit eu. 
E floricică. 

- M-am prins, încuviințează el. Ziceam și io aşa, dacă s-o mai 
întâmpla ş-altădat'. Nu ameninţi dacă n-o duci la capăt. Nu cu jigodii 
ca Sikorsky. Ăsta te omoară, chiar dacă eşti o cățea albă bogată. 

- Poftim? protestează Nell, crispându-se. 

Split îmi aruncă o privire. Eu râd. 

- N-a vrut să spună decât că ești o fată albă. Nu una de Cartier. 

- De cartier? repetă ea, de parcă ar fi într-o limbă străină. Și tu 
eşti de cartier, Colton? 

Split izbucnește iar în râs. 

- Colton? 

Pronunță numele exact ca ea, accentuând clar fiecare silabă. 

- Frate, asta-i o bucăţică. Unde-ai găsit-o? mă întreabă, privind 
spre Nell. Mda, el îi de cartier. Fratele meu Colt e OG din vremuri 
vechi. 

Nell face o figură nedumerită. 

- 0G? 

Split doar suflă un hohot de râs printre buze, un jet de aer. 

- Eşti ceva, frate, zice, scoțând din buzunar un telefon. Tastează 
un mesaj, apoi își ridică din nou privirea spre Nell. Te ţii bine, 
gagico albă? 

Nell îi răspunde cu o privire impasibilă. 

- Sunt bine. 

Split clatină aprobator din cap, dar îmi dau seama că n-o crede 
mai mult decât mine. Mă apropii cu un pas de Nell și nu-mi scapă 
faptul că se încordează, chiar dacă e vorba despre mine. 

- Du-te să faci un duș, Nell. O să-ţi fie de ajutor. 

- N-am nevoie de ajutor, îmi dă ea replica pe un ton dur, 
îndărătnic. 

Râd, dar nu cu răutate. 

- Atunci vrei să te ocupi singură de el? o întreb, făcându-i semn 
spre Dan, care tușeşte, înecându-se cu propriul sânge. Split îl 
întoarce cu fața în jos, ca să i se scurgă pe podea. 

Nell se albește la față și începe să tremure. 

- Poate că un duș ar fi o idee bună, zice. 

- Mda. Toate astea n-or să mai fie, când o să ieşi tu. 

Văd cum pe față îi flutură o umbră de panică. 

- Tu n-o să pleci, așa e? 

- Vrei să plec? o întreb la rândul meu. 

Ea scutură din cap, o mişcare firavă, vulnerabilă, care-mi face 
inima să sângereze un pic mai mult pentru ea. 

- Atunci o să fiu aici, o asigur. Tu du-te doar să faci un duș 
fierbinte. 

Încuviinţează şi dispare în dormitor. Aud apoi cum dă drumul la 
duş și mă străduiesc să nu mi-o imaginez acolo. Nu e ceea ce-i 
trebuie ei în clipa asta. 

Split se lasă pe vine la picioarele lui Dan. 

- la-l de umeri, Colt. 

Mă aplec şi-l ridic, apoi îl cărăm jos, pe scara, și afară, în maşina 
lui Split. Un cuplu trece pe lângă noi, aruncându-ne priviri ciudate, 
dar, din moment ce suntem în New York, nimeni nu are nimic de 
spus. Îl azvârlim degrabă pe bancheta din spate şi închidem 
portiera. Split şi-o deschide pe-a lui şi se strecoară în mașina, dar n- 
o închide după el. 

- Nu e locul ei în lumea asta, Colt, îmi zice fără să mă privească. 

- Ştiu. 

- Nici al tău. N-a fost niciodată. 

- Şi asta o ştiu. 

- Îmi place de tine, albule. Nu te lăsa tras înapoi spre rele. O să te 
găsesc mort şi-atunci cine-o să-mi mai repare rabla când o să crape? 

Split porneşte motorul, care se trezește la viață, huruind. 

E un Bonneville model '73, verde-lămâie, cu motorul original, 
restaurat de subsemnatul. E o frumuseţe și totdeauna am fost un pic 
gelos. A cumpărat-o pe o mie de dolari de la o bătrânică de prin 
Rochester și am petrecut împreună o întreagă vară restaurând-o. 
Nu ne-a luat mult, din moment ce bătrânica aproape că nici n-a 
condus-o după ce i-a murit bărbatul. 

Split vine la mine cu ea când are nevoie de câte o ajustare sau 
altceva, dar în realitate e pretextul lui de a ține legătura cu mine. 

- N-o să mor, Split. 

- Ce vrei să fac cu boul ăsta? 

- Nu ştiu şi nici nu vreau să aflu. Merita să moară înecat cu 
propriii dinţi afurisiți, dar nu vreau să am și sângele lui pe 
conștiință. 

- Nu mai spune! Ai destul sânge în instalaţie cu gagica asta. 

Izbucnesc în râs. 

- Mersi pentru ca mi-ai amintit. 

- Doar am vrut să te readuc la realitate, îmi zice, închizând 
portiera şi lăsând geamul în jos, O să trec pe la atelier să te-anunț 
daca n-a dat colţu”. 

- Nu-i nevoie. Doar ai grijă să nu se mai întoarcă pe-aici. 

Split îmi zâmbeşte, un fulger de dinţi albi pe fondul pielii negre. 

- Asta nu cred c-o să fie o problemă, îmi zice. 

Trece schimbătorul de viteze în poziția D, dar se mai opreşte 
pentru câteva clipe. 

- Problema e că avea programat să se lupte cu Alvarez 
săptămâna viitoare și io am pus un miar pe Alvarez. 

Râd iarăşi. 

- Alvarez n-avea nicio şansă, așa că tocmai ţi-am economisit un 
miar. O fi el un bou, dar e tare de tot, dobitocul. 

- Ţi-ai ratat vocația, Colt. I-ai fi curățat pe toți în UFC. 

- Prefer să mă țin cât mai departe de toate rahaturile astea, îi 
zic, clătinând din cap. 

- Ştiu, ştiu. Ziceam și io aşa. 

Ridică pumnul spre mine și-l ciocnește de-al meu. 

- Mai sună-mă, javră. Demult rămăsese vorba să bem ceva rece. 

- Sigur. Poate pe joi. 

- Pe joi aş putea. Am ceva învârteli mai devreme, dar atât. 

Încuviinţez şi el demarează. Deschid uşa apartamentului lui Nell 
şi intru, cântând ceva ca să știe că eu sunt. Dușul încă se aude 
curgând, ceea ce-mi spune că, probabil, ea tot își mai freacă pielea 
ca s-o curețe de porcării. Să se curețe de senzațiile alea. O să stea 
sub duș pân-o să se răcească apa. Am văzut prea multe prietene 
trecând prin asta, prietene lângă care n-am putut să fiu la timp ca să 
le salvez. 

lau un sul nou de prosoape din hârtie de sub chiuvetă și flaconul 
ei de Windex. Din fericire, are podeaua din lemn. E mai uşor de scos 
sângele din lemn decât de pe covor. Absorb sângele cu prosopul, 
pulverizez soluţia și frec lemnul, după care găsesc un flacon vechi 
de Pledge, pe care probabil ea îl folosește pentru masa din 
bucătărie. Pulverizez pe podea și mai frec o dată. Apoi şterg pereţii 
şi tot restul. 

Până la urmă, când aud că se opreşte apa, mizeria a dispărut. 
Nell își face apariţia cu părul ud, cu şuviţe atârnând, îmbrăcată doar 
cu un tricou lung cu imprimeu din Disney, care-i ajunge de-abia 
până la jumătatea coapselor. Strâng din dinți și mă gândesc la 
cățeluși morți și la călugărițe şi la când am nimerit peste mamaia, în 
copilărie, în timp ce făcea duș. Nu mă ajută decât parțial. Arată mai 
vulnerabilă ca oricând și traversez încăperea cuprinzând-o în brațe, 
înainte să-mi dau seama ce fac. 

De data asta nu se mai crispează. Respiră adânc, prelung, 
constant, regulat. 

- Nu-i nimic dacă plângi, îi zic. 

Ea scutură din cap. 

- Ba da. Este. 

- Tocmai ai fost atacată. Ţi se permite. 

- Ştiu. Dar nu vreau. Nu pot. 

Se desprinde brusc de mine și se duce în bucătărie. 

Îi iau din mână sticla de Jack înainte să poată bea din ea. 

- Nu sunt convins ca ar fi metoda cea mai bună, îi zic. 

Îmi smulge sticla şi-o ridică iar la gură, dar din nou i-o iau. 

- N-o să dispară pentru totdeauna, îi explic. Revine mereu. 

- Ştiu, încuviințează ea, întinzându-se după sticlă, numai că eu o 
țin astfel încât să n-o ajungă; înhaţ două pahare din dulap și torn în 
ele porții generoase. Am nevoie de mai mult decât atât, protestează. 

- Ba nu, n-ai. 

Dintr-odată, i se pune pata pe mine și ochii îi sunt acum cu totul 
cenușii ca norii de furtună, furioși. 

- Nu-mi spune tu mie de ce am nevoie! Tu nu mă cunoşti. 

- Dar cunosc ce înseamnă să-ți îneci suferința în whisky. După o 
vreme, încetează să-şi facă efectul. Și atunci, nu-ți mai ajunge tot 
whisky-ul din lume. 

- Nu tu ai fost cel violat. 

- Aproape violată. L-am oprit la timp. Îmi pare rău că n-a fost 
mai devreme, dar e o diferență enormă între a fi violată și aproape 
violată. 

Ochii ei aruncă văpăi și ridic brațele împăciuitor. 

- Nu spun că n-ar fi nimic. Că este. Îţi e permis să simţi ceea ce 
simți. Eu spun doar că oricât whisky ai gâlgâi tot n-o să ştergi ce s-a 
întâmplat. 

- Ce naiba ştii tu? se răstește, dând whisky-ul pe gât şi lipindu-şi 
paharul de frunte, apoi întinzându-l ca să-i mai torn. 

Și ăsta e momentul în care văd cicatricele. Un desen hașurat, cu 
liniuțe subțiri, albe şi reliefate, pe încheieturi şi pe antebraţe. Nu 
sunt camuflate, nu sunt ascunse. Unele mai vechi, altele nu prea. Și 
câteva proaspete. Încă având coji pe ele. 

Ea vede că văd și-și ridică bărbia, sfidându-mă să-i pun 
întrebări. Nu-i pun. Încă sunt fără tricou pe mine, aşa că-i arăt spre 
pieptul meu, spre pectorali, spre stern şi spre stomac, un desen 
asemănător din cicatrice, ca spicele de grâu încurcate de vânt. M-am 
tatuat peste câteva, pe altele le-am inclus în tatuaje, dar pe altele le- 
am lăsat neatinse, vizibile. Ea întinde degetul arătător, urmărindu- 
le, cicatrice după cicatrice. Unele sunt scurte, ca atunci când bifezi 
ceva. Câteva chiar sunt semne de bifat, marcând zilele supraviețuite 
în arenă, meciurile câștigate. Le urmăreşte cu degetul și pe cele 
lungi, făcute de dragul durerii, pentru eliberare. 

Mda. Eu ştiu de ce se taie. Ceea ce nu ştiu e doar motivul iniţial. 
E adânc îngropat înăuntrul ei și va fi nevoie de timp și de răbdare ca 

să-l scot la suprafaţă. Şi probabil că, până la urmă, o să ajung să-i 
mărturisesc şi eu motivele mele. 

Ceea ce chiar nu vreau să fac. 

Îşi ridică privirea spre mine şi ochii îi sunt acum duioși, plini de 
înțelegere. 

- Te tai? 

- Obişnuiam. 

- De ce? 

Clatin din cap. 

- Asta-i o poveste pentru altă noapte şi are un preț. 

- Un preţ? repetă ea, crispându-se. 

- Povestea ta. 

Răsuflă cu putere, uşurată. 

- O ştii deja. 

- Nu în întregime. Nu și ce e în profunzime, rahaturile care se 
ridică de la fund, printre umbrele din inima ta. 

- Pe-astea nu le știe nimeni. 

Vocea i se aude abia cât o șoaptă și naiba să mă ia dacă nu e 
seducătoare și senzuală și vulnerabilă, toate la un loc. 

- Mda, mă rog, așa nu știe nimeni nici despre astea, îi zic, 
ciocânindu-mi pieptul cu degetul mare. 

- Un preţ. Un târg, zice ea. 

Rămâne nemișcată, la doi centimetri de mine, fiecare respirație 
făcând ca sânii ei să-mi atingă pieptul, cicatricele, cerneala 
tatuajelor. 

Clatin din cap în semn de încuviinţare. 

- Da, dar nu acum. Acum mai bei un pahar cu mine și stai să vezi 
ceva tâmpit la televizor, care să nu-ţi solicite gândirea. După care 
adormi, iar mâine stai acasă. 

- Nu pot. Am cursuri. Am de lucru. 

- Te învoiești. Spui că ești bolnavă. 

- Nu... 

- Te învoiești, Nell, îi tai eu vorba. 

- Nu poți să stai aici toată noaptea cu mine. 

- De ce? 

Lasă ochii în jos, examinându-și oja roz ciobită de pe unghiile de 
la picioare. 

- Pentru că nu poți. 

- O să stau pe canapea. Și tu o să fii în camera ta, cu ușa închisă. 

- Nu. 

Din nou, o şoaptă. 

- De ce? 

- Pentru că... face parte din târg. 

Un secret, vrea să spună. 

- Atunci o să dorm pe jos, în fața ușii apartamentului tău. Dar tu 
n-o să rămâi singură în noaptea asta. 

- Sunt bine, Colton. 

- Aiurea. Nu eşti bine. 

Ridică din umeri. 

- Nu. Dar sunt bine. 

Replica ei îmi stârneşte râsul. 

- Uită-te la mine, îi zic. 

Ea face semn din cap că nu vrea, îşi roade buza, iar mie îmi vine 
să iau buza asta între ale mele și s-o sorb până când se vindecă 
urmele de dinţi. Îmi vine să rod eu buza aia în locul ei. Îmi vine să-i 
gust limba, îmi vine să-mi plimb mâinile pe sub caraghiosul, 
feciorelnicul, copilărescul tricou dublu-XL cu Lilo and Stitch și să-i 
pipăi pielea şi curburile și dulcea moliciune. 

Nu fac nimic din toate astea. Nu fac decât s-o fixez cu privirea, 
apoi îi ating bărbia cu degetul meu arătător și-i ridic fața, ca s-o 
privesc în ochi. Închide pleoapele și văd că sunt umede. Din nou 
respiră adânc şi văd că-și încleştează degetele fiecărei mâini pe 
încheieturile celeilalte, cu unghiile înfipte adânc, cu putere, sfâșiind. 
Suferinţă, ca să înlocuiască altă suferință. Îmi folosesc toată forța 
delicată de care sunt capabil ca să-i desprind unghiile din carne, 
întorcându-le astfel încât să se prindă de antebrațele mele. 

O trag spre mine, braţele noastre ca patru drugi verticali între 
noi, şi unghiile ei mi se înfig în carne. După o clipă, le scoate și doar 
mă ține cu degetele de antebraţe. 

- Nu e același lucru. Să-ţi provoc ţie durere nu mă ajută să scap 
de-a mea, îmi șoptește cuvintele în umăr, cel drept, cel cu dragonul 
japonez care suflă foc peste ideogramele kanji. 

- Nici nu era vorba despre aşa ceva. Era vorba doar să te opresc 
din a te răni singură. 

- Mă ajută... 

- Nu, nu te ajută. Doar îţi alungă temporar suferința. Exact la fel 
ca macheala. 

- Dar am nevoie... 

- Ai nevoie să-ți permiţi să simţi. Simte, asumă-ţi. După care 
mergi mai departe. 

- O spui de parc-ar fi foarte uşor, zice ea şi amărăciunea picură 
din fiecare silabă. 

- Nu e. E cea maia naibii de grea chestie pe care poate cineva s- 
o facă, îi răspund, netezindu-i o șuviță umedă și îndepărtând-o de 
pe fața ei și de gura mea. E cea mai a naibii de grea chestie. De-asta 
şi bem şi luăm droguri și ne luptăm. De-asta cânt eu și construiesc 
motoare. 

Se desprinde de mine. 

- Tu construieşti motoare? 

- Mda, încuviințez, râzând. Muzica e un hobby. O pasiune. 
Reconstruiesc motoare și restaurez automobile clasice. Cu asta îmi 
plătesc facturile. Să nu mă înţelegi greşit. Sunt pasionat şi de mașini, 
nu-i vorbă, dar e altceva. 

- Lucrezi pentru cineva? 

- Nu, am propriul atelier în Queens. 

- Serios? 

Pare surprinsă, ceea ce, la drept vorbind, mi se pare un pic cam 
jignitor, dar nu zic nimic. 

- Serios. 

- Pot să-ți vad și eu atelierul? 

Tonul îi e acum vioi și plin de speranţă. 

- Acum? 

- Da, acum. Nu pot să stau aici. Îl văd întruna pe Dan. Îi tot... îi tot 
simt mâinile pe mine, îl tot văd chiar aici, pe podea, sângerând, zice, 
arătând spre locul în care zăcuse individul. Rămâne tăcută timp de 
un moment prelungit şi-mi dau seama ce are să urmeze. El e... e 
mort? 

- Nu. Nu-ţi mai bate capul cu el. A primit ce-a meritat. 

- L-ai lovit rău de tot. 

- Trebuia să-l omor. Și puteam s-o fac. Dacă el ar... 

Mă opresc, scuturând din cap. 

- S-a terminat. Uită. 

- Trebuia să mă aştept că aşa o să fie, zice și cuvintele ei nu mă 
surprind, dar mă enervează. 

Mă desprind de ea și-o privesc furios. 

- Să nu îndrăznești, fir-ar să fie, Nell Hawthorne. Să nu 
îndrăzneşti să dai vina pe tine pentru asta. N-ar fi trebuit să te 
aştepţi niciodată la o porcărie ca asta. 

Face un pas înapoi năucită şi înfricoșată de ardoarea pe care știu 
c-o eman. 

- Colton, am vrut doar să spun că el mereu s-a arătat... 

- Taci. Să taci chiar în clipa asta. E clar, n-ar fi trebuit niciodată 
să te amesteci cu un rahat cu ochi ca el, dar nu există scuză pentru 
ce-a făcut. 

Încerc s-o trag înapoi spre mine, dar se împotrivește. 

- Acum ţi-e frică de mine? o întreb ca să schimb subiectul. 

- Un pic. Ai fost... înfricoșător. Pur şi simplu... l-ai distrus. Chiar 
şi după ce te-a lovit. Și l-am văzut luptând. 

Îmi cobor privirea spre ea şocat. 

- Vrei să spui la televizor? 

Scutură din cap. 

- Nu, celelalte lupte. Cele clandestine. Cele despre care vorbea 
prietenul tău. Din Harlem. 

- Ai fost la luptele alea? 

Sunt şocat. Buimăcit. Oripilat. Alea sunt lupte primitive, josnice, 
abjecte. Bărbaţi încrâncenațţi, insensibili, distrugându-se reciproc. 
Trebuia să-mi fi dat seama. 

- Mda. Nu mi-au prea plăcut. 

- Cred și eu. Sunt ticăloşii, răspund, străduindu-mă să-mi 
păstrez tonul neutru. Fără succes, după licărul de înțelegere pe 
care-l văd traversându-i chipul. 

- Ai luptat și tu în ele. 

- Altădată. 

- De ce? mă întreabă cu o voce firavă. 

- Face parte din meserie, iubire, îi zic, clătinând din cap. 

Se cutremură. 

- Să nu îmi mai zici iubire, mă atenționează pe un ton scăzut, dar 
aprins. 

- Scuze. 

- Nu-i nimic. Doar că Dan mi-a... 

- Ştiu. Am auzit, o întrerup, retrâgându-mă puţin, astfel încât să 
ne putem privi în ochi. Totuși, răspunde-mi la întrebare. Ți-e frică 
de mine? 

- Dar ţi-am răspuns. Am zis că da, un pic. Mi-e frică de ceea ce 
ești capabil. Cum să zic, mă simt în siguranţă cu tine, totuşi. Știu că 
nu mi-ai face niciodată rău. 

Îi cuprind faţa între palme. E un gest prea familiar, prea 
afectuos, prea curând venit. Cu toate astea, nu pot să mă abțin. 

- Exact dimpotrivă. O să te apăr. De alții și de tine însăți. 
Totdeauna. 

- De ce? mă întreabă cu un glas abia auzit. 

- Pentru că așa vreau. Pentru că... 

Mă străduiesc din greu să găsesc cuvintele potrivite. 

- Pentru că o meriţi și pentru că ai nevoie de asta. 

- Ba nu, n-am. 

- Ba da, ai. 

Scutură din cap. 

- Nu. Și n-o merit. 

Oftez, dându-mi seama că n-o să am șanse de câștig 
contrazicându-mă cu ea. 

- Taci odată, Nell. 

Râde cu un chicotit ca un clinchet care-mi arcuieşte buzele într- 
un zâmbet prin părul ei. 

- Aşa. Vrei să-mi arăţi atelierul tău sau nu? 

- E patru dimineaţa. Suntem în Tribeca, iar atelierul meu e în 
Queens. În capătul celălalt al cartierului Queens. Și n-am maşina 
aici. Am venit încoace pe jos de la bar. 

- Ai venit încoace pe jos! Eşti nebun! Sunt vreo, cât să zic, 
douăzeci de cvartale distanță de-acolo. 

- Îmi place să merg pe jos, îi răspund, ridicând din umeri. 

- Atunci o să luăm un taxi. 

- Chiar atât de mult îți doreşti să-mi vezi atelierul? 

- Mda. Şi chiar nu vreau să fiu aici zice, şi se cutremură din nou, 
amintindu-și. 

- Păi, atunci, o să ai nevoie de chiloți. 

Scoate din nou chicotitul ăla, pe care mă hotărăsc să-l botez 
chicotit de Clopoţica. 

- Noo! Chiloţii sunt pentru muteruște. 

Se desprinde de mine și dispare în camera ei, 

- De data asta, fără tras cu ochiul, McGee perversule! 

- Atunci închide ușa, fraiero. 

Aud ușa trântindu-se, în chip de răspuns, și izbucnesc în râs. Mă 
bucur că poate să glumească. Asta înseamnă că face față într-adevăr 
situației. Cu toate astea, ştiu că se străduieşte mult să ţină totul în 
ea. Să joace un rol față de mine. Știu că foarte curând o să aibă 
cicatrice noi pe încheieturile mâinilor. 

lese de-acolo într-o pereche de blugi și un tricou purpuriu cu 
decolteu în V. Mă văd nevoit să-mi plimb privirea peste tot ca să nu 
mă holbez la ea. N-are nevoie de dorința mea în clipa asta. Și, poate, 
niciodată. Își înhaţă geanta de pe bufet, unde i-o pusesem după ce 
făcusem curat. 

Îi întind mâna. 

- Hai să mergem, Clopoţica. 

Îmi ia mâna, dar tresare la auzul poreclei. 

- Clopoţica? 

- După râs. Chicotitul ăla mic al tău. Îmi aduce aminte de 
Clopoțţica, îi explic, ridicând din umeri. 

Chicoteşte din nou, involuntar, după care se plesnește cu palma 
peste gură. 

- Fir-ar să fie! Acum mă faci să mă ruşinez. Totuși, poţi să-mi 
spui Clopoţica. 

- Nu trebuie să te ruşinezi. Mie mi se pare drăguţ. 

Îşi încreţeşte nasul în timp ce încuie uşa apartamentului după 
noi. 

- Drăguţ? Asta e de bine? 

Ridic dintr-o sprânceană. 

- Am o mulțime de cuvinte care mi-ar putea trece prin minte 
despre tine. Hai să ne oprim la drăguţ deocamdată. 

- Asta ce înseamnă? se interesează ea, ținându-mă de mână la 
modul platonic, palmă în palmă. 

Opresc un taxi care tocmai trecea, cu semnul de liber aprins, şi 
ne strecurăm înăuntru. Îi dau taximetristului adresa mea și-l 

privesc cum o introduce pe un Tom Tom. După ce pornim şi 
acordurile tremurate ale muzicii arăbeşti puse de şofer încep să 
plutească peste noi, mă întorc spre Nell. 

- Eşti sigură că vrei să-mi pui întrebarea asta? 

- Da, confirmă ea, înălțându-și bărbia. 

- Eşti în foarte multe feluri, Nell Hawthorne. Eşti complexă. Eşti 
drăguță. Eşti adorabilă. Eşti nostimă. Eşti puternică. Eşti frumoasă. 

Îmi face impresia că duce o luptă cu cuvintele mele şi cu emoţiile 
ei. Continui. 

- Eşti chinuită. Eşti suferindă. Eşti uluitoare. Eşti talentată. Eşti 
mă-sa dracului de sexy. 

- Mă-sa dracului de sexy? repetă ea, lăsându-și capul într-o 
parte, cu un mic zâmbet arcuindu-i buzele. 

- Mhi. 

- Asta e mai mult sau mai puţin decât al naibii de sexy? 

- Mai mult. Mult mai mult. 

Clatină din cap în semn de încuviințare. 

- Eşti drăguţ. Dar sigur nu vedem una și aceeași persoană când 
privim imaginea mea. 

- Asta probabil că așa e, zic, coborându-mi privirea spre mâinile 
noastre unite, apoi ridicând-o la loc spre ochii ei. 

Îmi schimb poziţia degetelor, le împletesc pe ale mele printre ale 
ei. 

- Şi tu ce vezi când te priveşti pe tine? 

- Slabă. Speriată. Beată. înfuriată. Urâtă. Fugară. 

Îşi întoarce capul dinspre mine când enumeră toate astea. 

- Nu văd nimic, zice. Pe nimeni. 

Știu că nu există cuvinte care să schimbe ceea ce simte ea, aşa că 
nu-i ofer niciunul. O ţin doar de mână și las tăcerea să se întindă, 
stradă după stradă. 

În cele din urmă, se întoarce spre mine. 

- De ce nu mă contrazici când spun porcării din astea? De ce nu 
încerci să mă convingi de valoarea mea și de toate celelalte 
rahaturi? 

- Ar avea efect? o întreb. 

Mijeşte ochii spre mine, apoi scutură din cap. Ridic din umeri. 

- Ei bine, ţi-ai primit răspunsul. De-aia. Eu pot să-ți spun ceea ce 
văd. Pot să-ți spun ce știu despre tine. Pot să-ți spun ce simt. Pot să- 
ți arăt cum ești în realitate. Dar contrazicându-te n-aş ajunge la 
niciun rezultat. Cred că amândoi am avut parte de destule persoane 
care s-au străduit să ne vindece. Nu merge. Nu ne putem vindeca 
decât noi înșine. Să ne lăsăm vindecațţi. 

- Dar eu nu sunt nimic din ce ai zis. Pur și simplu, nu sunt. Şi nu 
pot să mă vindec. Nu pot... Nu pot să fiu vindecată. 

- Ţi-ai jurat să rămâi distrusă pentru totdeauna? 

- Fir-ar a naibii de treaba, Colton! De ce faci asta? Tu nu mă 
cunoşti. 

- Vreau să te cunosc. 

Este răspunsul la ambele ei propoziţii. 


CAPITOLUL 8 
Necaz dospit 


Ajungem la atelierul meu, un fost garaj cu intrarea dintr-o alee 
lăturalnică şi cu un mic apartament deasupra. Îmi scot cheile din 
buzunar, descui ușa atelierului și aprind luminile: podea din beton, 
crăpată, pătată; tuburi fluorescente atârnând, pâlpâitoare, în 
suporturi strâmbe, stivă după stivă de cutii roșii și argintii cu scule, 
aliniate de-a lungul pereţilor; bancuri pentru lucru, cu alte scule 
agățate de cârlige; lanțuri coborând din tavan, ținând motoarele 
suspendate; scheletul metalic al unui Mustang Shelby GT model '66; 
două enorme tomberoane din plastic gri, scrumiere pline cu vârf, 
sticle goale de bere şi cutii de pizza lăsate în părăsire. 

- Nu e mare lucru, dar e al meu, îi zic, râzând. Chiar nu e deloc, 
dar deloc, mare lucru. Nu-mi vine să cred că te-am adus aici. E 
foarte murdar și urât. 

Într-un fel, e de parcă l-aş vedea pentru prima data. N-am mai 
adus până acum vreo fată aici. Sus, la mine, am mai adus fete, dar 
niciuna n-a vrut să vadă atelierul; erau interesate numai de pat. 
Privesc în jur, încercând să văd ceea ce probabil vede ea. 

Şi atunci vine surpriza. 

- Îmi place la nebunie. E... ca şi cum ai fi acasă. E un loc pe care 
se vede clar că-l adori. 

Fac ochii mari spre ea. 

- Chiar sunt acasă. E drept că dorm sus, dar garajul ăsta e acasă. 
Mai mult decât poţi să-ţi închipui, 

Îmi vin în minte toate nopțile petrecute într-un sac de dormit pe 
podea, acolo unde e acum Mustangul, înainte ca apartamentul de la 
etaj să fie renovat și să devină locuibil. Am cumpărat imobilul pe 
mai nimic, deoarece era o cloacă. Lepădat, părăsit, nedorit. La fel ca 
mine. Eu l-am pus la punct. L-am făcut să fie al meu. 

Îmi dă drumul la mână şi începe să rătăcească prin atelier, 
trăgând sertare şi examinând uneltele care par butucănoase și 
grosolane și murdare în mâinile ei curate, delicate. De fiecare dată, 
le pune exact de unde le luase, ceea ce mă face să mă întreb dacă și- 
o fi dat seama cât sunt de tipicar în privinţa asta sau o face doar din 
bună-creştere. Probabil că doar din bună-creştere. În definitiv, nu 
ştim chiar nimic unul despre celălalt. N-are de unde să știe despre 
tulburările mele obsesiv-compulsive în materie de scule. 

- Arată-mi ce faci, îmi cere la un moment dat. 

Ridic din umeri. Îi arăt motorul, mă duc spre el și-mi plimb 
degetul peste capătul unui piston. 

- Uite, motorul ăsta, îi zic. L-am cumpărat acum câteva 
săptămâni de la fiare vechi. Era ruginit și murdar şi, practic, distrus. 
Dintr-o maşină veche care fusese bușită, din spate și peste tot. O 
Barracuda din '17. Am luat motorul, i-am reparat componentele 
care se mai puteau repara, le-am înlocuit pe celelalte. L-am desfăcut 
complet, până la cea mai mică părticică. 

Ridic prelata de pe o masă lunga și lata dintr-un colț, dezvelind 
un motor disecat, cu toate componentele aliniate într-o ordine 
foarte strictă. 

- Uite aşa. Pe urmă, le-am montat la loc, piesă cu piesă, până 
când am ajuns la ceea ce vezi aici. Aproape am terminat. Trebuie 
doar să-i mai montez câteva componente și e gata să fie instalat 
într-o mașină. 

Îşi plimbă privirea de la masa cu componentele spre motorul 
reasamblat. 

- Adică ai transformat alea - arată spre piesele de pe masa - în 
ăsta? 

- Mda, răspund, ridicând din umeri. Astea sunt două motoare 
complet diferite, dar cam aşa ceva. 

- E uluitor! De unde știi în ce loc trebuie să intre fiecare piesă? Și 
cum să le repari? 

- Prin multă experienţă, îi zic, râzând. Știu, pentru că am făcut 
asta de milioane de ori. Toate motoarele sunt, în esenţă, la fel, doar 
că există mici diferenţe care fac ca fiecare tip de motor să fie unic. 
Primul motor l-am demontat când aveam... cât, treisprezece ani? 
Evident, după ce l-am demontat, n-am mai putut să-l mai montez la 
loc, dar asta face parte din procesul învăţării. Am tot cârpăcit luni în 
şir la motorul ăla paradit, ca să-mi dau seama cum funcționează, ce 
piese se potrivesc colo şi dincolo și ce rol au și cum trebuie puse la 
loc. Până la urmă, chiar am reușit să-l montez și să-l fac să 
funcționeze, dar mi-a luat, cât să zic, nu știu, mai mult de un an de 
bâjbâit pe lângă el, zi de zi. Pe urmă, l-am demontat iar și l-am făcut 
la loc. Încă o dată, şi încă o dată, până am reușit să-l montez fără să 
mă mai opresc ca să mă gândesc la ce urmează să fac. 

Mă privește, ridicând capul spre mine. 

- De unde-ai făcut rost de motor? 

Fixez tavanul cu privirea, căutând să-mi aduc aminte. 

- Hmm. Cred că l-am cumpărat de la profesorul de atelier din 
liceu. Îmi economisisem banii de buzunar pe mai multe luni. 

O văd că încă pare nedumerită și izbucnesc în râs. 

- Aveam meditații pentru liceu, după ce terminam orele, în 
gimnaziu. Într-o zi s-a întâmplat să trec pe lângă atelier, unde am 
zărit motorul, și parcă mi s-a declanşat ceva în minte când l-am 
văzut pe maistrul de atelier, domnul Boyd, chinuindu-se cu el. A 
ajuns să-mi fie unul dintre cei mai buni prieteni, până când m-am 
mutat aici. 

Nell se zgâieşte la mine de parcă abia acum m-ar vedea pentru 
prima oară. 

- Ai avut meditator? 

Tresar, dorindu-mi în sinea mea ca ea să nu fi remarcat partea 
asta. 

- Mda. Nu eram prea bun la chestiile astea cu şcoala. 

Mă întorc și arunc prelata la loc peste masă, apoi o conduc spre 
scara interioară care duce spre apartamentul meu. E felul meu de a- 

i arăta, în mod politicos, că nu vreau să vorbesc despre asta și ea 
pare să fi recepționat mesajul. 

Afirmația că nu eram prea bun la chestiile cu şcoala fusese un 
eufemism gogonat, însă nu era nevoie să știe și asta. Sper să pot 
evita subiectul cât mai mult timp posibil. 

Apartamentul meu nu e cine ştie ce. O bucătărie ca o cambuză, 
în care de-abia încap - de exemplu, nu pot să deschid ușa cuptorului 
şi pe cea a bufetului de vizavi de el în același timp; nu că aș folosi eu 
vreodată cuptorul, dar oricum -, un living în care, dacă stau în 
mijlocul lui, aproape că pot să-i ating toţi cei patru pereţi şi un 
dormitor conținând patul meu de o persoană și nimic altceva. Toate 
hainele îmi sunt în şifonier, care se află în living, iar şifonierul joacă 
şi rolul de suport pentru televizor. Nu că aș sta eu vreodată să 
privesc la televizor. 

Îmi arunc braţul într-un gest larg, cuprinzând apartamentul. 

- E chiar mai mic decât atelierul, dar e acasă. Aș zice că pot să-ţi 
ofer un tur de zece cenți, dar aș fi nevoit să-ți dau înapoi nouă cenți 
şi jumătate. 

Râde, cu chicotitul ei de Clopoţica, și inima îmi tresaltă. Dar 
chiar şi cu toată normalitatea comportamentului, cu întrebările ei, 
cu interesul manifestat, o văd că se luptă să-și păstreze calmul. 
Camuflează bine, ca o profesionistă. Suferința e îngropată adânc, 
împinsă în jos de la suprafață. 

O respect al naibii de mult pentru cât de aprig se străduiește să 
fie în regulă. Nu-mi doresc decât să-mi dea voie să-i arăt cum poate 
deschide supapa, cum să se lase să sufere. Îmi doresc să-i pot lua 
durerea asupra mea. 

S-a lăsat să cadă pe canapea şi-i văd epuizarea în ochi, în poziția 
corpului. O las acolo, răsturnată cu capul pe spate și picioarele 
răsfirate larg. Mă duc să mă asigur că dormitorul meu nu e chiar o 
cocină în toată regula, schimb așternuturile şi adaug o pătură în 
plus, după care mă întorc ca s-o anunţ că poate să se trântească pe 
patul meu. O găsesc deja adormită, în poziţia în care o lăsasem. O 
ridic fără probleme. E ușoară ca fulgul, ca o zână veritabilă, reală, 
toată numai din sticlă şi farmece și porțelan fragil și putere tainică. 
O întind pe pat, o descalț, după care stau să mă gândesc dacă să-i 
scot pantalonii sau nu. 

Dintr-o pornire destul de egoistă, mă hotărăsc că da. Adică știu 
cât detest eu să dorm cu pantalonii pe mine, deci pot să-mi 
imaginez că și în cazul ei e la fel. Desfac nasturele, trag fermoarul în 
jos, apuc de talia blugilor în dreptul şoldurilor și smucesc. Ea se 
foiește, îşi ridică bazinul, iar eu îi trag mai departe, până la ge- 
nunchi. Vederea coapselor ei și a pielii de un crem pal e aproape 
prea greu de îndurat pentru mine, mai ales cu minusculul slip tanga 
de culoare galbenă, ascunzându-i la limită delicatul V în care-mi 
doresc cu atâta disperare să-mi îngrop fața, trupul. Nu-mi pot 
stăpâni degetele să-i traseze, uşoare ca fulgul, o linie de-a lungul 
coapsei, doar o atingere efemeră, dar și-așa e prea mult. Și nici pe 
departe îndeajuns. 

Mă smucesc înapoi, îmi trec mâinile peste față, prin păr, 
luptându-mă să-mi regăsesc stăpânirea. 

Revin spre ea, închid ochii și-i trag blugii până la capăt. 

Când sunt pe cale să-i scot peste degetele de la picioare, îi aud 
vocea îngăimată și adormită şi al naibii de ridicol de drăguță. 

- M-ai mai văzut în chiloţi. Acum de ce faci pe sfiosul? 

O învelesc cu păturile până la gât şi ea şi le apasă peste corp cu 
coatele pe dinafară, privindu-mă printre genele lungi, tremurătoare, 
şi fuioarele încurcate de păr blond-căpşuniu care i se unduiesc 
peste trăsăturile perfecte. Fac pasul înapoi, înainte să pot ceda 
ispitei de a-i aranja părul cu buricele degetelor mele bătătorite. Nu 
reușesc să-i descifrez expresia feței. Arată, pur şi simplu, al naibii de 
vulnerabilă, de parcă toată suferința ar ieşi la suprafață, dând în 
clocot, iar ea de-abia poate să-i zăgăzuiască revărsarea, acum, când 
somnul aproape c-a luat-o în stăpânire. 

- A fost o mişcare mișelească, îi zic. N-ar fi trebuit să fac una ca 
asta. Adormiseși, n-am vrut să... 

- A fost drăguţ din partea ta, mă întrerupe ea. 

- Sunt în multe feluri, Clopoţica. Drăguţ nu se numără printre 
ele. 

Îmi trec mâna prin păr, un tic nervos. 

- Am închis ochii doar ca să nu te pipăi în timp ce dormi. 

Face ochii mari. 

- Voiai să mă pipăi? 

Nu prea izbutesc să-mi înăbuș râsul neîncrezător: ea chiar nu 
înțelege cât de mult o doresc. E mai bine pentru ea. Nu trebuie să 
ştie. 

Mă apropii cu un pas de ea, lângă pat, şi pur şi simplu nu pot să 
găsesc puterea de a rezista. O şuviță de păr i s-a așternut peste 
pometul proeminent, sculptural. I-o dau deoparte, blestemându-mi 
slăbiciunea în sinea mea. 

- Habar n-ai tu, Nell, îi zic şi bat în retragere înainte ca gura sau 
mâinile să mă trădeze și mai mult. Dormi acum şi gândeşte-te la 
albastru. 

- Să mă gândesc la albastru? repetă ea, pufnind. 

- E o tehnică pe care am deprins-o, menită să alunge visele rele, 
îi explic. Când adorm, mă gândesc la albastru. Nu la lucruri care 
sunt albastre, ci doar... la o nesfârşită, atotcuprinzătoare senzaţie de 
albastru. Albastrul oceanului, albastrul cerului. 

- Albastrul ochilor tăi, adaugă ea cu o voce neînchipuit de 
diafană. 

Clatin din cap, zâmbind înţelegător. 

- Dacă asta îți aduce somnul lin, atunci, sigur că da. Ideea e să te 
gândești la o culoare liniștitoare. Imaginează-ți că pluteşte prin tine, 
în tine, în jurul tău, până când devii tu însăţi culoarea aia. Pe mine 
m-a ajutat, îi mărturisesc, ridicând din umeri. 

- Tu ce visezi? mă întreabă şi ochii îi sunt acum treji, 
pătrunzători. 

Mă întorc să sting lumina, apoi îi răspund, cu spatele spre ea. 

- Nimic din ce-ar putea să te îngrijoreze. Lucruri urâte. Lucruri 
din trecut. 

Abia acum întorc capul și văd că pleoapele i s-au îngreunat iar. 

- Dormi, Nell. 

Închid ușa după mine şi mă retrag în bucătărie. E deja aproape 
cinci dimineaţa și sunt mai mult decât istovit. leri m-am trezit de la 
şapte ca să termin reconstrucția unui Hemi şi băieții urmează să 
vină cam pe la opt încoace, ca să înceapă lucrul la Mustang. Până la 
urmă, ajung să le scriu un bilet pe care-l lipesc cu bandă adezivă pe 
caroserie, anunțându-i că n-o să fiu azi acolo. Știu ei ce au de făcut. 
Fiţe de șef, nu? Urc anevoie treptele și mă trântesc pe canapea, cu 
pleoapele grele, dar cu creierul vâjâind. 

În ritmul ăsta, nu mai ajung să dorm niciodată. Înjur în barbă, 
străduindu-mă să-mi alung din minte imaginea coapselor dezgolite 
ale lui Nell, implorând să fie dezmierdate. Nu reușesc. 

Situaţiile disperate impun măsuri disperate. În sertarul de sus al 
şifonierului am o mică trusă medicală albă. O ţin pentru astfel de 
momente, când nu pot să dorm, când gândurile nu-mi dau pace. E o 
relicvă a urâtelor vremuri trecute. Îmi răsucesc un joint subțire cât 
un ac și-l fumez cu încetineală, savurându-l. Rareori am mai fumat 
zilele astea. Nici măcar nu-mi aduc aminte când a fost ultima dată, 
sincer să fiu. 

M-am lăsat de băut vârtos, m-am lăsat de ţigări, m-am lăsat de 
iarbă, m-am lăsat de o grămadă de alte porcării, când m-am hotărât 
să duc o viață așa cum trebuie. Numai că, în ocazii extrem de rare, 
un pic de iarbă e o necesitate. Strivesc jarul între degete şi pun 
trusa la locul ei şi în sfârșit sunt întins pe canapea, când îl aud. 

Un murmur  încordat, ascuţit. Un zgomot neobișnuit, 
înfricoşător, tensionat. De parcă s-ar lupta din toate fibrele ființei să 
nu plângă, strângând din dinți. Aproape c-o şi văd legănându-se 
înainte şi-napoi sau încovrigată în poziția fătului. 

Intru pe ușă şi-o ridic în braţe într-un interval cât trei bătăi de 
inimă. Se potriveşte perfect pe genunchii mei, la pieptul meu, în 
brațele mele. Se zguduie, tremură, toți mușchii îi sunt încordaţi, îi 
dau părul pe spate cu degetele, îi cuprind obrazul în palmă, îi simt 
tensiunea din maxilar. Zgomotul vine din adâncul ei, smuls la 
suprafață din străfundul sufletului. Îmi frânge inima. Mă distruge. 

- Nell, uită-te la mine. 

O prind de bărbie şi i-o ridic, dar ea se smucește, cuibărindu-se 
la pieptul meu ca și cum ar vrea să mi se strecoare înăuntru printre 
coaste şi să se adăpostească în spaţiul dintre inimă și plămâni, 

- Bine, cum vrei. Nu te uita la mine. Dar ascultă-mă. 

Scutură din cap şi degetele ei îmi strâng bicepsul cu atâta 
putere, încât sunt convins c-o să am vânătăi mai târziu. Are o forță 
demențţială. 

- Nu e bine, îi zic și cu asta îi captez atenţia, pentru că nu la asta 
se aştepta. Nu ești obligată să fii bine. 

- Ce vrei de la mine? 

Vocea îi e întretăiată, disperată. 

- Vreau să te lași în voia suferinţei. Vreau să te lași în voia 
durerii. 

Scutură iar din cap. 

- Nu pot. Dacă-i dau drumul, n-o să înceteze niciodată. 

- Ba da. 

- Ba nu. N-o să înceteze. E prea multă. 

Se cutremură, inspiră precipitat şi scutură din cap într-o negare 
înverşunată. Încearcă să se desprindă de mine şi o las. Se 
rostogolește jos din pat, cade pe podea, în mâini și în genunchi, se 
îndepărtează de-a buşilea şi intră, împleticindu-se, în baie. O aud 
cum vomită, icneşte și-și înăbușă un hohot de plâns. Mă duc până în 
prag și-o privesc. Şi-a înfipt ghearele în antebraţ, strângând atât de 
tare, încât firicele de sânge încep să se scurgă acolo unde unghiile 
întâlnesc carnea. 

Suferinţă, care să înlocuiască o altă suferință. 

Mă vâr în fața ei, îi prind bărbia cu mâna și-o silesc să mă 
privească. Ea închide ochii, se smuceşte. Vederea sângelui ei mă 
face să intru în panică. Nu pot s-o văd cum se răneşte singură. Mă 
lupt cu mâna ei, dar ea nu se lasă şi ştiu că dacă aș forța-o, n-ar face 
altceva decât să se rănească și mai rău. 

Am nevoie să știu ce-o macină pe fata asta. Ce o mistuie. 

- Spune-mi, șoptesc răgușit și aspru în baia neluminată, în timp 
ce zorii cenuşii pătrund prin geamul murdar. 

- Ele mort. 

- Nu e suficient. 

- E totul. 

Oftez profund, pironindu-i creștetul capului cu privirea. Ea 
simte și, în sfârşit, ridică spre mine ochii înroșiţi. Ochi trişti, 
bântuiţi, furioși. 

- Nu mă minţi, Nell, ce naiba! 

Cuvintele se aud scrâșnite şi mult prea brutale. Mi le regret, dar 
merg mai departe. 

- Spune-mi. 

- Nu! 

Mă îmbrânceşte înapoi cu atâta putere, încât îmi pierd 
echilibrul. 

Se prelinge în spate, chircindu-se într-un ghem în fața vasului de 
toaletă, lângă cadă. Îngenunchez, mă târăsc înainte, așa cum te-ai 
apropia de o rândunică rănită, sperioasă. De fapt, aşa şi e. Îşi sfâşie 
coapsele în sus şi-n jos cu unghiile, lăsând în urmă dârele roșii, 
neregulate, ale zgârieturilor. Îi prind mâinile şi i le imobilizez. 

Dumnezeule, ce forță are! Mai oftez o dată din rărunchi, după 
care o culeg din nou în braţe şi-o duc pe sus în dormitor. 

O lipesc de mine și-o întind pe pat, lăsându-mă să lunec odată cu 
ea, până când pieptul meu ajunge să-i fie pernă sub cap, și o țin 
strâns, încleştând-o cu putere, încătuşându-i încheieturile în mâna 
mea. 

E încremenită, încordată. Respir prelung, regulat, de mai multe 
ori, mângâindu-i părul cu mâna liberă. Treptat, începe să se 
destindă. Îi cronometrez respiraţiile, i le simt cum se normalizează, 
până când se lasă moale deasupra mea, adormind, zvâcnind în timp 
ce se cufundă în toropeală. 

Aştept, rămân treaz, ştiind ce o să urmeze. 

Geme, se zvârcoleşte, începe să scâncească şi deodată e trează și 
scoate iar afurisitul ăla de vaiet oribil și strident, din fundul gâtului. 
O țin strâns, refuz să-i dau drumul. Se luptă cu mine, trezindu-se de- 
a binelea. 

- Dă-mi drumul! mârâie printre dinţi. 

- Nu. 

- Dă-mi naibii drumul, Colton! 

Vocea îi e firavă, înfricoșată. Vulnerabilă și vehementă. 

- Tu dă-ți drumul. 

- Pentru ce? 

Din nou, voce întretăiată. 

- Pentru că, dac-o tot ţii în tine, o să te omoare. 

- Foarte bine, ripostează ea, continuând să se zbată, 
zvârcolindu-se în strânsoarea mea. 

- E penurie de sâni perfecţi pe lumea asta. Ar fi păcat să ţi-i 
distrugi pe-ai tai. 

Se opreşte din zvârcolit şi râde. 

- Mi se pare mie sau tocmai mi-ai citat din The princess bride? 

- Posibil. 

Râde, însă râsul i se transformă într-un hohot de plâns, repede 
înăbușit. Oftez. 

- Bine. Ce-ai zice dac-aş începe eu? 

Serios ca nu vreau să fac asta. 

- Când am venit în New York, aveam șaptesprezece ani. Aveam 
cinci dolari în buzunar, un rucsac plin cu țoale, un pachet de biscuiţi 
Ritz, o doză de Coca-cola şi nimic altceva. Nu cunoșteam pe nimeni. 
Aveam o diplomă de liceu, luataă cu chiu, cu vai, şi ştiam că pot să 
repar orice motor mi-ai pune în față. Prima zi, după ce-am coborât 
din autobuz, mi-am petrecut-o căutând un atelier mecanic, 
încercând să-mi găsesc o slujbă. Nimeni n-a vrut măcar să mă ia în 
seamă. Nu mâncasem de două zile. Am dormit pe o bancă din 
Central Park în noaptea aia, cel puțin până când m-au obligat 
polițiștii să mă mut. 

Acum știu că i-am trezit interesul. Stă nemișcată în braţele mele, 
cu privirea ridicată spre mine. Vorbesc spre tavan, din cauza că 
ochii ei sunt prea pătrunzători. 

- Am fost la un pas să mor de foame, sincer să fiu. Nu știam de 
niciunele. Avusesem o copilărie privilegiată, tu îl cunoşti pe tata, știi 
câte au ai mei. Niciodată nu fusesem nevoit să-mi fac singur 
mâncare, să-mi spăl singur lucrurile. Şi, dintr-odată, sunt singur în 
orașul ăsta dement, unde nimeni nu dă un scuipat pe oricine 
altcineva. Toţi se sfâșie între ei și aşa mai departe. 

- Cum ai supravieţuit? 

- Am intrat într-o încăierare, îi răspund, râzând. Aveam un 
locșor drăguţ în care să dorm, sub un pod, şi uite că vine fraierul ăla 
bătrân şi-mi zice că e locul lui și că trebuie să-mi iau valea. Ei bine, 
eu nu mai dormisem ca lumea de atâtea zile, așa că n-aveam de 
gând să plec. Așa că ne-am bătut. A fost ceva mizerabil şi urât, din 
moment ce eu eram flămând şi obosit și speriat, iar el era bătrân și 
tare şi călit, dar am câștigat. Până la urmă, am aflat că un tipa 
urmărit toată tărășenia. A venit la mine după ce l-am bătut și m-a 
întrebat dacă voiam să fac repede o sută de dolari. Nu am ezitat nici 
măcar o clipă. M-a dus într-un vechi depozit dintr-o porcărie de 
zonă care nici nu știam unde era. Pe o alee lăturalnică din Long 
Island, poate. Mi-a dat să mănânc, mi-a dat o bere rece. După asta, 
am fost alt om. Pe urmă, m-a dus jos în subsolul depozitului ăla, 

unde era o grămadă de oameni strânsă într-un cerc, aclamând și 
rahaturi din astea. Am auzit zgomote de bătaie. 

Nell icnește şi pot să-mi dau seama ca știe încotro se îndreaptă 
povestea. 

- Mda. Am învins. Tipul cu care m-am luptat era enorm, dar lent. 
Avusesem porția mea de încurcături în liceu, așa că știam să mă bat. 
lar tipul era doar mare şi puternic, dar fără pic de tehnică. Am 
participat la trei lupte în noaptea aia, toate la rând. În ultima am 
încasat o bătaie groaznică, dar tot am învins. Am scos patru sute de 
dolari şi aşa am început. Pe urmă, l-am cunoscut pe Split. A fost 
prezent la unul dintre meciuri și mi-a oferit o slujbă. Zicea că are 
nevoie de cineva care să fie mușchii lui, să adune datoriile, să fie 
înfricoşător. Ei bine, eu puteam să fiu înfricoşător. Aşa ca m-am dus 
cu Split şi... În fine, aici n-a mai fost vorba despre lupte cu pumnii 
goi pentru premii. În general, chestii de intimidare. Oamenii îi erau 
datori pentru diverse favoruri, pentru droguri... lar eu rezolvam 
problema. Așa l-am cunoscut eu pe Split, așa am ajuns în Five-One 
Bishops. 

- O bandă? 

- Da, Nell, o bandă, îi confirm, oftând. Ei mi-au fost familia. Mi-au 
fost prietenii. Ei m-au hrănit, mi-au dat un pat în care să dorm. Mi- 
au dat pileală de băut şi iarbă de fumat și fete de tăvălit. Scuze, dar 
ăsta e adevărul. Nu sunt mândru de unele dintre porcăriile pe care 
le-am făcut, însă tipii ăştia să ştii că erau țepeni. Onorabili, cei mai 
mulți, în felul lor propriu. Niciodată, dar absolut niciodată, nu m-ar 
fi trădat, orice-ar fi fost. Mi-ar fi ținut spatele, fără să pună vreo 
întrebare. Până și acum, după ani de când am ieşit din joc şi duc o 
viață curată și cinstită, muncind pentru mine, dacă-i sun, ei vin şi fac 
fără să clipească orice le-aş cere. 

- Cum a fost aseară cu Split. 

Clatin afirmativ din cap prin părul ei. 

- Exact. 

- Spune-mi adevărul, Colton. Unde l-a dus pe Dan? 

Ridic din umeri. 

- Sincer, nu ştiu. Chiar i-am spus că nu vreau să știu. l-am zis lui 
Split că nu vreau să am un cadavru pe conştiinţă, totuși, dar şi că nu 

vreau să mai fii nevoită vreodată să-ţi faci griji din cauza lui Dan. 
Aşa că uită de el. 

O tăcere prelungită şi-mi dau seama că-și formula în minte o 
întrebare. 

- Şi ai? 

- Ce să am? 

- Ai cadavre pe conştiinţă. 

Nu-i răspund. 

- Are importanţă? 

- Da. Pentru mine, are. 

- Da. Am, îi mărturisesc, după care am un lung moment de 
ezitare. Tu n-ai cum să înţelegi viața asta, Nell. Pur și simplu, n-ai 
cum. Asta ține de supraviețuire. 

- Cred că asta pot s-o înţeleg. 

- Dar? 

Oftează. 

- Ceea ce nu înțeleg e de ce ai venit aici, singur, fără vreun ban. 
Dar facultatea? De ce nu te-au ajutat părinţii tăi? Ei știu ceva despre 
cum ai supravieţuit? 

Scutur din cap, examinându-mi articulațiile pumnilor. 

- Asta e o cu totul altă discuţie. 

- E rândul meu? 

- Da, îi zic. E rândul tău. 

- Ştii povestea, Colton. Kyle a murit. 

Scot un mârâit scăzut, din piept. 

- Mai e şi altceva, zic, ridicându-i braţul și arătându-i cicatricele 
de la încheietură. Nu e de ajuns ca să te determine să faci toate 
astea. 

Nu-mi răspunde pentru un timp atât de îndelungat, încât încep 
să mă întreb dacă n-o fi adormit. În cele din urmă, vorbește, dar 
într-o şoaptă răgușită. Abia dacă mai respir, neîndrăznind s-o 
întrerup. 

- Am fost în nord. La căsuţa părinţilor voştri. Eram împreună de 
mai mult de doi ani și ne entuziasma la culme ideea c-o să avem o 
vacanță împreună, ca doi adulți. Părinţii tăi și ai mei ne-au ţinut, mie 
şi lui Kyle, celebra predică despre cum trebuie să avem grijă. Chiar 
dacă ne culcam împreună de aproape doi ani în clipa aia. Până 

atunci, părea să fie la modul nu mă întrebi, nu-ţi spun, aşa cred. Nu 
ştiu. Dar ne-am distrat de minune. Am înotat, am stat lângă foc, am 
făcut sex. Am... Dumnezeule... Dumnezeule... nu pot... 

O văd luptându-se din greu cu emoțiile. Îmi trec degetele prin 
părul ei şi-o mângâi pe spate. Continuă, cu vocea încordată, dar un 
pic mai puternică. 

- Duminică, în ultima zi, a fost furtună. Ploua atât de tare, încât 
nu puteai să vezi niciun rahat, și batea vântul ca naiba. Cum să-ţi zic, 
niciodată n-am mai văzut vânt ca ăla, niciodată, nici înainte, nici de 
atunci. Pinii ăia uriași din jurul căsuţei se îndoiseră aproape de la 
jumătate. 

Se oprește, gâfâind ca și cum ar fi extenuată, după care continuă 
pe un ton mult mai moale, mai vulnerabil. 

- Unul dintre copaci a căzut. Trebuia să cadă peste mine... 
aproape că m-a şi lovit. L-am văzut căzând spre mine și n-am fost în 
stare să mă clintesc. În unele coşmaruri, ăsta e momentul pe care-l 
văd, iar şi iar, copacul venind spre mine. Astea sunt coșmarurile 
ușoare şi plăcute. Cu o fracțiune de secundă înainte să mă izbească, 
a sărit Kyle şi m-a aruncat deoparte din calea lui. Adică m-a placat 
ca la fotbalul american, la propriu. M-a placat de-am zburat cât colo. 
Am aterizat pe un braț. Nu-mi aduc aminte când am lovit pământul, 
dar îmi aduc aminte cum mi-am revenit și am simţit durerea ca pe 
un val incandescent și am văzut oasele ieşindu-mi prin piele din 
antebraț, întregul os curbat aproape la nouăzeci de grade. 

Următoarele cuvinte le-am auzit cu greutate. 

- Eu trebuia să fi murit. El m-a salvat. L-a lovit pe el în locul meu. 
L-a zdrobit. Pur şi simplu... l-a făcut fărâme, fir-ar să fie. O creangă s- 
a frânt şi... şi l-a străpuns. Încă văd sângele care-i ieșea din gură, 
bolborosindu-i pe buze ca o spumă. Respirația... îi şuiera. El... l-am 
privit cum moare. Nici măcar nu-mi aminteam adresa casei şi el, el 
mi-a spus adresa, în timp ce murea, ca să chem ambulanţa care nu 
avea să ajungă decât după ce-a murit el. Mi-am făcut praf unghiile 
încercând să mișc blestematul ăla de copac. Mi-am rupt braţul şi 
mai rău când am căzut în noroi. Asta e cea mai rea amintire din 
coşmaruri: eu, zăcând în noroi, privindu-l cum moare. Privind... 
privind cum îi dispare lumina din ochi. Din frumoșii lui ochi 
ciocolatii. Ultimele lui cuvinte au fost Te iubesc. 

Nu îndrăznesc să spun nimic. Tremură atât de tare, încât mă 
îngrijorează, fiindcă pare aproape de un atac. Curând, o să cedeze 
nervos. 

- Celălalt lucru pe care-l văd, în fiecare noapte blestemată, e 
pantoful lui. Fusesem să mâncăm în restaurantul ăla italian de fiţe. 
EI îşi pusese pantofii de gală. Piele neagră. Cu ciucurei caraghioşi în 
față. Uram pantofii ăia. Când l-a lovit copacul, l-a lovit atât de tare, 
încât pantoful i-a sărit de tot din picior. Mânjit cu noroi maro, ca un 
rahat. Mereu văd pantoful ăla tâmpit, cu ciucuri. 

Trebuie s-o spun. Știu c-o să se enerveze, dar trebuie s-o spun. 

- N-ai fost tu de vină. 

- NU SPUNE ASTA! TU NU ȘTU NIMIC, FIR-AR! 

Îmi ţipă în ureche, atât de tare, încât îmi ţiuie. 

- Atunci spune-mi tu, şoptesc. 

- Nu pot. Nu pot. Nu pot. 

Scutură din cap, răsucindu-l dintr-o parte în cealaltă, ca un refuz 
de a ceda. 

- Eu am fost de vină. Eu l-am omorât. 

Un suspin, urmat de un hohot în toată regula, nereținut. 

- Tâmpenii. El te-a salvat. Te iubea. Nu l-ai omorât tu. 

- Tu nu înţelegi. Eu chiar l-am omorât. Ne certam. Dacă măcar aș 
fi zis da, el ar fi trăit. Tu nu înţelegi. Tu nu... nu. N-ai cum să ştii. 
Nimeni nu știe. Dacă măcar aș fi zis da, el ar fi trăit. Dar i-am zis nu. 

- La ce să zici da? 

Cutremurându-se, răsuflând greu şi întretăiat, încă refuzând 
criza, îmi murmură cuvintele şi eu știu că ele o zdrobesc, odată și 
pentru totdeauna. 

- El m-a cerut în căsătorie. Eu am zis nu. 

- Aveai optsprezece ani. 

- Știu. Știu! De-asta i-am şi zis nu. El voia să se ducă la Stanford, 
iar eu voiam să mă duc la Syracuse. M-aș fi dus la Stanford cu el, 
doar ca să fiu cu el, dar... nu puteam să mă căsătoresc cu el. Nu eram 
pregătită să mă logodesc. Să mă căsătoresc. 

- E de înţeles. 

- Tu nu înţelegi, Colton. Tu nu... tu nu înţelegi. 

Sughițuri acum, cuvintele ieşind bolborosite. 

- El m-a cerut în căsătorie, în maşina lui. Eu am coborât, furioasă 
că nu înţelegea de ce-am zis nu. El a venit după mine. S-a oprit pe 
alee, ca să se certe cu mine. Eu eram pe verandă. Au trecut minute 
aşa, cu el pe alee şi cu mine pe verandă. Trebuia să fi intrat în casă, 
dar n-am făcut-o. Ploaia se oprise, dar vântul bâtea mai rău ca 
oricând. Am auzit copacul pocnind. A sunat ca o lovitură de tun. 

- Nu tu l-ai omorât, Nell. Nu tu. Dacă i-ai zis nu, asta nu 
înseamnă... 

- Taci. Te rog... taci. Am zis nu. El a crezut că asta înseamnă că 
nu-l iubesc și aşa ne-am pierdut o grămadă de timp acolo, afară, în 
calea copacului. Dacă măcar aș fi zis da și aş fi intrat în casa, cu el, 
copacul nu ne-ar fi nimerit pe niciunul. Nu m-ar fi nimerit pe mine, 
nu l-ar fi nimerit pe el. lar el ar mai fi trăit. Aşa, eu am ezitat și el a 
murit. Dacă n-aş fi rămas încremenită, dacă măcar m-aș fi dat într-o 
parte... doar un salt la stânga sau la dreapta. Puteam să-l fac. Dar eu 
am încremenit. Și el m-a salvat și a... a murit. S-a dus și din vina mea. 

- Banu. 

- TACI! îmi ţipă ea în piept. Eu l-am omorât. El s-a dus și e vina 
mea... vina mea. Îl vreau înapoi. 

Ultima propoziţie o fost o șoaptă zdrobită și simt - în sfârşit — 
lacrimi calde pe pieptul meu. 

E un plâns tăcut, la început. Am impresia că, poate, aşteaptă să 
fie condamnată pentru slăbiciunea ei. Ceea ce nu fac, desigur. O ţin 
în braţe. Şi nu-i spun că nu-i nimic. 

- Enervează-te, o îndemn. Suferă. Fii distrusă. Plângi. 

Clatină din cap, o aproape imperceptibilă răsucire a capului 
dintr-o parte în cealaltă, o negare, un zadarnic refuz. Zadarnic, 
fiindcă plânge deja. Scâncetul ascuţit la început, sus, în gât. Tăios. 

Odată, am văzut pe o alee o pisicuță mică, stând lângă mama ei. 
Pisica mamă era moartă, de bătrâneţe sau de altceva, nu știu. 
Pisicuța trăgea cu ghearele de umărul mamei și mieuna, sunetul 
ăsta neîntrerupt, absolut sfâșşietor, dărâmător. Un sunet care 
spunea: Eu ce mă fac? Cum mai trăiesc? Cum mă mai descurc? 

Sunetul ăsta, din partea lui Nell, seamănă cu acela. Dar infinit 
mai rău. Îmi pârjoleşte sufletul al naibii de aprig, că nici nu mai pot 
să respir de durerea provocată de auzul lui. Pentru că nu pot să fac, 
naibii, nimic, decât s-o ţin la pieptul meu. 

Începe să se legene în brațele mele, apucându-se de umerii mei 
goi atât de tare, încât o să-mi rupă pielea, dar nu-mi pasă, fiindcă 
asta înseamnă că nu se mai rănește pe ea. Acum sunt hohote 
prelungi, întretăiate, zguduindu-i tot trupul și, Dumnezeule, doi ani 
de lacrimi stăvilite se revarsă dintr-odată. Cu violenţă. 

Nici nu știu cât timp hohoteşte. Timpul încetează să treacă și ea 
plânge, plânge, plânge. Se agaţă de mine și scoate sunetele alea de 
suflet sfâșiat în două, suferința atât de îndelung negată cerându-și 
obolul. 

Necazul dospit e cu mult mai redutabil. 

Pieptul îmi lucește de lacrimile ei. Umerii îmi sunt vineţi. Sunt 
țeapăn şi amorţit de cât am ţinut-o în braţe, de nemișcare. Sunt 
extenuat. Nimic din toate astea nu contează. O țin așa până 
adoarme. 

În sfârşit, hohotele se domolesc, iar acum doar plânge încet. 
Acum e momentul să-i aduc alinarea. 

Cunosc o singură metodă: cânt. 


Domolește-ţi plânsul, copile rătăcit. 

Nu lăsa vreo rugă pentru alinare să-ţi scape de pe buze. 

Ești bine, acum. 

Ești bine, acum. 

Nu mai plânge, șterge-ţi ochii. 

Aruncă durerea, trântește-o pe pământ și las-o pentru păsări. Să 
nu mai suferi, copile rătăcit. 

Ridică-te și ia drumul în piept, mergi mai departe și cicatrizează 
rana cu distanţele parcurse. 

Nu e cum trebuie, nu e bine. 

Știu asta, o știu. 

Noaptea e lungă, e neagră și crudă. 

Știu asta, o știu. 

Tu nu ești singur. Nu ești singur. 

Esti iubit. Esti ţinut în braţe. 

Domolește-ţi plânsul, copile rătăcit. 

Ești bine, acum. 

Ești bine, acum. 

Rezistă, încă o zi. 

Rezistă, încă o oră. 

Cineva o să vină după tine. 

Cineva o să te ţină la piept. 

Știu asta, o știu. 

Nu e bine, nu e cum trebuie. 

Dar dacă tu vei rezista, încă o zi, încă o oră, 
O să fie. O să fie. 


Nell tace, privindu-mă cu ochi limpezi, gri-verzui, ochi ca două 
pietre pătate de muşchi. Ascultă fiecare cuvânt, ascultă plânsul unui 
băiat rătăcit. 

- Tu l-ai scris? mă întreabă. 

Clatin afirmativ din cap şi bărbia mea îi șterge creştetul capului. 

- Pentru cine? 

- Pentru mine. 

- Dumnezeule, Colton! 

Vocea îi e răgușită de plâns, hârâită. Sexy. 

- E atât de trist! 

- Aşa mă simţeam la vremea aia, îi explic, ridicând din umeri. N- 
aveam cine să mă aline, aşa că am scris un cântec ca să mă alin 
singur. 

- Şi a avut efect? 

Pufnesc de ridicolul întrebării. 

- Dacă-l cântam îndeajuns de mult, până la urmă eram în stare 
să dorm, așa că, mda, oarecum. 

În sfârşit, îmi cobor privirea spre ea, o privesc de-a binelea în 
ochi. E o greșeală. Are ochii mari, înflăcărațţi, plini de suferinţă și de 
tristețe şi de compasiune. Nu de milă. Aș da cu palma în rahat dac- 
aş vedea milă în ochii ei, exact cum ar face ea, dac-ar vedea-o în ai 
mei. 

Compasiunea și mila nu sunt același lucru: mila e să priveşti pe 
cineva de sus, să-ți pară rău pentru ce-a păţit şi să nu-i oferi nimic; 
compasiunea înseamnă să-i vezi suferinţa şi să-i oferi înțelegerea. 

E al naibii de frumoasă. Mă rătăcesc în ochii ei, nu sunt în stare 
să-mi desprind privirea. Buzele ei, roşii, crăpate, țuguiate, parcă 
implorându-mă să le sărut, sunt prea aproape ca să le pot ignora. 
Brusc, devin conștient de trupul care-i stă lipit de-al meu, de sânii ei 

plini striviți în mine, de piciorul ei, cu o coapsă atât de rotundă, albă 
precum cea mai imaculată frișcă, petrecut peste al meu. Palma ei, cu 
degetele lungi ușor încovoiate, mi se opreşte pe umăr și fulgerele 
îmi fac pielea să-mi sfârâie oriunde mă atinge ea. Nu mai respir. 
Literalmente, respirația îmi rămâne înțepenită în gât, blocată de 
inimă, care și-a instalat reşedinţa în traheea mea. 

Vreau s-o sărut. Am nevoie de asta. Altfel, e posibil să nu mai 
respir niciodată. 

Sunt un nemernic, aşa c-o sărut. Ea merită rafinamentul suprem, 
aşa că buzele mele se mișcă precum fulgul pe ale ei, trecând 
fantomatice peste ele. Îi simt fiecare încreţitură şi unduitură a 
buzelor; sunt roase și crăpate și asprite de plâns, de sete. I le 
umezesc cu propriile mele buze, i-o sărut pe fiecare în parte. Mai 
întâi, pe cea de sus, dezmierdând-o cu amândouă ale mele, gustând- 
o, atingând-o. Oftează. 

Mă gândesc că n-am greşit, mă gândesc că ea vrea asta. Sincer, 
eram îngrozit la gândul că o să se smucească, o să mă pălmuiască, o 
să se îndepărteze în grabă. Să-mi spună că nu poate să digere un 
sărut din partea unui monstru scăldat în sânge ca mine. N-o merit, 
dar sunt un nemernic, un ticălos egoist, așa că iau de la ea tot ce pot 
şi încerc să mă asigur că-i dăruiesc tot ce am mai bun. 

Cu toate astea, ea nu-mi răspunde la sărut. Se mișcă peste trupul 
meu şi degetele ei încovoiate se strâng pe pieptul meu, dar gura? Nu 
face decât să aştepte, lăsându-mă să i-o revendic cu a mea. Îi prind 
buza de jos între dinţi, cu toată delicateţea. Palma mea, laba aia 
aspră şi bătătorită, îi mângâie obrazul, netezindu-i o buclă rebelă în 
spatele urechii. Ea mă lasă. Nesăbuita. Să lase o brută ca mine s-o 
sărute, s-o atingă. Mi-e teamă ca unsoarea de sub unghiile mele să 
nu-i păteze pielea, mă îngrijorează gândul ca nu cumva sângele care 
mi s-a îmbibat în oase să nu mi se prelingă afară prin pori, 
întâlnindu-i pielea ca fildeșul. 

Îşi freacă nasul de palma mea. Deschide gura lipită de a mea, îmi 
răspunde la sărut. Of, e paradisul. Adică să mă ia naiba dacă nu se 
pricepe să sărute. Răsuflarea mea încă nu-mi părăsise de-a binelea 
gâtul, iar acum năvălește afară, nevenindu-mi să cred că ea permite 
să se întâmple asta, că participă activ. 

Nu știu de ce. Doar nu sunt un tip drăguţ. Nu sunt un om bun. 
Doar am ţinut-o în braţe în timp ce-a plâns. N-am putut să fac 
altceva. 

Pun capăt sărutului înainte de a putea să se transforme în 
altceva. Ea doar mă priveşte, cu buzele ușor întredeschise, acum 
umede precum cireşele şi foarte, foarte roşii. Of, fir-ar, nu mă pot 
împotrivi ispitei unui nou sărut, nu mă pot împiedica să permit unei 
frânturi din foamea mea turbată de frumusețea ei să mi se 
transpună în sărut. Ea îmi răspunde cu o ardoare egală, 
schimbându-și poziția astfel încât să ajungă cu totul deasupra mea 
şi nu încearcă să mă oprească atunci când mâinile mi se coboară pe 
părul ei, pe gât, pe spinare, poposind pe adâncitura aflată imediat 
deasupra rotunjimii feselor. Nu îndrăznesc s-o ating și acolo. 

E o nebunie. Ce naiba fac? Ea tocmai a plâns de i-au ieșit ochii 
din cap, a hohotit ore în șir. Caută alinare, caută uitare. Nu pot s-o 
am când e așa. 

Mă desprind din nou, mă trag de sub ea. 

- Unde te duci? mă întreabă. 

- Nu pot să respir când mă săruțţi așa. Când mă lași să te sărut. 
E... Eu nu sunt bun de nimic. Nu sunt bun pentru tine. Ar însemna să 
profit de tine. 

Clatin din cap şi-l întorc ca să nu-i mai văd nedumerirea din 
ochi, dezamăgirea. Mă retrag, strângând pumnii, furios pe mine 
însumi. Ea are nevoie de cineva mai bun ca mine. 

Îmi înşfac chitara, o smulg din husă şi pornesc să urc şubreda 
scară exterioară care duce spre acoperiș, cu o sticlă de Jameson în 
mână. Mă trântesc pe paraditul şi prăpăditul fotoliu albastru Lay-Z- 
Boy pe care l-am instalat acolo tocmai pentru asta, răsucesc capacul 
sticlei și gâlgâi zdravăn. Mă împing înapoi cu picioarele săltate pe 
marginea acoperișului şi privesc pâcla gri-spre-trandafirie a zorilor 
care se apropie, cu chitara pe burtă, ciupind corzile. 

În cele din urmă, mă ridic în şezut și încep să exersez piesa pe 
care o învăţ acum, This girl, a trupei City and Colour. Imediat, regret 
ideea, fiindcă versurile îmi aduc aminte de tot ceea ce nu merit din 
partea lui Nell. Dar e un cântec care te captivează, așa că mă pierd în 
el, cu toate astea, și abia sunt conștient de zgomotul pașilor ei pe 
scară. 

- Eşti foarte talentat, Colton, îmi zice după ce termin. 

- Mersi, răspund, dându-mi ochii peste cap. 

Și-a pus blugii pe ea și ține în mână una dintre chitarele mele de 
rezervă. Un fotoliu dublu, portocaliu, ponosit, e plasat 
perpendicular față de Lay-Z-Boy şi ea se instalează pe el, picior 
peste picior, ținând chitara în poală. 

- Cântă-mi ceva, îi zic. 

Ridică din umeri rușinată. 

- Cânt naşpa. Nu ştiu decât vreo câteva cântece. 

Mă încrunt la ea. 

- Cânţi ca un înger, fir-ar să fie! Serios. Ai cea mai dulce și mai 
limpede voce din câte-am auzit în viața mea. 

- Poate, dar la chitară cânt ca un rahat. 

Și totuși, face câteva acorduri chiar în timp ce spune asta. 

- Aşa e, o aprob eu. Dar asta nu mai are importanţă din 
momentul în care începi să cânţi cu vocea. P'ormă, dacă tot cânți la 
chitară, dacă tot exersezi, o să-ți îmbunătăţești tehnica. 

Îşi dă ochii peste cap, cam la fel cum mi i-am dat eu adineauri, şi 
începe acordurile unei piese. N-o recunosc de la început. Am nevoie 
să mă ducă până la primul refren ca să mă prind ce e. Un cântec în 
registrul grav, obsedant, o melodie tristă, cu balans. Versurile sunt... 
arhaice, dar le înțeleg. Sunt pline de dulceaţă și de alean. Ceea ce 
cântă e My funny valentine, al Ellei Fitzgerald. Cel puţin, asta e 
versiunea pe care o ştiu eu. Am auzit o mulțime de variante ale 
piesei, dar cred că Ella e cea care a făcut-o să devină celebră. 

lar felul în care o cânta Nell... vocea ei e un pic cam înaltă pentru 
registrul grav în care e compus cântecul, însă eforturile de a atinge 
notele de jos fac ca rezultatul, în ansamblu, să capete mult mai mult 
alean. Ca şi cum dorinţa ar fi un obiect palpabil, atât de dens în 
interiorul ei, încât nu poate lua notele corect. 

Vocea i se estompează treptat la finalul cântecului, dar eu îi fac 
un gest circular cu mâna, așa că ea mai ciupeşte câteva corzi, 
gândindu-se, tăcută, după care începe un alt ritm lent, de blues. O, 
Doamne, absolut perfect. Cântă Dream a little dream of me. Louis 
Armstrong și Ella. Dumnezeule. Ador cântecul ăsta. Mă îndoiesc ca 
ea îşi dă seama. O surprind al naibii când intru, exact la timp, cu 

partea lui Louis. Zâmbește larg, bucuroasă, și continuă să cânte și 
naiba să mă ia dacă nu sunăm bine împreună. 

Mie nu mi-ar fi trecut niciodată prin cap să cânt variante ale 
unor piese de jazz în manieră folk. Sună atât de sexy, de proaspăt. 
Cunosc cântecul, aşa că pot să strecor ceva solistică sofisticată, 
peste şi în jurul acordurilor ei. 

Încheiem piesa și nu-mi vine să mă mai opresc vreodată din 
cântatul împreună cu ea. Mă hotărăsc să risc şi încep Stormy blues, 
al lui Billie Holiday. E un cântec lent, iar vocea cristalină a lui Nell și 
cea, mai gravă, a mea îl transformă într-o baladă. Și totuși, aud 
vocea lui Billie în timp ce cânt. O aud venind prin fereastra deschisă 
a clădirii învecinate cu atelierul, chiar din vremea în care am 
cumpărat imobilul. Doamna Henkel avea o pasiune pentru jazz. Era 
bătrână şi singură şi jazzul o făcea să-și amintească de demult- 
răposatul domn Henkel, așa că deschidea toate ferestrele și-i punea 
să cânte pe Billie, pe Ella, pe Count Basie și pe Benny, iar ea dansa 
şi-şi amintea. Eu o ajutam, ducându-i sus sacoşele cu cumpărături, 
iar ea mă ciupea de fund şi mă amenința cu o partidă de sex, 
dorindu-și să fi fost mai tânără cu o jumătate de secol. Îmi făcea câte 
un ceai, pe care-l îmbunătăţea cu whisky, şi ascultam amândoi jazz. 

Am găsit-o în patul ei, cu ochii închiși, cu o poză a domnului 
Henkel pe pieptul voluptuos și un zâmbet pe față. M-am dus la 
înmormântare, ceea ce l-a şocat al naibii de rău pe bogatul și 
nemernicul de nepotal ei. 

Probabil că ochii mi-au trădat câte ceva din gânduri, pentru că 
Nell mă întreabă la ce mă gândesc. Așa că-i povestesc despre 
doamna Henkel. Despre lungile conversații pe care le purtam cu ea, 
despre cum ne îmbătăm, încetul cu încetul, din Earl Grey 
îmbunătăţit. Cum cloncănea mereu când mă vedea cu zdrenţele 
mele și pantalonii lăbărțaţi. Când mi-a venit mintea la cap și-am 
terminat-o cu banditismul, a fost în al nouălea cer văzându-mă cu 
blugi ceva mai strâmți. 

Ceea ce nu-i spun este faptul că timpul petrecut cu doamna 
Henkel era o dovadă a egoismului caracteristic mie. Eram singur. 
Mă îndepărtasem de toţi băieții mei de cartier, de toţi, cu excepţia 
lui Split, și mă simţeam singur. Doamna Henkel era o prietenă, o 
şansă de a fi în preajma cuiva care putea să însemne o bună 

influență pentru mine. Probabil că s-ar fi scăpat în Pampers dac-ar 
fi cunoscut măcar jumătate din porcăriile pe care le făcusem și cred 
că ştia asta, fiindcă nu m-a întrebat niciodată. 

În cele din urmă, tac, subiectul privitor la răposata doamnă 
Henkel fiind epuizat. 

- Explică-mi ce-ai vrut să spui, îmi cere Nell. 

- Despre ce? întreb, deşi știu precis la ce se referă, dar nu pot să 
mă dau în vileag. 

- De ce nu ești bun de nimic? De ce-ar însemna că profiți de 
mine? 

Las jos chitara, așezând-o pe cant, şi iau o duşcă din sticla pe 
care apoi i-o întind ei. 

- Sunt... praf, Nell. 

- Şi eu. 

- Numai ca e altceva. Nu sunt bun. Adică nu că aș fi rău. Am vreo 
câteva calități care mai compensează, dar... 

Clatin din cap, nereușind să găsesc cuvintele nimerite. 

- Am făcut lucruri rele. Acum încerc să mă ţin la distanță de 
belele, dar asta nu șterge cu buretele ceea ce am făcut. 

- Eu sunt de părere că eşti un om bun, zice ea încet, fără să mă 
privească. 

- Ai văzut ce i-am făcut dobitocului de Dan. 

- Dobitocul de Dan, pufnește ea. I se potriveşte. Mda, am văzut 
şi, mda, m-ai înfricoșat. Dar atunci mă apărai pe mine. Mă protejai. 
Şi te-ai oprit. 

- Cu toate ca n-aş fi vrut. 

- Dar te-ai oprit, repetă ea, căscând cu palma la gură. Îţi faci 
reclamă proastă, Colton. Și nu-mi acorzi suficientă încredere că ştiu 
ce vreau. 

- Cum adică? 

Ştiu la ce se referă, dar vreau s-o aud din gura ei. 

- Ţi-am răspuns la sărut. Știu, e o nebunie, o aiureală, și mă 
derutează. Dar am făcut-o cu ochii larg deschiși. Cu știință. Nu eram 
beată. 

Mă priveşte printre genele lungi și negre, iar ochii ei spun o mie 
de lucruri pe care gura nu le rostește. Simt că mi se usucă gura. 

- N-ar fi trebuit să te sărut. 

- Dar ai făcut-o. 

- Mda. Pentru că sunt un nemernic. Dar, pur și simplu, nu pot să 
mă stăpânesc, când sunt cu tine. 

- Eu nu cred că eşti un nemernic. Eu cred că ești drăguţ. Delicat, 
spune ea cu un mic zâmbet. 

Scutur din cap. 

- Nt. E doar din vina ta. Tu scoţi la iveală rahaturile astea tandre 
din mine. Eu sunt un bătăuș, Nell. Atât și nimic mai mult. 

- Fost bătăuș, mă contrează ea, făcându-mă să râd. 

- Când ai apucat să fii bătăuș, bătăuş rămâi. Poate că nu mai 
umblu eu acum pe străzi, dar asta tot rămâne o parte din ceea ce 
sunt. 

- Şi ceea ce eşti mie îmi place. 

Mă ridic, stânjenit de direcția în care se îndreaptă discuţia. 

- E târziu. Ar trebui să dormim. 

Ea aruncă o privire spre soarele care se ițește printre două 
clădiri mai înalte de vizavi. 

- E devreme, dar... mda. Sunt frântă. 

Îi iau chitara şi o ţin de mână în timp ce coboară treptele. Îmi 
place să-i simt mâna într-a mea. Nu vreau să-i dau drumul, aşa că 
nu-i dau. Nici ea. Nell face un popas în baie, iar eu mă schimb în 
şortul pentru alergat. În sfârşit, îmi permit să simt durerea de pe 
urma încăierării cu Dan. Mă întind, simțind cum îmi zvâcnesc 
coastele, şi-mi pipăi dintele dislocat cu limba, tresărind de durerea 
surdă. Tocmai acum apare Nell din spatele meu cu o lavetă. O 
studiez cu o privire precaută și mă trag înapoi când întinde mâna 
spre fața mea. 

- N-am nimic, mormăi. 

- Taci şi nu te mişca. 

Îmi dau ochii peste cap și-mi apropii fața ca să poată ajunge la 
ea. Atingerile ei sunt mult prea blânde pentru un ticălos tăbăcit ca 
mine. Mă apucă de bărbie, îmi întoarce capul într-o parte, freacă 
ușor zgârieturile și vânătăile, de parcă s-ar teme să nu mă rănească 
mai rău. Încetez să mai respir din cauza prezenţei ei atât de 
apropiate, de îmbătătorul miracol al mirosului ei, de șampon și de 
lămâi şi de whisky și de femeie. Îmi întoarce capul în partea opusă, 
îmi şterge și celălalt obraz, îngustându-și privirea când se 

concentrează să curețe sângele închegat. Îl mai curățasem și eu un 
pic, cât timp stătuse la duș, acasă la ea, dar se pare că nu îndeajuns. 
Îmi şterge buza de sus, bărbia, fruntea, pomeţii. Apoi lasă jos laveta 
și-și plimbă degetele pe fața mea, atingând cu delicateţe fiecare 
rană, explorând. 

Stau nemișcat şi-o las să mă atingă. Mă sperie. Mă privește de 
parcă m-ar vedea pentru prima dată, ca şi cum ar încerca să-mi 
memoreze trăsăturile. Privirea îi e aprinsă, dornică. Degetele ei 
mari ajung să-mi mângâie buzele şi-l mușc pe unul dintre ele, un pic 
cam tare. 

Face ochii mari, nările îi freamătă şi soarbe precipitat aerul când 
îmi trec limba peste buricul degetului muşcat. 

Ce dracu fac? Dar nu mai pot să mă opresc. 

De data asta, se apleacă spre mine. Îşi scoate degetul din gura 
mea și-l înlocuieşte cu buzele ei. Cu limba ei. E o nebunie totală. N- 
ar trebui să permit așa ceva. 

Dar o fac. Pe Dumnezeul meu, o fac. O sărut cu toată foamea din 
mine. Suntem în camera mea, imediat dincolo de prag, la câțiva 
centimetri de pat. Mi-ar fi atât de uşor s-o fac să se întoarcă, s-o 
întind pe pat, să smulg ţoalele de pe ea și... 

Mă desprind. Ea oftează şi e un sunet al dezamăgirii. 

- Mereu te oprești, observă ea. 

Mă îndepărtez, fără tragere de inimă, de braţele ei. Sunt 
dezorientat, debusolat. O doresc, dar o voce nedeslușită îmi tot 
repetă în minte că nu se cuvine s-o am. O parte din mine susține că 
suntem făcuți unul pentru celălalt, mă îndeamnă s-o cuibăresc la 
pieptul meu și să nu-i mai dau drumul niciodată. Ea pare să mă vrea 
şi eu o vreau... dar știu - chiar știu - că nu sunt îndeajuns de bun 
pentru ea. 

- Avem nevoie să dormim, îi zic. Îți las ţie patul. 

Mă întorc să plec, dar mâna ei mă prinde de cot. 

- Nu vreau să dorm singură, îmi zice. Am dormit singură de 
atâta vreme. Vreau doar... vreau să fiu ținută în braţe. Se poate? 

Dintr-odată, redevine vulnerabilă. 

N-ar trebui să spun da. E ispititor și încă nu mi-am dat seama ce 
anume se cuvine și ce nu. Dar nu pot să spun nu. 

- S-ar putea, îi răspund. Dacă e să fiu cinstit, nimic nu mi-ar face 
o mai mare plăcere. 


Nell 
CAPITOLUL 9 
Fantome. Răsuflare după răsuflare 


Absolut toate fibrele din trup ţipă la mine. Sunt fluidă în brațele 
lui. În vene îmi ard flăcări. Vinovăția și pacea îmi urlă în cap, 
războindu-se. 

l-am spus-o. l-am mărturisit lui Colton vina mea secretă. Am 
plâns. Am hohotit ore în şir. Nici măcar nu știu cât a durat. Și, 
Dumnezeule, tare bine m-am simţit. Însă vinovăția rămâne. Știu că e 
ridicol. O ştiu, dar, fir-ar să fie, nu mă pot descotorosi de ea. 

lar acum, totul e amplificat de un milion de ori de braţele 
vânjoase ale lui Colton în jurul meu. Doamne, încă nu sunt în stare 
să măsor primitiva, sălbatica, masculina splendoare a bărbatului 
ăstuia. Nu l-am văzut timp de doi ani și deodată îl zăresc pe o bancă 
- şi cântând tocmai cântecul ăla, dintre toate - observând că a 
devenit mai masiv între timp. Un dur. Arătase bestial la 
înmormântare, trăgându-şi de mânecile sacoului. Dar acum? Sfinte 
Dumnezeule! Gura mi-a devenit uscată ca deșertul când l-am văzut 
cântând în public, la intrarea în Central Park. Cu părul negru ca 
tăciunele căzându-i în jurul ochilor și încrețindu-se deasupra 
gulerului, răvășit, lățos, perfect. Ochii, ei nu s-au schimbat, safire 
străpungătoare de inimi. Dar trupul? Of, Doamne, Doamne... 
Doamne! 

Tatuajele îi transformă bustul într-o frescă vie, poezie 
caligrafiată de-a lungul coastelor, un dragon pe umărul drept 
suflând foc peste câteva ideograme japoneze, flăcări care i se 
răspândesc ca un incendiu mistuitor în jos pe spinare, dispărând 
într-un soare auriu de pe coloana vertebrală, unul cu înfățișare 
arhaică, semănând cu un cadran de busolă, aproape. O fată sumar 
îmbrăcată, conturată pe braţul stâng, alte înscrisuri pe coastele din 
partea cealaltă; ceva în latina, se pare. Note muzicale împrăștiate pe 
ambele antebraţe, stele, sori, cranii cu oase încrucișate, cruci din 

fier, amestecate și contopite şi unite într-un tot. E o capodoperă a 
picturii pe piele. O capodoperă de musculatură masculină, tare și 
grea și enormă. 

E înfricoşător. O forţă a violenţei, a brutalităţii în stare pură. Pe 
Dan l-a distrus. A încasat şi el lovituri grele cu ocazia asta, dar a 
părut complet nederanjat de nasul spart, de contuziile din dreptul 
coastelor şi al pieptului, de rănile de pe față. Dan era un monstru, 
dar Colton l-a făcut bucățele cu ușurință. 

A fost cea mai incitantă fază din câte am văzut; cea mai 
înspăimântătoare fază din câte am văzut. Furia lui Colton a fost ceva 
primitiv, atât de densă și de fierbinte, încât îmi dădea impresia c-o 
simt în aer. Ochii îi erau cei ai unui războinic rece, calculat, 
îngrozitor prin furia glacială. 

Sunt total incapabilă să-i rezist. 

El mă vrea, dar se abține. Ceea ce înțeleg, zău ca înțeleg. 

E fratele iubitului meu mort. Pur și simplu... nu se cuvine. 

Cum v-aţi cunoscut voi doi? A, ne-am cunoscut la înmormântarea 
fratelui lui. Fratele lui mai mic a fost prima mea iubire. 

Minunat. 

Totuşi, Colton e... mă simt în siguranţă cu el. Ştie să scoată 
adevărul din mine. Ştie să scoată durerea din mine. Colton știe ce e 
durerea. E în relaţii intime, familiare, cu ea. Trăiește cu ea. Ca şi cu 
vinovăția. 

Colton are secrete și eu vreau să i le știu pe toate. 

Vreau să-i simt gura pe mine. Să-i simt mâinile pe mine. Am 
nevoie de ele. Mă fac să mă simt vie. Protejată, prețuită. Colton e în 
stare, la propriu, să ucidă pe oricine mi-ar face rău. A fost cât pe ce 
să-l ucidă pe Dan. Poate c-a și făcut-o, de fapt. 

Nu vreau să știu. 

Ceea ce vreau să știu e de ce stă Colton singur în New York, când 
tatăl lui e congresman. De ce a fost forțat să participe la lupte de 
stradă pe bani ca să supraviețuiască. De ce a ajuns membru într-o 
bandă. 

Vreau să știu de ce se oprește mereu Colton când mă sărută. De 
ce se trage mereu înapoi, de ce crede că nu e bun de nimic. El, să nu 
fie bun de nimic, când e persoana cea mai uluitoare din câte am 

întâlnit vreodată. Vocea lui profundă, gâjâită, răgușită, demenţialul 
talent la chitară, pasiunea pe care o pune în cântat. 

lar cântecul pe care mi l-a cântat mie, haba? Cel mai frumos 
lucru pe care l-am auzit în viața mea. Sentimentul de singurătate, 
aleanul din cântecul ăla mi-au frânt inima. Nici nu cred că avea 
vreun titlu. Nu cred să-l mai fi auzit altcineva cântându-l, în afara 
mea. 

lar acum? O, acum braţele lui îmi încolăcesc trupul, ținându-mă 
aproape. Foarte aproape. Vreau să mă răsucesc în braţele lui şi să 
mă înghesui și mai mult, să mă cuibăresc în el și să mă las scăldată 
în căldura puterii lui. Aşa, stând pe o parte, cu genunchii îndoiţi, cu 
braţul lui înfăşurat pe mijlocul meu, evitând o atingere prea intimă, 
e ceva aproape platonic. Aproape. 

Vreau mai mult. Dar îndrăznesc? 

Îndrăznesc. 

Mă răsucesc pe loc și Colton se mișcă, îşi slăbește strânsoarea, 
scoțând un sunet gros din gât, somnoros. Mă face să zâmbesc micul 
lui geamăt. Rămâne pe o parte, nu se rostogoleşte, când mă înghesui 
în el. Îmi apăs fața în adâncitura de sub bărbia lui, îmi strecor palma 
peste coastele lui, ca să ajung cu ea pe spate. Îi adulmec mirosul, mă 
las încălzită de căldura lui. Of, Doamne. Poate că asta a fost o 
greşeală, fiindcă mă simt întru totul perfect. Niciodată n-aş mai vrea 
să dorm altfel. Celălalt braț mi l-am strecurat pe sub perna mea, iar 
trupul lui e un adăpost, o fortăreață în care mă pot pierde fără grijă. 
Îi simt cu nasul pulsul zvâcnindu-i în beregată și-i număr bătăile, 
aşteptând somnul. 

Care soseşte, atât de dulce. Fără vise. Fără pantofi goi, fără noroi 
roșu și lucios, fără spumă de sânge. Somn și-atât. Cu mâna lui Colton 
pe şoldul meu. Poate c-am pus-o eu acolo, poate că nu. Bine, bine, eu 
am pus-o. Și ador s-o simt acolo. N-ar trebui, dar așa e. 

O să mă las în voia senzaţiilor. Timpul vindecă orice rană, 
corect? Ei bine, poate că eu am avut timp destul, iar acum am nevoie 
numai să merg mai departe, să las trecutul deoparte. Să am ceva 
care să mă facă fericită, după o nefericire atât de îndelungată. 

Mă trezesc, încetul cu încetul, aşa cum plutești spre suprafața 
apei după ce ai plonjat adânc. Primul lucru de care sunt conștientă e 
acel bumbum... bumbum al inimii lui Colton, sub urechea mea. 
Dumnezeule. Ador sunetul ăsta. Pe urmă, devin conștientă de trupul 
lui, tare, dar în același timp și moale, sub mine. Sunt, practic, 
deasupra lui, cu jumătate din trunchi pe pieptul și pe burta lui, cu 
un picior peste al lui, cu talpa mea între ale lui. Abia apoi devin 
conştientă și de mâna mea. 

E pe burta lui. Bun... mă rog, de fapt, nu e tocmai burta. E un pic 
mai jos de ea. Mult mai jos. Și ţine o parte a trupului lui care, în 
modul cel mai categoric, e trează. Foarte, foarte trează. Și enormă. 
Groasă. lar mâna mea e pe ea. Ținând-o strâns. 

Of, Doamne. Of, pe naiba. Of, Doamne. 

Respirația lui e regulată, murmure ușoare intrând şi ieşind. 
Doarme încă, înseamnă. 

Problema cea mai importantă în situaţia asta e că nu vreau să- 
mi iau mâna. Vreau să-l ating. A trecut atât de mult timp și gândul la 
el, la ceea ce atinge mâna mea... simt un cleşte strângându-mă 
undeva, jos, în miezul meu, o izbucnire umedă de dorinţă. 

Chiar nu mă pot stăpâni. Îmi las palma să lunece în jos, apoi în 
sus. El se mişcă, zvâcneşte din şolduri în sus, după care se destinde. 
O fac din nou, cu încetineală, cu blândeţe, cu vinovăţie. Privesc cu o 
fascinaţie flămândă cum i se unduiesc mușchii abdomenului și mă 
crispez când zvâcneşte iar din şolduri. Geme, un mârâit de lup, 
izvorât din adâncul pieptului. Respirația i se oprește, după care 
inspiră adânc. 

Îmi las privirea în jos. O fâşie roz se vede în vârful pantalonilor 
scurți pentru sport. Mă ling pe buze. Sunt de-a dreptul îngrozitoare. 
E total greşit, prostesc, desfrânat, ceea ce fac. Dar nu mă opresc. 
Șortul îi stă ridicat pe coapse, deşi e lăsat mult în jos pe șolduri, 
după felul în care se mișcă, se unduieşte. Așa că, în clipa asta, însuși 
vârful trupului i se ivește de sub şort. 

Ridic privirea spre fața lui colțuroasă, flască și frumoasă și 
nevinovată în repaus. Îl văd înghițind, întorcând capul într-o parte, 
ridicându-şi ușor jumătatea inferioară a corpului spre mâna mea. 
Nu-mi dau seama ce fac şi de ce şi încotro se vor îndrepta toate 

astea. El încă doarme buștean, sorbind aerul cu inspiraţii prelungi, 
regulate, și lăsându-l să iasă în uşoare și adorabile sforăituri. 

Un braț de-al lui mă cuprinde, încolăcindu-mi spatele şi lipindu- 
mă de el, iar cealaltă mâna i se odihnește pe piept. Dar acum mâna îi 
alunecă în jos pe spinarea mea, căzând moale şi aterizându-mi pe 
posterior. Da. Așa îmi place. Mă mişc puţin, astfel încât palma și 
degetele lui să-mi cuprindă acum fesa stângă. 

Ce tot fac? Sunt o catastrofă totală. El a încetat să mă sărute când 
eram necăjită, ca nu cumva să profite de mine, şi iată-mă acum, 
mângâindu-l în somn, smulgând fiori ieftini din faptul că mâna lui 
mă strânge de fund, în timp ce el sforăie nevinovat. 

E o mare greşeală, dar îi trag șortul un pic mai jos, astfel încât 
mai mult din el să iasă la iveală. Acum pot să văd capul ca o ciupercă 
groasă, trandafirie, minusculul orificiu din vârf, șanțul din jurul 
părţii de jos a capului. Închid ochii strâns şi-mi impun în sinea mea 
să mă opresc. Fără efect. Ating carnea trandafirie cu degetul mare, 
muşcându-mi buza. E atât de delicată, de catifelată. Nu mă pot 
abţine să-i mângâi iar lungimea şi înghit în sec apreciativ. Îmi ia 
ridicol de mult timp ca să-l mângâi de la rădăcină până în vârf. 

Îmi muşc buza cu putere, doar ca să mă asigur că nu visez. 
Junghiul ascuţit de durere îmi spune că sunt trează. Trează și, 
evident, o curvă fără pic de morală. Cum să zic, n-am mai atins pe 
nimeni aşa, de la Kyle încoace. Am mai sărutat câţiva tipi, într-o 
tentativă de a mă forța să merg mai departe, într-o tentativă de a-mi 
domoli nevoia dureroasă pe care o purtam în pântec de atât de mult 
timp. Dar niciunul dintre tipii cu care m-am sărutat vreodată n-a 
aprins niciun fel de scânteie în mine. Mort totul, nimic pe-acolo. Dan 
a încercat şi-a tot încercat, iar eu chiar m-am străduit să-i intru în 
joc. N-am putut niciodată. 

N-ar fi o exprimare precisă dac-aş spune că există o scânteie cu 
Colton. Nu, e mult, mult mai presus de o scânteie. Doar când îl 
privesc se aprinde un foc. Când îl ating, când mă atinge, chiar dacă 
sunt atingeri nevinovate, chiar și numai mâna lui în a mea naște un 
infern. 

Dar asta? Când îl ating atât de intim, atât de senzual? Ai putea să 
aprinzi un chibrit din valurile de căldură palpabilă care radiază din 

mine, din flăcările dorinţei, ațâțate, tot mai fierbinţi, de la o secundă 
la alta. 

Nu mă pot opri din mângâieri. Sus şi înapoi jos, dezmierdându-i 
lungimea, explorându-i grosimea prin materialul foșnitor al 
şortului. Acum se mișcă în ritm cu mine și se trezeşte. Gemând, 
zvârcolindu-se sub atingerea mea. Acum chiar nu mai pot să mă 
opresc. Am impresia că e aproape. 

Îmi apăs din nou degetul mare pe vârful lui şi încep să frec, 
descriind cercuri, și-i simt corpul încordându-se sub mine. Ridic 
privirea spre ochii lui, văd pleoapele ridicându-se, tremurând 
dezorientate, apoi fluturând și clipind, în timp ce-și dă drumul. 
Ochii îmi fug în jos, urmărind cum șuvoiul alb îi acoperă pântecul. 

- Ce dracu... 

Vocea îi e somnoroasă, şi nedumerită, și tărăgănată. 

E treaz, s-a eliberat, dar tot groasă i-a rămas, îmi strecor mâna 
în şort şi i-o iau în mână, mușcându-mi buza când îi simt duritatea 
mătăsoasă. Privirile ni se întâlnesc şi-mi dau seama că se întreabă 
dacă visează, cum ar trebui să se simtă, ce să spună. 

- Scuză-mă, îi şoptesc. M-am trezit atingându-te accidental. 
După care n-am putut să mă mai opresc. 

- Visez? întreabă el prudent. 

Scutur din cap. 

- Nt. 

Priveşte în jos, spre balta de pe burta lui. 

- Adică, tu tocmai... 

Încuviinţez. 

- Mda. 

- În timp ce dormeam? 

Încuviinţez iar şi de data asta nu mai pot să-l privesc în ochi. 

- Mda. Nu ştiu... îmi pare rău. Am... n-am putut să mă abțin. Știu 
că nu trebuia, dar... 

Vocea mi se stinge, incapabilă să formuleze o frază completă. 
Sorb adânc aer în piept şi mai încerc o dată. 

- Era atât de tare, și de mare, şi a trecut atât timp, şi eu... 

- Nell, îmi taie el vorba. Taci. 

Tac. 

- Uită-te la mine, îmi poruncește, iar eu mă forțez să-mi ridic 
privirea spre el. 

- Scuză-mă, şoptesc. 

- Am zis să taci. 

Strâmb din nas auzindu-i asprimea tonului, dar îmi ţin gura 
închisă și-l aştept să continue. 

- Nici măcar nu ştiu ce să spun. Eu crezusem că visez. 

Ochii lui mă sfredelesc, albaștri și fierbinți ca flacăra unui 
arzător Bunsen. 

- Vrei să ştii ce visam? 

Fac semn din cap că da. 

- Răspunde-mi. Cu voce tare. 

lată un Colton cu totul nou. Autoritar, direct. Nu-mi dau seama 
precis dacă ar trebui să mă enerveze felul în care-și latră ordinele 
pentru mine sau să mă las aprinsă de el. Mă hotărăsc pentru 
ambele. 

- Da, Colton. Vreau să știu ce visai. 

Tonul îmi e moale și supus, dar ştiu că ochii îmi trădează 
iritarea. 

Faţa îi e impasibilă. 

- Pe tine. Te visam pe tine. 

Îşi îngustează ochii. 

- Visam că faci ceea ce, se pare, chiar faceai în realitate. 

- Şi a fost un vis frumos? îl întreb îndrăzneață. Ţi-a plăcut visul? 

Îmi târăsc vârful degetului prin substanţa lipicioasă de pe burta 
lui, examinându-l printre genele coborâte. 

Icnește, inspirând scurt şi urmărindu-mi degetul care-i 
desenează pe piele, după care își ridică la loc privirea spre mine. 

- A fost un vis contradictoriu. N-ar fi trebuit să vreau să nu fie 
un vis. N-ar fi trebuit să vreau să fie adevărat. Dar am vrut. 

Încerc să nu iau în seamă bubuitul de tunet al pulsului din 
timpanele mele. 

- De ce n-ar fi trebuit? 

Se încruntă. 

- Din cauza... din cauza a tot. 

- Spune cu voce tare. Tot ce ai de spus, îi comand, pentru că pot 
şi eu să fiu autoritară. 

- Din cauză că tu ai fost îndrăgostită de Kyle. 

- El nu mai e. N-ar însemna că-l înșelăm. 

Înghit cu greu, fiindcă o parte din mine afirmă că e un motiv 
foarte, foarte viabil pentru care n-ar fi trebuit. Pentru că asta ar 
însemna. Ar însemna că-l înșelăm. 

- E rândul tău să spui tot. 

- Să spun ce? 

- La ce te gândeai. 

Încep să trasez cu degetul liniile simbolurilor kanji de pe pieptul 
lui, flăcările galben-portocalii, ochiul dragonului. 

- Sunt o mincinoasă. Ar însemna că-l înşelăm. Ar însemna că-i 
înșelăm amintirea. Numai că... astea-s aiureli. 

Îşi lasă capul să cadă pe spate, apoi îl întoarce într-o parte, 
fixând cu privirea peretele. Văd cum maxilarul i se încleştează și se 
destinde la loc, privesc cum se mișcă micii ţepi negri de pe fața lui 
bronzată. 

- Cât de tâmpită poate să fie chestia asta? zice aproape de 
neauzit. 

Se ridică din pat, face câţiva paşi pe hol şi intră în baie. Îl văd că 
ia o lavetă și-şi șterge burta. Apoi se întoarce și se strecoară la loc în 
pat, pe o parte, cu fața spre mine. 

- Asta e ceea ce gândeam și eu, totuși, zice. Sunt aiureli, dar nu- 
mi pot alunga sentimentul. Noi doi, împreună, am fi... un afront adus 
amintirii lui. Dar asta e doar o aiureală, fiindcă el e mort şi și-ar dori 
ca amândoi să fim fericiţi. 

- Păi şi asta e o prostie. Dacă el ar fi viu, m-ar dori pe mine. 

- Dar nu e. 

- Asta e o ceartă sau o discuţie? întreb. 

Pufneşte în râs. 

- Nici măcar nu-mi dau seama. 

Îşi întoarce din nou privirea spre mine. 

- lar ce-ai făcut tu adineauri? Cam schimbă tărășenia. 

- Ştiu, îi răspund şi cuvântul nu se aude nici cât o şoaptă. Eşti 
supărat? 

Clatină din cap dintr-o parte în cealaltă. 

- Supărat? Nu. Nu supărat. Derutat. N-o să te mint, a fost cam 
dubios. N-aş putea să spun nici că am vrut-o, nici că nu. 

Mă înec brusc. 

- Ştiu. Ştiu. Îmi pare foarte rău. Sunt... sunt dezgustată de mine 
însămi. 

- Nu fi. Nu e cazul. Nu sunt cu nimic mai bun. Tu dormeai și eu 
ţi-am scos hainele de pe tine... 

- Ai vrut doar să mă simt mai comod, îl întrerup, dar el vorbeşte 
în continuare, peste mine. 

- Am vrut să te văd iar. Am vrut să-ţi văd posteriorul drăguţ și 
rotund. Ți-am atins coapsa. 

- Dar tu nu mi-ai făcut... tu n-ai făcut ce-am făcut eu. 

Îşi freacă faţa cu mâna liberă. 

- Ce e aici, concurs? Care dintre noi e mai nemernic? întreb. 

În mintea mea, totuşi, sunt total năucită de ce-a zis. Că a vrut să- 
mi vadă posteriorul drăguţ și rotund. Totdeauna am avut impresia 
că am fundul prea mare. E o nesiguranţă. Comună, știu, dar de 
neclintit. Încă alerg ca un diavol, fiindcă e una dintre foarte puţinele 
situaţii în care mă pot elibera de vise și de amintiri și de coşmaruri 
şi de remușcări. Urmează cele în care sunt beată și cele în care cânt 
la chitară. Dar, oricât de mult aş alerga, fundul meu tot rotund e, iar 
sânii grei. 

- Aş câştiga concursul ăsta, fără dificultate. Fără discuţie, zice 
Colton. Tu ai avut un moment de slăbiciune sau ceva asemănător. 
Eu sunt nemernic tot timpul. 

- Greşești, îi zic, ridicându-mă de pe el şi căutându-i privirea de 
la câţiva centimetri distanţă - distanța pentru sărut. N-a fost vorba 
despre un moment de slăbiciune. Ci despre o grămadă de momente 
de dorinţă. Și tu nu eşti nemernic. 

- Tu ce vrei, Nell? 

- Ți-am pus eu deja întrebarea asta, ai uitat? 

- Aşadar, niciunul dintre noi nu ştie ce vrea? 

Ochii lui îmi caută privirea, iar mâna lui îmi desenează cerculeţe 
pe mijlocul spatelui. 

- Nu. Ba da. Eu știu ce vreau; dar nu sunt sigură dacă e bine sau 
nu. Dar știu că aşa cum am procedat ca să obțin ce vreau a fost 
greşit, totuşi. Aşa că, pentru asta, îmi pare rău. 

- Aşadar, tu spui că trebuia să faci ceea ce-ai făcut, dar în timp 
ce-aș fi fost treaz? 

Palma lui continuă să traseze cercuri, dar se mută mai jos. Îmi 
arcuiesc spinarea discret, dar suficient. El observă și face ochii mari, 
nările îi freamătă, buzele se subțiază, respiraţia devine mai 
profundă. 

- Da, îi zic. 

Trebuie, pur şi simplu, să-mi asum răspunderea a ceea ce fac, a 
ceea ce-mi doresc. Avea mult prea multă dreptate când zicea că 
ceea ce am făcut eu schimbă situația. Acum nu mai pot da înapoi. 
Acum știu cum îl simt în mâna mea. Știu cum îi simt corpul sub 
mine și vreau să-l simt mai mult. Știu cum îi simt mâna pe fundul 
meu. Și ştiu că vrea la fel de mult pe cât vreau și eu, numai că 
suntem amândoi măcinaţi de contradicții în privința asta. 

Îi întâlnesc privirea şi i-o susțin în timp ce el își continuă 
explorarea în jos. Îmi muşc buza când începe să urce pe rotunjimea 
feselor. Când m-am urcat în pat, mi-am dezbrăcat blugii, aşa că nu 
mai am pe mine decât un minuscul slip tanga de culoare galbenă. 
Un triunghi din mătase peste miezul meu, șnururi peste şolduri, un 
şnur prin crăpătura dintre fese. Mi-am scos și sutienul, așa ca am 
rămas într-un tricou mititel, unul mulat, din bumbac albastru, cu un 
buzunar peste sânul drept și o inimă purpurie sclipitoare peste 
buzunar. 

Urmăreşte cu degetele talia slipului, trecând peste șold, 
privindu-mă în ochi, după care, cu o mișcare lentă și calculată, îmi 
cuprinde fesa stângă. Îi caut privirea şi-mi văd sentimentele 
reflectate în ochii lui: dorinţe contradictorii. 

- Te iert, îmi zice, cu un nespus de discret zâmbet cunoscător 
arcuindu-i un colţ al gurii. În definitiv, a fost un vis de-a dreptul 
minunat. 

Explorează linia şnurului dintre fesele mele. Îmi opresc 
respiraţia şi parcă nu mai sunt în stare s-o repornesc. Îşi strecoară 
palma pe fesa cealaltă, apoi în jos, mângâindu-mi o coapsă și pe 
urmă pe cealaltă. Dumnezeule. Of, Dumnezeule. Acum, în sus, pe 
şira spinării, în sus pe spatele meu gol, pe sub tricou. Degetele lui, 
palma lui, pe pielea mea, trasând dâre de foc. 

Degetele i se strecoară între brațul meu şi coaste, căutând 
accesul în partea din faţă. Îmi mişc braţul, îmi las palma să-i lunece 
pe piept, ezit ajungând la umăr, după care fac ceea ce-mi doream să 

fac de atât timp, se pare, şi-i râcâi țepii din barbă. Acţiunea asta îi 
oferă accesul dorit, așa că-și plimbă mâna peste coastele mele ca să 
ajungă la curbura exterioară a sânului strivit de pieptul lui. 

- Ce facem noi aici, Nell? mă întreabă într-o şoaptă răgușită. 

Clatin din cap și ridic dintr-un umăr. 

- Habar n-am, dar îmi place. 

- Şi mie. 

Mă trage mai aproape, mai sus. Mă mișc odată cu el, 
schimbându-mi poziţia, astfel încât ajung întinsă cu totul pe o parte, 
cu capul rezemat pe o mână, cu piciorul încălecându-i coapsele și cu 
mâna liberă pe pieptul lui. 

Acum sunt expusă. Tricoul îmi e ridicat, aşa că partea de jos a 
sânilor se vede pe sub tiv. Îl provoc prin tăcere, îl încurajez prin 
imobilitatea mea, prin privirea mea hotărâtă fixându-i ochii prea 
albaştri. 

O, Doamne. Dumnezeule. El acceptă provocarea. La început, își 
pune palma pe pântecul meu, eu îmi închipui că ar putea să coboare 
şi cred că se gândește și el la asta, dar apoi urcă până la tivul 
tricoului. Deja îmi țineam respiraţia, dar acum gâtul mi se contractă, 
plămânii îmi ard, iar inima ori se opreşte din bătaie, ori bubuie 
sălbatic. Nu pot să-mi dau seama care dintre ele. 

Pe urmă, palma lui aspră şi blândă și enormă îmi cuprinde sânul 
pe sub tricou. N-am mai luat o gură de aer de cel puțin treizeci de 
secunde. O, Doamne, o, Doamne, Dumnezeule. Palma lui îmi da o 
senzaţie uluitoare. Aspră, tare. Sânii mei sunt destul de mari. Port C 
la cupa sutienului, aproape D, însă palma lui poate să cuprindă cu 
uşurinţă unul. Îmi atinge ușor sfârcul şi acum aerul îmi năvăleşte 
înăuntru, năpustindu-se prin mine și făcându-mă să ameţesc. 

- Colton... murmur, lăsându-mi capul în jos și îngropându-mi 
fruntea în umărul lui. 

- Uită-te la mine, Nell, îmi ordonă încet, dar ferm. 

Mă supun. Ochii îi sunt umbriţi şi plini de seriozitate. 

- Moment de răscruce, chiar aici, îmi zice. Nu vrei asta, trebuie 
să-mi spui imediat. Te ridici și pleci. Toate astea vor fi uitate. O să-ţi 
fiu prieten. Dar spune-mi acum. Pentru că, dacă mergem mai 
departe, nu ne mai oprim până la capăt. 

Înghit în sec. Încuviinţez. Îmi muşc buza şi-mi abat privirea. 

- Doamne, trăsnește-mă! Nu mai face asta, zice cu o voce 
tremurată. 

- Ce să fac? îl întreb nedumerită. 

- Să-ţi muşti buza. Mă înnebuneşte. Mușcă-ţi buza şi s-a 
terminat. Gura ta îmi aparține. 

Vocea îi e acum atât de aspră, atât de răgușită și de hârâită, încât 
vibrează prin mine şi-mi sfârâie până în adâncul ființei. 

- E bine de ştiut, şoptesc. 

El își îndepărtează mâna. 

- Hotărăște-te acum, Nell. Totul sau nimic. Eşti a mea sau ne 
prefacem că toate astea nu s-au întâmplat niciodată. 

- Sunt a ta? rostesc cu o voce moale și tremurătoare. 

- Mă întrebi? Sau afirmi? 

- Eu... Colton, eu n-aş putea să uit, dar noi... 

Mă opresc, dându-mi seama că nu sunt altceva decât o 
catastrofe incoerentă. 

Instinctiv, îmi muşc din nou buza și Colton scoate un mârâit. 

- Doar ţi-am spus, ce naiba! Nu... mai... face... asta. Nu pot să 
suport. Autocontrolul meu şi-așa e zdrenţe și uite că tu iar îți muști 
buza. 

- Dar de ce te înnebuneşte așa? îl întreb, căutând să câștig timp. 

Timp pentru ce anume, nu ştiu. Da, ştiu ce vreau. Dar acum când 
Colton a redevenit persoana aia directă și poruncitoare, sunt 
intimidată, nesigură, instabilă, temătoare. Sunt al naibii de total 
împrăştiată. Îl violez în somn, după care nu sunt capabilă să trec la 
acțiune când îmi dă clar de înţeles că mă vrea tot atât cât îl vreau eu. 
M-am ţicnit, e limpede. 

- Nu ştiu, îmi răspunde. E doar o chestie. Tu îți muști buza și mie 
îmi vine să iau buza aia în gură şi s-o sug ca pe o acadea. Vreau să-ți 
ling buzele şi să ți le mușc și să te sărut până când ajungi, fir-ar să 
fie, pierdută și cu suflarea tăiată și grămadă pe podea. 

Păi... fir-ar. Asta vreau și eu. 

Emoţii? Dispărute. 

Îmi simt inima făcând gimnastica aia bizară: se umflă, bubuie, 
tresaltă. Mă doare și așa îmi dau seama că mi-am luat hotărârea. 

Îmi muşc buza şi s-a terminat. 

- Fir-ar. Eşti nebună. 

Vocea lui nu e altceva decât un mârâit de fiară, printre dinţii 
încleștaţi. 

Nici măcar nu-l văd când se mișcă. Într-o clipă e acolo, iar în 
următoarea se trântește peste mine, buzele mi le strivesc pe-ale 
mele... și apoi, ţinându-se de cuvânt, îmi ia buza de jos între ale lui și 
o suge, o gustă cu limba. Sunt iritată și şocată de violența subită a 
sărutului, dar dintr-odată mă topesc când îmi suge buza. Și apoi 
sunt lichid pur sub el, pentru că el devine brusc delicat, luându-mi 
fața între palme, privindu-mă insistent în timp ce buzele abia ni se 
ating, după care mă sărută cu încetineală și atât de meticulos, atât 
de profund, încât sunt, pur și simplu... pierdută. Buzele lui se mișcă 
peste ale mele, mă revendică, îmi răpesc inima, gura lui îmi pune 
stăpânire pe tot trupul. 

Ne-am mai sărutat până acum şi a fost - de fiecare dată - cel mai 
grozav sărut de care am avut parte în viața mea. Mi se strânge inima 
când îmi dau seama că aici sunt incluse, prin ricoșeu, toate 
săruturile primite vreodată de la Kyle. Pur și simplu, nu există 
comparație. Mă doare s-o spun, zău că mă doare. E o durere atât de 
dulce, atât de adâncă, atât de stranie. Pur şi simplu, nu ştiu ce să fac 
cu ea. 

Cu sărutul ăsta... sunt pierdută. Pierdută. Îmi dau seama, 
instantaneu, că-i aparţin. Așa cum a zis el: sunt a lui. Cum de s-a 
întâmplat, nu ştiu. Chiar îmi doresc să fi știut. 

- Ultima şansă, Nelly, îi aud vocea în ureche, nici măcar o şoaptă, 
doar un infrasunet, o răsuflare pe care o simt în timpan. Spune-mi 
că nu vrei să facem asta. 

Îl împing în sus şi în ochii lui apare o expresie de om rănit 
înainte să-i pot spune ceva. Dă să se ridice, dar îl prind de biceps și-l 
ţin pe loc. Îmi strecor degetele pe sub tivul tricoului meu și mi-l trag 
peste cap. Colton face ochii mari și se linge pe buze. 

- Vreau să facem asta, îi zic cât pot de tare, ceea ce înseamnă un 
icnet pe nerăsuflate, în cel mai bun caz. Am nevoie să facem asta. 

Acum privirea i se schimbă. Devine animalică. 

Of, mamă, să vezi ce urmează. 

- Scoate-ţi slipul și desfă-ți picioarele. 

- Se spune te rog, zic, reuşind să-mi regăsesc forţa de a intra în 
joc. 

Groaza mea, vulnerabilitatea mi se diminuează, şi sunt 
mulțumită pentru asta. 

El doar mă fixează cu privirea. Nu mă clintesc ca să-i îndeplinesc 
ordinul. Clatină din cap și clipeşte mărunt, nevenindu-i să creadă. 
lar apoi îmi trage de slip, care se desface. Nu l-a smucit, n-a depus 
niciun efort. Doar și-a petrecut două degete în jurul șnurului de la 
şold, două de la mâna cealaltă pe sub triunghiul din față și a tras. 
Rupt. Gata. Sunt goală. Nimic mai uşor. 

- Era un slip care-mi plăcea, protestez eu. 

- Atunci, trebuia să mă fi ascultat. 

Îşi plimbă degetele în jos pe pântecul meu, care se crispează, 
peste pubis și mai departe, peste coapsele strânse. 

- Și acum, desfă-ți picioarele și ţipă cât pofteşti. Nu te-aude 
nimeni. 

- Ce... 000! 

Nici nu mai am timp să-mi analizez deruta, că limba lui deja își 
face de lucru cu clitorisul meu. 

Îmi desfac picioarele. Larg. Îmi îndes călcâiele pe sub fese şi-mi 
las genunchii să se depărteze. Sunt o nerușinată. 

- Da, Nelly. Exact aşa, îmi șopteşte el între labii. Mama... măsii. 
Dulce ca mierea. 

Mă înroşesc auzindu-i cuvintele, dar apoi în mintea mea nu mai 
e loc pentru altceva în afara ţipetelor care-mi sfâșie beregata. 

Fiindcă... Dumnezeule! N-am mai simtit niciodată ceva 
asemănător. Absolut niciodată. Mă zvârcolesc pe pat, mă arcuiesc în 
sus, mă cabrez în ritm cu lipăitul limbii lui. După care... o, da, e și 
mai bine. Îşi strecoară un deget înăuntrul meu și-l îndoaie, iar eu, 
pur și simplu... mă pierd. Mă mistui. Urlu atât de tare, încât îmi 
rănesc propriile timpane, motiv pentru care închid gura și gem 
printre dinţii încleștări. 

- Ai încredere în mine? 

Vocea lui mă ia prin surprindere și într-atât de pierdută sunt în 
oceanul senzațţiilor, încât nici măcar nu-i înţeleg cuvintele. 

- Ce... zici? 

- Ai încredere în mine, repetă el. 

Degetele lui n-au contenit să se îndoaie şi să se răsucească și să 
exploreze. 

- Degetele tale sunt înăuntrul meu, așa că da. 

- Poate c-ai vrea să mușşti dintr-o pernă. 

- De ce... încep să întreb, dar nu mai apuc să termin. Au... fir-ar! 

Râde, dar e un râs încântat. Acum îmi ţine labiile cu două degete, 
iar al treilea e... o, drace. Nici nu-mi vine să cred, nu pot nici să 
concep sau să înțeleg, dar e acolo jos. Murdar și întunecat. 

Muşc din pernă. Întreaga mea existenţă e un turbion al extazului 
turbat. Pur şi simplu, nu-l pot stăvili. Mă destram din toate 
cusăturile și nici măcar nu-mi vine deocamdată să-mi dau drumul. 
Sau poate că da. Poate că asta e ceea ce se află dincolo de culme și e 
prima dată când ajung cu adevărat acolo. Nu știu. Nu pot să țin 
nimic înăuntru. Urlu în pernă, şi hohotesc, şi mă cabrez, îmi 
descopăr degetele încurcate în părul lui, strivindu-l cu sălbăticie de 
mine, chiar în timp ce-l implor. 

Îl implor să ce, nu ştiu. 

- Colton... Colton... te rog... o, Doamne, o, Doamne, o.. 
Dumnezeule... 

Vedeţi? Îl rog să se oprească? Să nu se mai oprească niciodată, 
nici chiar ca să respire? Habar n-am. 

Nu e decât o micuță intruziune, în realitate, cu vârful degetului 
lui şerpuind în mine, în locșorul meu interzis. Dar e ceva 
cutremurător. 

- Ce... ce-mi faci? îl întreb. 

- Te fac să-ți dai drumul. Îţi bag degetul în anusul tău strâmt și 
virgin. 

Revine cu gura pe labiile mele şi-mi soarbe miezul proeminent 
între buze, iar eu ţip, mă arcuiesc în el. 

- Te pregătesc, adaugă. 

- Mă pregăteşti pentru ce? vreau eu să știu. Doamne, cât mai 
vreau să ştiu. Mai e ceva? 

- Dă-ţi drumul şi-o să-ți arăt. 

- Credeam că mi-am dat deja. 

- O, nu, chicotește el. Îşi ridică mâna liberă și, dintr-odată, e 
peste tot. Ciupindu-mi sfârcul şi răsucindu-l, vârându-mi degetul 
înăuntru, ondulându-l şi împungând, lingând, sugând.. Dă-ţi 
drumul. Acum. 

E un ordin şi n-am de ales, trebuie să mă supun. Explodez în 
fărâme, fluid şi foc şi urlete și hohote. Hohote adevărate. Adică, din 
alea cu lacrimi. 

Și pe urmă... pe urma se târăşte în sus pe mine, ca o fiară de 
pradă ce e. Țepii nerași din jurul gurii sunt umezi. Din mine. Mă 
înroşesc rău. 

Sfinte Dumnezeule, Doamne, Doamne, au, mamă. E enorm. 
Numai mușchi şi trăsături largi şi muchii dure, atât de mare, peste 
mine. Trupul lui îmi astupă întregul univers. Nu mai văd decât 
tatuaje şi piele şi ochi ca safirele și păr ca tăciunele. După care 
privesc în jos și-i văd... aia. Mătărânga. 

Îmi place cuvântul. Nu-l folosesc niciodată. Am început să înjur 
cu voce tare după ce-a murit Kyle. Pur şi simplu, nu-mi mai păsa. În 
schimb, sexul? Pauză. N-a mai existat în viața mea după aia. Am 
înjurat, am blestemat, am băut, dar sexul n-am putut să-l concep. M- 
am îngropat în cursurile unui colegiu de doi ani şi am lucrat pentru 
tata în biroul lui și nu m-am văzut cu nimeni, n-am făcut nimic, n- 
am fost nimic. Am muncit. Am învăţat. Am cântat la chitară. Eram un 
mort-viu, o carapace devastată de remușcări. 

Acum... sunt vie. Cât se poate de vie. Și-mi plac cuvintele 
obscene. 

Sunt o neruşinată. Şi-mi place. În parte, pentru că vinovăția dată 
de ceea ce facem e un nou soi de durere, iar durerea mă 
echilibrează. 

Să ne întoarcem la mătărânga lui. E... splendidă. Nu pot decât... 
of, Doamne. Am mai pipăit-o, mai devreme. Dar s-o văd toată, 
centimetru după centimetru de sculă groasă venind spre mine... uit 
să mai respir şi-mi mușc buza. 

- Nu te neliniști. O să fiu grijuliu, îmi zice cu o voce atât, atât de 
tandră. 

El a crezut că mi-e frică, am impresia. Și, dintr-odată, dându-mi 
seama de asta, mi se face. Sunt îngrozită. Înspăimântată ca naiba, 
încă o revelație mă străbate toată, aducând cu ea val după val de 
suferință, de vinovăţie, de rușine și de lacrimi. 

- Nell? Ce e? De ce plângi? 

Se lasă să cadă alături de mine și-mi împunge fața cu nasul. 

- Rahat. Rahat. Eu sunt de vină. Prea mult. Fir-ar să fie, zice, 
apăsându-și fruntea cu palma. 

- Nu... izbutesc să rostesc sugrumat, printre hohotele care-mi 
zguduie măruntaiele. Nu. Nu tu. 

- Atunci ce e? 

- Mă rog, mda, zic, inspirând adânc şi sfâşiindu-mi antebraţul cu 
ghearele. Durerea își face datoria și mă calmează. Tu, într-adevăr... 
dar nu pentru ceea ce crezi, îi explic. 

- Vorbeşte ca să înţeleg, fir-ar a naibii de treabă, mârâie el. 

- Scuză-mă. Scuză-mă. 

Înghit lacomă aerul şi mă trag de păr până când simt durerea. 

- Cu tine e, pur și simplu, atât de mult. Atât de mult. Cu mult mai 
mult decât cu... oricine. Cu mult mai mult decât cu... Kyle. 

Și, odată cu cel din urmă cuvânt, reîncep să hohotesc. 

- Fir-ar, oftează el. 

E din nou deasupra mea, proptit într-un cot, privindu-mă lung, 
însă eu abia îl văd prin ceața usturătoare şi sărată din ochii mei. 

- Nell, aşa sunt eu, îmi zice. Știu, am zis că e ultima şansă, dar... s- 
a făcut. Bine? Să nu... să nu te mai temi. Să nu... Dumnezeule. Nu sunt 
decât un dobitoc afurisit. Uite ce e, e vorba despre tine, da? Îmi pare 
rău că te-am forțat la chestia asta. 

Râd, printre hohotele de plâns. 

- Mare idiot mai ești, izbutesc să zic. 

La care el se crispează, îngheaţă, înțepenește. 

- Ce? Cum mi-ai zis? întreabă cu o voce ucigător de glacială. 

Întorc capul ca să-l privesc și constat că e livid la față, cu 
maxilarul încleștat şi încordat, mușchii contractaţi. 

- Colton, eu... eu doar am vrut să zic că nu mă tem, nu de tine. Și 
am zis că eşti idiot din cauză că te comporți de parcă tu m-ai fi 
forţat. Nu e așa. Eu te-am împins s-o faci. 

Îl văd că tremură, e foarte nervos, iar eu sunt dezorientată şi 
îngrozită. 

- Îmi pare rău n-am... n-am vrut... te rog... eu... 

- Taci un pic şi lasă-mă să mă calmez, 'ţeles? 

Fac semn din cap că da şi rămân absolut nemişcată. 

După câteva minute, vorbeşte pe un ton mult mai calm. 

- Am eu o problemă cu cuvântul ăsta. Să mi se spună idiot sau 
prost. Sau orice asemănător. Retardat, imbecil, rahaturi din astea. E 
ca un declanșator pentru mine. Să nu mai zici aşa ceva. Niciodată. 
Nici măcar în glumă. Ai înțeles? 

Clatin afirmativ din cap, 

- Mda. Am înţeles. Scuză-mă. Tu nu ești idiot. Eşti formidabil. 
Eşti... atât de mult. Asta am vrut să zic. E... 

- Nu e nevoie să sari peste cal, încercând să compensezi, mă 
întrerupe Colton. 

Nu mă pot abține să-mi întorc brusc privirea spre el, 
cercetându-l, întrebându-mă ce i s-o fi întâmplat de a ajuns să fie o 
atât de mare problemă pentru el. E clar că altcineva obișnuia să-i 
insulte inteligența în mod regulat. Ca asta să aibă o importanţă atât 
de uriașă pentru Colton, nu există decât o sursă cu adevărat 
probabilă. Pur şi simplu, nu-i văd pe domnul și pe doamna Calloway 
făcând așa ceva. Ei mereu l-au sprijinit pe Kyle în orice privință, au 
fost atât de iubitori, de buni. Stricţi, câteodată, mai ales când era 
vorba să se asigure că orice ştire despre el era doar pozitivă, dar 
asta e de înţeles. 

- Nu sar, îi răspund pe un ton liniştit. Îţi explicam de ce-am 
început dintr-odată să bocesc ca fetele. 

- Dar eşti fată, îmi atrage el atenţia. 

- Mda, încuviințez. Dar înainte ca tu să mă pisezi la cap ca să 
vorbesc despre anumite lucruri, n-am plâns absolut deloc. Adică... 
deloc. 

Colton se suceşte pe pat ca să mă privească. 

- Tu n-ai plâns niciodată pentru ce i s-a întâmplat lui Kyle? 

- Nu. 

- N-ai jelit niciodată? insistă aproape neîncrezător. 

- Jelit? repet eu, fiindcă însăși noţiunea mi se pare străină: a 
spus-o ca și cum ar fi fost ceva de așteptat din partea mea. 

Ridică puţin capul și mă fixează cu privirea. 

- Mda. Jelit. Trecut prin toate etapele, îmi explică, după care se 
răstoarnă pe spate și-și freacă rădăcina nasului cu degetele. Normal 
că n-ai făcut-o, zice apoi. Probabil că de-asta și eşti atât de dată 
peste cap. 


163 


Îmi arunc un braț deasupra ochilor, ca să-mi ascund enervarea 
şi durerea şi începutul de usturime din ochi. 

- Ela murit. Eu am reușit să ma împac cu ideea. 

Colton pufnește. 

- Ba nu. Nu te-ai împăcat cu niciun rahat. Tu ești cea care se taie 
pe braţe, Nell. 

- N-am mai făcut asta de săptămâni, mă apăr eu, conștientă de 
făptul că-mi frec cicatricele cu degetul mare, dar n-am cum să mă 
împiedic. 

Mă apucă de mâini și mi le desface cu forța, urmărind dungile 
albe cu vârful degetului. E un gest tandru care-mi seacă inima, îmi 
face bărbia să tremure. Privirea îi e înnegurată. 

- Bine, îmi zice. Ochii lui îmi caută privirea, după care capătă o 
expresie de fermitate, dură. Dacă te mai tai vreodată, mă supăr. 
Adică mă enervez foarte, foarte rău. N-ai vrea să mă vezi aşa. 

Nu, sunt al naibii de sigură că n-o s-o mai fac. Cu toate astea, nu-i 
răspund. Nu pot să-i promit aşa ceva. Am reușit să nu mă mai tai de 
ceva vreme, pur şi simplu deoarece mi-a stat Colton pe creier şi asta 
mă derutează îndeajuns încât să-mi mute gândul de la tentaţia de a 
mă face să sângerez până mă cuprinde amorţeala. 

Colton nu se lasă păcălit. Mă prinde de bărbie cu două degete 
puternice şi-mi întoarce fața spre el. 

- Promite-mi, Nell, îmi zice şi în ochi îi văd o concentrare 
celestă. Promite-mi, fir-ar să fie! Gata cu tăiatul. Simţi nevoia, mă 
suni. Mă ai pe mine, ne descurcăm împreună, bine? 

Mi-aş fi dorit să-i pot face promisiunea asta. Dar nu pot. El nu 
înțelege cât de profundă e nevoia asta. Și e o chestie pe care o urăsc. 
Chiar o urăsc. De fiecare dată, după ce mă tai, mă simt chiar mai 
vinovată decât înainte, ceea ce face ca problema să devină încă și 
mai gravă. E ca un nărav de care nu pot să mă dezbar, ca o 
dependenţă de care mă rușinez, fumatul, sau înghiţitul pastilelor, 
sau care-o mai fi. Știu că el îmi înţelege nevoia de a mă tăia, dar nu- 
şi dă seama cât de adânc e înrădăcinată nevoia asta în mine. 

Încă nu i-am răspuns. Stau cu privirea ţintuită în tavan, 
tremurând. Îmi doresc să-i promit. Vreau să mă lecuiesc, să nu-mi 
mai doresc vreodată să-mi trasez linii de durere pe încheieturi, pe 
antebraţe. 

Colton se ridică în capul oaselor și e gol încă, dar nu mai e tare și 
organul lui ne-erect mă fascinează. Îmi distrage atenţia, dar numai 
pentru moment. Colton mă înhaţă, mă ridică și mă pomenesc în 
poala lui, în braţele lui, forțată să-i întâlnesc privirea mânioasă. 

- Promite-mi, Nell, ce naiba! 

- Nu! strig, smucindu-mă și îndepărtându-mă în graba de pat, de 
pielea lui fierbinte, de muşchii tari şi de ochii mânioși, sfredelitori. 
Nu! Nu poţi să-mi spui așa ceva mie. Nu poţi să-mi ceri mie una ca 
asta. Tu nu înţelegi! Nu poți să apari în viața mea și să încerci să mi- 
o schimbi așa. 

- Ba da, pot, îmi răspunde pe un ton calm, dar ferm. 

Rămâne în continuare pe pat, urmărindu-mi mişcările. 
Scotocesc prin mormanul de ţoale de pe podea după ale mele, dar 
nu reușesc să-mi găsesc nici chiloţii, nici tricoul, aşa că mă hotărăsc 
să iau un tricou de-al lui Colton. Îmi atârnă până la mijlocul 
coapselor şi e moale şi miroase a el, ceea ce e derutant și 
reconfortant și minunat. 

- Ba nu. Nu poți. Tu nu mă cunoşti. Nu ştii prin ce-am trecut. Nu 
ştii ce simt. 

- Ai dreptate. Dar mă străduiesc. 

- De ce? 

- Pentru că tu nu trebuia să fii în niciun caz lăsată singură să te 
descurci. Nu trebuia să ţi se permită să îngropi totul în tine şi să-l 
laşi să se infecteze. Moartea lui Kyle e o rană deschisă înăuntrul tău. 
Nu s-a vindecat niciodată, nu s-a închis. E al naibii de urâtă și de 
cangrenată, Nell. Putrezește. Ai nevoie să lași pe cineva să pătrundă 
înăuntru. Ai nevoie să mă laşi pe mine înăuntru. 

- Nu pot... nu pot... 

Acum, deja, fug. Afară din camera lui, spre bucătărie. 

Ori băutura, ori tăiatul. El a adus totul la suprafață, forțând toată 
porcăria îngropată de mine să se ridice. O știe şi o face intenționat. 

Am ţinut-o atât timp îngropată și ori de câte ori ameninţa să se 
ridice, să iasă, beam până când se lăsa la loc sau mă tăiam și-o lăsam 
să sângereze, mai degrabă decât s-o simt, decât să plâng, sau să ţip, 
sau să mă înfurii. 

Ştiu că el are whisky pe undeva, dar nu-l găsesc. Nu e în frigider 
şi nu pot să ajung până la dulapul de deasupra frigiderului, unde 


165 


ştiu că trebuie să fie. Mă caţăr pe bufet, mă întind, dar îmi pierd 
echilibrul. Cad, trântindu-mă cu putere de podea, și tot aerul îmi 
fuge afară din plămâni. 

lese la suprafață. A început să iasă când m-a forțat el să 
izbucnesc în lacrimi, când m-a făcut să recunosc că eu l-am omorât 
pe Kyle. Vinovăţia s-a ridicat la suprafaţă și a ieșit, ceea ce m-a 
durut, de parcă mi-ar fi tocat inima cu cuțitul. 

Ce e asta? 

Asta e jalea. Pierderea. Conșştientizarea pierderii lui Kyle. 
Evident că el s-a dus, o știusem. Dar asta e jalea. Suferinţa. 
Singurătatea. Mai rele decât vinovăția. Totdeauna am știut că 
vinovăția e un sentiment greşit și nepotrivit. Vinovăţia nu pot s-o 
justific, nu se poate transforma, sau explica, sau îngropa pe mai 
departe. 

Mă lupt cu hohotele de plâns, mă lupt cu cleștele care-mi 
strânge stomacul și inima. 

Nu. 

Nu. 

N-o las să iasă. 

El mi-a forțat vinovăția să iasă din mine. Nu poate să forțeze şi 
jalea. N-o vreau. E prea mult. O să mă sfâşie. 

Un sertar se deschide cu zgomot, tacâmurile zornăie. Nu sunt 
conștientă de faptul că mă mișc, însă eu sunt cea care scotoceşte în 
sertar după un cuţit. N-are decât să se supere. Nu-mi pasă. Îi aud 
tălpile tropăind. Mi-a lăsat un pic de timp ca să mă calmez, cred, dar 
acum știe ce fac. 

Ajunge prea târziu. 

Durerea e o binecuvântată ușurare. Privesc, cu o satisfacție 
vinovată, cum pe antebraț îmi răsare o dungă subțire și roșie. 
Cuţitul nu era prea ascuţit, așa că a trebuit să apăs. E o tăietură 
adâncă. 

- Ce dracului! 

E Colton, acum cu șortul pe el, repezindu-se spre mine. Furios, 
speriat. 

- Nell... ce dracului faci? 

Nu mă sinchisesc să-i răspund. Sunt ameţită. Sângerez. Privesc 
în jos și văd cum dâra de roşu de întinde și e prea mare. Am tăiat 

adânc. Prea adânc. E bine. Jalea lunecă de pe mine și se prelinge pe 
parchetul laminat plin de zgârieturi. 

Sunt în braţele lui şi simt o presiune în jurul braţului. Un prosop 
alb, devenind iute roz spre roşu aprins, îmi strânge braţul cu atâta 
forță, încât mă doare mai rău decât tăietura. Îmi înfaşoară prosopul 
pe braţ, după care-l prinde strâns cu o curea. 

Ajung între genunchii lui, cu spatele spre partea lui din față. Îi 
simt duritatea pieptului şi răsuflarea frenetică, gâfâită, braţele în 
jurul umerilor mei. Ține cu o mână cureaua și cu cealaltă 
încheietura mea. Faţa îi e apăsată pe creștetul meu. Răsuflarea îmi 
pufăie asurzitor în ureche, în păr. 

- Fir-ar a naibii de treabă, Nell. De ce? 

Reuşesc să-mi regăsesc vocea. Durerea din cuvintele lui e 
palpabilă, ca și cum l-aş fi tăiat pe el, nu pe mine, şi vreau să i-o alin. 
Ciudat. Vreau să-i alin lui suferinţa, durerea pentru tăietura mea. 

- Nu pot să suport, şoptesc, pentru că şoapta e singura care îmi 
mai e la îndemână. E prea mult. El s-a dus și nu se mai întoarce. Că e 
vina mea, că nu... el s-a dus. E mort. E un morman de oase într-o 
ladă din lemn, o amintire din ce în ce mai ștearsă. Durerea asta 
nimic n-o poate face să înceteze. Nici măcar timpul. 

- Ştiu. 

- Ştii pe naiba! ripostez și ultimul cuvânt e un mârâit turbat. Tu 
n-ai fost acolo. Tu nu ești în mintea mea. Tu nu știi. 

- A fost fratele meu mai mic, Nell, îmi atrage atenţia cu o voce 
care sună aproape la fel de zdrobită ca a mea. 

- Dar... tu ai plecat când noi aveam unsprezece ani. Și nu te-ai 
mai întors niciodată, nici măcar în vizită. 

E un subiect despre care n-am discutat niciodată cu Kyle, dar 
ştiu că-l deruta, îl rănea. lar părinţii lui nu voiau să vorbească 
despre Colton. 

- Mda, mă rog... N-am prea avut de ales. Abia dacă 
supraviețuiam. Dar i-am simţit lipsa în absolut fiecare zi. l-am scris 
o mie de scrisori, în mintea mea, în timp ce încercam să adorm pe 
băncile din parcuri sau în lăzi, pe câte o alee, învelit cu ziare. O mie 
de scrisori pe care n-am fost niciodată în stare să le scriu, n-am avut 
cum să le scriu. Nu-mi puteam permite nici hrana, nici adăpostul, cu 
atât mai puţin un bilet de autobuz spre Detroit. 

Ceva din spusele lui mi se pare izbitor de ciudat, dar sunt 
amețită și slăbită şi cu mintea încețoșată, aşa că nu pot să-mi dau 
seama ce anume. 

Îmi eliberează presiunea garoului improvizat şi desface, cu 
delicateţe, prosopul. Sângele iese încet, dar e pe cale să se oprească. 
Mă ridică în braţe și mă duce, iar eu îmi las capul să se răstoarne pe 
pieptul lui lat. Mă întinde pe pat, dispare, apoi se întoarce cu un sul 
de fașă, leucoplast şi un tub de Neosporin. 

- Probabil că ar trebui să te coasă, îmi zice, împăturind o bucată 
de tifon pe care mi-o plasează peste rană, după care-mi înfășoară 
strâns braţul cu fașă. Dar știu că tu nu vrei, aşa că asta ar trebui să 
fie de ajuns. 

- De unde știi că nu vreau? 

- Ai vrea? 

- Pe naiba, nu. Dar de unde știi tu? întreb, privindu-l cum lipește 
capetele feșei cu leucoplast. 

- Pentru ca eu n-aș vrea, dac-aș fi în locul tău. S-ar lăsa cu 
întrebări, cu asistența socială şi psihologi şi supraveghere 
psihiatrică. lar cea mai rea dintre toate, ți-ar anunţa părinții. 

Îşi plasează două degete sub bărbia mea şi-mi urmărește 
conturul maxilarului cu degetul mare. 

- Şi exact de asta o să ai parte, dacă se mai întâmplă o dată 
porcăria asta, te duc la urgenţă și-i sun naibii chiar eu pe ai tăi, așa 
cum ar trebui să fac şi de data asta, dar n-o fac. 

- De ce n-o faci? întreb în şoaptă. 

- Din cauză că ei ar înţelege totul greșit. Nu e un strigăt menit să 
atragă atenţia sau orice altceva din tâmpeniile bălmăjite de 
psihologi, îmi explică, lăsându-și fruntea în jos ca s-o atingă pe-a 
mea. Pentru că eu pot să te ajut, dacă mă lași. Putem să trecem 
amândoi de asta. 

Amândoi? Aoleu. Aoleu. Privirea mi se încețoşează, buza îmi 
tremură și pieptul mi se zguduie. Instinctul îmi cere să provoc 
durerea, ca să împiedic revărsarea lacrimilor. Colton ştie asta deja, 
aşa că mă trage spre el şi mă strânge la pieptul lui. E hotărât să facă 
asta, să-mi ofere maximum de sprijin şi de iubire. Și exact asta mi-a 
fost totdeauna groază să recunosc că mi-o doresc atât de amarnic. 
Numai că el manifestă o tenacitate extremă în a nu-mi permite să 

mă ascund, să mă retrag sau să mă prefac, aşa că-mi cunoaște toate 
trucurile. 

- Lasă... să... iasă, îmi șopteşte cu o voce aprigă, aspră, prin părul 
meu. 

- Nu. Nu! 

Cel din urmă cuvânt e un țipăt. 

- Trebuie. Nu poți să-ţi laşi sângele să iasă în locul ei. Nu poți să 
te prefaci în continuare, înghițindu-ți suferința. 

Un frison, un tremur, dinții mei strângându-se pe buza de jos. 
Ghearele mele se înfig în lespedea dură a pectoralilor lui. Nu plâng. 
Nu vreau. 

Ba, să fiu a naibii, da, plâng. 

- Doare al naibii de rău, Colton... murmur şi cuvintele aproape 
că se îneacă în marea de hohote sugrumate și tremurături, de icnete 
zguduitoare după aer. Îl vreau înapoi! Nu vreau să-l mai privesc 
cum moare. 

Hohotesc şi iar hohotesc, iar el nu face altceva decât să mă ţină 
în braţe. Până la urmă, reușesc să-mi revin și las cuvintele să se 
reverse din mine. 

- Văd scena aia iar și iar. De câte ori închid ochii, îl văd cum 
moare. Știu că n-a fost vina mea, mereu am știut. M-am convins pe 
mine însămi că a fost vina mea, doar pentru că era de preferat, față 
de durerea de a şti că el nu mai e. 

- Dar nu mai e. Şi trebuie să accepţi realitatea. 

- Ştiu. Numai că doare. 

Și acum urmează mărturisirea cea mai grea dintre toate. 

- Mă pomenesc că încep să-l uit. ÎI tot văd murind, iar şi iar, dar 
nu mai pot să-mi aduc aminte mirosul lui. Ce simțeam când mă 
ținea în braţe. Ce simțeam când mă culcam cu el. Ce simţeam când 
mă sărutam cu el. Nu pot să mi-l aduc aminte. Și uneori mă întreb 
dacă l-am iubit vreodată cu adevărat. Dacă n-a fost doar o 
închipuire adolescentină. Dacă nu mi s-a părut că-l iubesc doar 
pentru că el a fost primul. Pentru că ne-am tras-o. Nu ştiu. Nu-mi 
amintesc. lar acum ești tu și eşti mai bun decât a fost el. Mai 
puternic. Mă faci să mă aprind așa cum nu-mi aduc aminte să se fi 
întâmplat cu el. Mă faci să simt așa cum nu m-a făcut el niciodată. 
Felul în care mă săruți... e mai grozav decât orice îmi amintesc că 

erau săruturile lui. Când m-ai făcut să-mi dau drumul, mi-am dat 
seama că n-am mai simţit niciodată ceva asemănător. Niciodată. În 
niciuna dintre dăţile când am fost cu Kyle, în cei doi ani cât am fost 
împreună. 

Un urlet de durere pură a neputinței, de scârbă față de mine, de 
furie și de jale, îmi sfâșie gâtul. Colton mă strânge mai tare, dar mă 
lasă să urlu. Nu-mi cere să tac, nu încearcă să mă potolească, să-mi 
şoptească tot felul de vorbe sau să-mi spună că nu-i nimic. 

- L-am uitat, Colton! Nici măcar nu l-am iubit vreodată şi el s-a 
dus! Și n-o să-l mai am niciodată înapoi și niciodată n-o să mai fiu 
bine! 

- Uitarea e modalitatea prin care creierul te ajută să te vindeci. 
Te ajută să mergi mai departe. Tu chiar l-ai iubit, Nell. El a fost 
primul tău iubit. Cel mai bun prieten al tău, înainte de asta. Măcar 
atât ştiu şi eu despre voi doi. Aţi fost nedespărțţiţi încă de la naștere. 
Și chiar l-ai iubit. Mda, s-a dus și, fir-ar, e mai naşpa decât orice 
altceva. Ţi-a fost luat de lângă tine prea curând, tuturor ne-a fost 
luat. N-am cum să fac ca asta să fie bine. Dar tu trebuie să fii bine. 
Trebuie să te lași vindecată și să mergi mai departe. Ai rămas 
înțepenită în momentul morții lui, până în clipa asta. Închisă într-un 
cerc fără ieşire. Și trebuie să rupi cercul. 

- Dar nu ştiu cum. 

- Simte. Jeleşte. Lasă-te să simți toată furia pentru faptul că ţi-a 
fost luat. Simte-i pierderea. Simte tristețea și lipsa lui. Nu-ţi bloca 
simțirile, nu te tăia ca să le faci să înceteze, nu bea până când le 
amorțeşti. Nu trebuie decât să te așezi și să le lași pe toate să te 
sfâşie. După care te RIDICI şi continui să respiri. Răsuflare după 
răsuflare. Zi după zi. Te trezești şi te laşi sfâșiată. Plângi o vreme. 
După care te oprești din plâns și-ţi vezi de treburile pe ziua aia. Nu 
eşti bine, dar eşti vie şi-o să fii şi bine, într-o zi. 

- O spui de parcă ar fi ușor. 

- La dracu, nu, nu e uşor. E cel mai greu lucru din câte au existat 
vreodată. Dar e singura modalitate. Ceea ce faci tu o să te omoare. 

Simt în vocea lui experiența personală. 

- Tu așa ai făcut, zic şi el oftează. 

- Mda. Și nu numai o dată. 

- Pentru Kyle? 

- Şi pentru el. 

- Şi pentru mai cine? 

Oftează din nou, o lungă răsuflare neputincioasă. 

- Prieteni, frați. O fată care... una pe care am iubit-o. 

- Povesteşte-mi. 

- Cum? Chiar vrei? Vrei să asculți aşa ceva acum? 

Încuviinţez, iar el scoate un geamăt din piept. 

- Bine. Primul a fost unul dintre cei mai buni amici, al meu și-al 
lui Split. T-Shawn. Split a copilărit lângă el. T-Shawn şi Split au pus 
bazele pentru Five-One Bishops. A fost o încăierare pe un teren de 
baschet, o chestie cu pariuri. În principal, cu pumnii, câteva lanţuri, 
un nemernic avea şi o bâtă. După care a luat proporții. Unul dintre 
tipii ceilalți a scos un cuţit. L-a înjunghiat pe T-Shawn în gât. L-am 
privit... am privit cum i se scurge tot sângele pe mâinile mele, în 
brațele mele. L-am văzut pe T murind, l-am ţinut în brațele mele, 
naibii, până s-a scurs tot sângele din el după care l-am omorât pe 
ticălos. L-am dat cu capul lui afurisit de ciment până i-am văzut 
creierii. N-am mai putut să mă opresc. T a fost un tip de treabă. Un 
bun prieten. Un tip sensibil, chiar. Dar a avut ghinionul să se fi 
născut în ghetou. Nu prea ai altă variantă, decât să faci ce-ai de 
făcut, ca să respiri mai departe. Pentru cei mai mulţi, chiar nu există 
alte variante. Așa e viața. Viața de cartier. Așa merg marafeturile. T 
era deştept, frate. Ar fi putut să se ducă la facultate, să scrie tot felul 
de rahaturi deştepte, să fie cineva, dac-ar fi avut o şansă. N-a avut-o. 
Acum e mort. 

- Îmi pare rău. 

- Pe urmă, un alt frate a fost împușcat. Lil Shady. La început n- 
am fost prieteni. Fata lui avea lipici la mine, ceea ce lui nu i-a plăcut. 
N-am făcut niciodată nimic cu ea, dar... lui nu i-a plăcut de mine din 
cauza asta. Până la urmă, am trecut peste rahatul ăla și ne-am ținut 
unul celuilalt spatele când se împuţea treaba. Shady s-a ales cu un 
glonț în cap. N-am văzut porcăria, slavă Domnului. Dar s-a dus şi a 
fost naşpa. Pur și simplu... s-a dus. Am fumat un chiștoc cu el cu o 
oră înainte să moară, știi? După care mă trezesc că-mi bubuie în uşă 
Split şi Mo, cărându-l după ei pe Shady și zbierând ceva despre o 
alta bandă care a dat o raită cu mașina pe-acolo. 

Îl văd pierdut în gânduri, cu privirea goală, revăzând trecutul. 

- Câțiva alţii, de-a lungul anilor, aceeași porcărie, alte zile. 
Niciunul atât de apropiat ca Shady și ca T, totuși. 

Vocea i se stinge şi-mi dau seama că rătăceşte printre amintiri. 

Îmi petrec degetele printre ale lui. 

- Şi o fată, ai zis? Una pe care ai iubit-o? 

- Aia a fost cea mai urâtă zi din viața mea. Motivul pentru care 
m-am hotărât să părăsesc banda și să duc o viață cumsecade, să 
cumpăr atelierul și să încerc să mă îndepărtez de toate porcăriile 
alea. 

Îşi lasă capul în jos, îngropându-și faţa în părul meu, şi trage aer 
adânc în piept. 

- Se numea India. Foarte frumoasă, la naiba. Maică-sa era 
negresă, iar taică-său coreean. Ochi migdalaţi, păr negru, lung și 
drept, până la mijloc, un trup ca... în fine, unul al naibii de strașnic. O 
fată foarte dulce. Prea dulce ca să trăiască în ghetou, să fie prinsă în 
porcăriile în care eram eu prins. Era prietenă cu iubita lui Split. 
Stătea mult timp pe lângă noi, aşa că am remarcat-o. Văzut, plăcut. 
Am văzut-o că trage cu ochiul spre mine. Până la urmă, într-o seară, 
am rămas singurii treji după o petrecere şi am stat de vorbă până în 
zori pe scara de incendiu. Ea voia să se ducă la o şcoală de 
cosmetică sau poate să ajungă model, nu prea știa sigur care dintre 
ele. Putea să fi ajuns mare în amândouă. 

Urmează o lungă tăcere. Prea lungă. Cu toate astea, eu nu pot s-o 
umplu. ÎL aştept să continue. 

- Am ieșit împreună timp de un an. leşit nu e chiar termenul 
potrivit, pen' că doar n-o duceam pe Broadway, sau în Mica Italie, 
sau alte porcării, înţelegi? Am fost împreună timp de un an, asta am 
vrut să zic. La dracu! Nu pot să vorbesc despre asta. 

Vocea i se frânge; inspiră adânc, lasă aerul să iasă, apoi continuă. 

- Am avut ceva porcării de aranjat cu o bandă rivală, câteva 
încăierări, în fine. Rahaturi de rutină. A ieșit rău. M-am trezit 
despărțit de Split şi de ceilalți hăituit pe jos mile întregi de mai 
mulți indivizi decât aş fi putut să rezolv singur. N-am vrut, dar i-am 
condus spre India. Ea își pierdea vremea cu prietenele ei şi cu vreo 
doi iubiți de-ai lor. M-a văzut că vin pe strada, și-a dat seama că sunt 
în bucluc. I-a strigat pe băieţi să-mi iasă în ajutor. Așa că eu și băieţii 
ne-am ocupat de treburi, m-am pomenit nimerit în umăr, dar n- 

aveam treabă, nu era prea rău. Ultimul tot spunea porcării, dar îl 
văzusem că era gata s-o rupă la fugă. L-am lăsat. Fir-ar... a fugit, dar 
s-a oprit cam la o sută de metri mai încolo și a tras un foc, ca un 
ultim să v-o trag. India era pe verandă, l-a primit drept între ochi. 
Complet al naibii de accidental. l-am văzut fața tipului. Era la modul 
tu-i mama mă-sii, fiindcă toată lumea o cunoștea pe India. N-avea 
importanţa al cui erai, toți o ştiau pe India, n-aveai cum să n-o 
îndrăgești, s-o respecţi, naibii. Atât era de scumpă. S-a curăţat şi el a 
doua zi. N-am fost eu, dar s-a întâmplat. Totuși, nu mai avea 
importanţă. Ea se dusese. Toată frumuseţea, toată dulceața ei, toată 
dragostea față de toată lumea, indiferent cine erai... duse și gata. 

Simt udătură în păr, aud lacrimi în vocea lui. Mă foiesc, mă 
sucesc, îl trag spre mine. Îi ţin capul pe pieptul meu şi înţeleg, în 
sfârşit, ce voia să spună prin a te lăsa sfâșiat. Colton e un tip 
redutabil, dur și puternic și stoic. Doar că e... zdrobit de amintiri. Şi 
asta după atâţia ani. 

- Ea a fost prima fată pe care am iubit-o în viața mea. Adică am 
mai avut iubite şi înainte de ea, înţelegi? Chiar am crezut că sunt 
îndrăgostit de vo două, dar aia nu fusese iubire. Fusese ceva care 
semăna a iubire, aproape iubire. Dar atunci când simți soiul ăla de 
nevoie mistuitoare de cineva, de cineva pentru care ai face orice, 
indiferent ce-ar fi? Îți intră naibii pe sub piele, în suflet, ca şi cum 
esența din care e plămădită se impregnează în tine atât de 
cuprinzător, încât însuși aerul pe care-l respiri și fiecare moleculă 
din ființa ta sunt îmbinate. Asta e iubirea. Exact așa am iubit-o. 

Vocea lui Colton e... sfâșiată. 

- Şi uite că ea s-a dus. De-aia am porcăriile astea pe piept, 
cicatricele. N-am putut să suport. N-am putut să accept că era 
moartă nici să mă tai. M-a durut atât de rău, de adânc, încât, pur și 
simplu, a trebuit să-i pun capăt cumva. Trebuia să mai simt și 
altceva, în afară de agonia sentimentală. Split a fost cel care m-a 
salvat. M-a făcut să privesc în față ce s-a întâmplat și ce simțeam și 
să las să treacă. 

Râde, dar sună ca un lătrat aspru. 

- Cu toate astea, niciodată nu poți lăsa cu adevărat să treacă. Nu 
poţi să încetezi. Nu încetezi să suferi, nu încetezi să iubeşti. Nu 
pleacă așa uşor: tu doar continui să trăiești şi până la urmă rahatul 

ajunge să fie împins în fundalul vieţii tale, aşa că nu te mai mistuie 
în fiecare zi. Şi, la un moment dat, îţi dai seama că ești bine. Tot te 
mai doare, tot îţi lipsește persoana aia. Și, mda, uiţi amănuntele. 
Felul în care mirosea, ce gust avea gura ei, cum îi simțeai pielea, 
cum îi suna vocea. E aproape ca o altă viață, o altă persoană care a 
iubit-o, care a fost cu ea. Dar, la nivel de zi-cu-zi, știi că ești bine. 
Oarecum. 

- Şi înveţi să iubeşti pe altcineva? îl întreb, fiindcă am nevoie să 
ştiu. 

El se ridică în șezut şi acum stăm faţă în faţă, turcește. 

- Asta n-o mai știu, mărturisește și observ că ochii îi sunt 
vulnerabili, lăsându-mă să pătrund dincolo de ei. Totuși, la asta 
lucrez, adaugă el. Îți dau de știre dacă aflu. 

La mine se referă. 

- Cum poți să concurezi cu o fantomă? îmi șoptesc întrebarea 
într-o tăcere prelungită. 

- Nu ştiu, răspunde, ridicând din umeri. Nu poţi să ştii. Doar 
înţelegi că există o parte din tine la care nu poţi să renunți, din 
cauză că-i aparține cuiva care a murit. Nu știu. 

- Şi noi putem să facem asta? Tu și cu mine? Tu cu fantoma ta, a 
Indiei, și eu cu a mea, a lui Kyle? 

Îmi ia mâinile într-ale lui şi începe să-mi mângâie încheieturile 
cu degetele mari. 

- Nu putem decât să încercăm, să facem tot posibilul. Să dăm cât 
trebuie dat, zi după zi. Răsuflare după răsuflare. 

- Nu ştiu cum să procedez. Mi-e frică, mărturisesc, nefiind în 
stare să-l privesc, nefiind în stare să-i văd ochii. 

Face iar gestul ăla, cu degetele apucându-mă de bărbie și 
ridicându-mi faţa spre el. Doar că de data asta se apleacă și buzele 
lui mi le ating pe ale mele. 

- Nici eu nu ştiu şi la fel îmi e și mie. Dar, dacă vrem să trăim, să 
nu fim și noi aproape fantome, înțepeniţi în iubirea amintirii unora 
care au murit, atunci suntem obligați să încercăm, îmi răspunde, 
după care mă sărută iar. Noi ne înțelegem unul pe celălalt, Nelly. 
Amândoi am pierdut pe câte cineva iubit. Amândoi avem cicatrice, 
şi regrete, și furii. Putem să reuşim împreună. 

Răsuflu printre fiorii de teamă, tremurături și dorință de 
evadare. 

- Îmi place când îmi spui Nelly. Nimeni nu mi-a mai spus așa 
până acum. 

El doar zâmbeşte și mă ține mai aproape. 


CAPITOLUL 10 
Reducând fantomele la tăcere 
După o lună 


Lucrurile au revenit la ceva asemănător normalităţii, cu excepţia 
faptului că de-acum Colton tot vine pe la mine şi rămâne. Situaţia s- 
a întors pe un plan mai puţin fizic, cu toate că sunt la fel de atrasă de 
el, dacă nu și mai mult, și-i simt frecvent privirea oprindu-se asupra 
mea. Ne-am mai sărutat de câteva ori, dar parcă am fi pus, tacit, o 
pauză afecțiunii fizice. Nu-mi dau seama precis de ce. Nu sunt sigură 
că-mi place asta. Îl vreau. Am nevoie de atingerile lui. 

Particip la cursurile de la NYU, alerg, lucrez în ture ca ospătăriță, 
ducând cocteiluri la mese, și cânt. Și-l văd pe Colton, dar nici pe 
departe suficient. Mai presus de orice, încerc să nu intru în panică în 
legătură cu iminenta mea acceptare sau respingere la colegiul de 
artă interpretativă. Cu toată nebunia întâlnirii cu Colton în parc şi a 
evenimentelor ulterioare, izbutisem chiar să uit că urmează să 
sosească scrisoarea. 

Scrisoarea soseşte, în sfârşit, adusă de Colton, împreună cu 
restul corespondenței mele. Stau cocoțată pe bufetul din bucătărie, 
cu picioarele pe un scaun, exersând un cântec, când îmi bate Colton 
în ușă, intrând chiar în timp ce ciocănește. Îmi înmânează teancul 
de plicuri, pe care mă apuc să-l triez. Scrisoarea de la NYU e ultima, 
evident. Când ajung la ea, inima începe să-mi bată cu putere şi las 
celelalte plicuri să cadă. 

- Ce e? se interesează Colton, observându-mi reacţia. 

- Mi-am depus cererea de înscriere la arte interpretative, la 
universitate. Admiterea nu e garantată, iar scrisoarea asta îmi 
spune dacă am intrat sau nu. 

Îmi strecor un deget pe sub clapa plicului şi scot afară singura 
coală de hârtie aflată înăuntru. Moment în care curajul mă 
părăsește şi ezit, fâlfâind din mâini şi țipând ca o adolescentă. 

- Nu pot să mă uit! Citeşte-mi tu, îi zic, întinzându-i foaia. 

Colton o ia, aruncă o privire, după care mi-o dă înapoi. 

- Nu, ea ta. Tu s-o citeşti. 

Pe față are o expresie neobișnuită, pe care nu știu cum s-o 
interpretez. 

- Sunt prea emoționată, îi mărturisesc. Poţi să mi-o citeşti tu? Te 
rog? 

- Trebuie s-o citeşti tu însăţi, Nelly. N-ar mai fi același lucru, 
dacă n-ai citi singură că ai fost primită. 

- Tu nu știi dacă am intrat, insist, împingând scrisoarea spre el, 
acum deja curioasă şi enervată. Te rog? Mi-o citeşti, te rog? 

N-ar trebui să forțez nota, ştiu, pot să văd după cum i se 
împietresc trăsăturile că asta e o problemă. Un declanșator. Dar 
acum am luat problema în dinţi și n-am de gând să-i dau drumul. 

- Nu, Nell. Nu ţi-o citesc. E scrisoarea ta de acceptare, nu a mea. 

Îmi întoarce spatele, înfundându-şi o mână în buzunar şi 
începând să zornăie mărunțţișul. 

Priveşte afară, pe fereastră, cu umerii încovoiaţi, maxilarul 
încordat. 

- Haide, Colton. Ce mare scofală? Vreau să împart momentul 
ăsta cu tine. 

Se răsuceşte spre mine, cu ochii înfierbântațţi, îndurerațţi şi 
înfuriați. 

- Vrei să ştii ce mare scofală? Nu știu să citesc, dracului! E bine? 
Asta-i marea scofală. Nu ştiu să citesc, dracului. 

Se întoarce din nou spre fereastră, cu pumnii strânși pe lângă 
corp. 

Sunt năucită. 

- Ce... ce spui? Nu ştii să citeşti? Adică... deloc? Cum... cum e 
posibil? 

Mă apropii de el din spate şi, ezitantă, cu gingăşie, îi aşez o mână 
pe umăr. 

Umărul lui musculos e ca o stâncă sub mâna mea. Nu se întoarce 
cu fața când vorbeşte, iar vocea îi e atât de scăzută, încât sunt 
nevoită să ciulesc urechile ca să-l aud. 

- Sunt dislexic. Adică, la modul grav. Pot să citesc, însă foarte, 
foarte rău, şi-mi ia o veșnicie, fir-ar să fie, ca să duc până la capăt 
chiar şi propoziția cea mai simplă. Un afurisit de țânc din clasa întâi 
poate să citească mai bine decât mine, înţelegi? Dacă stau într-o 
cameră unde e o tăcere absolută și mă concentrez de-a dreptul 
intens timp de o oră sau două, poate că reușesc să descifrez un 
articol întreg de ziar, dacă e scris la nivel de clasa a cincea, sau altă 
porcărie din asta. 

Atât de multe se limpezesc în clipa asta... 

- E unul dintre motivele pentru care ești aici, în New York, nu-i 
aşa? Una dintre problemele pe care le ai cu părinții tăi. 

Clatină de două ori din cap, smucituri scurte, tăioase, de 
încuviințare. 

- Mda. Asta a fost o problemă de când mă știu. Când eram copil, 
chestiile erau mai greu de rezolvat decât sunt acum. În zilele 
noastre, există tot felul de mijloace pentru copii cu deficiențe de 
învățătură ca mine, îmi explică, mimând ghilimelele cu degetele 
prin aer. Au institute de cercetare și laboratoare didactice și 
pedagogi și tot felul de rahaturi savante. În copilărie, într-un district 
rural ca ăla în care am crescut noi, nu exista nimic din toate astea. 
Au crezut, pur şi simplu, că sunt prost. La fel și părinţii mei. M-au 
dus să mă testeze și chestii din astea, numai că dislexia nu era o 
chestie prea cunoscută de oricine, așa că n-au ştiut unde să caute, 
iar eu n-am știut să le explic ce problemă aveam. 

- Eu tot ce ştiu de fapt despre dislexie e că are ceva de-a face cu 
dificultatea de a citi, îi zic, plimbându-mi mâna în cerc pe umărul lui 
ca granitul. 

Clatină aprobator din cap şi, în sfârșit, se întoarce cu fața la 
mine. Înghit în sec și mă hotărăsc să forțez bariera dintre noi. Mă 
apropii de el, îmi îndes trupul într-al lui, îmi strecor braţele pe sub 
braţele lui şi-i cuprind spinarea. Îmi las capul pe spate ca să-l 
privesc, rezemându-mi bărbia de pieptul lui. Mirosul și căldura și 
duritatea trupului lui mă îmbată și un ameţitor torent de dorinţă se 
revarsă prin mine. 

- Mda, în esenţă, cam asta ar fi, dar e mai mult de-atât, îmi zice. 
Nimic din ce e scris n-are vreo noima pentru mine. Litere, cifre, 
propoziţii, ecuații matematice... nimic. Pot să fac o grămadă de 
probleme de matematică destul de avansată în minte, am un 
vocabular bun, mă pricep la gramatică, dar totul trebuie să-mi fie 
comunicat oral. Îmi spui un cuvânt și ce înseamnă, al meu e. Îmi 
explici o idee din matematică, mă prind, n-am nicio problemă. Dar 
ia să mi-o scrii? Nimic. E ca și cum totul s-ar învălmăși, s-ar rearanja 
într-un nonsens. Mă uit la foaia asta de-aici - bate cu degetul 
arătător scrisoarea din mâna mea - și văd literele. Știu alfabetul. 
Teoretic, pot să citesc. Mă descurc cu abecedarul. Dar când privesc 
hârtia, îţi jur, văd numai aiureli, numai litere care n-au nicio noimă. 
Trebuie să mă concentrez asupra fiecărei litere pe rând, a fiecărui 
cuvânt, să le aud cum sună, să deduc ce înseamnă. După care 
trebuie să mă întorc şi să le pun cap la cap, să reconstitui fraza, şi 
paragraful, și pagina, iar asta înseamnă, de obicei, că trebuie să le 
deduc iarăşi de la capăt. Dracu s-o ia, e migălos ca naiba. 

- Toate cântecele pe care le compui, versurile... 

- Totu-i aici, mă completează, ciocănindu-și fruntea. Compun 
versurile, muzica, totul, în cap. 

Sunt de-a dreptul năucită. 

- N-ai nimic din ele scris pe undeva? 

Râde ca o tuse aspră. 

- Nu. E şi-așa destul de rău că nu pot să citesc. Dar nici nu pot să 
scriu. Nici mort. E la fel de greu. Mai greu, de fapt, fiindcă mă apuc 
să scriu ce am în cap, şi iese altă porcărie, o aiureală incoerentă. 

- Aşadar, memorezi totul? 

Ridică din umeri. 

- Aşa sunt eu. Am o memorie straşnică, iar pe plan muzical, am o 
ureche din alea perfecte. Aud o piesă muzicală, imediat pot să ţi-o 
cânt. Note, acorduri, toate au sens pentru mine imediat cum le aud. 
Cu chestiile mecanice e la fel. Pur și simplu, le prind instinctiv. 
Adică, a trebuit să învăţ cum se procedează, exact la fel cum a 
trebuit să învăţ să cânt la chitară și să-mi folosesc vocea așa cum 
trebuie, dar îmi vine firesc. 

- Şi părinţii tăi n-au înţeles nimic din toate astea? îl întreb. 

Oftează, dar odată cu un fel de mârâit. 

- Doamne, urăsc să vorbesc despre porcăria asta, mărturisește, 
mângâindu-mi absent părul pe spate. Nu, chiar n-au înțeles. Eu am 
fost primul lor copil. Au făcut greșeli, pot să-i înțeleg. Dar asta nu 
face ca tot ce s-a întâmplat să fie mai puțin aiurea. 

- Ce s-a întâmplat? 

Mă priveşte în ochi şi pare să-și extragă forța din cine ştie ce 
vede acolo. 

- Cum ţi-am zis, ei chiar n-au putut să priceapă ce problemă 
aveam eu. Nu eram, ca să zic așa, încet de minte sau altfel. Știam să 
vorbesc foarte frumos, puteam să mă comport ca lumea în societate, 
să-mi leg şireturile, să recunosc culorile și formele și toate astea, 
dar când lecţiile de la grădiniţă au început să mă oblige să mă uit la 
lucrurile de pe paginile tipărite, pur și simplu nu puteam să le 
înțeleg. Și asta îi umplea pe toți de disperare. Tata era în ascensiune 
pe atunci și avea aspirații foarte mari. Planuri foarte importante în 
privința mea, primul lui născut. Era vorba să fiu succesorul lui, 
medic, sau avocat, sau altceva la fel de barosan. Hotărâse că ăsta o 
să-mi fie destinul şi nimic nu-l putea face să se răzgândească. Şi 
devenea din ce în ce mai greu, fiindcă toate cunoștințele mele în 
materie de citit şi de scris erau, practic... nule. N-am reușit niciodată 
să progresez mai departe de nivelul clasei întâi, zău așa. Eram 
nevoit să trudesc de trei ori mai mult decât toţi ceilalți ca să-mi fac 
temele, să trec testele, toate alea. Am trecut prin şcoală ca gâscă 
prin apă. Tata credea că sunt doar leneș, îmi zicea întruna să 
muncesc mai mult, să nu mă las împiedicat de nimic. De gimnaziu 
am trecut la limită şi prin asta înţeleg la limită, dar în condiţiile în 
care învățam şi-mi făceam temele timp de patru sau cinci ore în 
fiecare noapte, la propriu. Pentru că totul se învârtește în jurul 
scrierii răspunsurilor sau citirii manualelor. Și, cum ţi-am zis, pot, 
numai că e... atât de greu, încât devine aproape imposibil şi-mi ia o 
veşnicie. Nu eram decât un copil. Voiam să joc fotbal şi să mă 
zbengui cu prietenii, să stau la taclale, toate chestiile normale. Dar 
nu puteam, fiindcă eram tot timpul în camera aia blestemată, 
chinuindu-mă să-mi termin de citit cele zece pagini la istorie sau 
The giver. 

Îmi las fruntea pe pieptul lui, suferind pentru el. 

- Dumnezeule, Colton... 

- Mda, a fost naşpa. lar tata, pur şi simplu, nu înţelegea. El nu e 
un om rău. E un tip grozav, chiar este. Când nu era vorba despre 
şcoală, era un tată grozav pentru mine. Dar chestia asta a început să 
umbrească totul, pe măsură ce am crescut. În liceu, eram de-a 
dreptul furios. Uram şcoala. Îi uram pe profesori, pe director, pe 
părinții mei şi tot restul. Nici faptul că pe atunci aveam 
cincisprezece ani nu era în favoarea mea, nicidecum. Kyle era deja 
băiatul de aur, perfect manierat, sportiv, cu mulți prieteni, şi 
fermecător, şi aşa mai departe. În timp ce eu eram obligat să învăţ 
şase ore pe zi doar ca să împușc note de trecere. lar cea mai rea fază 
dintre toate era că înțelegeam principiile de bază și știam asta. 
Ştiam că nu sunt prost. Puteam să fiu atent la predare și să înțeleg 
despre ce era vorba în lecţie. Puteam să ascult predarea și, probabil, 
să-i recit profesorului ca pe o poezie toată tâmpenia lui afurisită, 
cuvânt cu cuvânt. Dac-aș fi putut să dau examenele oral, probabil c- 
aş fi fost un elev de note maxime pe linie. Numai că, pe vremea aia, 
pur şi simplu nu exista o astfel de opțiune. 

Îmi urmărește conturul bărbiei cu vârful unui deget, coboară 
prin spatele urechii, pe gât şi apoi pe claviculă. Mă apucă frisoanele 
de fierbințeala atingerii lui. 

- Am intrat într-o grămadă de buclucuri la şcoală, din cauză că 
eram atât de furios, atât de frustrat. Şi copiii îşi bateau joc de mine, 
bineînțeles, pentru că mereu aveam necazuri și de-abia treceam 
clasa, aşa că am avut parte de o mulţime de încăierări. 

- Copiii sunt îngrozitori în liceu. 

- Hai, nu, pe bune, replică el, râzând cu amărăciune. Sincer să 
fiu, ei nu mă deranjau cu adevărat. Rahaturile cu părinţii mei erau 
cele care mă omorau. Ei își închipuiau doar că nu mă străduiesc 
îndeajuns, că-mi exagerez problemele doar ca să scap de şcoală sau 
cam aşa ceva. Și se așteptau de la mine să mă supun la ce-mi 
pregătiseră, să le urmez planurile. lar planurile astea includeau și 
facultatea. În timp ce eu nu-mi doream decât să muncesc într-un 
garaj, să construiesc mașini. Să cânt la chitară. Pentru ei, aşa ceva 
era de neconceput. 

- Aşa că, atunci când s-a apropiat terminarea liceului... zic, 
fiindcă încep să înţeleg. 

- Tata insista că trebuie să-mi trimit cererea de înscriere la 
toate facultățile alea, din Ivy League, și tot tacâmul. 

Râde din nou, dar e un râs lipsit de veselie, plin de amărăciune şi 
de o veche supărare. 

- Facultate? La dracu, eu de-abia am putut să termin liceul. De- 
abia dacă puteam să citesc. Uram școala. Îmi era de ajuns. l-am zis 
asta şi lui, dar pur şi simplu nu l-a interesat. Zicea c-o să tragă 
sforile, astfel încât mediile mele proaste să nu conteze. Până la 
urmă, a trebuit să-l fac să înțeleagă. Îmi amintesc de ziua aia de 
parcă ar fi fost ieri. Senină, însorită, o zi frumoasă de iunie. 
Terminasem liceul de vreo două luni și eram tot timpul în garaj, 
lucrând la Camaroul ăla al meu. El insista să trimit cereri de 
înscriere la Harvard, şi la Columbia, şi la Brown, iar eu nu voiam. 
Era o hărțuială permanentă. În cele din urma, am lămurit-o cu el, pe 
terasa din spatele casei. l-am zis că nu mă duc la facultate în vecii 
vecilor. Ştii care-a fost replica tatii? Atunci, ești pe cont propriu. Îmi 
plătea drumul, mă susţinea financiar, îmi închiria un apartament și 
toate alea, dacă mă duceam la facultate. Dacă nu, nu-mi dădea nici 
măcar o pară chioară. 

Se opreşte puţin și-mi dau seama că urmează partea cea mai 
grea. 

- A ieşit urât. El... ne-am certat, dar rău. M-a făcut în toate 
felurile, mi-a zis că sunt prost și leneş. Era supărat, asta pot s-o 
înțeleg, dar oricum... tot m-a marcat, fir-ar să fie, pe viață. Tot ce-mi 
doream era să am binecuvântarea lui, ca el să înțeleagă că am alte 
aptitudini, că sunt priceput în alte feluri. Dar el, pur și simplu, nu 
putea. Cum ţi-am zis, cearta a degenerat urât. La modul fizic. El a 
dat în mine, eu am dat în el. Am fugit. Mi-am lăsat mașina, 
Chevroletul meu Camaro pentru care-mi consumasem atâtia ani ca 
să-l reconstruiesc de la zero. Mi-am lăsat toate marafeturile. Mi-am 
luat un rucsac și ceva țoale și toți banii pe care-i aveam. Mi-am 
cumpărat un bilet de autobuz până în New York. N-am mai privit 
înapoi. Evident că biletul m-a costat aproape până la ultimul dolar 
din câți aveam, aşa că, până să ajung în oraş, eram de-a dreptul falit, 
un băiat de șaptesprezece ani, practic analfabet, plin de furie şi fără 
planuri, fără bani, fără prieteni, fără mașină, fără apartament, fără 

nimic. Doar cu un rucsac în care aveam un pachet de biscuiţi și ceva 
haine de schimb. 

Suferinţa din vocea lui e sfâşietoare. Îl văd cu ochii minţii, un 
băiat speriat, furios, singuratic, forțat să se lupte doar ca să 
supraviețuiască. Prea mândru ca să se mai întoarcă la casa 
părinţilor, chiar şi să fi putut. Înfometat, înfrigurat, singur, trăind pe 
străzi. 

- Colton... îmi pare foarte rău că a trebuit să treci prin toate 
astea, îi zic şi-mi aud vocea frângându-se. 

Mă prinde de bărbie şi-mi ridică faţa spre el. 

- Hei. Fără lacrimi. Nu pentru mine. Doar am reuşit, nu? 

- Mda, dar n-ar fi trebuit să suferi atât, insist eu. 

El doar ridică din umeri, cu indiferență, aşa că mă dau înapoi şi-i 
arunc o privire mânioasă. 

- Nu, nu ridica din umeri, îi zic. Ai realizat atâtea. Ai 
supraviețuit. Ai reușit să te smulgi de viaţa de stradă. Ti-ai clădit o 
afacere de succes din nimic. Şi ai făcut toate astea prin forțele 
proprii, în ciuda incapacității tale de a scrie și de a citi. Mi se pare 
ceva extraordinar. Mi se pare că tu ești extraordinar. 

Ridică iarăşi din umeri și-şi dă ochii peste cap, vizibil incomodat. 
Îi cuprind obrajii între mâini, adorând să-i simt ţepii aspri în palme. 

- Eşti inteligent, Colton. Chiar ești. Eşti talentat. Sunt uimită de 
ceea ce eşti. 

- Mă stânjenești al naibii de rău, Nelly, îmi zice, încolăcindu-mă 
cu braţele și trăgându-mă brutal la pieptul lui. Dar mersi pentru ce 
mi-ai spus. Înseamnă mult mai mult decât îți dai seama. Bun. Te-au 
primit sau nu? Mi s-a acrit să tot vorbesc despre porcăriile mele. 

Ridic scrisoarea pe la spatele lui și citesc pe deasupra umărului. 

- Mda, am intrat. 

- Nici nu se punea vreodată problema altfel. Îs mândru de tine, 
Nelly, dragă. 

Zâmbesc la pieptul lui, adulmecându-i mirosul. 


x k x 


Inghit în sec. Nu sunt convinsă că pot să fac asta. Ţin strâns de 
gâtul chitarei și mă străduiesc să nu intru în panică. 

- Gata? aud vocea lui Colton de lângă mine. 

Mă împunge ușor cu genunchiul. 

Fac semn din cap că da. 

- Mda. Mda. Pot s-o fac. 

- Poţi. Doar ia-te după mine şi cântă armonia, da? Trebuie doar 
să ţii ritmul, aşa cum am repetat, și să lași ca toată lumea să-ți audă 
vocea aia îngerească, bine? 

Încuviințez din nou şi-mi flexez degetele. N-am mai cântat 
niciodată până acum în public. Adică, da, de câteva ori, pe stradă, fie 
singură, fie cu Colton, dar aici e altceva. E... e îngrozitor. Suntem pe 
o scenă, în bar, și aproape o sută de oameni ne privesc, așteptându- 
ne să începem. Ei îl cunosc pe Colton, au venit aici pentru el şi acum 
se întreabă cine sunt eu. Fără emoții. 

- Salutare, tuturor. Eu sunt Colt şi ea e Nell. O să vă cântăm ceva, 
sunteţi de acord? 

Se aud aplauze şi câteva fluierături. Colton îmi aruncă o privire, 
după care se întoarce din nou spre public. 

- Mda, știu că e superbă, măi băieţi, dar e tabu. Pentru început, o 
să cântăm ceva din repertoriul Avett Brothers, cred. Ascultaţi I 
would be sad. 

Porneşte o introducere complicată, ciupind corzile ca o replică a 
banjoului din piesa originală. Intru și eu, la timp, cu o bătaie simplă 
şi-mi aştept momentul ca să-i țin armonia. Ritmul e uşor de ţinut şi 
l-am exersat de atâtea ori, încât nici măcar nu trebuie să mă 
gândesc la el, așa că nimeresc intrarea fără probleme. Îi dăm pe 
spate. Vocea mea oferă un contrapunct perfect pentru cea a lui 
Colton, timbrul meu limpede de alto strecurându-se pe lângă 
răgușeala lui aspră, şi știu că împreună putem să-i ținem ca sub 
vrajă. 

Îmi ajustez ritmul când trecem la următorul cântec, pe care 
Colton are grijă să-l prezinte. 

- E cineva pe-aici amator de City and Colour? 

Spectatorii izbucnesc în aplauze furtunoase, în chip de aprobare, 
şi Colton le zâmbește. 

- Bun! Atunci, sper să vă placă varianta noastră după Hello, I'm 
Delaware. 

Îmi zdrăngănesc partea de acompaniament în timp ce el face 
introducerea, dar pe dinăuntru chițăi de entuziasm. Mintea mea se 
întoarce la momentul de început, când Colton i-a anunţat, practic, că 
sunt a lui. Mi-a plăcut. În plus, le-a zis că sunt superbă. Sunt numai 
fiori. 

Mă transpun de-a binelea în cântecul celor de la City and Colour, 
fiindcă Dallas Green e formidabil. Îmi las vocea în voia ei; n-o rețin 
deloc. Cânt și las cuvintele să se reverse peste mine, prin mine. 
Emoţiile mi-au dispărut și nu mai știu altceva, în afară de melodia 
care îmi curge prin vene, de frumuseţea pură a cântecului şi de 
nivelul ridicat al adrenalinei, fiindcă știu că-i fac praf. 

Următorul cântec e numai al lui Colton. L-am ascultat 
exersându-l, așa că de-abia aştept să-l aud cântându-l în concert. 
Chitara mea tace, iar Colton şi-o acordează pe-a lui, începând să-l 
prezinte. 

- Bun, următoarea piesa o s-o interpretez solo. Probabil că aţi 
mai auzit-o, dar nu așa. E vorba despre 99 problems, interpretată în 
original de unicul și inegalabilul Jay-Z. Aranjamentul versiunii pe 
care o să v-o cânt, totuși, a fost realizat de un artist pe nume Hugo. 
Mi-ar fi plăcut să primesc eu laudele pentru aranjament, sincer să 
fiu, pentru că e genial, dracului. Așa că, mda. Sper să vă placă. 

Se aud câteva aplauze, care se sting când el porneşte o secvență 
de acorduri tăiate, ca de baterie. Sunt de-a dreptul ameţită de 
entuziasm şi de mândrie în momentul în care începe să cânte strofa. 
Prima dată când l-am auzit interpretând cântecul, nu ştiam precis 
ce ascult, pentru că suna într-un mod unic, dar pe urmă l-am 
recunoscut și am rămas complet uluită. Are dreptate afirmând că 
aranjamentul e strălucit, fiindcă aşa și este, fără discuţie. 

Mult prea repede, îmi vine rândul. 

- Sunteţi minunați. Și celelalte chestii ale lui Hugo sunt destul de 
criminale, dar asta e piesa mea preferată din repertoriul lui. Și, 
oricum, în continuare o să aibă Nell o piesă solo pentru voi. 

El a insistat să-mi prezint singura piesa, aşa că-mi potrivesc 
microfonul mai aproape și-mi fac încălzirea zdrăngănind acordurile 
de deschidere. 

- Salutare. N-am mai cântat solo până acum în fața unui 
asemenea public, aşa că să fiți drăguți, bine? O să vă cânt It’s time, 
din repertoriul Imagine Dragons. 

Întorc capul spre Colton. 

- Piesa asta o să ţi-o dedic, pentru că îmi aminteşte foarte mult 
de tine. 

În timp ce făceam jogging şi-mi ascultam playlistul, încercând 
să-mi dau seama ce cântec aș vrea să aleg pentru momentul solistic 
de astă-seară, am dat peste piesa asta. E un cântec minunat, care 
mie mi se pare inspirat din muzica pop a anilor optzeci, şi mi-am 
dat seama că i-aș putea face o versiune indie-folk interesantă. Însă 
versurile au fost cele care m-au izbit, accentul pus pe ideea de a nu 
te schimba niciodată, de a fi ceea ce ești. Colton trecuse prin atâtea 
şi rămăsese fidel firii sale, refuzând să se schimbe sau să cedeze, 
pur şi simplu doar fiindcă asta așteptau alții de la el. 

La câteva luni după moartea lui Kyle, mi-am dat seama că am 
nevoie de un debușeu. Simțeam nevoia să mă distragă ceva de la 
vinovăție și suferință. Chitara a apărut printr-o întâmplare fericită. 
Am văzut un anunț lipit pe un stâlp din lemn de înaltă tensiune, în 
care se făcea reclamă pentru un curs de chitară. Profesorul era un 
tip mai vârstnic, cărunt şi burduhănos și jovial. Avea talent ca 
profesor, era răbdător și înțelegător. Dar, cel mai important dintre 
toate, părea să înțeleagă că îmi doream să am vreo două ore pe 
săptămână în care să fiu departe de tot şi de toate. Nu-mi punea 
niciodată vreo întrebare, doar mă punea să exersez din greu, mă 
forța, mă ținea ocupată, nelăsându-mi timp pentru altceva, în afara 
succesiunii acordurilor. Îmi dădea un program intens de exerciţii și 
mă rupea cu repetările dacă nu țineam pasul cu el. 

Cântatul cu vocea părea să fie o extensie firească a cântatului la 
chitară. Mereu îmi plăcuse mult să cânt, crescusem ascultând-o pe 
mama cum cânta. Cu toate astea, nu luasem niciodată cântatul în 
serios. Era doar un lucru de care mă ocupam în mașină și la dus. Dar 
apoi am început să iau lecţii de chitară și muzica a devenit o 
obsesie, o eliberare, o cale de a simţi și altceva, în afara suferinţei. 
Învățam câte un cântec și, evident, cântam şi cu vocea. Până la 
urmă, mi-am dat seama că-mi place cântatul cu vocea mai mult 
decât cu chitara şi de atunci muzica însăşi a devenit debușeul 

căutat. Îmi petreceam ore în şir cântând la chitară şi cu vocea, stând 
pe terasa din spatele casei, privind cum apune soarele şi răsar 
stelele, și cântam, refuzând să mă gândesc la Kyle, refuzând să-i 
simt lipsa, refuzând să plâng după el. Cântam până când îmi 
sângerau degetele, cântam până când mă durea gâtul. 

Acum, muzica e firul care mă leagă de Colton. Cântecele pe care 
ni le cântăm unul celuilalt sunt declaraţii. O conversaţie în derulare, 
pe note muzicale. 

Aşadar, cânt și las totul să iasă. Simt ochii tuturor îndreptați 
spre mine, simt privirea lui Colton devorându-mă. Termin cântecul 
şi ultima notă vibrează prin aer, mâinile îmi tremură şi inima îmi 
bubuie în piept. Un moment de tăcere, toţi ochii spre mine, fețele 
şocate. Sunt pe cale să intru în panică, fiindcă nimeni nu aplaudă, 
însă deodată publicul explodează, țipând, fluierând, aplaudând, şi- 
mi dau seama că fusese o tăcere năucită. 

Presupun că e bine. 

Când zgomotul se mai domoleşte, Colton îşi coboară microfonul 
spre buze și vorbeşte, cu fața spre mine, dar privind spre public. 

- Mama mă-sii, Nell. A fost incredibil. Serios. 

Îi simt încordarea în voce, îi văd emoția în ochi. Le maschează 
bine, dar eu deja am ajuns să-l cunosc şi le văd radiind din el. 

Lăsăm amândoi să treacă un moment într-o tăcere încordată. 
Știm amândoi ce cântec urmează, și amândoi suntem emoționați. 

- N-am mai cântat niciodată piesa asta pentru cineva, zice 
Colton, fixându-și un capodastru pe corzile chitarei. E... un cântec 
profund personal, pe care l-am scris acum mult, mult timp. Nell m-a 
tot bătut la cap - adică, m-a încurajat - de câteva săptămâni încoace 
să-i cânt în public şi, până la urmă, am cedat. Aşa că... mda. lată-l. Nu 
i-am dat niciodată vreun titlu, dar cred că am putea să-i spunem... 
Încă o oră. Sper să vă placă. 

Îmi dau seama cât îi e de greu. Linia melodică interpretată pe 
chitară e lentă şi apăsătoare și legănată, melancolică. Apoi, începe și 
cu vocea cântecul de leagăn și, Dumnezeule, în tot barul se așterne o 
tăcere de ai putea să auzi cum cade un ac între două acorduri și 
note vocale. Nimeni nu mișca, nici măcar nu respiră. 

Am repetat piesa asta împreună. El n-a vrut s-o cânte decât cu 
condiţia ca eu să-i țin armonia pe chitară și cu vocea, așa că asta fac. 

Îl acompaniez vocal şi ţin un ritm simplu pe chitară, dar la volum 
redus, astfel încât toată atenţia să fie îndreptată asupra lui. Și este. 
În totalitate. Văd ochi mişcându-se, gâturi înghițind în sec. Sunt şi 
lacrimi. Poţi să-ți dai seama cât de intens personal e cântecul pentru 
Colton; se simte clar, după pasiunea din vocea lui. Cântă din nou 
pentru el. E din nou băiatul pierdut, singur pe străzile din New 
York. Sufăr pentru el, încă o dată. Aș vrea să-l ţin în brațe, să-l sărut, 
să-i spun că nu e singur. 

Încă o dată, toată lumea din bar rămâne tăcută și absolut 
nemișcată în timp ce ultima notă vibrează prin aer, după care se 
dezlănţuie. 

Colton m-a mai învățat câteva cântece îndrăgite, aşa că pe urmă 
cântăm împreună Barton hollow, ultima noastră piesă din program. 
Sunt în culmea veseliei, tremur de entuziasm. Am trimis cererea de 
înscriere la colegiul de artă interpretativă dintr-o toană, ca un act 
de rebeliune, transmițându-le părinților mei că am de gând să fac ce 
vreau eu. N-am mai cântat niciodată în public, până acum, propriu- 
zis. 

Dar acum... uite că m-a prins. 

Colton ia banii pentru amândoi și mă zoreşte să plecam. Nu 
reușesc să-i descifrez expresia feței, dar îi văd tensiunea din 
limbajul corpului. Și eu sunt emoționată, în timp ce stăm, unul lângă 
celălalt, în metrou, cu chitarele în huse agăţate la spinare și ținându- 
ne cu mâinile de bara de deasupra capetelor noastre. El tace și nu- 
mi dau seama precis dacă nu cumva o fi supărat, enervat din cine 
ştie ce motiv sau e doar încărcătură psihică de pe urma 
spectacolului. Pur şi simplu, nu pot să-l citesc și asta îmi provoacă 
agitația. 

Îi iau mâna într-a mea, împletindu-mi degetele printre ale lui. 
Ridică ochii spre mine, apoi spre mâinile noastre împreunate, după 
care iar spre mine. Trăsăturile i se îndulcesc. 

- Scuză-mă, doar că... a fost foarte greu să cânt piesa aia. Sunt 
cam absent, bănuiesc. Nu sunt o companie prea agreabilă. 

Mă strecor mai aproape de el, lipindu-mă de coastele lui. 

- Ştiu că a fost, Colton. Sunt mândră de tine. Ai fost formidabil, 
serios. Lumea plângea. 

Îmi dă drumul la mână şi-mi încolăceşte mijlocul cu braţul, 
trăgându-mă și mai aproape. Palma i se opreşte pe curbura coapsei 
mele şi deodată vagonul de metrou dispare, lăsând în loc conştiinţa 
fulgerătoare a prezenţei lui, a musculaturii lui. Atingerea lui e de 
foc, pârjolind, strat după strat, veșmintele care ne despart, până 
când aproape că-i simt pielea pe a mea. Am nevoie de asta. Vreau să 
simt carne pe carne, fierbinţeală pe fierbințeală. O tot ocolim de 
prea mult timp deja și frugala degustare a lui nu mi-a fost suficientă. 
Am nevoie de mai mult. Nu ştiu de ce tot păstrează distanţa între 
noi, dar mi-e de ajuns. Mă cufund în săruturile lui, domolindu-mă 
când s-a domolit și el, fără să forţez nota. Săruturile noastre au fost 
în ultima vreme aproape platonice, atingeri rapide ale buzelor, doar 
din când în când mergând ceva mai departe, pe tărâmul fierbinţelii 
si al dorinţei. 

Acum, când trupul mi-e pârjolit de apropierea lui, iar mintea și 
inima îmi zbârnâie de euforia ulterioară concertului, tot ce am în 
gând, tot ce simt, este el şi dorinţa mea pentru el. Degetele i se înfig 
adânc în carnea coapsei mele, iar ochii lui mă ard, flăcări de cobalt 
țintuindu-mă. Știu că și el simte la fel. 

Îmi muşc buza, ştiind ce efect are asupra lui. Pleoapele i se 
îngreunează şi pieptul i se umflă. Degetele i se strâng pe mine și mai 
mult, până când strânsoarea devine aproape dureroasă, înfiorător 
de dureroasă. 

- Vii la mine, îmi zice. 

E un ordin, nu o întrebare. Încuviinţez, fără să-mi dezlipesc 
privirea de a lui. 

- Vin la tine, declar categoric. 

Mă aplec mai aproape, apăsându-mi buzele pe pavilionul urechii 
lui. 

- Fără reţineri în noaptea asta, îi zic. 

Îl aud şuierând, aspirând aerul brusc. 

- Eşti sigură? 

Vocea îi sună ca un huruit de tunet, pe care-l simt în piept. 

- Dumnezeule, da, exclam, simțind nevoia ca el să înțeleagă 
exact. Te rog. 

Râde, dar nu e un râs amuzat. E râsul unui animal prădător, plin 
de făgăduinţe erotice. 

- Nelly, dragă... nu e nevoie să mă rogi. 

Ceva asemănător ruşinii mă determină să mă înroșesc. 

- Cu toate astea, te rog. M-ai făcut să aştept prea mult timp deja. 
Și am nevoie de asta. 

Privirea îi e atât de înfocată, atât de sfredelitor albastră, încât 
îmi taie respirația. 

- Ți-am lăsat timp și spațiu. Nu mi s-a părut că ai fi pregătită. 
Nici eu nu eram, nu întru totul. 

- Înţeleg şi-ţi sunt recunoscătoare. Dar acum îţi spun... nu-mi 
mai trebuie spațiu. Nu-mi mai trebuie timp. 

Mâna îi coboară, alunecând foarte puţin în jurul trupului, şi 
acum aproape că-mi cuprinde fundul, dar nu tocmai. 

- Vreau numai ca tu să fii sigură. Fără întrebări, fără ezitări. 
Vreau să fie aşa cum trebuie. 

Îmi las fruntea pe umărul lui, după care ridic fața ca să-l privesc. 

- Sunt pregătită. Cât se poate de pregătită. Speriată, e drept. Dar 
pregătită. 

Râde din nou. 

- Îţi închipui că eşti pregătită. Nu eşti. 

Vocea i se aspreşte. 

- Dar o să fii. Am eu grijă să fii. 

Și, o, Doamne, Dumnezeule, amenințarea, făgăduință din vocea 
lui, îmi sunt suficiente ca să mă determine să-mi strâng coapsele 
laolaltă, astfel încât să ţin umezeala înăuntru. Sunt conștientă că am 
căscat ochii larg și că respirația mi s-a prefăcut într-un șir de 
gâfâieli profunde. 

- Termină cu mușcatul buzei ăleia afurisite, până nu-mi pierd 
dracului cumpătul chiar aici, în metrou, mârâie el, iar eu îmi scot cu 
încetineală buza dintre dinţi, tachinându-l cu supunerea mea. De ce 
naiba e atât de cald aici? mai zice, părând sincer nedumerit de 
propria-i reacţie. 

Îmi arcuiesc spinarea și inspir adânc, strivindu-mi sânii de el. 
Suntem într-un vagon de metrou, înconjurați de oameni, dar ei nu 
ne acordă atenţie, iar mie, pur și simplu, nu-mi pasă. Sunt captiva 
propriei mele nevoi, arzând în flăcările dorinţei. Rațiunea mi-a 
dispărut, reținerile mi-au fost mistuite. 

- Termină odată, Nell, exclamă Colton, smucindu-mă spre el, şi 
acum suntem strâns lipiţi, față în faţă: îi simt dorința împungându- 
mi pântecul, tare și enormă. Nu-ţi mai face de cap cu mine. Eşti sexy 
şi te vreau. Ți-am înțeles mesajul. 

Îi adresez o privire nevinovată. 

- Nu vreau să transmit niciun mesaj, Colton, îi răspund, după 
care mă aplec mai aproape și-i şoptesc la ureche, ca o răsuflare 
ușoară: Sunt în călduri. 

Mă simt răsuflată şi caraghioasă că-i spun asta, dar așa a ieşit și 
e purul adevăr. 

Colton nu râde, aşa cum crezusem. 

- Fir-ar să fie, Nell, îmi pui la grea încercare stăpânirea. Mai am 
puțin și-ți îndes limba până în fundul gâtului chiar aici, în metrou. 

Din nou, privirea inocentă, cu ochii mari. 

- N-o să mă auzi că mă plâng, îi zic şi-mi mușc buza, doar ca să-l 
lovesc unde-l doare mai rău. 

Fălcile i se încleştează și amândouă mâinile îi coboară sub 
mijloc, ca să mă strângă de fese. O, Doamne, ce-mi mai place. Îmi 
place să-i simt mâinile pe fundul meu. Fusta mea neagră, mulată, 
lungă până la glezne, e din bumbac subțire, așa că-i simt bătăturile 
aspre din palme zgâriind materialul. Îi simt puterea primară a 
strânsorii când mă apucă, lipindu-mă de trupul lui oțelit. 

Gura îi coboară spre a mea, îndârjită şi aspră, şi dinţii îmi apucă 
buza de jos, mușcând-o, flămânzi, devoratori. Limba i se strecoară 
printre dinții mei, buzele i se mişcă pe ale mele. Scâncesc încet şi 
dintr-odată sunt aprinsă de poftă. ÎL sărut și eu, numai că sărut nu e 
chiar termenul potrivit. Sărutul înseamnă atingerea buzelor, jocul 
limbilor. Pe când ăsta... 

Ăsta e sex, doar că numai cu gurile. E ceva primitiv, crud, 
flămând. 

- Luaţi-vă o cameră, ce naiba, exclamă o voce feminină din 
spatele nostru și e o veritabilă atestare a erotismului acestui 
moment, faptul că o new-yorkeză e dispusă să spună ceva în semn 
de protest. Nu sunt prea multe lucruri capabile să-i scoată pe new- 
yorkezi din ale lor, din câte am descoperit. 

Metroul se oprește şi mâna lui Colton îmi aterizează pe centrul 
taliei, propulsându-mă înainte. Urcăm scara până la nivelul străzii, 

iar acolo brațul lui mă încolăcește strâns, lipindu-mă de el. Mă 
zoreşte de-a lungul străzii, apoi înăuntru, în atelierul întunecat. În 
drumul prin garaj, mă asaltează pentru scurt timp mirosul de ulei 
de motor, de ţigări, de transpiraţie și de tot ce înseamnă Colton. E 
un miros minunat care, într-un fel, pentru mine începe să însemne 
acasă. Gândul e înspăimântător, dar şi entuziasmant în același timp. 

Când urcăm pe scara strâmtă, își ține mâna pe terenul neutru al 
curburii șoldului meu, nu pe fund, nici pe talie. Îi simt fierbințeala 
intensă foarte aproape de mine și pulsul îmi bubuie asurzitor în 
timpane. Scara pare interminabilă. Sunt la o fracțiune de secundă de 
momentul în care m-aş răsuci pe loc şi l-aş pune jos chiar aici, pe 
trepte. 

Pofta e copleşitoare. 

E o foame crâncenă, o necesitate care-mi pulsează cu violență 
prin toţi porii fiinţei. Am nevoie de trupul lui, de mâinile lui, de gura 
lui, de buzele lui. Am nevoie să-mi simt degetele în părul lui, să-i 
traseze contururile trupului uriaș, solid, abundând în contraste care 
se compensează între ele: musculatură ca piatra, piele ca mătasea; 
bătături aspre, păr nespus de moale; buze umede și bărbăţie 
proeminentă și mâini rătăcitoare. 

Am nevoie de el tot și am nevoie acum. 

Sunt udă și tremurătoare între coapse, dureros, zvâcnitor. 

Slavă Domnului, în sfârşit intrăm pe uşă și zăvorul se închide cu 
un zvâc categoric, iar eu sunt prinsă în braţele lui, răsucită, lipită cu 
spatele de ușă, strivită între lemnul aspru și dur al ușii şi muşchii si 
mai duri ai lui Colton. 

Exact unde vreau să fiu. 

Îmi încolăcesc picioarele de mijlocul lui, îi prind faţa aspră de 
ţepi între palme şi-mi cunun gura cu a lui, plonjez într-un sărut 
febril. 

Simt încă fantoma lui Kyle izbindu-mi sufletul, nălucă a 
vinovăţiei şi a suferinței mele. N-o iau în seama, o las să mă bântuie. 
O las să se dezlănţuie furioasă. 

Mâinile lui Colton îmi coboară lin pe spate, până sub fese, apoi 
mi se împletesc în păr, iar fantoma e redusă la tăcere. Colton se 
trage înapoi şi-mi cercetează ochii cu ochii lui scânteietori ca 

safirele și-i văd propriile fantome cum încearcă să răzbată la 
suprafață. 

Suntem amândoi bântuiți de spectrele trecutului nostru, dar tot 
trebuie să mergem mai departe la un moment dat și să silim la 
tăcere vocile remușcărilor. 

Și acum e momentul. 


CAPITOLUL 11 
Mă pierd în tine... 


Colton mă lasă jos încet și-i simt erecţia când partea din față a 
corpului îmi alunecă peste a lui. Ne întoarcem iar și merg cu spatele 
spre camera lui, răsuflarea ieșindu-mi în gâfâieli superficiale. Mâna 
i se încolăcește pe talia mea, dar mă retrag, nelăsându-l să mă 
atingă. Fruntea i se încreţeşte de nedumerire, dar se netezește la loc 
după ce fac repede câţiva pași înapoi şi-mi prind cu degetele tivul 
tricoului. ÎI scot degrabă și-l las să cadă pe podea între noi. Colton se 
apleacă şi-l culege de pe jos fără să se întrerupă din mers și din 
contactul vizual, îl ridică și-l adulmecă. 

Râd, apoi îmi duc mâna la spate și trag în jos fermoarul fustei, 
oprindu-mă în pragul camerei lui. El se opreşte pe hol, la numai o 
lungime de braţ, ţinând cu o mână tricoul meu făcut ghem şi cu 
palma celeilalte proptita de perete. Pieptul lui lat şi şoldurile zvelte 
i se conturează în licărul delicat și alb al neonului din bucătărie și 
simt cum mi se usucă gura la vederea lui, colțuros și masculin și 
delicios. 

Zvâcnesc din șolduri, mușcându-mi buza, și las fusta să-mi cadă 
grămadă la picioare, rămânând acum numai în sutien şi chiloți. 
Observ că blugii i se umflă vizibil în dreptul fermoarului, tensionați 
de erecţia lui. 

Ochii îi sunt încețoșați, întredeschiși, primitivi, înfometați. 

Îmi deschei sutienul, copcă după copcă, apoi fac să lunece câte o 
bretea în jos, lăsându-l la final să-mi atârne într-un deget în fața 
mea. Colton mormăie din adâncul pieptului, un sunet de pură 
aprobare. 

Pielea mi se strânge, sfârcurile mi se întăresc sub privirea lui 
cuprinzătoare. Îmi îndrept spinarea și-l las să privească. Face un 

pas înainte și eu vreau să pășesc înapoi spre pat, să mă întind 
pentru el, să bat în retragere din fața ardorii pure din ochii lui, dar 
n-o fac. Rămân pe loc şi ridic capul ca să-i întâlnesc privirea, până 
când ajunge în dreptul meu. Buzele noastre sunt la o distanță de 
câţiva centimetri, dar nu ne sărutăm. Îi simt dogoarea răsuflării pe 
buzele mele şi vreau să le simt pe ale lui atingându-mă, însă nu mă 
mișc. Aştept. 

Dar deodată nu mai pot să rezist. Îi scot tricoul de pe el, 
imitându-i gestul de adineauri, cu adulmecatul, și, Doamne, 
Dumnezeule, miroase formidabil, a el, familiar și reconfortant şi 
exotic. Apoi îmi târăsc degetele în jos pe pieptul lui, oprindu-mă la 
dâra de păr negru de pe pântec, pierdută sub blugi. Îi desfac 
nasturele, cobor fermoarul şi-mi las degetele să-i mângâie erecţia 
prin bumbacul chiloţilor. Acum privesc în jos și pântecul mi se 
cutremură la vederea boxerilor din bumbac gri, întinși de măciuca 
lui, şi a petei umede întinzându-se în locul în care vârful împunge 
textila. 

Îşi aruncă blugii de pe el și acum suntem amândoi numai în 
chiloți. Aproape gata, aproape dezgoliți unul pentru celălalt. 

Îmi strecor degetele pe sub elasticul chiloților mei tanga roz 
aprins, coborându-l un pic. 

- Stai. Lasă-i, mă oprește vocea joasă, mârâită, a lui Colton. 

Mă supun instantaneu, lăsându-mi braţele să-mi cadă pe lângă 
corp. Nu-mi dau seama precis de ce, dar mi se pare și mai incitant 
când se apucă să-mi dea ordine așa. Simt o furnicătură în pântec, un 
fior în coapse. Îmi strâng picioarele, încercând să domolesc dorinţa 
dureroasă dintre ele, dar e inutil. Reduce imediat distanţa dintre 
noi, astfel încât sânii mei îi ating pieptul, iar erecţia lui îmi apasă 
pântecul. Îmi ridic mâinile, i le pun pe umeri, îmi las palmele să-i 
alunece în jos pe spinare, trăgându-l mai aproape. Se apleacă și mă 
sărută, delicat la început, tandru. Mă face să mă topesc, să mă înmoi, 
mă lasă inertă şi gâfâind delicatețea sărutului. Mă văd nevoită să mă 
țin de mijlocul lui, ca să nu mă prăbușesc. 

Mâinile mele îi explorează linia taliei, la graniţa dintre piele și 
bumbac. Mă ridic pe vârfurile picioarelor, ca să dau mai multă 
profunzime sărutului, şi-mi strecor degetele pe sub elastic, 
apucându-l de fesele tari și reci, plimbându-mi ambele mâini pe 


193 


emisferele musculoase. Geme, fără să întrerupă sărutul, cu o mână 
răsfirată pe spinarea mea, imediat mai sus de şolduri, şi cu cealaltă 
atingându-mi mijlocul și pornind încet în sus, tot mai sus, peste 
coaste... până pe sâni. Palma lui aspră îmi acoperă sfârcul, 
expediindu-mi prin tot trupul fiori spasmodici. Mă arcuiesc în 
palma lui, îi apuc fesele cu unghiile, explorându-i gura cu limba. 

Mă trezesc dezechilibrată și ametită și cu răsuflarea tăiată când 
el se desprinde brusc. 

- Ţine-te de tocul ușii, îmi ordonă. 

Mă supun și el îmi zâmbește, dezgolindu-și dantura ca un animal 
de pradă. 

- Acum, desfă-ți picioarele... la nivel cu umerii... mda, exact aşa. 
Și acum, nu te mişca. Și ţine-te. 

Am impresia că știu ce pune la cale și dintr-odată nu mai pot să 
respir, din cauza inimii care-mi bubuie în gât. Mâinile mele, pe tocul 
uşii, sunt tot ceea ce mă susține să nu cad şi mă văd nevoită să mă 
țin şi mai strâns când îl văd lăsându-se în genunchi în fața mea. 
Palmele lui enorme îmi cuprind partea din spate a coapselor, îmi 
muşc buza şi-mi cobor privirea spre el, cu răsuflarea tăiată. 

Îşi apasă nasul de miezul meu, împungând triunghiul de mătase 
roz. Nu-mi pot stăpâni un geamăt şi el nici măcar nu mi-a făcut 
nimic, deocamdată. Urlu din răsputeri când, extrem de brusc, ridică 
mâinile şi-mi smuceşte chiloţii în jos. Îmi apucă un picior de gleznă 
şi-l ridică, ordonându-mi pe muteşte să ies din ei. Asta şi fac și acum 
sunt complet goală, cu fața lui Colton între coapsele mele. 

Aştept, aștept, nerăbdătoare, însă el doar mă privește de jos, 
devorându-mă din ochi, cu degetele încolăcite din nou pe coapsele 
mele, imediat sub fese. 

O avea de gând să-și folosească mai întâi limba? Să mă satisfacă 
oral? Doamne, ce-aş mai vrea! 

Se întâmplă fără veste. Îşi sincronizează atacul cu clipa în care 
închid ochii de disperare, dorindu-mi ca el să înceapă ceva. Nimic, 
nimic... după care, dintr-odată, limba lui fierbinte şi umedă mi se 
strecoară lent în sus prin despicătura dintre labii. Îmi las capul să- 
mi cadă pe spate şi scâncesc de încântare, de ușurare. Sunt obligată 
să mă țin cu toată puterea de tocul ușii, ca să rămân în picioare. 

Degetele lui sunt acum pe interiorul coapselor mele, 
încovrigându-se din spate, ca să mă desfacă, să mă deschidă larg 
spre gura lui. Încă o plimbare delicată şi uşoară a limbii în sus, apoi 
o a treia, după care începe să lipâie, să lipăie, iar eu să scâncesc fără 
întrerupere. Și apoi apasă cu limba, strivindu-mi protuberanţța 
hipersensibilă. Mă preling în jos spre faţa lui, fiindcă nu mă mai ţin 
picioarele. 

- Strânge-ţi genunchii, Nelly, iubito. 

Fac aşa cum îmi cere și limba lui ajunge încă o dată înăuntrul 
meu, descriindu-mi cercuri în jurul clitorisului și scoțând din mine 
gâfâieli sonore, gemete uşoare, răsuflări scâncite. 

Un infern de presiune învăpăiată se acumulează în mine, 
prefăcând-mă într-un uriaș balon pe cale să explodeze. Momentul 
culminant se apropie şi el mă duce într-acolo și mă trece dincolo, 
într-un tărâm de poveste al extazului. Vreau să-l ating, să-i ating 
părul, pielea, dar el mi-a cerut să mă ţin de tocul ușii și dacă nu mă 
supun, ar putea să se oprească din ceea ce face și așa ar fi cel mai 
rău, aşa că mă ţin de ușă cum mi s-a spus și-mi las gemetele să 
crească în volum după plac. Și, cu cât gem mai tare, cu atât mai 
repede și mai înflăcărat mă linge el. 

Dar deodată, imediat înainte de orgasm, încetinește și-și retrage 
limba, reîncepând să-mi lingă labiile, iar eu scot un sunet pe 
jumătate de plăcere, pe jumătate de frustrare. Una dintre mâinile lui 
mi se încolăceşte pe exteriorul coapsei, atingând scobitura 
interioară a celuilalt genunchi, apoi se ridică ușor spre propria 
bărbie. 

Da, da, atinge-mă acolo. Am nevoie să-ți simt degetele înăuntrul 
meu. 

Cu toate astea, n-o face. 

- Spune-mi ce vrei să fac. Nu fac nimic până nu-mi spui tu. 

Scot un mormăit, apoi îmi aplec capul ca să-l privesc. Buzele îi 
sclipesc de secrețiile mele, iar ochii albaștri, nespus de albaștri, îi 
strălucesc de dorinţă. 

- Atinge-mă. Bagă-ţi degetele în mine. Continua să mă lingi, îi zic 
şi nu mă obosesc să-mi înăbuș geamătul când el își strecoară două 
degete în matca mea fierbinte, palpitândă, inundată. Fă-mă să-mi 
dau drumul. 

- Spune-mi pe nume. 

Îmi muşc buza, fiindcă nu pot să mă abțin și fiindcă ştiu că-l 
înnebuneşte. 

- Fă-mă să-mi dau drumul, Colton. 

Scoate un mormăit din piept. Plăcut sunet. 

- Ştii ceva, îmi zice, oprindu-se cât să-mi mai lingă o data labiile, 
după care continuă, tu ești singura persoană din viața mea care-mi 
spune așa. Tot restul lumii îmi spune Colt. 

- Vrei să-ți spun şi eu Colt? îl întreb. 

- Pe naiba, nu. Îmi place cum îmi pronunţi numele. 

Pe urmă, nu mai e loc pentru cuvinte, fiindcă degetele i se mișcă 
într-un fel care-mi stârnește dorinţa de a ţipa, iar limba își regăseşte 
ținta pe clitorisul meu și o mână îmi dezmiardă posteriorul. E cu 
totul asupra mea, pe mine, în jurul meu. Universul mi s-a restrâns la 
ființa lui, la Colton şi la demenţial de incredibilele lucruri pe care mi 
le face. 

Atât de aproape, atât de aproape. Dar de fiecare dată când ajung 
pe culme, el pare să-şi dea seama şi încetinește, schimbă ritmul și 
mă trage înapoi. Îşi culege indiciile din vocea mea, bănuiesc. 

Aude cum îmi creşte tempoul gemetelor în apropierea 
orgasmului, iar atunci când gâfâi şi scâncesc de dorinţă, se opreşte, 
iar eu îmi azvârl capul pe spate de frustrare, dar apoi îl smucesc la 
loc înainte, ca să-l privesc cum mă linge. O, Doamne, cât e de sexy 
când face asta! Părul lui negru scânteiază în lumină, pielea i se vede 
întunecată, brună, în semiîntuneric, mușchii dezgoliți îi sclipesc, 
unduindu-se în mişcare. Are o mână pe fundul meu, ținându-mă 
lipită de el, și deja îmi pierd toată puterea de stăpânire. Mă preling, 
cu genunchii moi, peste gura şi degetele lui şi-mi încurc degetele 
prin părul lui, strivindu-l de mine cu o dorință depravată şi un total 
abandon. 

- Am nevoie să-mi dau drumul, Colton, şoptesc. Te rog, lasă-mă 
să-mi dau drumul. 

Îmi mângâie fundul cu mișcări circulare, dezmierdându-mi 
pielea de pe fesa stângă, iar mâna lui dreaptă e înăuntrul meu, 
frecând într-un loc aflat sus pe pereţii cavităţii, frecând într-un fel 
care mă face să gâfâi și să scâncesc, după care-și trage cele două 
degete afară, la bagă iar înăuntru, afară şi înăuntru, apoi freacă iar 

în locul ăla. Limba lui e de neoprit, neobosită, împungându-mi și 
încercuindu-mi clitorisul, frecându-l, lingându-l, sugându-l şi 
trăgând ușor de el cu dinții. 

Mă apropii acum. Sunt foarte aproape. 

- Acum vine, mă aud că spun, gâfâind. Nu te opri. Nu te opri. 

Nu-mi răspunde, doar își reînnoieşte asaltul, şi acum sunt 
aproape de culme, oscilând, ezitând, pe cale să mă arunc spre vârf. 
Capul mi-e dat pe spate şi gem din răsputeri, trăgându-i fața spre 
matricea mea în ritm cu îndoirea genunchilor mei și balansul limbii 
lui. 

Îmi trage cu dinţii de clitoris şi-l suge cu putere, frecându-mă 
energic cu degetele, şi acum îmi dau drumul. Când scot un țipăt 
sugrumat, anunțându-mi orgasmul, mă plesneşte peste fund şi-mi 
dau drumul atât de tare, încât respirația mă trădează şi țipătul mi se 
întrerupe. Mă plesnește din nou peste fesa cealaltă, retrăgându-şi 
degetele și vârându-le înapoi în timp ce mă pocnește a treia oară. 

La fiecare palmă peste fundul meu, îmi împunge clitorisul cu 
limba şi-mi dau drumul, îmi dau drumul, îmi dau drumul, îndoită de 
mijloc în față și cu gura căscată, dar tăcută. 

- Urlă pentru mine, Nelly, îmi zice și-și însoţeşte comanda cu o 
ultimă lovitură, cea mai puternică, şi-mi ciupeşte clitorisul cu dinții, 
aproape prea tare, dar nu tocmai. 

N-am încotro şi mă supun, țipând din răsputeri și prăbușindu- 
mă în față. Colton mă prinde în braţe, în timp ce se ridică. Zvâcnesc 
odată cu valurile succesive de şoc ulterior orgasmului, dar mă 
forțez să deschid ochii și să-l urmăresc cu privirea pe Colton, în 
timp ce traversează holul, intră în baie, scotocește prin dulăpiorul 
de sub chiuvetă și scoate de acolo o cutie nedesfăcută de 
prezervative. Deschide clapa și extrage un șir de pacheţele, sfâşie 
ambalajul unuia, azvârlindu-le pe celelalte pe podea, lângă pat. 

Privindu-l, mă prind de ceea ce urmează să se întâmple. Să-l las 
să mă satisfacă oral, să-l ating, să-l sărut, să-l fac să-și dea drumul 
stimulându-l cu mâna, toate astea sunt una. Dar sexul adevărat, cu 
el deasupra mea, pătrunzând în mine... e cu totul altceva. 

Îşi dezbracă boxerii şi se întinde pe pat lângă mine, aplecându- 
se spre mine rezemat într-un cot. 

- Te-ai răzgândit? mă întreabă, probabil remarcând expresia de 
pe fața mea. Nu te presez. Dacă nu vrei s-o facem, n-o... 

- Vreau, îl întrerup, ridicându-mi mâna şi mângâindu-i nodurile 
şirei spinării, până la fese. Chiar vreau. A trecut atât de mult timp, 
am emoţii. Dar vreau. 

- Şi fantomele? 

- Prezente, dar mă străduiesc să trec de ele, îi mărturisesc, 
urmărindu-i cu degetul partea de sus a corpului, trecând peste 
coaste, apoi întorcându-mă spre şold. Dar ale tale? 

- La fel. 

Privirea lui îmi greblează tot corpul, de sus până jos, apoi 
zvâcnește înapoi, spre ochii mei. 

- Eşti atât de sexy, Nell. Atât de frumoasă. Nici nu pot să suport 
cât eşti de superbă, fir-ar să fie. Nu merit eu un îngeraş delicios ca 
tine. 

Și, uite-așa, emoțiile sunt înecate de un tsumani de tandreţe și 
dorinţă. 

- Nu sunt un înger, îi zic, ridicându-mă într-un cot şi trântindu-l 
pe spate. Și tu mă meriţi. Meriţi pe cineva mai bun decât... 

- Te merit exact pe tine, îmi taie el vorba, punându-mi mâinile 
pe şolduri, în timp ce eu mă pun în genunchi, călare pe coapsele lui. 
Numai pe tine. Cu bune și cu rele. Cu tot ce ești tu, cu toată 
frumuseţea ta. 

Nu pot decât să-l fixez cu privirea, ca răspuns, clipind mărunt ca 
să-mi alung emoţiile. Nu lacrimi, nu chiar. Numai... emoţii. Îmi mut 
privirea spre bustul lui, cu dragonul care scuipă foc. Cu inscripţia, 
cu imaginile, toate pictate pe superbul lui fizic musculos, îmi plimb 
palmele peste pieptul lui, trec de stomac și trasez V-ul cu vârfurile 
degetelor tremurătoare. Urmăresc liniile V-ului în jos, spre părul 
pubian tuns foarte scurt și spre - Dumnezeule, e imens - mădularul 
lui. Mă ling pe buze, apoi mi le mușc, ezitând. El nu se mișcă, doar 
mă ține de şolduri, lejer. 

- Atinge-mă, îmi zice. Aici faci orice vrei tu. În ritmul tău. 

Cu vârful degetului, la început. Doar cu buricul degetului 
arătător, mângâindu-i vârful extrem; zvâcnește la atingerea mea și 
stomacul i se contractă ușor, după care se destinde. Buza începe să 
mă doară de cât de tare o mușc și degetele lui se strâng pe carnea 

şoldului meu, într-un exercițiu de autocontrol. Știu că i-am mai 
făcut asta, însă atunci dormea, nu mă privea. E altceva. Vreau să vad 
cum îi place, cum vrea, cum simte mai bine. Vreau numai să-l ating, 
să-l țin în mână. Vreau să-mi înfășor buzele pe el și să-l gust. E un 
lucru pe care l-am făcut numai o dată sau de două ori, acum mult 
timp, şi mă pomenesc dorind să-l încerc cu el. 

Mă mut mai în spate, pe gambele lui, astfel încât să mă sprijin pe 
tibii, încălecându-i genunchii. Apoi inspir adânc şi-mi înfășor 
degetele pe el. ÎI simt gros în palmă, tare ca piatra, cu pielea moale 
şi dogoritor de fierbinte. Inima îmi bate ca o tobă sălbatică în gât și 
abia mai respir. El stă cu ochii pe mine, cu privirea neabătută și 
indescifrabilă. Îmi las mâna să lunece în jos, spre rădăcină, dar e 
atât de lung, încât pot să-mi pun și mâna cealaltă deasupra, să i-l 
adăpostesc în amândoi pumnii. Ridic mâna strânsă pe toată 
lungimea, apoi o las la loc în jos, după care izbutesc să găsesc un 
ritm constant. 

- Dumnezeule, Nell, ador felul în care mă atingi. 

Vocea îi e răguşită, tărăgănată. 

Nu-i răspund, cel puțin până când mă aplec peste el, astfel încât 
carnea lui roz, străbătută de vene, să-mi fie în faţa ochilor. 

- Vreau să te gust. 

- Fă orice vrei, îmi zice. Dar să știi că nu-mi dau drumul în gura 
ta. 

- Nu? întreb, șovăind, apoi îi ating capul cu buzele. 

- Nt. Nu de data asta, cel puţin. Vreau să fiu înăuntrul tău atunci 
când îmi dau drumul. Vreau să privesc în ochii tăi frumoşi în timp 
ce ne dăm drumul împreună. 

Îşi încurcă degetele în părul meu, apoi îşi trânteşte capul pe 
spate când reuşesc să-mi găsesc curajul şi să-mi strecor mădularul 
lui între buze. Are gust de piele, de sare şi de încins și în vârf îi 
luceşte o picătură umedă, care-mi atinge limba, cu un gust vag de 
mosc și de sare. Geme şi i-l cuprind mai adânc, împingându-l 
centimetru cu centimetru în gură, plimbându-mi limba de-a lungul 
lui. Încă îl cuprind cu degetele şi mi le fac să alunece în sus şi-n jos, 
spre rădăcină, și, până la urmă, ajung cu buzele la pumnul meu, 
exact atât de departe cât pot să ajung fără să mă înec. Mă trag 
înapoi, scoțându-l din gură, mișcându-mi doar mâna pe el, după 

care cobor din nou. Zvâcnește uşor din șolduri când îmi atinge 
fundul gâtului. 

- Scuză-mă, nu vreau să te fac să verşi. 

Îmi iau gura de pe el, dar nu şi mâna, şi-l privesc în ochi. 

- Nu-i nimic. Îmi place gustul tău. 

Nu-i mai aștept răspunsul, i-l cuprind din nou cu buzele şi-l 
înghit adânc. 

De data asta, mă înec intenţionat cu el, numai din curiozitate, ca 
să vad cât de departe pot să merg. 

- Dumnezeule, Nell, exclamă el, încercând să-și tragă şoldurile 
înapoi, numai că n-are unde să se ducă și iată-l șuierând, 
încordându-și degetele în părul meu. Dacă tot e să faci asta, măcar 
încearcă să-ți relaxezi gâtul. Nu face nimic din ceea ce nu vrei. Nu 
face o chestie doar pen’ ca asta crezi că aştept eu de la tine. 

Îmi retrag buzele, apoi le cobor la loc, dar de data asta îmi 
relaxez mușchii gâtului și-l cuprind mai adânc. O, Doamne, o, 
Doamne, Dumnezeule. Atât de adânc. Atât de enorm. Aproape prea 
mult, dar îmi place. Nu știu ce-ar putea să spună asta despre mine şi 
nu-mi pasă. Lui îi place, îmi dau seama. Se abţine, dar chiar îi place. 
Îmi stabilesc ritmul, retrăgându-mă până când doar vârful îmi 
rămâne între buze, după care îl înghit cât pot de adânc, mişcându- 
mi pumnul în jurul lui în timp ce mă retrag. 

- Of, Nell, fir-ar al dracului, e incredibil, exclamă cu respiraţia 
tăiată, tremurând din cauza sforțărilor de a rămâne nemișcat. 

- Poţi să te mişti, îi zic. Nu te abţine. 

Geme şi începe să se mişte în ritmul meu. Îmi ridic privirea spre 
el în clipa în care sunt cu buzele în jurul capului și-l văd că stă cu 
ochii în tavan, cu o expresie de extaz dureros pe față. Ador să știu 
că-i ofer plăcerea asta. Îşi ține degetele încleștate în părul meu, 
strâns, aproape de piele. Mă trage cu blândeţe spre el, încurajându- 
mă. 

Se mișcă, se mișcă, împingându-se în gura mea, îl primesc, îl 
primesc cu totul. Ştiu, a zis că nu vrea să-și dea drumul în gura mea, 
dar mă hotărăsc să-l determin s-o facă. O vreau. Vreau să i-o înghit 
toată, s-o gust, s-o simt. Să-l simt cum își pierde controlul în gura 
mea. 

- Pune-mi mâna pe scrot, îmi zice, scrâşnind cuvintele printre 
dinţii încleştaţi. Te rog. 

Îi cuprind ouăle într-o singură mână şi sunt crispate, umflate. I 
le masez cu toată tandreţea de care sunt capabilă, mişcându-mi 
cealaltă mână spre rădăcină, pistonând cu iuțeală, plonjând în el din 
ce în ce mai repede. Respirația îi e întretăiată, buzele i se mișca în 
spasme necontrolate. Îl cuprind adânc de fiecare dată şi nu mă înec. 
Mă mândresc cu asta. Îmi place să-l simt în gât, știind că lui îi place, 
îi place la nebunie. Mi-a dăruit atât de multă plăcere făcându-mi ce 
mi-a făcut, iar acum pot să i-o dăruiesc înapoi. 

Încearcă să se retragă. 

- Trebuie să... trebuie să mă opresc. Sunt prea aproape, Nell, 
murmură, trăgându-mă de păr de două ori. 

În replică, eu mă mişc şi mai repede, după care îi simt șoldurile 
cedând şi împingând din nou în mine. Îi simt biluţele încordându-se 
şi pulsând, după care șoldurile i se crispează, în punctul culminant 
al unui zvâcnet, în adâncul gâtului meu. Simt un șşuvoi fierbinte 
țâşnindu-mi în gât. Mă retrag, astfel încât să-i am capul între buze, şi 
sug cu putere. Geme tare şi șoldurile i se cabrează, apoi un alt jet 
îmi țâşnește în gură. De data asta îi simt gustul, dens și fierbinte şi 
sărat pe limbă, alunecându-mi pe gât în timp ce-l înghit. Strâng la 
rădăcină şi frec, continuând să sug, şi el ejaculează a treia oară, un 
jet mai ușor și de un volum mai mic. Când simt că spasmele i se mai 
domolesc, îl cuprind adânc pentru o ultimă oară, apoi i-l scuip afară 
şi lunec în sus pe trupul lui până-i ajung cu capul pe piept. Vârful lui, 
încă tare, îmi împunge labiile şi nu mă pot abține să mă frec de el, 
făcându-i loc înăuntru. Vreau să i-l simt în mine. 

Colton e încordat şi tremură, frisonând. 

- Mama mă-sii, Nell. A fost incredibil. 

Chicotesc pe umărul lui. 

- Mersi. Nu eram sigură dacă am făcut-o cum trebuia, dar se 
pare ca ţi-a plăcut, așa că... 

Se crispează. 

- N-ai mai făcut asta până acum? 

Ridic din umeri. 

- Am făcut-o, dar... a fost acum mult, mult timp, şi numai de vreo 
două ori. 

Cam aici se opresc amănuntele pe care sunt dispusă să i le dau 
în momentul ăsta. 

Pare să înțeleagă, pentru că doar clatină din cap în semn de 
încuviințare. 

- M-am prins. Ei bine, pot să-ți spun că a fost cea mai tare 
chestie din câte am simţit vreodată. 

Mă înfior de mândrie. 

- Serios? 

Un gând îmi şopteşte, în adâncul minții, că el probabil are o 
vastă experiență pe care se bazează, ipoteză pe care nu-mi doresc s- 
o examinez prea îndeaproape. 

- Fir-ar să fie, absolut. 

- Zici şi tu aşa. 

Izbucnește în râs. 

- Nu, deloc. Chiar a fost atât de bine. 

Se mișcă brusc şi acum sunt întinsă pe spate, iar el e deasupra 
mea, atingându-mi umărul cu buzele, depunându-mi sărutări 
delicate pe piele. 

- lar acum, vreau sa-ţi sărut fiecare centimetru formidabil de 
piele. 

Și chiar o face, până la absolut ultimul centimetru. Începe de la 
umeri, mă sărută încet de-a lungul claviculelor, îngenunchează între 
genunchii mei, apoi își strecoară sărutările printre sâni. Îi vreau 
gura acolo, numai că el preferă să se joace cu mine, sărutând 
proeminenţele fiecărui sân, dar fără să ia sfârcurile în gură, aşa cum 
vreau. Îmi atinge cu buzele stomacul într-o serie de sărutări umede, 
traversează abdomenul până spre şolduri, apoi coboară pe ambele 
coapse. Mă aştept să-şi lipească gura de miezul meu, dar n-o face. În 
schimb, mă sărută primejdios de aproape pe ambele părți, deasupra 
interiorului fiecărei coapse, cu şmirghelul aspru al obrajilor lui pe 
pielea mea sensibilă, dar niciodată nu-şi atinge buzele de labiile 
mele. 

Pe urmă, începe să urce la loc, după ce mi-a sărutat gambele şi 
pulpele şi labele picioarelor. Ajunge la genunchi, ezită puţin, apoi 
mă prinde cu mâinile de şolduri și mă întoarce cu faţa în jos. Îmi 
cuibăresc capul între braţe şi încerc să nu mă rușinez când îmi 
sărută pulpele, partea din spate a coapselor şi apoi, da, fiecare fesă 

în parte, plimbându-se pe ambele emisfere, acordându-le o atenţie 
specială, cuprinzându-le cu palmele în jurul buzelor lui, strângând 
muşchii, urmărind cu un deget despicătura. 

Degetul i se cufundă în despicătură și, deodată, sărutatul peste 
tot nu mai e atât de drăguţ, pe cât e de erotic. Buzele i se mișcă în 
continuare pe fundul meu, însă degetul, el pătrunde printre 
coapsele mele și mai departe, în sus, mai adânc. 

- Ţi-a plăcut când ţi-am băgat degetul înăuntru atunci, nu-i aşa? 
mă întreabă pe un ton aspru şi poruncitor. 

Nu pot să-i răspund decât printr-un scâncet. Într-adevăr, mi-a 
plăcut. Cu toate astea, doar n-o să-i spun așa ceva. 

- Răspunde-mi, iubito, insistă el, împungându-mi coapsele cu 
genunchii şi forțându-le să se depărteze. Ţi-a plăcut? 

Continuă să-mi împingă genunchii până când mi-i îndoaie cât se 
poate de mult şi acum sunt complet desfăcută pentru el. Palma lui 
îmi descrie cercuri pe posterior și-l simt că-mi așteaptă răspunsul. 
Dar nu i-l dau. Vreau să-l stârnesc, să-l văd ce-o să facă. 

Mă pocneşte din nou, o palmă ușoară, dar usturătoare. Imediat, 
vulva mi se strânge și sunt udă, mustesc. Gem cu fața în pernă. 

- Da, Colton. Mi-a plăcut. 

- Mai vrei o dată? 

- Mm-hm, răspund, fiindcă nu pot articula cuvinte. 

Arătătorul lui gros mi se târăște în jos prin despicătură și 
tatonează intrarea, făcându-mi respirația să se oprească și trupul 
să-mi tremure. 

Cealaltă mână i se strecoară sub mine, iar degetele se îndoaie în 
sus, începând să-mi maseze clitorisul. Mă străbat fulgere și mă 
zvârcolesc sub atingerile lui. Degetul i se mișca în continuare în sus 
şi-n jos, apropiindu-se, dar fără să împingă sau să apese. Atingerea 
clitorisului e ușoară și delicată şi lentă, descriind cercuri ca să mă 
pregătească. O, dar sunt pregătită. Cum nu se poate mai pregătită. 
Îmi întind picioarele ca să mă desfac mai mult şi deodată degetul lui 
dispare pentru o clipă, după care se întoarce. Simt ceva ud şi cald 
acolo, în spate, și apoi o apăsare. 

- Îmi spui dacă e prea mult. 

Se împinge înăuntru, o, cu câtă delicateţe. O, Doamne, Doamne, 
Dumnezeule, Acum, cercurile trasate de degetele lui sunt iuți și 

precise, răspândind fierbințeală prin mine. Mă mişc şi mă arcuiesc, 
îmi curbez spinarea și-mi ondulez șoldurile. Cât e de bine! Cât e de 
bine! Mă ridic în genunchi și împing înapoi, savurându-i întregimea 
degetului înăuntrul meu. Of, Doamne. 

- Colton... nu te opri. 

- Nici nu mă gândesc, ce naiba. 

Îşi strecoară degetul şi mai adânc, iar eu sunt aproape 
dezmembrată. 

E ceva atât de intens, de arzător, forțat şi puţintel dureros, însă 
durerea e familiară şi bine-venită şi senzuală. Perfectă. Dar un. Îmi 
dau seama, chiar în timp ce gândesc asta, că nu e perfectă. El 
înăuntrul meu, asta ar fi ceva perfect. Exact aşa, doar că mădularul 
lui să fie în locul degetului. 

- Te vreau înăuntrul meu, îi zic, întorcând capul ca să-mi şoptesc 
cuvintele peste umăr. Chiar acum. 

- Aşa? 

- Dumnezeule, da. Aşa, răspund într-o șoaptă înflăcărată. 

Aud zgomotul de ambalaj sfâșiat, îi simt degetele retrăgându-se 
din miezul meu şi întorc capul, urmărindu-l cum își pune 
prezervativul cu o singură mână. Îmi sprijin greutatea pe coate, 
privindu-l cum îşi ia mădularul în mână și-l călăuzește spre intrarea 
în mine. O uşoară împunsătură, apoi privirea i se ridică spre ochii 
mei, şovăind. 

- Nell, eu... 

E atât de autoritar uneori, dându-mi ordine pe care mă 
pomenesc dorindu-mi să le execut, purtându-mă spre înălțimi 
delirante ale extazului. Dar apoi, în alte situații, e ezitant și nesigur, 
dar asta numai când e vorba despre mine, vrând să se asigure că 
sunt din același film cu el, să se asigure că vreau să se întâmple ceea 
ce are să urmeze. 

Nu pot să alcătuiesc cuvinte ca să-i răspund, așa că mă împing în 
el și-l simt alunecând în mine, umplându-mă. 

Of... Doamne... Dumnezeule. Îmi las capul să-mi atârne printre 
brațe şi-mi încordez umerii, smucindu-mă înapoi ca să-l primesc 
adânc. 

- Nell, la dracu. Tare strâmtă mai ești, fir-ar. 

Vocea îi e încordată, îngroșată. Mâinile lui mă prind de şolduri, 
exact acolo unde sunt îndoite, și mă trag spre el. 

lar acum e cu totul în mine, cu șoldurile lipite de fesele mele, cu 
degetul încă înăuntru. 

- Eşti foarte mare, Colton... îi zic, după care sunt nevoită să-mi 
înăbuș chicotitul, când îmi dau seama cum a ieşit. 

Am spus-o pe nerăsuflate și a sunat ca o replică dintr-un film 
porno. Dar e adevărul. E enorm, mă dilată. 

- E bine? Nu te doare? 

Scutur din cap. 

- E perfect. 

Simt cum se acumulează presiunea, o dogoare vulcanică 
înăuntrul meu. El tot lunecă, înăuntru și afară, și deodată își 
propteşte vârful în interiorul meu şi, după o clipă de ezitare, îl 
afundă lent, iar eu urlu, un țipăt fără suflu. Încă o alunecare lentă 
afară, apoi iar înăuntru, degetul pulsându-i în mine, mișcându-se 
ușor înăuntru și afară, împingând presiunea până la capăt, făcând ca 
fulgerele să se acumuleze și să-mi trosnească în sânge, în muşchi. 
Ezită din nou la intrarea în mine, poposind cu vârful între labii, iar 
de data asta, când se împinge înăuntru, o face mai repede, aproape 
brutal. 

- Da, Doamne, da, Colton. Așa. 

Se retrage şi împunge adânc, cu putere. 

- Aşa? 

- Da... icnesc eu. 

Încă o dată, tare, adânc, foarte adânc. 

- Îţi place brutal? 

Acum ritmul e aspru, adânc şi iute. 

- Da, Colton... îmi place brutal. 

- Of, mama mă-sii, Nell, exclamă, aplecându-se peste mine, 
adânc îngropat, lasându-și capul pe spinarea mea. Cum se face că 
eşti atât de formidabilă? 

N-am cum să-i răspund la asta și oricum nu mai am ocazia, 
pentru că se izbeşte din nou în mine. Scâncesc la fiecare zvâcnet, mă 
împing în el când se cufundă adânc. Nu mai există alte gânduri, ci 
doar momentul, nu mai sunt amintiri, în afara zvâcnetului de 
dinainte, nimeni pe lume, cu excepţia lui Colton. Presiunea 

iminentului orgasm e o realitate copleșitoare înăuntrul meu și ştiu 
că, atunci când o să vină, o să fie un potop uriaș năvălind prin mine. 

Deodată, încetinește şi zvâcnetele îi devin superficiale, intrând 
doar pe jumătate, mişcându-se într-un ritm sinuos. Of, fir-ar să fie, 
cât e de intens! Chiar mai intens decât când era brutal, într-un fel. 
Loveşte în mine așa cum ar bate un acord la chitară, făcându-mă să 
zbârnâi. Culmea e aproape, orgasmul plutind prin preajmă. Îşi vâră 
degetul puțin mai adânc, îl zvârcolește înăuntru şi afară, după care, 
brusc, pătrunde adânc, cu putere, și eu mă destram. Urlu, îmi 
împing fundul spre zvâcnetele lui, dându-mi drumul, iar și iar și iar. 

Apoi, când mă mișc, îmi dau seama că îmi lipsește prezenţa lui în 
interiorul meu. Mă întorc pe spate şi sunt gata să-l implor să fie iar 
înăuntru, dar iată-l că e, strecurându-se cu blândeţe, și oftez de 
uşurare pentru că-l am înapoi unde-i e locul. 

- Nell, uită-te la mine. 

Vocea lui mă face să deschid ochii brusc și privirea lui e 
înflăcărată, de un albastru însuflețit, extatică prin felul în care mă 
soarbe cu o adoraţie atât de fățișă. 

- Bună, îi zic. 

- Bună, îmi răspunde. 

Mâinile lui mă apucă de umeri și mă ridică în capul oaselor, pe 
genunchii lui, într-o poziţie oarecum incomodă. 

- Încolăceșşte-ți picioarele pe după mijlocul meu. 

El stă turceşte, cu spatele drept, susținându-mă, și eu îmi 
încolăcesc călcâiele după șoldurile lui. Schimbarea poziţiei 
evidenţiază o imediată diferență. El e... adânc. Pătruns atât de 
departe în interiorul meu, încât pare ireal. Icnesc, dar pe urma nici 
măcar asta nu pot s-o mai fac, rămânând cu gura înțepenită, căscată 
într-un urlet mut, în timp ce mă preling peste el. 

- O, Doamne, o, fir-ar, exclamă el. Eşti atât de strâmtă. Ți-am mai 
zis asta? 

- Poate... că da, gâfâi eu. Mă bucur că sunt strâmtă pentru tine. 

- Mişcă-te pentru mine. În sus și-n jos. Fă să-ți vină. 

Vocea lui mă dezmiardă; privirea lui mă înlănţuie. 

Mă supun, evident. Mă împing în jos cu călcâiele, mă ridic cu 
coapsele, mă apuc cu mâinile de umerii lui şi mă ridic. Rămân 
suspendată, doar cu vârful lui în mine, după care, cu ochii mari și 

gura căscată, mă las în jos cât pot de lent. Mă ridic iar şi mâinile lui 
mi se strecoară sub fund, ridicându-mă, coborându-mă. Îmi sporesc 
ritmul, până când devine frenetic, extazul îndreptându-se spre 
culme. 

El îl simte, vede. 

- Dă-ți drumul pentru mine. 

O, şi chiar îmi dau. Din greu. 

El se abţine, am impresia. 

- E rândul tău, îi zic. Acum vreau să-ți dai tu drumul. 

Mormăie, se răstoarnă astfel încât eu să fiu cu fața în sus şi el 
deasupra mea, şi acum, acum e perfect. E paradisul perfect, o 
fericire cum n-am mai cunoscut vreodată și nu mai simt nici 
vinovăție, nici durere, nici ruşine, nici nimic, numai trupul lui Colton 
apăsându-l pe-al meu, gura lui înşirându-mi sărutări aprinse pe 
sâni, luând câte un sfârc în gură, în timp ce organul lui forează 
adânc. 

Îmi înlănţui picioarele de mijlocul lui şi mâinile de ceafă, 
trăgându-l peste pieptul meu. Se lasă peste mine, lent la început, 
aproape alene. Buzele i se mută de la un sân la celălalt și palmele îi 
stau proptite de pat, lângă capul meu. Întorc faţa într-o parte și-i 
sărut antebraţul de fier, apoi casc larg gura într-un ușor icnet când 
el își întețeşte ritmul, mușcându-mi sfârcul îndeajuns de tare cât să- 
mi zvâcnească. 

Nu credeam că ar fi posibil, dar mă apropii din nou de orgasm și 
nu cred că aş mai putea suporta încă unul, mai ales că devin din ce 
în ce mai intense. Dac-o să continue așa, cel care urmează o să mă 
rupă în două și, da, vine acum, e atât de aproape. El se încordează 
serios acum, înfigându-se ca nebunul, greutatea lui mă apasă 
împovărător, pieptul îi alunecă pe al meu și buzele îmi ating 
urechea. 

Îmi şopteşte numele iar şi iar, cântându-l în timp ce se înfige în 
mine. O mână de-a mea îi stă încâlcită în părul de la ceafă, iar 
cealaltă îl mângâie pe spate, apucându-l de fesele încordate, 
trăgându-l spre mine. 

Vocea lui îmi gâfâie în ureche, într-o șoaptă icnită. 

- O, Doamne. Îmi vine acum, Nell. Dă-ţi drumul odată cu mine. 
Dă-ţi drumul odată cu mine, iubito. 

Îşi ridică fruntea și privirile ni se întâlnesc. 

- Da... da... acum, îi răspund. Dă-mi totul acum. 

Asta îl înnebunește și se prăvălește în mine, brutal și dur și 
nestăpânit. E cea mai incredibilă senzaţie din câte-am cunoscut 
vreodată, forța asta primitivă a unui bărbat pierdut în convulsiile 
extazului, prăvălindu-se în mine. Se repede cu furie, afundându-se 
adânc, iar eu îmi înfig degetele în carnea lui şi în părul lui, îl smu- 
cesc și mai abitir cu picioarele, simțind cum se revarsă orgasmul 
prin mine. 

Ritmul începe să-i scadă, să şovăie, şi deodată îl simt că se 
crispează, cu toți mușchii încordați precum coarda unui arc, 
înfigându-se adânc. Se retrage lent, ieșind aproape de tot, apoi se 
prăvălește adânc, a doua oară, a treia oară, după care rămâne inert 
deasupra mea, enorma lui greutate strivindu-mă în chip miraculos. 

Îl mângâi pe spate, descriind cu mâna cercuri lente, îi sărut 
umărul, pavilionul urechii, tâmpla. Îmi plimb mâinile pe spinarea 
lui, îi mângâi fesele, apoi urc cu degetele de-o parte şi de cealaltă a 
corpului, memorând senzațiile date de mușchii lui, felul în care-i 
simt trupul peste al meu. 

Încearcă să se ridice. 

- Cred că te-am strivit, îmi zice, dar eu îl țin pe loc. 

- Nu, nu te mișca. Îmi place. E perfect. Ador să te simt așa. 

Îşi cuibăreşte faţa în adâncitura dintre gâtul şi bărbia mea, 
respirând lent, regulat. Niciodată, absolut niciodată n-am simţit o 
satisfacție atât de deplină ca în momentul ăsta. Sunt saturată, sunt 
fericită. Sunt plină de palpitaţii și de furnicături în tot corpul, 
încinsă de extaz, copleşită și împlinită în inimă, în minte, în trup şi-n 
suflet. 

Şi deodată îmi vine gândul. Amândoi am folosit expresii de genul 
ador asta sau ador când tu..., cuvinte acceptabile din punct de 
vedere social, pentru ceva care-ţi place cu adevărat. Însă... adevărul 
e că, din câte gândesc eu, amândoi le înțelegem în sensul mai 
profund. Cel puţin, stiu că așa e în cazul meu. 

N-aş da un astfel de moment pentru nimic în lume. Și în mod 
sigur n-aş renunţa niciodată la ceea ce am acum cu Colton. Vreau să 
cunosc senzațiile astea de cât mai multe ori posibil. Mă simt acum 
mai apropiată de Colton decât am fost vreodată de oricine altcineva. 

Gând care îmi aduce odată cu el un val de remușcări, alungate însă 
imediat. 

- La ce te gândești, Nelly? se interesează Colton, rostogolindu-se 
cu tot cu mine şi acum sunt aproape întinsă peste el. 

Îmi arunc coapsa peste gamba lui şi încep să-i cutreier bustul cu 
o mână, iar părul mi se revarsă sub mine, pe pieptul lui. 

- Mă gândesc că e cel mai grozav moment din viața mea. Sincer. 
Mă simt mai apropiată de tine acum decât de oricine... vreodată. Mă 
gândesc... că aș vrea să trăiesc astfel de momente cu tine totdeauna. 

Inspir adânc, scurt, scot aerul afară, după care îmi iau avânt. 

- Mă lupt cu sentimentul de vinovăţie legat de asta, din cauza a 
tot ce am discutat apropo de fratele tău, dar... e purul adevăr. Sunt 
mai apropiată de tine acum, decât am fost vreodată de el. Nu știu de 
ce e aşa. Mă doare... e tulburător. Știu că l-am iubit. Chiar l-am iubit. 
Dar... cumva simt că... între mine și tine e... ceva mai mult. Nu știu. 

Mă mângâie pe păr, mi-l netezeşte pe spate. 

- Înţeleg. Şi eu simt la fel. Știu că am iubit-o pe India. Însă ceea 
ce e acum cu tine... Cum să zic... e cu mult mai mult. Într-atât, încât 
parcă ar fi cu totul și cu totul altceva. 

Îmi schimb poziţia şi ridic capul, ca să-l privesc în ochi. 

- Simt că mă îndrăgostesc de tine, Colton. Nu știu dacă n-o fi 
prea devreme să ţi-o spun, dar... e adevărat. Și e înfricoşător, pentru 
că nu știu dacă restul lumii o să înțeleagă, dar în clipa asta nu mă 
interesează. Pur şi simplu, simt nevoia să ţi-o spun, pentru că... pur 
şi simplu, de-aia. 

Mă trage spre el şi mi sărută, ținându-mă cu palma lui enormă 
de obraz. Mă simt atât de mică pe lângă el, încât am impresia că aș 
putea să mă fac ghem la pieptul lui și să dispar de tot. 

- Nu e prea devreme. Și eu aveam de gând să-ți spun acelaşi 
lucru, dar mi-ai luat-o înainte. 

Zâmbesc. 

- Poţi s-o spui oricum. O spui, te rog? 

Trage aer adânc în piept şi-l dă afară, examinându-mi fața cu o 
privire aproape apatică, evident formulându-şi în minte ideile. 

- Nu doar că mă îndrăgostesc de tine, Nell. Mă pierd în tine. Tu 
ești un ocean și eu mă pierd în tine, înecându-mă în adâncul ființei 
tale. Așa cum ai spus, e înfricoşător într-un fel, dar în același timp e 


209 


şi cel mai uluitor lucru din câte mi s-au întâmplat vreodată. Tu eşti 
cea mai uluitoare ființă din câte-am cunoscut vreodată. 

Pentru prima dată de când a murit Kyle, mă trezesc că plâng, cu 
lacrimi de fericire. Uitasem ce înseamnă asta. 


CAPITOLUL 12 
Senzaţii nude 


Mă trezesc în sunetele chitarei și ale vocii lui Colton. Se aud slab, 
strecurându-se spre mine din depărtare. E pe acoperiş. Îmi şterg de 
pe față somnul și buclele încurcate şi-mi arunc picioarele jos din 
patul lui - al nostru? - după care-mi trag pe mine un tricou curat 
din coșul cu rufe așezat pe podea. Afară e întuneric încă, dar când 
urc treptele șubrede care duc spre acoperiș, văd fâșii cenușii la 
orizont, printre zgârie-nori şi clădirile cu apartamente, înseamnă că 
ar mai fi o oră, cel mult doua, până în zori. 

Colton e pe fotoliul lui, într-o pereche de pantaloni largi de 
trening şi o bluză Champion gri, zdrenţuită și ruptă, cu gluga trasă 
până peste sprâncene și o învălmășeală de par negru revărsată 
peste față. Stă cu picioarele ridicate, proptindu-şi călcâiele goale pe 
marginea acoperișului. Ține ochii închiși şi chitara pe burtă, 
degetele lui ciupind corzile într-o melodie lentă, armonioasă, care- 
mi aminteşte de un cântec din repertoriul City and Colour, dar nu e 
aşa ceva. Cântă încetișor, schimonosindu-și fața şi împreunându-și 
sprâncenele când atinge notele înalte, înfățișarea lui transmițându- 
mi intensitatea sentimentelor din cântec. O cană cu cafea îi stă la 
îndemână, pe jos, aburind, şi un termos uriaş e de asemenea 
aproape, ca să şi-o poată umple când trebuie. Mă așez în capul 
scării, cu picioarele pe trepte, privind, ascultând. Nu prea reușesc să 
urmăresc cuvintele cântecului, fiindcă le cam mormăie și cântă 
încet. Din când-în când, se opreşte, se întoarce cu câteva măsuri în 
urmă și reface linia melodică sau frazarea. 

Compune un cântec, abia acum îmi dau seama. 

Ajunge la final şi întinde mâna după cana cu cafea, ocazie cu care 
mă observă. 

- A, bună. Sper că nu te-am trezit. 

Ridic din umeri și traversez terasa acoperişului ca să mă așez pe 
fotoliul dublu. 

- Ba da, dar e foarte bine. Îmi place să mă trezesc auzindu-ți 
vocea. 

Doamne, cât de siropos sună, dar nu-mi pasă, cu atât mai mult 
când văd cum i se luminează ochii lui Colton. 

- De ce te-ai trezit atât de devreme? îl întreb. 

Îmi întinde cana cu cafea şi sorb o înghiţitură în timp ce-i aştept 
răspunsul. 

- M-am trezit cu cântecul ăsta în cap. Trebuia să-l fac, să-l 
aranjez, înţelegi? 

- E frumos din ce am auzit, îl asigur cu toată sinceritatea. 

- Încă nu e gata, dar mersi. 

- Despre ce e? 

Îşi plimbă degetul mare peste corzi. 

- Despre tine. Despre noi. Mi-a venit ideea dintr-un lucru pe 
care ți l-am spus azi-noapte. 

- Mi-l cânţi? 

Zâmbeşte şi scutură din cap. 

- Nu-nu-nu. Nu-l cânt până nu e gata. Avem concert joi. O să ţi-l 
cânt atunci. 

Mă prefac că mă bosumflu, dar Colton râde. Impărțim cafeaua și 
privim cum răsare soarele printre clădiri, repetând piesele pe care 
urmează să le cântăm. 

Sunt fericită şi refuz să permit ca orice altceva să-mi strice 
starea asta, inclusiv chiar omniprezentul sentiment de vinovăţie și 
faptul că-i simt încă lipsa lui Kyle. 

Îmi dau seama c-o să-i simt mereu lipsa lui Kyle şi o parte din 
minte o să se considere totdeauna vinovată pentru că eu trăiesc, și 
el nu, și că e un lucru cu care va trebui doar să mă împac. 


x k x 


E joi şi emoțiile mele sunt la cea mai înaltă cotă înregistrată 
vreodată. Săptămâna asta am trei piese de cântat singură și, în plus, 
Colton o să-şi interpreteze noua compoziţie. Trecem prin 
necesarele duete după Mumford & Sons, The Civil Wars, Rosi Golan 

şi aşa mai departe. Îmi derulez numerele solo, Let it be me, al lui Ray 
LaMontagne, și versiunile mele ale cântecelor făcute celebre de Ella 
şi Billie, care au devenit oarecum preferatele publicului în 
săptămânile de când cânt cu Colton. 

Şi apoi, imediat după pauză, Colton îşi drege glasul la microfon 
şi ciupeşte corzile, refăcând acordajul. E modalitatea lui de a atrage 
atenţia spectatorilor. 

- Bun, acum am un cântec nou, le zice. E un Colt original. Vrea 
cineva să-l audă? 

Urlu da! în microfon, apoi mă retrag în spate şi aplaud împreună 
cu toți ceilalți. El îmi zâmbește, fiindcă ştie că abia aştept să-l aud. 
Doar l-am cicălit în absolut fiecare zi, de când cu jam session-ul din 
zori de pe acoperiș, să-mi dezvăluie măcar câte o frântură în 
avanpremieră. 

- Atunci, cred c-o să-l cânt, anunţă el, trăgând aer în piept şi 
lăsându-l să iasă. Deci, da. Se numeşte Mă pierd în tine şi e despre 
Nell, cea pe care o vedeţi aici. E, oarecum, un cântec de dragoste, 
dar să nu mai spuneți nimănui. Am o reputaţie de tip dur de apărat, 
în definitiv. 

Publicul râde și aclamă, încurajându-l. 

Începe cu partitura de chitară, un aranjament complicat 
îmbinând ciupitura cu bătaia. Melodia e acum mai complexă, dar tot 
recunosc tema principală din ceea ce auzisem pe acoperiș. Apoi, 
intră cu vocea, căutându-mi privirea, şi-mi dau seama că mi-l cântă 
mie, numai mie. Chiar dacă ne aflăm în faţa a vreo sută de oameni, 
tot complet singuri suntem. 


Toată viaţa mi s-a părut 

Că mă prăbușesc, 

Că eșuez, 

Mă zbat în gol, 

De-abia scoțând capul deasupra apei. 
După care, într-o zi, 

Te-am văzut pe tine, 

Stând sub un copac stufos, 

Refuzând să plângi. 

Dar chiar și-atunci ţi-am zărit 

Povara suferinţei ascunsă în ochi, 

Și atunci mi-am dorit, 

Acolo, sub acel copac, 

Să ţi-o pot înlătura. 

Dar n-aveam cuvinte de leac pentru tine, 

Cum n-aveam cuvinte de leac nici pentru mine. 
lar acum, când soarta s-a amestecat, 
Conspirând să ne aducă împreună, 

Cu toţi anii trecuţi peste noi, 

Cu toată povara suferinţei ascunsă în ochii noștri, 
Cu toate fantomele plutindu-ne în jur 

Ca o păâclă de suflete chinuite, 

Eu tot încerc să găsesc vorbe de leac pentru tine, 
Să-ţi iau suferinţa asupra mea 

Ca ochii tăi frumoși să poată zâmbi, 

Ca să-ţi poţi găsi pacea, 

lar acum, când soarta s-a amestecat, 
Conspirând să ne aducă împreună, 

Nu pot rezista ademenirii ochilor tăi, 

Ispitei frumuseţii tale, 

Cântecului de sirena al glasului tău 
Șoptindu-mi numele 

În întunericul comod al aşternuturilor. 

Nu-i pot rezista, iubito, 

Fiindcă mă pierd necontenit, 

Mă pierd în tine. 


în lacrimi. 


Până să-şi termine el cântecul, sunt deja scăldată 


Lacrimi bune, din nou. Din cele fericite, nătânge. Am uitat complet 
că suntem pe scenă. Sar de pe scăunelul meu și mă reped între 
picioarele lui, simțind tăria chitarei între noi, şi-l sărut apăsat. El îşi 
petrece degetele prin părul meu de la ceafă, răspunzându-mi la 
sărut, până când lumea începe să fluiere și să ovaţioneze, 


readucându-ne în prezent. 
- Să înţeleg că ţi-a plăcut? mă întreabă Colton, şoptindu-mi la 
ureche. 

Nu pot decât să încuviințez din cap, încercând să-mi recapăt 
controlul, ca să putem cânta următoarea piesă împreună fără să ne 
pierdem de tot. 


Suntem la intrarea blocului meu. Eu stau pe treapta a doua, cu 
brațele după gâtul lui, iar el e la picioarele scării, astfel încât să fim 
ochi în ochi. Îi ciugulesc cu dinţii lobul urechii, în timp ce el se 
străduieşte să mă convingă că ar fi mai bine să merg acasă la el, în 
loc să stau aici. 

- Colton... aici e apartamentul meu, casa mea. Plătesc chirie, o 
mulțime de bani, așa ca trebuie să trag ceva foloase din asta. Dar 
poți să urci cu mine, dacă vrei. 

- Am de lucru mâine-dimineaţă. Vin băieții la şapte ca să 
terminăm de restaurat motorul Hemi la care muncim. 

- lar eu am cursuri de la opt. Trebuie doar să ne trezim 
devreme. 

Îmi încreţesc fruntea, dându-mi seama că el se comportă aşa 
când încearcă să evite ceva care-l incomodează, dar nu vrea să 
spună ce anume. 

- Care-i adevărata problemă aici, Colton? De ce nu vrei să rămâi 
la mine? 

Ridică din umeri, dar apoi îmi caută privirea. 

- E doar o chestie de-a mea. După ce-am trăit pe străzi atât de 
mult timp, îmi vine greu să dorm altundeva, decât la mine acasă. Nu 
ştiu cum aș putea să-ți explic. Pur și simplu... îmi place să fiu acasă. 
Nu că nu m-ar plăcea la tine, sau altceva, doar prefer să fiu la mine. 

- N-ai putea să încerci? Pentru mine? Te vreau în patul meu. 

Până acum, nu mă gândisem niciodată cu adevărat la asta, dar 
aproape tot timpul pe care l-am petrecut împreună am fost acasă la 
el sau în oraş. 

- Mă vrei în patul tău, hm? întreabă, zâmbindu-mi lasciv. 

- Da, îi răspund, trăgându-l spre mine. Și înțeleg asta în toate 
sensurile posibile. 

- În cazul ăsta, poate c-o să încerc. Pentru tine. 

Îşi lasă palmele să-mi lunece în jos pe spate, strivindu-mi trupul 
de al lui, apucându-mă de fese şi ridicându-mă. 

Îl muşc de gât şi apoi îi șoptesc la ureche: 

- O să merite efortul, îți garantez. 

- Ştiu c-o să merite. Orice clipă petrecută cu tine, oriunde, 
merită orice. Chiar dacă nu facem altceva decât să dormim, tot 
merită. 

Descui ușa şi-l conduc pe scară, mergând de-a-ndărătul. 

- O să facem mult mai multe, nu doar să dormim. 

- A, da? Cam ce? se interesează el şi vocea îi e profundă şi 
misterioasă și plină de făgăduinţe. 

- Ar putea să fie ceva legat de gura mea şi de anumite părți ale 
anatomiei tale. 

- M-aş putea băga în așa ceva. 

- Te-ai putea băga în mine. 

Buzele nu-i zâmbesc, dar ochii le compensează. 

- A, chiar asta o să fac. Cred c-o să te pun să stai aplecată, cu 
mâinile pe canapea. Și să te iau pe la spate. 

- Chiar aşa? îl întreb. 

- Chiar aşa. 

Ajungem la ușa mea. Răsucesc cheia în încuietoare și-l trag după 
mine în apartamentul întunecos. Nu mai am timp să mă ocup de 
lumină. El încuie după noi și imediat îmi trage tricoul peste cap, îmi 
dă jos blugii și chiloţii, după care, dintr-odată, văd că şi el e gol, cum 
să zic, instantaneu și buzele lui îmi apasă gura, superbe și delicate și 
poruncitoare. 

Mâinile îi umblă peste tot, pe sânii mei, prin păr, mângâindu-mi 
labiile, dezmierdându-mi fesele, traversându-mi obrazul cu degetul 
mare și înlăturându-mi părul care-mi intrase în gură. Icnesc când 
degetele lui îmi împung miezul şi-mi dau roată clitorisului, 
observându-l ca prin ceață că sfâșie cu dinţii ambalajul unui 
prezervativ, pe care şi-l pune cu o singură mână, scuipând 
rămășițele pachetului pe podea. 

- Gata? mă întreabă cu o voce aspră și poruncitoare. 

- la-mă, îi șoptesc. Oricum vrei tu. 

Mă răsuceşte pe loc, tăindu-mi respiraţia, și inima îmi bate cu 
putere. 0... fir-ar. N-a glumit. A făcut astfel încât să ajung cu fața 

spre braţul canapelei, dintr-o latură, şi acum mă împinge ușor 
înainte. Îşi lasă mâinile să-mi lunece de pe umeri, împletindu-și 
degetele cu ale mele, arătându-mi cum să-mi susțin greutatea pe 
tapiţerie. Îmi desface picioarele cu talpa şi mă las în voia lui, 
ajungând cu gambele larg desfăcute, îndoită de mijloc, cu fundul în 
sus. 

- O, Dumnezeule... scâncesc eu. 

- Încă nu ţi-am făcut nimic, mormăie Colton. 

- Ştiu, îi răspund, gâfâind. Doar îţi pronunțam numele. 

Râde, ca un huruit gros din piept, apoi își coboară mâna pe 
spinarea mea, ocolind coastele și cuprinzând cu palma lui enormă 
un sân care atârna în voie. Mă ciupeşte de sfârc, mi-l mângâie cu 
degetul mare, îl pișcă, îl răsucește și deja rămân fără suflu. Pe urmă, 
îşi strecoară cealaltă mână printre coapsele mele și-mi dezmiardă 
labiile, iar eu mă pierd toată. Îmi arcuiesc spatele şi-mi ridic bazinul, 
ca să-i ofer un acces mai facil, lăsându-mi capul să atârne în timp ce 
el mă împinge și mă freacă, purtându-mă spre punctul culminant. 

Când îmi dau drumul, străbătută de fiorii incipienţi ai extazului, 
îl simt tatonându-mi intrarea cu capul mădularului. Îmi opresc 
respirația, îmi muşc buza, după care un al doilea val se revarsă 
exuberant peste mine, dar el îl simte, afundându-se tocmai când 
valul se ridică la înălțimea maximă. Urlu cât mă ţin plămânii în timp 
ce pătrunde, împingându-se până la rădăcină, cu un mormăit uşor, 
satisfăcut. 

- Dumnezeule, Nell. Eşti incredibilă, fir-ar să fie. Atât de 
frumoasă! Ador felul în care-ţi ridici şoldurile pentru mine. Ador 
sunetele pe care le scoţi când îţi dai drumul pentru mine. Îţi ador 
pielea palidă și buclele blond-căpșunii. 

Se mişcă încet în mine, înfigându-se adânc ori de câte ori 
pronunţă cuvântul ador. 

Mă împing înapoi în ritm cu zvâcnetele lui, țipând ușor la fiecare 
împunsătură, scâncind când se retrage. Continuă tot aşa, lent și 
delicat și ritmic. 

Aşa nu e cum vreau eu şi el știe. Așteaptă să-l implor. O să-i intru 
în joc. Întorc capul şi-l privesc peste umăr, cu părul ca o draperie pe 
o parte. 

- Mai tare, Colton. 


216 


Îşi îngustează privirea şi ridică uşor bărbia, arcuindu-și buzele 
într-un zâmbet șăgalnic. 

- Vrei mai tare? 

- Da, dragule, vreau. 

- Cât de tare? 

- Cât mai tare. 

- Roagă-mă să ţi-o trag mai tare, Nelly, iubito. 

Nu mă recunosc pe mine însămi când sunt așa, pierdută în 
vâlvătăile momentului. Totuși, îmi place femeia asta, neruşinata 
asta de Nell, care-și roagă bărbatul să i-o tragă. E mare distanță față 
de inocenta fată de şaisprezece ani, care tremura toată într-o 
cameră a hanului Red Roof, atunci când primul ei iubit o atingea 
ezitant. 

Îmi muşc buza, numai ca să-l înnebunesc, mă împing înainte 
când el se trage înapoi, după care îmi reped pelvisul în el, făcându-l 
să pătrundă adânc, tare. 

- Trage-mi-o, Colton. Trage-mi-o tare. Trage-mi-o adânc. 
Plesneşte-mă în timp ce mi-o tragi. 

Dumnezeule, cât a fost de incitant! Aproape că nici nu puteam să 
pronunt cuvintele. Dar asta e ceea ce vreau, ce mai încoace şi-ncolo. 
Pe el, cu totul. Pe Colton, așa cum e. Grosolan și brutal și primitiv, 
blând și iubitor și grijuliu. Ador ce-mi face el, felul în care mă scoate 
din minţi, determinându-mă să-mi doresc lucruri pe care n-aş fi 
crezut că mi le-aș putea dori vreodată. 

Colton nu mai rezistă. Mă apucă de șolduri cu amândouă 
mâinile, îşi depărtează picioarele și se retrage până când aproape că 
iese din mine. Sorb repede aer până în adâncul plămânilor, 
anticipându-i cutremurătoarea repezite a bazinului. 

În loc de asta, se cufundă cât poate de lent, mai delicat decât aş fi 
crezut că e posibil, ca o mângâiere a interiorului meu cu erecţia lui. 
O joacă. Şi apoi, tocmai pentru că nu sunt pregătită, se izbeşte în 
mine. Urlu din răsputeri, schimonosită la față de plăcere. Se retrage 
lent, reintră la fel de lent, de alte două, trei ori, ușor ca o șoaptă. 

Și deodată, când deschid gura să-i spun ceva, se repede cu 
putere, cu toată puterea, iar cuvintele mele, dimpreună cu aerul, mă 
părăsesc în mare grabă. Nici nu mai pot să-mi recapăt suflul, fiindcă 
el a terminat cu joaca. Se împinge în mine, spintecându-mă cu o 

energie sălbatică. Tot corpul îmi e aruncat în faţă la fiecare zvâcnet 
şi scâncete întretăiate îmi ies din gât la fiecare. Scâncetele se prefac 
apoi în da-uri, care lasă locul numelui lui, psalmodiat în ritmul 
brutal al mișcărilor lui de bazin. Mă smuceşte spre el, mă împinge în 
față şi abia dacă mai conștientizez primul orgasm, atât de pierdută 
sunt în plăcerea durerii, în delicioasele izbituri ale trupului său într- 
al meu, în felul în care mă umple la fiecare zvâcnet, la cum pare să 
mă dilate. 

Și, în cele din urmă, ejaculează, mormăind și urlând, trântindu- 
se în mine, cufundându-se adânc în cea mai tare împunsătură de 
până acum, aproape prea tare, dar nu tocmai. Niciodată n-ar putea 
să fie prea tare. lar apoi... o, Doamne, o, ce naiba, Dumnezeule mare, 
se întoarce la alunecarea tandră, aplecat peste mine, sărutându-mi 
spinarea, strângându-mi fesele cu palma, pătrunzând în mine cu 
zvâcnete superficiale care mă nimeresc exact unde trebuie ca să mă 
dezmembreze complet. 

Îmi îngrop faţa în fibrele aspre ale canapelei şi urlu, în timp ce 
mă prefac în fărâme, un milion de fulgere zigzagate explodându-mi 
în fiecare celulă a trupului. Mă plesnește peste fesa stângă când urlu 
şi orgasmul se scindează spre o culme și mai înaltă şi mă expediază 
înainte cu un zvâcnet lent, dar energic, tocmai în punctul acela 
desăvârșit, sincronizându-se cu pocnetul palmei. Se dă puţin înapoi 
şi mă plesneşte peste fesa dreaptă, exact în același timp cu un nou 
val înspumat şi cu un nou zvâcnet superficial, iar eu hohotesc de 
intensitatea orgasmului, împingându-mă înapoi în el, prăbușindu- 
mă în față şi legănându-mă în spate în spasme necontrolate. 
Dogoarea vulcanică și electricitatea îmi sfâşie trupul, cutremurele 
mă zgâlțâie, toate având epicentrul în miezul meu, jos, în pântec, 
adânc în mine. 

Continuă mai lent, storcându-mi orgasmul până la ultima 
picătură şi până rămâne moale în mine, care nu mai sunt decât o 
cârpă inertă de femeie satisfăcută. lese din mine, mă ridică în 
braţele lui puternice şi mă poartă până pe pat. Dispare pentru scurt 
timp, iar când se întoarce, mă cuibăreşte la pieptul lui. 

- Nu-mi vine să cred că-ți place atât de brutal, îmi mărturiseşte. 

- De ce? îl întreb, desenându-i cu vârful degetului pe piele şi 
rătăcind în jos până când ajung să-l cuprind în palmă, ca să-l 
mângâi. 

- Pur şi simplu, păreai atât de nevinovată şi delicată. 

- Ştii bine că nu sunt niciuna, nici alta, Colton. 

- Mda, ştiu asta, dar aşa dai impresia, îmi zice, jucându-se cu 
sfârcul meu, trasând cercuri în jurul lui cu buricul degetului 
arătător. Acum te văd cât se poate de stilată și oarecum distantă și 
frumoasă şi așa mai departe și în clipa următoare parca... laşi totul 
deoparte şi ceva sălbatic iese la suprafață din tine. Te transformi 
într-o... 

- Bestie desfrânată și neruşinată? completez eu. 

Pufneşte, dar îmi ridică bărbia cu un deget, ca să-l privesc în 
ochi. 

- Nostim, dar nu e așa. Eşti oricum, numai așa nu, Nell. Să nu mai 
gândești niciodată aşa despre tine. 

- Dar nu... glumeam doar, mă apăr. 

Glumeam oarecum, dar n-o să recunosc față de el adevărul din 
profunzime. 

Și totuşi, el îl vede, fir-ar să fie. 

- Nell, îmi zice, sfredelindu-mă cu ochii lui albaștri și 
determinându-mă să-mi abat privirea în altă parte. 

- E doar... e aceeaşi veche poveste, Colton. O parte din mine nu 
poate să treacă peste ideea că e greşit ceea ce fac. Tu ești fratele lui 
mai mare. Știu, știu. El nu mai e, iar eu trebuie să trec peste asta. 
Noi... ceea ce se întâmplă, între tine şi mine... nu e greșit. Nu e. Și 
totuși, sentimentul ăsta prostesc de vinovăţie e mereu prezent. 

Nu-mi răspunde imediat. 

- Înţeleg, Nell. Chiar înțeleg. Numai că... vorbeşte cu mine despre 
chestiile astea, bine? Nu le închide în tine, nici nu le împinge în 
adânc. Eu o să înţeleg. 

Încuviinţez, cu capul pe pieptul lui, apoi zâmbesc când îl simt că 
începe să mi se întărească în mână. Îmi las degetele să lunece pe el, 
până când începe să-i tremure bazinul la atingerea mea, după care 
mă sui călare pe el. Acum e înăuntrul meu, lunecând ușor, perfect. 
Stau la nouăzeci de grade peste el, ridicându-mă din coapse și 
lăsându-mă apoi în jos. L-am luat prin surprindere şi asta îmi dă o 

stare de euforie. Rămâne încremenit timp de câteva mișcări, după 
care mă apucă de mijloc și intră în ritmul meu. 

Deodată, încremeneşte din nou. 

- Trebuie să... e cazul să-mi pun un din ăla, iubito, îmi zice cu o 
privire ciudat de pătrunzătoare. Ultimul lucru de care-am mai avea 
nevoie acum ar fi o sarcină. 

Eu nu-mi încetinesc ridicările şi coborârile. 

- Nu-s probleme, dragule. lau anticoncepţionale. 

- De când? 

Mă încrunt. 

- De când... dintotdeauna. N-am încetat să le iau după... ceea ce 
s-a întâmplat. 

E un moment stânjenitor. Mă aplec spre el și-l sărut. 

- Ideea e că n-avem probleme. Și vreau așa, să nu fie nimic între 
noi. 

Îmi cuprinde faţa în palme şi-mi devorează buzele. 

- Slavă Domnului. Tare mult voiam să simt plăcerea asta nudă. 

- Şi eu. 

După care nu mai rămâne loc pentru cuvinte, de atâtea gâfâieli 
şi săruturi și gemete. Ne mișcăm împreună interminabil, într-o 
perfectă sincronizare, fiecare mişcare, fiecare  răsuflare 
împerecheată cu a celuilalt, dezmembrându-ne împreună. 

Mai târziu, în timp ce stăm încâlciți între noi, fără suflare, 
scăldându-ne în extazul ulterior, îmi lipesc buzele de urechea lui. 

- Te iubesc, Colton. 

- Să nu uiţi asta, iubito. 

Pufnesc, privindu-l chiorâș. El mă sărută uşor. 

- Glumesc, Nell. Te iubesc. Mult de tot. 


CAPITOLUL 13 
O cruce albastră 
După opt săptămâni 


Nu. 
Nu se poate. 


220 


Ce naiba, nu. Așa ceva nu e posibil. Nu e. Nu poate să fie. Nu 
acum. 

Palma mea dreaptă îmi acoperă gura și numai ea e cea care-mi 
mai reține panica. Stau pe marginea căzii, în baia din apartamentul 
meu, aproape goală, cu excepția unui tricou scurt. Cu genunchii 
strânși, bâțâind din picioare. Capul clătinându-se dintr-o parte în 
cealaltă, ochii mari și încețoşaţi usturându-mă. 

Îmi cobor privirea spre mâna stângă. În ea ţin un beţişor alb din 
plastic, între degetul mare și arătător. Într-o minusculă fereastră a 
plasticului se văd două linii albastre, în cruce. 

Nici nu mă mai sinchisesc să-mi fac bagajul. Îmi rezerv un bilet 
la primul zbor spre Detroit, cu plecarea peste trei ore. Nu e timp 
suficient, dar trebuie să fie. 

Când ies, lipesc pe ușă unica mea explicaţie pentru Colt: un bilet 
cuprinzând patru cuvinte şi testul. 

Pe tot drumul cu taxiul spre aeroport, cuvintele lui îmi răsună în 
minte, iar și iar: Ultimul lucru de care aș avea nevoie acum ar fi o 
sarcină. 

M-am întors de unde am plecat, din punct de vedere emoțional: 
închisă ermetic, refuzând să plâng. Dorindu-mi să găsesc o cale de 
a-mi provoca durerea, ca să nu mai fiu nevoită să simt frica și 
panica și gândul că ăsta e ultimul lucru pe care și l-ar fi dorit. 

Până să ajung la DTW, buza mi-e deja umflată de cât de tare am 
muşcat-o. 

Aproape că izbucnesc în hohote când îmi amintesc cât îl 
înnebuneam când îmi mușcam buza. 


PARTEA A TREIA 
Colton 
CAPITOLUL 14 


Cântecul nenăscut 


După două zile 

Sunt aproape turbat de grijă când reușesc să plec din atelier şi 
să prind un taxi care să mă ducă spre apartamentul din Tribeca al 
lui Nelly. Au trecut două zile şi n-am primit nici cea mai mică veste 
de la ea. Nici nu m-a sunat, nici nu mi-a trimis vreun mesaj. Fusese 
vorba să vină la mine acasă după cursul ei de Teorie, dar n-a mai 
apărut. Când o sun, îmi intră direct mesageria vocală. Mesajele text 
nu se transmit. Şeful ei de la bomba de băruleţ în care lucrează două 
seri pe săptămână susţine că n-a mai venit când era programată în 
tură. Am căutat-o pe Facebook Messenger, dar n-am primit răspuns. 
Până la urmă, l-am lăsat pe Hector să încuie atelierul, fiindcă pur şi 
simplu nu mai rezist. 

Arunc o bancnotă pe deasupra scaunului din taxi și nu mai 
aştept restul. Sunt nevoit să respir adânc de câteva ori, ca să mă 
calmez îndeajuns, înainte să descui ușa cu cheia pe care mi-a dat-o 
ea. 

Abia am făcut schimb de chei săptămâna trecută; credeam că 
treburile merg grozav. 

Urc treptele câte trei, cât pe ce să dărâm în drum o bătrânică. 
Văd o foaie de hârtie împăturită în două şi lipită cu bandă adezivă 
de uşă. Pe naiba, nu. Nu, fir-ar. Ce-o fi asta? 

Smulg biletul de pe ușă şi constat că e neobișnuit de greu pentru 
o bucată de hârtie. Mai e și o punguţă din plastic învelită în hârtie, 
iar în punguţa e un test pentru sarcină. O, drace, nu. 

O, drace, da. 

Pozitiv. 

Și Nell nicăieri. Îi cercetez minusculul apartament nu o dată, de 
parcă ar fi posibil să i se dezvăluie ascunzătoarea dintr-un dulap 
sau mai știu eu unde. 

Numai testul din punguţa aia tâmpită şi patru cuvinte mâzgălite: 
Îmi pare foarte rău. 

A fugit, fir-ar să fie. Sunt furios. Sunt panicat. Sunt în atât de 
multe feluri, încât totul mi se învălmășește în minte și în inimă și nu 
pot să gândesc normal. Dintr-odată, mă trezesc în avion, fără să-mi 
amintesc câtuși de puțin de plecarea spre aeroport sau de 
cumpărarea unui bilet sau de orice altceva. Sunt într-o situaţie rea, 
foarte rea. 

Amintiri încep să iasă la suprafață, lucruri pe care nu le-am spus 
niciodată nimănui, absolut niciodată, nici măcar lui Nell și lui Nell i- 
am spus cam toate amănuntele sordide ale vieţii mele prăpădite... 
cu excepția asta. 

După alte două ore lungi, încărcate de meditaţie, avionul 
aterizează şi eu sunt într-o maşina închiriată - nici măcar nu știu ce 
marcă e - și zbor cu o viteză prea mare spre nord, pe 1-75. M-am 
blocat complet. Sunt pustiu, golit. Fără gânduri. Gândurile sunt 
periculoase. Nu pot să simt. Tot ce pot să fac e să acționez, să mă 
mișc, să exist. 

Trebuie s-o găsesc. 

Trebuie. 

Milele trec ca fulgerul, luminile semafoarelor se schimbă prea 
repede şi-mi încetinesc înaintarea. Trec ca glonţul, nu o dată, pe 
roşu, acumulând urlete de claxoane şi degete mijlocii ridicate. Pe 
urmă, mă apropii de casa părinților mei și s-a înserat, dar știu că ea 
nu e acolo, de ce-ar fi? Frânez brusc pe mijlocul drumului în fața 
casei părinţilor lui Nell. Las portiera deschisă, las motorul pornit. O 
panică iraţională mă mână, o panică atât de profundă, încât n-o 
înțeleg, dar nu mi-o pot stăpâni. Nu pot decât să-mi continui 
mişcarea cu ea cu tot, s-o las să domnească asupra mea. 

Dau buzna pe ușa din față a casei Hawthorne, trântind-o violent 
de perete. Aud un pahar spărgându-se și o femeie țipând. 

- Colt... Ce naiba... ce cauţi aici? 

Rachel Hawthorne e lipită cu spatele de chiuvetă și-și ţine o 
mână apăsată pe piept, cu ochii plini de tulburare și de frică. 

- Unde e? 

- Cine? Ce... ce cauţi aici? 

- Unde... e... Nell? o întreb cu o voce joasă şi înverşunată. 

Intuiește amenințarea din vocea mea și se albeşte la față, 
începând să tremure și să bată în retragere. 

- Colt... nu ştiu ce... a ieşit să alerge. S-a dus să alerge. 

- Unde se duce când aleargă? întreb imperativ. 

- De ce vrei să ştii? Voi doi sunteţi... 

- Unde se duce, Rachel? 

Sunt la câțiva centimetri de ea, planând ameninţător deasupra 
ei, privind-o furios. Ar trebui să dau înapoi, dar n-o fac. 

Rachel tremură, albă la față ca o coală de hârtie. 

- Ea... pe vechiul drum de la granița districtului. Spre nord. 
Merge într-un arc larg și... şi scurtează pe câmpul lui Farrell când se 
întoarce încoace. 

Sunt deja afară pe uşă şi alerg, sprintând de-a binelea. Teroarea 
îşi înfige ghearele în haine și nu pot s-o înţeleg, dar nici să scap de 
ea. Mă hăituiește, mă împinge. Ea e însărcinată și a preferat să fugă 
de mine, decât să vorbească despre asta, dar nu e un motiv suficient 
pentru genul de reacție care mă tot mână încă de azi-dimineaţa. 
Vine dintr-un loc foarte adânc din mine, un fel de premoniţie, 
informându-mă că e ceva groaznic, groaznic de în neregulă. Și eu 
trebuie s-o găsesc. 

Tălpile îmi tropăie prin țărână, lăsând în urmă milă după milă. 
Acum s-a întunecat. Stelele sunt pe cer, luna e destul de jos. Sângele 
îmi e în flăcări; inima îmi bubuie, tâmplele îmi zvâcnesc și mâinile 
îmi sunt strânse în pumni. 

Tremur. Am alergat fără să mă menajez cel puţin două mile și nu 
sunt nicidecum într-o formă potrivită pentru asta, dar nu pot să mă 
opresc. Nu pot. 

Nu că nu vreau... 

Nu pot. 

Încă o milă şi-mi dau seama că am încetinit, dar mă împing mai 
departe, pentru că trebuie s-o găsesc. 

Proprietatea lui Farrell, o vastă întindere de ierburi înalte și 
vechi câmpuri rămase pârloagă și mai multe șiruri de copaci care 
delimitează parcelele proprietăţii. Dac-o fi căzut în iarbă pe-acolo, 
pot să trec exact pe lângă ea, fără să știu. 

Dar iat-o. Mulţumesc, Doamne. 

Stă jos, încovoiată, cu fața între palme. Plânge în hohote. Până și 
când mi-a spus totul şi s-a eliberat de atâţia ani de jale 
înmagazinată, n-a plâns în halul ăsta. E... Dumnezeule, e sunetul cel 
mai îngrozitor din câte am auzit în viaţa mea. 

Mai rău până şi decât acel buf umed al glonțului în craniul Indiei. 

Nell e total zdrobită și nu ştiu de ce anume. 

Mă las pe vine lângă ea, îi pun mâna pe umăr. Nici măcar nu 
reacționează, nu mă priveşte. O ridic în braţe şi ceva fierbinte și 
umed îmi mânjește braţele. 

Pământul pe care stătea e ud, negru în lumina slabă. Un imens 
petic de pământ e înnegrit de lichidul întunecat. 

Sânge. 

Fir-ar. 

- Nell? lubito? 

- Nu-mi mai zice aşa! 

Un țipăt brusc, plin de răutate. Se smulge din mâna mea, cade pe 
iarbă, se târăşte mai departe, forțându-se atât de mult, încât e cât pe 
ce să vomite. 

- S-a dus... s-a dus, a murit... 

Şi acum ştiu ce s-a întâmplat, dar nici măcar nu pot să gândesc 
cuvântul. 

O ridic din nou, simțind umezeala fierbinte și lipicioasă 
scurgându-se din ea. Sângerează încă. 

- Nell, iubito, sunt aici. 

- Nu, nu... tu nu înţelegi. Tu nu... ştii ce zic. L-am pierdut. 
Copilul... Am pierdut copilul. 

- Ştiu, dragostea mea. Știu. Te-am găsit... sunt aici. 

Nu-mi pot împiedica vocea să se frângă. Sunt la fel de zdrobit ca 
ea, dar nu pot s-o las să vadă. 

În orice caz, aude. În sfârşit, pare să-şi dea seama că sunt eu. 
Cum stă așa, moale, în braţele mele, întoarce capul să mă privească. 
Faţa îi e brăzdată de roșu și de transpiraţie, părul încâlcit şi lipit de 
frunte. 

- Colton? O, Doamne... Doamne. Tu n-ar fi trebuit să mă 
urmăreşti. 

Furia erupe din mine. 

- Cum adică, Nell? De ce-ai fugit? Te iubesc. Crezi că n-aş fi... n-aş 
fi... fir-ar... ce-ai crezut că aş spune? 

- E vorba despre ce-ai spus. Un copil era ultimul lucru pe care l- 
ai fi vrut. Și aşa ceva urmam să am eu. Un copil. La naiba, un copil. 

- Nu, Nell. Nu. Nu asta am spus. Am spus că o sarcină e ultimul 
lucru de care am avea nevoie. Nu am zis că un copil ar fi ultimul 
lucru pe care l-aş vrea. Și, lăsând asta deoparte, să fugi a fost... o 
mare greşeală. Tu eşti a mea. Copilul ar fi... ar fi fost al meu. Aş fi 
avut grijă de tine. Totdeauna o să am grijă de tine. 

Plâng. Ca o fată, plâng, pur şi simplu, de-a binelea, în timp ce-o 
duc în brațe pe Nell peste câmp, împiedicându-mă în rădăcini și-n 
crengi și-n dâmburi. 

- Sunt aici... sunt aici... 

Ea e tăcută. Prea tăcută. Privind în sus spre mine, cu ochii 
întredeschiși, vlăguiți. Neatenţi. Licărind de umezeală în lumina 
lunii. Sângerând pe mine. 

- Îmi pare rău. Îmi pare rău. Eram, pur şi simplu, foarte speriată. 
Sunt speriată, Colt. 

E prima oară de când o știu că îmi spune Colt. 

- Ştiu, Nelly, iubito. Eşti cu mine. O să fii bine. 

- Nu... nu. Nu e bine. Mi-am pierdut copilul, Colton. 

Vocea i se întretaie, se frânge. 

- Ştiu... 

Ca și pe al meu. 

- Ştiu, îi zic încă o dată. 

- Nu mi-am dorit un copil. Nu mi-am dorit să fiu mamă. Sunt 
prea tânără. Era prea devreme. Pe tot drumul încoace m-am rugat 
să nu fiu cu adevărat gravidă. Dar... dar n-am vrut să iasă așa. Jur. N- 
am vrut, îmi pare rău. Nu aşa. 

Vocea de-abia i se aude, incoerentă. 

A pierdut foarte mult sânge. Sunt plin peste tot, de la piept în 
jos. Brațele îmi tremură, picioarele îmi sunt ca gelatina. Am alergat 
prea departe, prea repede, şi în clipa asta mai sunt alimentat numai 
de adrenalină și de pură hotărâre. Aproape că alerg cu ea în braţe, 
împleticindu-mă prin întuneric. 

Deodată, îmi apare în fața ochilor lumina gălbuie a curții din 
spatele casei Hawthorne şi ajung să bâjbâi cu degete însângerate la 
ușa glisantă. Rachel Hawthorne e disperată, implorându-mă, 
cerându-mi să-i spun ce s-a întâmplat. Jim Hawthorne vorbește la 
telefon. 

- Colt, ce s-a întâmplat? aud vocea lui Rachel ca de la o mare 
depărtare. 

N-o să-i dau drumul, nu pot. E inconștientă. Sângerând în 
continuare pe mine. 

O mână îmi zgâlțâie umărul, readucându-mă la realitate. 

- Colton, ce s-a întâmplat? De ce sângerează? 

E Jim, aspru, poruncitor şi furios. 

- Avort... e tot ce pot să-i spun. 

- Avo... era însărcinată? Cu copilul tău? mă întreabă, acum chiar 
mai furios decât înainte. 

- Eu n-am... n-am știut. Ea nu mi-a spus. A fugit. A venit încoace... 

Privesc în jos, spre fața ei adorabilă, vlăguită. 

- Te rog, Nell. Trezește-te. Trezește-te. 

Ea nu se trezește. Capul îi cade într-o parte, mâna i se prelinge în 
jos, bălăbănindu-se. Abia mai respiră... dacă mai respiră cumva. 

Două mâini în mănuși albastre o iau din ale mele, cu blândețţe, 
dar cu fermitate. Încerc să mă împotrivesc, dar alte mâini mă trag 
deoparte. Mâini mai aspre, mai puternice, prea multe mâini 
despărțindu-mă de ea. Mă întorc. Tata, Jim, mama, Rachel. Toţi, 
trăgându-mă deoparte. Urlând la mine, dar nu aud niciun sunet. 
Doar un vuiet asurzitor în urechi. Un trup învesmântat în uniformă 
îmi apare în câmpul vizual, un medic de pe ambulanţă. 

Are ochii căprui şi duri, dar compătimitori. Sunetul revine. 

- O să fie bine, Colton. A pierdut foarte mult sânge, dar ai reușit 
s-o ajuţi la timp. Am nevoie ca tu să te calmezi, fiindcă altfel voi fi 
nevoit să-ți cer arestarea și nu-i faci deloc bine lui Nell cu asta. 

Gâfâi. Îi întâlnesc privirea. Speranţa îmi umflă pieptul. 

- Nu e moartă? O să fie bine? 

- E în viaţă, da. Inconștientă, dar trăieşte. 

- Atât de mult sânge... 

Fac câţiva pași împleticiţi înapoi, cad în fund pe o canapea, dar 
nimeresc pe margine şi mă rostogolesc pe podea, de parcă aș fi beat. 

- Hemoragia e destul de gravă, dar doctorii vor putea s-o 
oprească, sunt convins. 

Nu mai aud nimic altceva. Mă duc înapoi în timp, înapoi, într-un 
spital din Harlem, și un medic încearcă să-mi explice ceva, dar nu-l 
aud nici pe el, fiindcă mi-am blocat auzul în urma cuvintelor pierdut 
copilul. Sunt iar pe gresia rece a sălii de așteptare din spital, 
hohotind. India... moartă. Nu-mi spusese nimic. Sau poate nici nu 
ştiuse că era însărcinată. Indiferent de asta, ea se dusese și la fel și 
copilul despre care nici măcar nu știusem. 

Mâinile mă pun în mișcare, mă împing, mă trag. Îmi scot de pe 
mine tricoul îmbibat, îmi şterg bustul cu un prosop fierbinte, umed. 
Le las. Sunt în prea multe locuri. Sfâşiat, malaxat, tocat, zdrobit. 

Încă un copil, pe care n-am mai ajuns să-l cunosc sau să-l țin în 
braţe, s-a dus. Ar fi trebuit să fac ceva. Dar n-am avut nici cea mai 
mică şansă. Nimeni nu mă întreabă ce vreau eu. Doar presupune că, 
fiind un bătăuş care nu știe să citească, înseamnă că n-aş putea să- 
mi doresc un copil. 

Nu e corect, totuși. Nici India n-a avut vreo şansă. Poate că ea 
mi-ar fi spus. M-ar fi lăsat să fiu tată. Am și discutat despre copii, eu 
cu India. Ea şi-i dorea. Eu am tăcut și am lăsat-o să vorbească. Nu i- 
am spus ce gândeam. Nu i-am spus că l-aș iubi pe copilul ăla și i-aș 
lăsa să se facă orice vrea, chiar și dacă nu poate să citească. E tot ce 
mi-am dorit, toată viaţa, şi n-am avut niciodată. 

lar acum șansa asta îmi e răpită din nou. 

O furie subită mă arde prin tot corpul, o furie incandescentă, 
explozivă şi nespus de puternică. 

Nu e corect, fir-ar să fie. 

Dintr-odată, nu mai sunt eu. Sunt un observator, privind cum 
cineva care seamănă cu mine se saltă în picioare, ridică obiectul cel 
mai apropiat - un fotoliu greu din piele, gros căptușit - și-l azvârle 
prin ușa glisantă. Sticla se sparge, se împrăștie, tocul se crapă. 

Mâini familiare, şi totuşi străine, îmi ating umărul. 

- O să fie bine, Colton. Calmează-te. 

E vocea tatii, murmurându-mi încet la ureche. 

Numai că el nu știe. El nu mă cunoaște. Nu știe nici măcar un 
rahat despre viaţa mea şi despre toate cele prin care am trecut. Îl 
îmbrâncesc deoparte și mă îndrept cu pași apăsaţi spre ușa din față. 
Mașina mea închiriată a fost mutată și mă sui la volan. Jim 
Hawthorne se strecoară lângă mine. 

- Eşti sigur că e bine să conduci, fiule? mă întreabă pe un ton de 
o prudentă neutralitate. 

- N-am nimic. Şi nu sunt fiul dumitale, ce naiba! 

Nu mă simt bine, dar nu contează. Mă forțez să conduc măcar pe 
jumătate normal până la spital. Totuși, înainte să cobor din maşină, 
Jim mă prinde cu o mână de antebraţ. 

- Stai o clipă, Colt. 

Îmi dau seama despre ce e vorba. 

- Nu e momentul, Jim. 

- Ba e momentul. 

Degetele i se strâng pe brațul meu și sunt foarte aproape de a-i 
rupe mâna, dar n-o fac. El nu se teme de mine, deși ar trebui. 

- E fata mea. Singurul meu copil. 

Îmi las capul în jos, extrăgându-mi din adâncuri rezervele bine 
stăvilite de calm. 

- O iubesc, Jim. Ți-o jur pe sufletul meu, naibii, că n-am știut. N- 
aş fi lăsat-o să plece nicăieri singură dac-aş fi ştiut. Ea... a fugit. Era 
speriată. 

- Cum ai putut s-o pui într-o astfel de poziţie, după toate prin 
câte a trecut? 

Și el suferă și el e speriat și furios. 

Îl înţeleg. 

- Tocmai treceam de astea. Împreună. Între noi, lucrurile s-au 
întâmplat, pur și simplu, şi n-o să stau acum să-ți explic toate 
chestiile și nici altă dată. Ea e adultă, a ales singură. Suntem potriviți 
unul pentru celălalt. 

Mă forţez să-mi ridic privirea spre el şi naiba să mă ia dacă ochii 
lui nu seamănă cu ai ei atât de mult, încât mă dor. 

- O să am grijă de ea. Acum și totdeauna. 

Nu răspunde, doar stă şi mă fixează cu privirea, sfredelindu-mă 
din ochi. Văd în el tatăl, dar îl văd în acelaşi timp şi pe afaceristul 
versat, ochii pătrunzători, cercetători ai unui om obișnuit să 
evalueze caracterul repede și cu acuratețe. 

- O fi ea adultă, dar tot copilul meu rămâne. Fetița mea. 

Vocea îi devine gravă, scăzută şi amenințătoare. 

- Ai face bine să ai grijă de ea. A trecut prin destule. Și acum 
asta? Ai face bine, naibii, să ai grijă de ea. Altfel, jur pe Dumnezeu că 
te omor. 

E o ameninţare de care nu are nevoie, dar îl înțeleg. Îi întâlnesc 
privirea, i-o susţin, îl las să vadă un pic din latura mea întunecată. 
Mardeiașul care a învățat de timpuriu să nu dea niciodată înapoi, 
absolut niciodată, din fața nimănui. După o tăcere prelungită, 
clatină din cap în semn de încuviințare. Cobor din mașină și intru în 

spital, unde mă opresc la asistenta de la informaţii și o întreb ce 
număr are salonul ei. 

O sută patruzeci şi unu. La terapie intensivă. 

Ghetele mele scârțâie pe gresie. Mirosul înțepător de antiseptic 
îmi ustură nările. O voce care sună vag feminin pițigăie ceva 
nedeslușit în difuzoare. O bruneţică tânără, în salopetă maro, trece 
grăbită pe lângă mine, cu o tabletă-computer în mâini. 

Pe urmă, număr saloanele. O sută treizeci şi şapte, o sută treizeci 
şi nouă... o sută patruzeci și unu. Draperia e trasă. Un aparat de 
monitorizare piuie constant. Mă opresc în dreptul crăpăturii 
draperiei, cu mâna pe materialul ei, tremurând. 

O femeie mai în vârstă, slabă-băţ, cu părul blond-pal prins în 
creștet într-un coc sever, îşi face apariția lângă mine. 

- Acum doarme. l-au făcut câteva teste şi-i vor mai face şi altele 
mai târziu. 

- Mai sângerează? 

- Hemoragia a încetat, însă, da, mai sângerează. 

Îşi ridică privirea spre mine, ciocănindu-şi palma cu foaia de 
observaţie. 

- Sunteti tatăl? 

Gata să mă înec auzind cuvântul. 

- Da, sunt iubitul ei, îi răspund cu voce scăzută, aproape ca o 
şoaptă. 

Îşi dă seama de gafă. 

- Am... mă scuzațţi. A fost o scăpare lipsită de delicateţe. Puteţi 
intra la ea, adaugă, făcându-și loc pe lângă mine, dar lăsaţi-o să 
doarmă. 

Dumnezeule, e albă ca zăpada. Arată atât de fragilă așa. Cu 
tuburi în nări și ace la încheietură. 

Mă aşez. Și stau. Și stau. Nu vorbesc cu ea, din cauză că nu știu ce 
să spun. 

Ei vin şi-o iau cu tot cu patul pe roți, cât timp e încă adormită. 
Inconșştientă, nu adormită. N-am nevoie de eufemisme. O să se mai 
trezească? Nu vor să-mi spună, ceea ce-mi dă de înţeles că poate nu. 

Până la urmă, ajung în capela spitalului, nu ca să mă rog, ci ca să 
simt tăcerea, să fiu departe de mirosul de spital, de duhoarea bolii şi 
a morţii, de zgomotele tenișilor pe gresie și de ecourile vocilor şi de 


230 


piuitul monitoarelor. Departe de chipuri ca al meu, grave, triste, 
preocupate, temătoare. 

Vitraliile sclipesc, purpuriu, şi roșu, și albastru, și galben, 
înfățişând ceva despre care nu mă interesează să știu ce e. Crucea e 
imensă și goală și din lemn maroniu ca noroiul, lucrată la mașină. 

Tata mă găseşte în capelă și are în mână prima mea chitară. 
Cutia e lovită, zgâriată, chitara nu e de marcă, lemn de culoarea 
bronzului și corzi din oțel, cea pe care am lăsat-o acasă, împreună 
cu toate celelalte rahaturi ale mele. Nu știu de ce mi-a adus-o, dar îi 
sunt recunoscător. 

Suntem singuri în capelă. Nu mă privește când începe să 
vorbească. 

- Îţi datorez scuze cât pentru o viață întreagă, Colt. Eşti un om 
de treabă. 

- Tu nu mă cunoşti, tată. Niciodată nu m-ai cunoscut. Nu ştii ce 
porcării am făcut. 

- Îmi dau seama. Dar eşti aici şi e clar că o iubeşti. Ai reuşit prin 
forţe proprii, fără ajutor din partea vreunuia dintre noi. Noi ar fi 
trebuit să-ți fim alături, dar nu ţi-am fost. Așa că... îţi cer iertare. 

Ştiu de cât efort a avut nevoie ca să spună asta, dar nu e nici pe 
departe suficient. E un început, totuși. 

- Mersi, tată. Mi-aș fi dorit să-mi fi spus asta demult, dar mersi. 

- Ştiu că nu compensează modul în care te-am tratat în copilărie 
şi faptul că te-am lăsat să pleci de unul singur, așa cum ai plecat. 
Erai prea tânăr, însă eu doar... eram... 

- Concentrat asupra propriei cariere şi a băiatului tău de aur, îl 
completez, frecându-mi părul cu palma. Am înţeles. Nu vreau să mai 
vorbim despre porcăria asta. S-a terminat, s-a dus, s-a consumat. Eu 
sunt aici pentru Nell, nu ca să repar garduri rupte cu decenii în 
urmă. 

Deschid cutia şi scot chitara din ea. E oribil de dezacordată. 
Desfac buzunărașul din interiorul cutiei, dinspre gât, extrag din el 
un set de corzi. Îmi fac de lucru punând corzile, acordându-le. Tata 
stă şi mă privește, pierdut în gânduri, sau în amintiri, sau în regrete. 

Sincer să fiu, nici în cot nu mă doare să ştiu care dintre ele. 

Până la urmă, pleacă fără un cuvânt. 

Atunci, încep să cânt. Muzica vine, pur şi simplu, fără să se lase 
rugată, ca un râu. Stau încovoiat peste chitara mea, așezat pe lemnul 
tare al unei strane din mijlocul capelei, privindu-mi ghetele 
Timberland, scâlciate și pătate de ulei de motor. Cânt în șoaptă şi 
mă pierd în ceața compunerii, muzica punând stăpânire pe mine ca 
un torent, întipărindu-mi în minte cuvintele şi melodia. 

- Domnule Calloway? aud o voce feminină timidă dinspre ușa 
capelei. 

Întorc ușor capul, ca să-i arăt că sunt conştient de prezenţa ei. 

- Domnișoara Hawthorne s-a trezit, mă anunţă ea. A întrebat de 
dumneavoastră. 

Încuviinţez, îmi vâr chitara în toc şi-o iau cu mine, întorcându- 
mă în salon, în urma asistentei. 

Când intru, ea tocmai își mușcă buza, scărpinându-și cu degetul 
arătător cicatricele de pe urma tăieturilor. Îmi trag scaunul din 
plastic pentru vizitatori lângă pat și-i cuprind degetele în lăboaia 
mea enormă. Îi sărut palma, apoi fiecare articulaţie în parte. 
Străduindu-mă să nu plâng iar ca o fată. 

Ea mă priveşte şi ochii îi sunt înroşiţi, gri-verzui, atât de frumoşi 
şi atât de zdrobiţi. 

- Colt... Colton... eu... 

Îi pun un deget pe buze. 

- Sst. Te iubesc și te voi iubi întotdeauna. 

Ea vede totuși prin mine. 

- Nici tu nu ești bine, așa e? 

Clatin din cap. 

— Nu, nu tocmai. 

Îi citesc întrebarea în ochi, așa că oftez și încep să-i spun 
povestea. 

- Ți-am spus despre India, despre cum a murit. 

- Da? rosteşte ezitantă, de parcă ar ghici unde o să ajung. 

- Eram la spital, pentru că unii dintre băieții mei fuseseră răniți 
în învălmășeala aia și trebuia să mă ocup de ei. Să mă asigur că toţi 
sunt bine. Nu știu cum, dar una dintre infirmiere mă cunoştea, știa 
că eram cu India. Cred că locuia în aceeași clădire cu India sau cam 
aşa ceva. 

Sunt nevoit să respir adânc ca să-mi mențin vocea neabătută, 
chiar şi după atâţia ani. 

- Ea mi-a spus... Dumnezeule... fir-ar. Ea... ea mi-a spus că India 
era însărcinată când a murit. Eu nici nu ştiam. Nu știam nici dacă 
India o fi ştiut. Nu era avansată, doar vreo şase săptămâni, cam pe- 
acolo. Dar... mda. Însărcinată. N-am ajuns nici măcar să... ea n-a mai 
avut ocazia să-mi spună. 

- O, Doamne, Colton... îmi pare foarte rău. Îmi... of, Doamne, 
Colton... 

- Mda. 

Nu pot s-o privesc, nu pot decât să-mi examinez, concentrat, 
unghiile murdare. 

- Înţeleg de ce ai fugit, Nell. Chiar înțeleg. Numai că... vreau doar 
să-mi promiţi că n-o să mai fugi niciodată de mine. Trebuie să-mi 
promiţi. Mai ales din cauza unor porcării ca asta. Știu că sunt... ştiu 
că nu sunt decât un mecanic analfabet, dar sunt capabil să am grijă 
de tine. Sunt capabil să te iubesc şi dacă tu... dacă noi... dacă... O să 
am grijă de tine, orice-ar fi. 

Izbucneşte în plâns. 

- Of, Doamne, Colton... Nu de asta am fugit. Tu ești cu mult mai 
mult decât un mecanic analfabet, Colton. Tu nu ești un bătăuș. Nu 
eşti nimic din tot ce crezi tu despre tine. Eşti cu foarte mult mai 
mult. Eram înfricoșată. Intrasem în panică, îmi explică, străduindu- 
se să respire printre lacrimi. Nu trebuia să fug. Îmi pare foarte rău. 
E vina mea, Colton. Nu trebuia să fi plecat. Nu trebuia să fi fugit. 
Trebuia să... 

O strâng cu putere de mână. 

- Nu, Nell. Nu. Să nu îndrăznești, fir-ar să fie. Nu ești tu de vină. 

Un medic intră tocmai atunci. 

- Am auzit fără să vreau, zice. 

E indian, de vârstă mijlocie, emanând compasiune exersată şi 
competenţă. 

- Nu ești de vină în absolut nicio privință, Nell, continuă el. 
Astfel de lucruri se mai întâmplă uneori și nu avem de unde să 
cunoaştem cauzele, nu avem cum să le prevenim. 

Privirea şi vocea îi devin extrem de sobre. 

- Nu trebuie să cazi victimă tentaţiei de a te învinui singură. 
Faptul ca alergai la momentul producerii avortului nu a fost și cauza 
care l-a provocat. Nimic din ce-ai făcut și din ce n-ai făcut nu l-a 
provocat. Pur şi simplu, s-a întâmplat și nu e vina nimănui. 

Ea clatină din cap spre el, încuviințându-i spusele, dar pot foarte 
bine să-mi dau seama că ea oricum o să se învinuiască. Doctorul o 
sfătuieşte să se odihnească și o anunţă că o mai țin peste noapte sub 
observație. După ce pleacă, mă ridic, mă aplec peste ea și o sărut cu 
toată blândeţea de care sunt capabil. 

- Te rog, nu lua vina asta asupra ta, Nelly, iubito. Ai auzit ce-a 
spus doctorul. S-a întâmplat, pur și simplu. 

- Ştiu. Ştiu. Încerc, îmi răspunde, aruncând o privire spre tocul 
meu pentru chitară. Cântă-mi ceva, te rog. 

- Ce vrei să auzi? Ceva vesel? 

Scot chitara şi mi-o aşez pe genunchi. 

Ea scutură din cap. 

- Nu, doar... ceva. Orice vrei. Cântă un cântec care înseamnă ceva 
pentru tine. 

Încep cu Rocketshipt al formaţiei Guşter, pentru că piesa asta îmi 
atinge o coardă sensibilă. O ascult mereu, pe Repeat. Aș cânta-o încă 
o dată, și încă o dată, aproape la fel de mult ca și cântecul de leagăn 
pentru mine. Ideea unei rachete care m-ar duce departe, către ceva 
nou... mda. Cu aşa ceva aş putea să mă identific. 

Simt că sunt oameni în spatele nostru, dar nu-mi pasă. N-au 
decât să asculte. 

- Mai cântă ceva, îmi cere Nell. Orice. 

Oftez. 

- Am compus un cântec în timp ce dormeai. E... de adio, cred că 
s-ar putea spune. 

- Cântă-l, te rog. 

- O să plângem amândoi ca doi ţânci, îi atrag atenţia. 

- Mda, ştiu. Dar cântă-l oricum. 

Încuviinţez şi încep să cânt acordurile introducerii. E o melodie 
simplă, aproape ca un cântec de leagăn. Oftez, închid ochii și las 
totul să iasă din mine. 


N-ai avut niciodată un nume. 

N-ai avut niciodată un chip. 

O mie de suflări pe care nu le vei avea 

Prin minte îmi răsună, 

Copil al meu, copile, 

Întrebările clipesc ca stelele, 

Nenumărate pe al nopții cer. 

Tu ai visat? 

Tu ai avut un suflet? 

Cine-ai fi putut să fii? 

N-ai cunoscut vreodată braţele mele, 

N-ai cunoscut vreodată braţele mamei tale, 
Copil al meu, copile. 

O să visez eu în locul tău, 

O să respir eu în locul tău, 

O să-i pun întrebări lui Dumnezeu în locul tău, 
O să-mi agit pumnii și-o să ţip și-o să plâng în locul tău. 
Cântecul ăsta e pentru tine, 

E tot ce am. 

El nu-ţi dă un nume. 

EI nu-ţi dă un chip. 

Dar e tot ce am eu de dat. 

Toată dragostea îmi e în vorbele pe care le cânt, 
În toate notele chinuite ale chitarei mele, 
Copil al meu, copile. 

Tu nu te-ai dus, 

Fiindcă nici n-ai fost vreodată. 

Dar asta nu înseamnă 

Că ai plecat neiubit. 

Nu înseamnă că ai fost uitat, 

Tu nenăscut copil al meu, copile, 

Cu cântecul ăsta 

Te îngrop. 

Cu cântecul ăsta 

Te jelesc. 


Ultima notă rămâne, plutind, prin aer. Nell hohoteşte, cu fața în 
palme. Aud o tuse înăbușită din spate, mă întorc și văd o mulțime 

adunată în jurul uşii: asistente, medici, infirmieri, pacienţi și 
vizitatori, cu toţii vizibil afectaţi. Obrajii îmi sunt umezi și ochii mă 
ustură. O dată în viaţă, las totul să iasă, îmi permit să fiu slab. 

Nell se repede să coboare din pat, împiedicându-se în fire şi 
tuburi, şi mi se cațără pe genunchi. O cuibăresc lângă mine, o ţin 
lipită de mine şi plângem împreună. O liniştesc în singurul mod pe 
care-l ştiu: cu tăcerea mea, cu braţele, cu buzele mele pe pielea ei. 
Nu există cuvinte pentru așa ceva, iar pe cele pe care chiar le-am 
avut, le-am cântat. 


CAPITOLUL 15 
Un cântec al respiraţiilor solitare 
După două săptămâni şi jumătate 


Apa clipoceşte și lipăie peste stâlpii docului. Luna are o felie 
lipsă dintr-o parte şi străluceşte argintie peste unduirile negre ale 
lacului. Suntem din nou acolo de unde am început, pe doc, cu o sticlă 
de Jameson și cu chitara mea. 

Ea stă pe margine, cu pantalonii suflecați până la genunchi, 
jucându-se cu picioarele prin apa caldă ca sângele. Eu cânt Dont 
drink the water, din repertoriul Dave Matthews Band, iar ea doar 
stă şi ascultă. Eu mă sprijin de stâlpul din colţ, cu un picior în apă, și 
celălalt peste coapsele ei. Ea îmi mângâie pulpa cu degetele, privind 
fix în apă. Nu ne-am spus prea multe de când am coborât aici, la 
miezul nopții, acum două ore. Amândoi suntem cam vraiște și 
amorțeala lejeră e bine-venită. 

Am făcut o grămadă de drumuri la spital ca să ne asigurăm că ea 
e bine, pe termen lung, din punct de vedere fizic, plus o grămadă 
mult mai mare de programări la psihoterapie şi consiliere post- 
traumatică și tot felul de alte porcării care fuseseră amânate de 
prea multă vreme. Eu am stat la ai mei, am tot discutat cu tata. Nu i- 
am spus prea multe, dar suficient cât să înţeleagă un pic din toate 
cele prin care am trecut. Nu și-a cerut scuze încă o dată, ceea ce 
probabil că e bine, din moment ce scuzele nu valorează nici cât un 
rahat, dar pot să-mi dau seama că se străduiește cu mine. Cum o fi. 

Fiecare zi cu rostul ei și să nu ţinem ranchiuna. Ultima parte e mai 
grea. 

Nell e... nu bine, dar face progrese. Nici eu nu sunt bine, dar fac și 
eu progrese. 

lar acum suntem bețţi și singuri pe doc. 

De la Dont drink the water trec la Blackbird şi nu-mi dau seama 
precis dacă interpretez varianta realizată de Sarah McLachlan sau 
originalul lui Paul McCartney, dar asta nu mai contează. Cânt, iar 
cuvintele n-au însemnat niciodată prea mult. Nu e tocmai o 
revelație. Ci doar conștiința faptului că vom fi bine cumva, cândva. 

Ea aude şi ceea ce spun dincolo de cântec. Întoarce capul şi mă 
priveşte şi ochii îi strălucesc prin întunericul lunii argintii. 

- Nu așteptai decât să se ivească momentul... cântă ea ultimul 
vers, împreună cu mine. Dumnezeule, ador cântecul ăsta. De unde ai 
ştiut? 

Ridic din umeri şi las chitara deoparte. 

- N-am ştiut, de fapt. O ştiu doar pentru că totdeauna a însemnat 
foarte mult pentru mine, iar acum mai mult ca oricând. 

- Şi asta facem? 

- Ce să facem? 

Se strecoară spre mine până când ajunge să-și rezeme spatele de 
pieptul meu. 

- Aşteptăm momentul ăsta? 

Îi răspund cu un fel de râs. 

- Nu-mi dau seama precis ce mă întrebi, dar o să merg pe 
varianta da. Au fost o grămadă de rahaturi împovărătoare în vieţile 
noastre. Și asta... ultima poveste a fost un infern. 

Încă nu pot să exprim prin cuvinte ce s-a întâmplat; îmi e prea 
greu. 

- Dar trebuie să învăţăm să fim liberi. Trebuie, Nell. Nu 
înseamnă să fim fericiți tot timpul sau să fim bine tot timpul. Nu e 
rău să nu-ţi fie bine. Ți-am spus asta ţie, dar o învăţ și eu încă o dată. 
Dar să nu-ţi fie bine nu înseamnă să-ți sfârșeşti viața. 

Se lasă pe spate şi-şi înclină capul ca să-și poată lipi buzele de 
ale mele. Are gust de Jameson, plus cel înțepător, de lămâi verzi, de 
la Sprite-ul cu care-l stinge. Whisky cu Sprite? Ptiu. Dar ei îi place, 
aşa că fie. Are gust de Nell și asta-i tot ceea ce contează. 

Limba ei îmi săgetează prin gură şi îmi dau seama unde vrea să 
ajungă ea cu asta. Îşi ridică mâna şi-mi mângâie părul de la spate, 
apoi mă prinde de ceafă şi mă trage spre ea. Îmi târăsc degetele pe 
burta ei, găsesc fâșia dintre tricou şi pantaloni, îi ating căldura 
mătăsoasă a pielii. Ridic tricoul şi ea se desprinde de mine, ca să i-l 
pot scoate peste cap. Am venit aici, pe doc, noaptea târziu, după ce 
ea a făcut un duș, așa că nu poartă sutien. Ceea ce-mi place. Pot să- 
mi întind palmele pe pântecul ei, să le înalt peste coaste, să-mi 
strecor degetele în jurul sfârcului ei încordat şi să prind în palmă 
greutatea sânului. Geme, cu buzele lipite de ale mele, şi-mi dau 
seama că are nevoie de asta. 

Şi eu am. 

O sărut, îi explorez gura, îi învăţ din nou curbura șoldurilor și 
proeminenţa sânilor şi buclele umede de la duș ale părului. Ea mă 
sărută, mă lasă s-o ating. Fiecare mângâiere îi aduce vindecarea, îmi 
închipui. Îi demonstrează că e ceva mai mult decât suma tuturor 
suferințelor ei. 

Același efect îl are şi pentru mine. 

În cele din urmă, ea se răsuceşte pe loc şi ne prelingem până 
când ajung cu spinarea pe scândurile docului, cu ea îngrămădită 
deasupra mea, trup strâns lipit de trup, moliciune contopindu-se cu 
tărie. Se lasă cu toată greutatea pe mine, îmi cuprinde fața între 
palme și mă sărută, aducându-mi uitarea, și, Dumnezeule mare, 
gura ei îmi e paradisul. 


Nell 


Nu mi-am dat seama cât de mult tânjeam după asta, până când 
mâinile lui nu mi-au urcat pe coapse, poposind ca să-mi frământe 
mușchii feselor. Până în momentul ăla, sărutatul cu el era doar... 
plăcut și perfect și în toate felurile pe care aveam nevoie să le uit. 
Dar atunci, ceva din felul hămesit în care i s-au înfipt degetele în 
posteriorul meu a dezlănţuit nevoia din mine. 

Am nevoie de el. Adică, mda, emoțional, mental, am nevoie de el 
şi în privințele astea. El e stânca mea. E prezent, doar... mereu 
prezent, exact cum am nevoie să fie. Liniștitor, reconfortant, 
protector și capabil să mă distragă. Acum, însă... trebuie să-i am 

braţele în jurul meu, mâinile pe mine, degetele care-mi înşiră dâre 
de fierbințeală pe piele și gura care-mi provoacă un minunat 
dezastru pe tărâmul simțurilor. Sunt absolut convinsă că n-aş mai 
putea trăi fără el nici măcar un minut. E o nebunie în mine. 

Cred că o și simte, după felul în care îl atac brusc. Până acum, 
doar ne sărutam, ne mângâiam, ne atingeam un pic și dintr-odată eu 
mă las pe spate şi-i văd vibranțţii ochi de safir scânteind în lumina 
stelelor şi a razelor de lună, iar ochii lui mă sorb de parcă aș fi cea 
mai frumoasă imagine din câte a văzut în viaţa lui, așa că, pur și 
simplu... mă pierd. 

Mă reped la blugii lui, bâjbâind frenetică după nasture şi după 
elasticul boxerilor şi după tivul tricoului. Gâfâi de dorinţă, 
înnebunită. 

Îmi imobilizează ambele mâini cu doar una de-a lui, ținându-le 
de încheietură, iar cu cealaltă îmi ridică bărbia. 

- Uşor, Nell. la-o mai încet. 

- Nu pot, nu pot. 

Nici vocea nu e a mea; sună aproape ca un chițăit, iar eu nu 
chițăi. 

- Am nevoie de tine. Chiar acum. 

Privirea lui e liniștită, dar tot flămândă. 

- Şi eu am nevoie de tine. Dar ia-o mai încet. Sunt aici. Sunt aici. 

Mă trage în jos, peste el, ca să-i pot simți fierbințeala cărnii şi 
duritatea mușchilor și erecţia pe coapsa mea. 

- Nu e suficient. Am nevoie de tine înăuntrul meu, Colton. Te 
rog. 

Îmi înlătură cu degetul mare o șuviţă rebelă. 

- Ştiu, iubito. Dar respiră, de dragul meu, bine? Totul e în regulă. 

Îmi dau seama că respirația mea accelerează şi mă ameţeşte. Nu 
mi-e bine. Dar Colton mă face să-mi fie bine, nu pentru că m-ar 
repara, ci doar pentru că e el. E neschimbat. E brutal și aspru și 
blând şi inteligent şi aproape analfabet, dar atât de strălucit şi atât 
de talentat și atât de incitant, fir-ar să fie, încât e absurd şi e al meu. 
Și toate astea mă fac să-mi fie bine, pentru că el mă iubește, chiar și 
când fug de el şi chiar și când respiraţiile mele o iau razna. 

Trag aer în piept. Îmi încetinesc ritmul, respirație după 
respiraţie, aşa cum am învăţat la terapie și, încetul cu încetul, încep 
să ajung la o aparenţă de sănătate mintală. 

Dar deodată Colton se ridică în picioare cu ușurință, cu mine în 
brațe, și mă duce în camera pentru oaspeţi din casa părinţilor lui, 
acolo unde doarme el. Casa e goală, tăcută în acel fel în care pot să 
fie numai casele pustii. Mama şi tatăl lui sunt plecați, luându-și în 
sfârşit un mult-necesar weekend împreună. 

Colton mă lasă jos pe pat şi simt miros de colonie de-a lui, şi de 
șampon, şi de whisky. ÎL privesc, mă holbez la el, sorbindu-i 
frumuseţea colțuroasă, masculină. Îşi dezbracă tricoul, cu gestul ăla 
al tipilor sexy, când şi-l scot direct peste cap, întinzându-și lespezile 
muşchilor de pe stomac și de pe piept. Pe urmă, își descheie dintr- 
un bobârnac nasturele blugilor și mă prefac într-un morman 
tremurător în timp ce-l privesc trăgându-și fermoarul cu o 
chinuitoare încetineală, jucându-se cu mine. Blugii îi alunecă spre 
podea, iar boxerii îi stau ca un cort în față. Nu se rușinează absolut 
deloc. Îşi strecoară degetele mari pe sub banda elastică gri și trage 
bumbacul negru mai jos de cap, dezgolindu-se în fața mea. 

Doamne, mulțumesc. 

Nu mă pot abține să-mi mușc buza și să zâmbesc când i-l văd 
stând drept în sus, cu vârful sclipindu-i. Stă în picioare, gol, 
deasupra mea. Mă întind și-l apuc, îl trag spre mine. Se urcă pe pat 
şi îngenunchează peste mine. 

- Ai prea multe pe tine, murmură. 

- Ar fi cazul să te ocupi de asta, îi zic. 

Zâmbeşte şi-mi trage în jos pantalonii mulaţi, apoi şi chiloţii. 
Gura îi coboară spre a mea și sărutul ăsta nu e nici delicat, nici 
blând: e dornic. Poruncitor. Îl mângâi, îl dezmierd, îmi plimb 
degetul mare peste umezeala vârfului lui, îi explorez nervurile și 
ridicăturile și contrastul mătase-pe-oţel. 

Mă tot aştept să pătrundă în mine, dar el n-o face. 

- Medicul ţi-a dat liber pentru asta, da? șoptește cu blândeţe. 

Eu doar încuviinţez şi mai încerc o dată să-l trag în jos, peste 
mine. El rezistă, totuşi, fixându-mă cu o privire impenetrabilă. Nu 
ştiu ce-o însemna ezitarea lui... eu cred că mi-am exprimat cât se 
poate de clar nevoia. 

Deodată, se rostogoleşte pe spate și mă trage peste el, numai că 
mă ridică astfel încât să mă întindă cu spatele spre el. Se foieşte în 
sus, aranjează pernele, ca să stăm într-o parte, și, Dumnezeule, e al 
naibii de incredibil de confortabil și de sexy în același timp. Sunt 
întinsă peste el, iar el tocmai îmi împunge intrarea. Mă aplec pe 
spate ca să-l sărut apăsat pe maxilar și mă las pierdută în gustul 
pielii lui când se întinde să caute ceva prin sertar. Aud zgomot de 
ambalaj sfâșiat, apoi cum și-l pune dintr-o mișcare lină. Abia dac-o 
înregistrez, preocupată să-i gust sarea de pe gât, dar apoi mâinile îi 
poposesc pe mine, arcuindu-se peste coaste și ciupindu-mă de 
sfârcuri, făcându-mă să gâfâi și să gem şi să întind mâna printre 
picioarele mele după el, călăuzindu-l spre unde trebuie să fie, 
apăsându-l de mine. 0... o, Doamne... 

Îmi ţin degetele în locul unde carnea i se uneşte cu a mea, în 
timp ce el se strecoară înăuntru, iar senzația dată de carnea lui 
îmbrăcată în latex mişcându-se printre labiile mele umede de 
dorință e îmbătătoare, mai sexy decât orice am simţit vreodată. 
Simt cum ne mișcăm, îmi simt petalele întinzându-se de grosimea 
lui, simt umezeala ungându-ne pe amândoi, după care degetele 
mele le întâlnesc pe ale lui în dreptul clitorisului și continuăm 
amândoi stimularea mea. Cu cealaltă mână îl ţin de falcă și el îşi 
întoarce faţa în palma mea ca să mi-o sărute. Îmi frământă și-mi 
mângâie sânii, în timp ce-mi dezmiardă protuberanța umflată și 
coapsele i se încordează, prefăcându-se în piatră, iar picioarele mele 
sunt de-o parte şi de cealaltă a lui, ridicându-mă și cufundându-mă. 
Reuşesc la limită să-i ajung la testicule, așa că-l mângâi acolo, i le 
cuprind în palmă, apoi mă întind un pic mai departe, ca să-mi frec 
degetul de felia micuță de mușchi aflată imediat în spate. 

Îi simt răsuflarea fierbinte pe gât și vocea lui îmi murmură 
numele, își cântă dragostea pentru mine, îmi repetă cât sunt de 
frumoasă, cât de perfectă, cât de uluitoare. Fiecare cuvânt ieșit de 
pe buzele lui e o poezie, un cântec ritmat de măcinarea sinusoidală 
a trupurilor noastre. 

Nu există început, nici sfârşit, nici eu, nici el; existăm doar noi, 
numai perfecțiune, numai suflete îngemănate și trupuri unite și 
plăceri ameţitoare. 


241 


La un moment dat, îmi dau drumul și eliberarea e nesfârşită, val 
după val de presiune delicioasă şi dogoare plutitoare şi extaz 
furtunos și un torent de iubire atât de puternic, încât nu pot să 
respir pe lângă el, nu pot decât să-mi las capul pe umărul lui și să- 
mi dau drumul în continuare și să-i şoptesc numele, ca pe o 
rugăciune închinată iubirii noastre. 

Nu e nicio tămăduire magică în asta. N-o să mă trezesc mâine- 
dimineaţă sănătoasă şi voioasă. Încă sunt marcată de suferinţă și de 
jale. 

Numai că, momentele ca astea, cu Colton... Ele fac ca totul să fie 
suportabil. El nu mă repară, nu mă vindecă. El doar îmi face viața să 
merite trăită. Mă ajută să-mi amintesc că trebuie să respir, îmi arată 
cum să zâmbesc din nou. Mă sărută și eu pot să uit de suferință, să 
uit de imboldurile pe care încă le am, de a mă tăia, provocându-mi 
durerea care șterge sentimentele. 

Îşi strecoară trupul în al meu şi pot să gem odată cu el, să respir 
odată cu el, să gem, fiecare răsuflare în parte fiind un cântec, iar 
pentru minutele şi orele petrecute devorându-i iubirea pentru 
mine, iubirea lui înăuntrul meu, nu pot să fiu decât Nell a lui, cea 
fără cicatrice și fantome. 

Când ejaculează, îmi dau drumul şi eu încă o dată și şoptesc 
cuvintele care aproape c-au ajuns să înlocuiască, între noi, clasicul 
te iubesc. Mă pierd în tine. 

Nimic mai adevărat. Când avem orgasm împreună, când ne 
sărutăm, când ațipim unul lângă celălalt, ne pierdem unul în celălalt 
şi ăsta e momentul în care mi-e bine. Când mă pierd în el. 

